Digitized by Google 






Digitized by Google 


! 



Digitized by Google 



NEAPOLI. ) 

EX REGIA TYPOGRAPIIIA. i 


CICIOCCCXXIV. 



Digitized by Google 





Digitized by Google 



DE 

SACRAMENTIS. 



{ 




DE SACRAMENTO 

EUCHARISTIAE 


Caput I. 

Eucharistiae diffinitio , et praecipua eius 
nomina explanantur. 


$• I. Jiucharistia est corporis , et sangui- 
nis Christi sub panis , et v iui accidentibus 
mysterium (i) ad crucis sacrificium conti- 
nuandum , et fideles in supcrnaturali vita 
reficiendos institutum. Nimirum duplicem ra- 
tionem , alteram Sacrificii , alteram Sacra- 
menti habet Eucharistia. Quod ad primam, 
sacrificii in cruce peracti admirabilis conti- 


(i) Duo igitur Eucharistici mysterii indolem con- 
stituunt, vera nempe, realis, et substantialis Christi 
praesentia, et totius panis, et vini substantiae in 
Christi corpus et sanguinem conversio , quam 
aptissime transubstanliationem appellat Ecclesia. 

nuatio est'. Quod ad alteram , est carnis , et 
sanguinis Christi sub panis et vini speciebus 
permanentis vera communicatio. 

$■ II. Prout Sacrificium est. Eucharistia Q) 
bis praecipue nominibus appellatur. Ai-roug- 
yidv, Miwraywyisu, Ateupopav, Tlpo- 

fopw, vocant Graeci Patres; Collectam vero. 
Dominicum, Agendam, vel Actionem , Mis- 
sam Latini. A Graecis dicitur Liturgia, nem- 
pe publicum , et sacrum ministerium , quia 
nihil hoc Sacrificio praestantius, nihil ma- 
b' is publicum habet Catholica Religio : My- 
stcigogia , seu secreta actio ; quia gentili- 
bus , catechumenis , publicis poenitentibus 
eius celebrationi interesse velabatur : Syna- 
xis , quia per illud Christiani ctDeo,etsibi 
invicem coniunguntur: Anaphora, idest sur- 
sum elatio, quia illo ad Deum , cuius sedes 
coelum est, corda nostra attollimus: Prophora, 
srilicet Oblatio (2) , quia Christi corpus et 


(1) Eucharistiae , scilicet gratiarum actionis no- 
men inde desumptum j quod Christus Patri gratias 
agens Mysterium hoc instituerit , omnes norunt. 

(2) Hoc nomine etiam Latini Eucharistiae Sacri- 

sanguinem Deo offerimus. Latini autem sa- 
crificium ipsum nuncupant Collectam ; ad 
id enim peragendum in unum locum con- 
veniunt fideles : Dominicum ; in eo namque 
Dominus ipse , et victima, et Sacerdos est: 
Agendam vel Actionem) utpote maximi mo- 
menti rem: Missam denique, vel quod eius 
materiam populus mitteret ; vel quod mit- 
tantur Angeli , ut tanto mysterio intersim ; 
vel quod Christus ipse invisibilis Sacerdos 
se victimam invisibilem ad Deum mittat ; 
vel quia denique ab Ecclesia mittebamur , 
quibus tremendo huic Sacrificio adesse ne- 
fas erat. 

III. Prout vero Sacramentum est, Eu- 
charistia vocatur Communio , iuxta illud A- 
postoli : Calix benedictionis , cui benedici- 
mus , nonne communicatio sanguinis Chri- 


ficium appellarunt. Ita Tertullianus : Felix ma- 
trimonium , quod Ecclesia conciliat , et confirmat 

Oblatio , et obsigruil Benedictio. Lib. II. ad uxo- 
rem. 

stt est ? et panis quem frangimus , nonne 
participatio corporis Domini est ? I. Co- 
rinth. X. 16. EuXoyja. , seu benedictio ob 
panis, et vini consecrationem, secundum illud 
Alexandrini Cyrilli : Accedimus nd mysti- 
cas Eulogias , et sanctificamur participes 
facti sacrae carnis , et pretiosi sanguinis 
omnium nostrum Salvatoris Christi. Epist. 
ad Nestorium : Viaticum , cibus nempe di- 
vinus , quo, dum in hac vita peregrinamur, 
ct praesertim quum ex hac ad alteram mi- 
graturi sumus, corroboramur. 

Caput II. 

Ecclesiae Catholicae circa Eucharistiam 
dogmata ; atque haereticorum errores 
describuntur . 

I. Quae circa Eucharistiam , prout Sa- 
cramentum , Catholica Ecclesia docet , haec 
sunt (1), nempe. 


(1) Omnis Catholicae Ecclesiae doctrina circa Eucha- 


* 

I. In sanctissimo Eucharistiae sacramento 
per admirabilem panis, et vinis in corpus, 
et sanguinem Christi conversionem conti- 
netur vere, realiter, et substantialiter totus 
Christus Deus- homo. 

II. Non in solo Eucharistiae usu , sed etiam 
ante , et post eius usum , consecratione iam 
peracta , sub utraque specie totus Christus 
permanet. 

III. In Eucharistiae Sacramento Christus 
unigenitus Dei Filius, cultu latriae etiam 
externo' , et publico adorandus est. 

IV. Eucharistiae conficiendae ministri sunt 
soli Sacerdotes. 

V. Ad Eucharistiam recte sumendam non 
sufficit sola fides , sed caritas etiam requiritur. 

VI. Praecipuus Eucharistiae fructus non est 


risliam , prout Sacramentum est , vel Sacramenti 
huius naturam respicit , vel ministrum, vel effectus, 
vel necessitatem, vel praeparationem illi recipiendo 
praemittendam, vel denique adorationem illi exhi- 
bendam. 


( io ) 

peccatorum remissio ; sed alios effectus pro- 
ducit lioc Sacramentum. 

VII. Eucharistiae perceptio sub utraque spe- 
cie omnibus omnino fidelibus necessaria nonest; 
atque ideo Ecclesia gravibus rationum mo- 
mentis adducta laicis , et clericis non con- 
ficientibus, Eucharistiam sub sola panis spe- 
cie praebendam iure, meritoque statuit. 

VIII, Parvulis, qui nondumrationeutuntur, 
necessaria non est Eucharistiae communio. 

Circa Eucharistiam vero , prout sacrifici- 
um, haec ad fidem pertinent; scilicet (l) 

I. In Missa offertur Deo verum, et proprium 
Sacrificium, quod verbis illis: Hoc facite in 
meam commemorationem, Christus instituit. 

II. Missae sacrificium non est nuda sacrificii 
in Cruce peracti commemoratio, nec tantum 


(i) Quae vero circa Eucharistiam , prout Sacri- 
ficium est , docet eadem Catholica Ecclesia , alia 
Sacrificii huius veritatem , et naturam ; alia mini- 
strlim , et eos pro quibus Sacrificium ipsum offerri 
potest.} alia varium Missarum genus; alia denique 
Missae caeremonias respiciunt. 

laudis , et gratiarum actionis ; sed etiam 
propitiationis sacrificium, quod non soli su- 
menti prodest, sed pro vivis quoque, et de- 
functis, pro peccatis , poenis, satisfactionibus, 
et aliis necessitatibus recte offertur. 

III. Missae sacrificium Christi sacrificio in 
Cruce peracto nec derogat , nec blasphe- 
miam irrogat. 

IV. Impostura non est Missas in honorem 
Sanctorum, et pro illorum intercessione apud 
Deum obtinenda , sicut Ecclesia intendit , 
celebrare. 

V. Missae, in quibus solus Sacerdos sacra- 
‘ mentaiiter communicat, illicitae non sunt , 

ideoque non abrogandae. 

VI. Caeremoniae , vestes , et externa signa , 
quibus in Missis celebrandis Catholica E<> 
clesia utitur, sunt officia pietatis, non irri- 
tabula impietatis. 

II. Eucharistiam extra usum non esse 
Sacramentum in Oriente docuerunt Nesto- 
riani 5 Arraeni vero in hoc Sacramento non 
verum Christi corpus et sanguinem , sed 
tantum illorum signum exhiberi dixerunt. 

Sed in Occidente Ioannes Scotus primus fuit, 
qui veram, et propriam Christi substantiam 
in Eucharistia contineri negaret. Berengarius 
autem initio Scoti sententiam tenuit ; dein- 
de veram Christi substantiam una cum sub- 
stantia panis commiscuit: postremo utrius- 
que errati veniam petiit in Concilio Roma- 
no sub Gregorio VII. catholicusque mor- 
tuus est. Petrohusiani Christum in ulti- 
ma tantum coena corpus suum Apostolis 
manducandum dedisse, nunquam vero hoc 
Ecclesiae faciendum praescripsisse delira- 
runt. Porro veram Christi praesentiam in 
Eucharistia negarunt AlbigeUses; item Fla- 
gellantes , qui consecratum panem , et vi- 
num Jictitium Deum appellabant. Wicleflus 
modo veram Christi praesentiam , modo tran- 
substantiationem negavit: in posteriori hae- 
resi sectatorem habuit Lutherum ; in priori 
vero Carlostadium , Zuinglium , Oecolam- 
padium , Calvinum , Petrum Martyrem. De- 
mum adversus Eucharistici sacrificii verita- 
tem coniurarunt Zuingliani , Lutherani , Cal- 
vinistae ; quibus est connumerandus Franci- 

scus Le Couraier , qui in Eucharistia sacri- 
ficii rationem verbis agnovit , re autem ve- 
ra destruxit Dissertatione de ordinationi- 
bus Anglicanis , et Apologia Dissertatio- 
nis ; totam enim Eucharistici sacrificii rationem 
in sola, ac nuda sacrificii Crucis commemora- 
tione, repraesentatione, oblatione posuit ; ve- 
ram nempe Christi praesentiam in Altari pror- 
sus sustulit. 

SCHOLION. 

Varias Eucharistiae figuras in Sacris Libris 
reperimus. Praecipuae dici possunt lignum 
vitae , manna , panes primitiarum , panes 
propositionis, panis subcinericius, quo Elias 
confortatus ad Horeb ascendit, agnus pascha- 
lis. De quibus figuris Angelicum audire prae- 
stat: In hoc Sacramento tria considerare 
possumus ; scilicet id quod est sacramentum 
tantum y quod est panis et vinum ,• et id 
quod est res et sacramentum , sc. corpus 
Christi verum ; et quod est res tantum, sdil. 
effectus huius sacramenti. Quantum igitur 
ad id quod est sacramentum tantum , potis- 

limo figura fuit huius sacramenti oblatio 
Melchisedech, qui obtulit panem , et vinum. 
Quantum autem ad ipsum Christum pas- 
sum, qui continetur in hoc Sacramento , 
figurae eius fuerunt omnia sacrificia Ve- 
teris Testamenti , praecipue Sacrificium 
expiationis, quod erat solemnissimurn . 
Quantum autem ad effectum, fuit praecipua 
eius figura manna , quod habebat in se 
omnis saporis suavitatem, ut dicitur Sap. 16. 
sicut et gratia huius sacramenti quantum 
ad omnia reficit mentem. Sed agnus Pa- 
schalis quantum ad haec tria praefigura- 
bat hoc Sacramentum. Quantum enim ad 
primum , quia manducabatur cum panibus 
azymis. Quantum vero ad secundum, quia 
immolabatur ab omni multitudine filiorum 
Israel quartadecima luna ; quod fuit figura 
passionis Christi , qui propter innocentiam 
dicitur agnus : quantum vero ad cffectum i 
quia per sanguinem agni Paschalis protecti 
sunt filii Israel a devastante Angelo , et 
educti de Aegyptiaca servitute. III. p. qu. 
LXVIII. art.VI.c. 


***L"‘-' - 

CAPUT III, 

Demonstratur Catholica doctrina circa 
Eucharistiam ; confutatur hae re sis. 
Sectio I. , 

Confirmatur Catholica doctrina circa Eu- 
charistiam , prout Sacramentum. 

Propositio I. 

Iri sanctissimo Eucharistiae Sacramento 
per admirabilem panis et vini in corpus 
et sanguinem Christi conversionem ( i ) 
continetur vere , realiter, et substantia- 
liter totus Christus Deus-homo. 

Pcob. I. Scripturis. Sic enim loquitur Cliri- 
stus: Hic est panis de Coelo descendens , 
ut) si quis ex ipso manducaverit , non mo- 
riatur. Ego sum panis vivus , qui de Coelo 
descendi. Si quis manducaverit ex hoc pane, 
vivet in aeternum: et panis , quem ego 
dabo, caro mea est pro mundi vita. Ioan. 

(0 Utramque veritatem , nempe veram, rea/em 
ac substantialem Christi in Eucharistia praesen- 
tiam, et admirabilem panis et vini in Christi cor- 
pus el sanguinem conversionem coniuncte demou- 
siramus ; utraque enim simul Catholicum Eucha- 
ristiae dogma constituit. 

VI. 5o. et seqq. quae postrema verba sic 
legit Graecus: o apros Si, o» eyw Savu, 

« A* 00 «iTT/y, i» eyw <}Ww u7T€p T^S Too 

xocrptou ^eotjfy et panis, quem, ego dabo , 
caro mea est, quam ego dabo pro mundi 
vita . Nimirum heic Christum non de fide , 
ut contendunt heterodoxi , sed de vera , et 
propria carne sua, loqui multa aperte de- 
•monstrant. Primum enim , regulam illam , 
qua Sacrae Scripturae verba proprio ac na- 
turali sensu accipienda sunt , ubi nullam 
contradictionem offerant, omnes norunt. At- 
qui nullam contradictionem exhibent citata 
verba. Deinde litteralem sensum totus ser- 
monis contextus inclamat. Nam primo ait , 
panem , quem daturus prat , fore carnem 
suam, illam ipsam carnem, quam Patri pro 
Mundi vita sacrificaturus erat. Deinde Iu- 
daeis Christi verba de vera eius carne intclh- 
gentibus , atque invicem quaerentibus: Quo- 
modo potest hic nobis carnem suam dare 
ad manducandum? Ioan. ib. 53. Christus non 
solum non respondit illos perperam verba 
sua intellexisse , quod certo non tacuisset , 

si de fide, non de carne sua , loquutus fuis- 
set ; sed eundem sensum , quo Iudaei verba 
illa acceperant , magis magisque confirmat , 
addens : Amen Amen dico vobis , nisi 
manducaveritis carnem filii hominis , et 
biberitis eius sanguinem , non habebitis 
vitam in vobis. Quod iterum atque iterum, 
immo ter et quater repetit ibid. vers. 54 * 
et seqq. Demum multis etiam discipulis Chri- 
stum propter verba illa derelinquentibus, nul- 
lam aliam interpretationem, ut sibi eos recon- 
ciliaret, proposuit; quod indubitanter fecisset, 
si alio sensu, praeter litteralem , quod dixerat 
intelligendum foret ; sed potius ceteros, qui 
secum remanserant , an et ipsi abire vellent, 
interrogavit ibid. v. 60. 66. 67. Illis ergo 
verbis Christus se veram, et propriam car- 
nem suam manducandam daturum promisit. 
Praeterea iisdem verbis panis , et vini in 
corpus , et sanguinem suum conversionem 
ostendit. Quid enim panis nomine intelli- 
gendum sit, manifeste demonstrat , quum se 
panem illum esse dicit : Ego sum panis 
vivus ,• nec non quum carnem suam panem 

illum esse addit: Et panis, quem ego dabo, 
caro mea est. In Eucharistia ergo panis 
substantia nullo modo remanet, sed tota in 
Christi corpus convertitur. 

Quod vero promisit , re ipsa praestitit , 
ut narrant Matthaeus XXVI. 25 , et seqq. 
Marcus , XVI. 22. et seqq. Lucas XXII. 
ig. et seqq. nec non Paulus I. Cor. XI. 523 . 
et seqq. qui eum discipulis suis coenantem 
in manus panem accepisse referunt , gra- 
tiisque Patri peractis panem ipsum bene- 
dixisse his verbis : Accipite , manducate ; 
hoc est corpus meum ; itemque calice ac- 
cepto, gratias agendo, discipulis ipsis obtu- 
lisse similibus verbis : Bibite ex eo omnesy 
hic est enim sanguis meus novi Testamenti. 
Quae quidem verba adeo sunt evidentia, ut 
nullum relinquant ambigendi locum. Practer- 
quamquod enim, ex praedicta sanctos libros 
explicandi regula, Dei verba sensu litterali ac- 
cipienda sunt , quum Omnipotentiae non re- 
pugnet tam insigne miraculum , contextus 
ipse id clarissime ostendit. Nam illis verbis 
TIoc est corpus meum haec addit Lucas quod 

pro vobis tradetur , vel traditur , ut habet 
Graecus to vmp vp.av St Sopttyov ; nec non 
Paulus -ro v mp vptojv X-Ast^ojumv similique 
ratione verbis illis Hic est sanguis meus 
haec adiiciunt Matthaeus , et Marcus qui 
pro multis effundetur , vel effunditur ro 
uirtp noXAwv ex.%uvO{i(yoVj Lucas vero r<> vitep 
vfxwy in^vyo^tyoy , qui pro vobis effunditur. 
Christus igitur suum verum corpus, et san- 
guinem, illud ipsum corpus, quod pro nobis 
tradidit, illum ipsum sanguinem, quem pro no- 
bis fudit , in Eucharistia nobis reliquit. Quod 
si non verum corpus et sanguinem, sed tan- 
tum corporis et sanguinis imaginem in Eucha- 
ristia nobis exhibere voluisset Christus, qui 
est ipsa Sapientia, et Veritas, aliquod pro- 
fecto verbum , voculam aliquam inseruisset, 
qua a litterali sensu ad metaphoricum con- 
fugeremus : atqui id omnino non fecit, 
immo ita sermonem instituit , ut eius verba 
nullo alio sensu, quam proprio, ac litterali, 
intelligi possint. In Eucharistia ergo verum 
Christi corpus, proprius Christi sanguis con- 
tineiur. 

Nec solum summam Christi Sapientiam, et 
Veritatem ita loqui dedecuisset, si non pro- 
prio , at metaphorico sensu eius verba ac- 
cipienda forent ; sed infinitam quoque eius 
sanctitatem : nam faciliorem , ac opportu- 
niorem in Idololatriae crimen incidendi occa- 
sionem ipse suis verbis obtulisset. Siqui- 
dem Ecclesia a primo usque saeculo Euchari- 
stiam, ut veram Christi Dei-hominis carnem, 
ac verum sanguinem latriae cultu adoravit , 
quae quidem adoratio ex adversariorum sen- 
tentia mera idololatria est. Eundem denique 
sensum verum, ac proprium evincunt, tum 
trium Evangelistarum cum Paulo in verbis 
Christi referendis mirabilis consensus ; tum 
personarum , quibuscum Christus loquebatur, 
ac temporis, quo morti proximus suum ve- 
luti testamentum condebat , circumstantiae, 
quas coram explicabimus. 

Demum Apostoli verba , quae Sacramenti 
huius usum respiciunt , tum realem prae- 
sentiam , tum transubstantiationem mirifice 
oomprobant : Calix benedictionis, sic ait, cui 
benedicimus, nonne communicatio eangui- 

nis Christi est ? et panis , quem frangi- 
mus , nonne participatio corporis Domini 
est. I. Cor. X. 16. Et paullo post : Itaque 
quicumque manducaverit panem hunc , 
vel biberit calicem Domini indigne, reus erit 
corporis, et sanguinis Domini. Probet au- 
tem seipsum homo, et sic de pane illo 
edat , et de calice bibat. Qui enim man- 
ducat, et bibit indigne, iudicium sibi man- 
ducat , et bibit : non diiudicans corpus Do- 
mini I. Cor. XI. 27. 28. 29. Quomodo enim 
calix est sanguinis Christi communicatio , et 
panis corporis Christi participatio , nisi quia 
vini substantia in Christi sanguinem , et pa- 
nis in Christi corpus per consecrationem con- 
vertitur? Quomodo vero indigne manducans, 
ct bibens , reus erit corporis , et sanguinis 
Domini, si id quod manducat, et bibit, aliud 
non est , quam panis, et vinum. Quid tandem 
significat illud : non diiudicans corpus Do- 
mini , nisi Eucharistiam panem , et vinum 
non esse , sed Christi corpus , et sanguinem 
sub panis , et vini speciebus ? 

Probatur II. ex Patribus. Ignatius enim 

pro haereticis habet cos , -qui Eucharistiam 
esse veram Christi carnem negant : Eucha- 
ristia , inquit, et oratione ( ea nempe qua 
Eucharistia perficitur ) abstinent, quia non 
confitentur , ipsam carnem esse , quae pro 
peccatis nostris passa est , quam benigni -* 
tate Pater suscitavit. Epist. ad Smyrnaeos, 
lustinus vero non solum adfirmat Euchari- 
stiam esse Christi carnem , ct sanguinem ; 
sed etiam addit ea via, ac virtute, qua caro 
nostra, et sanguis coniuncta fuerunt Dei Filio 
in Incarnatione , eadem ipsa via , ac vir- 
tute panem , et vinum fieri Christi corpus 
ct sanguinem in Eucharistia : A tque nu- 
trimentum hoc , en Iustini verba , a no- 
bis Eucharistia vocatur , qua nulli alii ve- 
sci licet, nisi credenti vera esse quae do- 
cuimus ; et qui lavacro ad remissionem pec- 
catorum et regenerationem instituto ablu- 
tus sit ; et qui ita vivat , ut docuit Chri- 
stus. Non enim ut communem cibum, et 
communem potum talia accipimus ; sed 
quemadmodum per verbum Dei incarna- 
tus Iesus Salvator noster et carnem et san- 

guinem pro nostra salute habuit : ita nutri- 
mentum hoc per preces sermonis ab ipso 
instituti sanctificatum , per quod carnes, et 
sanguis noster per transmutationem nu- 
triuntur , sanguinem et carnem incarnati 
Iesu esse edocti sumus. Apol. ad Antoni- 
num num. 66 . Iustino coniungendus est Ire- 
naeus, qui contra haereticos-divini Verbi cum 
vera hominis natura hypostaticam unionem 
negantes, nec carnis nostrae futuram resur- 
rectionem admittentes scribens, utramque 
veritatem ex Catholica Eucharistiae doctrina 
sic deducit : Quomodo autem constabit eis, 
eum panem, in quo gratiae actae sint, cor- 
pus esse Domini sui, et calicem sanguinis 
eius, si non ipsum Fabricatoris mundi Fi- 
lium dicant, idest Verbum eius ? 

. . Quomodo autem rursus dicunt carnem 
in corruptionem devenire , et non percipere 
vitam , quae corpore Domini , et sanguine 
alitur ? Adv. Haeres. Lib. IV. cap. XVIII. 
n. 4 . 5. Non secus ac S. Irenaeus, carnis 
resurrectionem ex Eucharistia derivat Ter- 
tullianus; ideo enim probat non animam so- 

lum salvam fore, sed etiam carnem, quod Sa- 
crameuta omnia per res corporeas incorpoream 
gratiam tribuunt : Caro abluitur , inquit , 
ut anima emaculetur ; caro inungitur, ut 
anima consecretur ; caro corpore , et san- 
guine Christi vescitur , ut anima sagine- 
tur. De Resurrect. carn. cap. VII. Atqui 
si Eucharistia non esset verum Christi cor- 
pus , sed tantum eius corporis figura’, nihil 
probaret Tertulliani argumentum ; nam si- 
cuti non veram Christi carnem manducaret, 
qui Eucharistiam percipit , ita nec vera eius 
caro resurgeret. Tertulliano addimus Orige— 
nem illi fere coaevum ; qui de puero Cen- 
turionis per Christum sanato verba fa- 
ciens , ita loquitur : Quando sanctum ci- 
bum , illudque incorruptum accipis epu- 
lum , quando vitae pane , et poculo f rue- 
ris , manducas, et bibis corpus , et sangui- 
nem Domini, tunc Dominus sub tectum 
tuum ingreditur. Et tu ergo humilians ta- 
metipsum , imitare hunc Centurionem, et 
dicito : Domine non sum dignus , ut intres 
sub tectum meum. Ubi enim indigne in - 

gredilur , ibi ad iudicium ingreditur acci- 
pienti. Homil. V. ia diversa loca Evang. Idem 
testatur Cyprianus ; et eos, qui, postquam 
Christi fidem ahiuraverant, ad Eucharistiam 
accedere audebant, redarguens: Corpus Do- 
mi/ti, ait, invadunt, vis infertur corpori 
eius, et sanguini, et plus modo in Dominum 
inanibus , atque ore delinquunt, quam quum 
Dominum negarunt. Lib. de lapsis. Concinit 
S. Hilarius : De veritate carnis , et sangui- 
nis, non est relictus ambigendi locus', nunc 
enim , et ipsius Domini professione , ct fide 
nostra vere caro est, et vere sanguis est 
Lib. VIII. de Trinit. Nec non Cyrillus Hiero- 
solymitanus, qui veritatem hanc iterum atque 
iterum apertissime docet : Christo igitur af- 
firmante , atque dicente circa panem : 
Hoc est corpus meum ; quis deinceps au- 
deat dubitare ? Ac eodem quoque confir- 
mante , et dicente : Hic est sanguis meus ; 
quis , inquam , dubitet , et dicat non esse 
illius sanguinem ? Aquam aliquando mu- 
tavit in vinum in Cana Galilaeae po- 
testate propria ; et non erit fide dignus vi- 

num mutans in sanguinem? Quare 

omni cum certitudine corpus , et sangui- 
nem Christi sumamus, nam sub specie pa- 
nis datur tibi corpus , et sub specie vini 
datur sanguis , ut sumpto corpore , et san- 
guine Christi , efficiaris ei concorporeus , et 
consanguineus. Sic enim Christophori facti 
sumus , quum eius corpus , et sanguinem 
in membra nostra receperimus .... Quum 
igitur hoc didiceris, et plene intellexeris , qui 
videtur panis , panem non esse , etsi gustus 
panem sentiat, sed corpus Christi, et quod 
videtur vinum , vinum non esse , etsi gu- 
stus hoc velit , sed sanguinem Christi; et 
de hoc dixisse Davidem canendo : Et pa^ 
nis confirmat cor hominis,. . Caiech. IV. m y. 
stag. n. i. 111. Insuper Ambrosius inquit; 
Forte dicas : aliud video , quomodo tu mihi 
asseris , quod Christi corpus accipiam ? 
Et hoc nobis adhuc superest , ut probemus. 
Quantis igitur utimur exemplis , ut pro- 
bemus , non hoc esse , quod natura for- 
mavit , sed quod benedictio consecravit ? 
maioremque esse vim benedictionis } quam 

naturae , quia benedictione et natura ipsa 
mutatur ? Virgam tenebat Moyses, proiecit 
eam , et facta est serpens ; aliisque multis 
exemplis allatis, concludit : Quod si tantum 
valuit humana benedictio , ut naturam con- 
verteret , quid dicimus de ipsa consecra- 
tione divina, ubi verba ipsa Domini Sal- 
vatoris operantur ? Nam Sacramentum istud, 
quod accipis , Christi sermone conjicitur. 
Quod si tantum valuit sermo JJeliae , ut 
ignem de coelo deponeret , non valebit 
Christi sermo , ut species mutet elemen- 
torum ? De totius mundi operibus legisti : 
Quia ipse dixit , et facta sunt ; ipse manda- 
vit , et creata sunt. Sermo ergo Christi, qui 
potuit ex nihilo facere , quod non erat, non 
potest ea , quae sunt , in id mutare, quod non 
erant? non enim minus est novas rebus dare, 
quam mutare naturas. Sed quid argumentis 
utimur ? suis utamur exemplis , Incar- 
nationisque exemplo adstruamus mysterii 
veritatem. Numquid naturae usus prae- 
cessit , quum lesus Dominus ex Ma- 
ria nasceretur ? Si ordinem quaerimus, viro 

mixta foemina generare consuevit. Liquet 
igitur , quod .praeter naturae ordinem vir-' 
go generavit : et hoc , quod conjicimus cor- 
pus , ex Firgine est. Quid hic quaeris na- 
turae ordinem in Christi corpore , quum 
praeter naturam sit ipse Dominus lesus 
partus ex virgine ? Fera utique caro Chri- 
sti , quae crucifixa est , quae sepulta est: 
vere ergo carnis illius sacramentum est. 
Ipse clamat Dominus lesus , hoc est cor- 
pus meum ; ante consecrationem verborum 
coelestium , species nominatur : post con- 
secrationem corpus Christi significatur. Ipse 
dicit sanguinem suum. Ante consecra- 
tionem aliud dicitur ; j>ost consecrationem 
sanguis nuncupatur. Et tu dicis , amen . 
hoc est , verum est. De mysteriis Cap. IX. 
3Xec dissimili ratione Alexandrinus Cvrillus: 
Quod si perstas , o Iudaee , usurpare illud 
quomodo ( Christus carnem suam dare ad 
manducandum poterit? ), ego vicissim tuam 
imperitiam imitans , tibi reponam : quomodo 
egressus es ex A eg)'pto ? quomodo , quaeso, 
in serpentem versa est virga Mosaica ? quo- 

tnodo manus lepra infecta est , et in pri- 
stinum statum rursus rediit, ut scriptum 
est ? quomodo in sanguinis naturam versa 
est aqua ? quomodo per medium mare, 
sicco pede transisti ? quomodo amara illa 
aqua de Merra per lignum versa est in 
dulcem ? quomodo tibi aqua e petrarum 
visceribus effluxit ? quomodo propter te man- 
na decidit ? quomodo porro Iordanis im- 
motus stetit ? aut quomodo solo clamore 
Ilierichuntis inexpugnabiles muri. . . . nec 
te /oquenlem deficiet illud quomodo? Multis 
enim deprehenderis iam antea attonitus 
esse miraculis , de quibus si tuum illud 
quomodo subinde inferas , omni plane di- 
vinae Scripturae, fidem derogabis. Lib. IV. 
inloan.cap.II. Evidenter qupque veritatem 
ipsam docet Hieronymus bis verbis: Si ergo 
panis , qui de coelo descendit , corpus est 
DominL , et vinum , quod discipulis dedit, 
sanguis illius est novi testamenti , qui 
pro multis effusus est in remissionem pec- 
catorum , iuclaicas fabulas repellamus , et 
ascendamus cum Domino coenaculum ma- 

gnum , stratum , atque mundatum : et acci- 
piamus ab eo sursum calicem novi testa- 
menti , ibique cum eo Pascha celebrantes 
inebriemur ab eo vino sobrietatis. Non enim 
est regnum Dei cibus , et potus , sed iu - 
stitia , et gaudium, et pax in Spiritu Sancto. 
Nec Moyses dedit nobis panem verum , 
sed Dominus Iesus , ipse conviva , et con- 
vivium , ipse comedens , et qui comeditur. 
Illius bibimus sanguinem, et sine ipso po- 
tare non possumus , quotidie in sacrificiis 
eius de genimine vitis verae , et vineae 
sorec , quae interpretatur electa , rubentia 
musta calcamus : et novum ex his vinum 
bibimus de regno Patris , nequaquam in 
vetustate litterae , sed in novitate spiritus. 
Epist. ad Hedibiam. Eademque evidentia 
loquitur Clirysostomus : Quamobrem oportet 
semper vigilare: non parvum enim immi- 
net supplicium iis, qui indigne communi- 
cant. Cogita quantum contra proditorem 
indignaris , et contra eos , qui Christum 
crucifixerunt : cave ergo , ne iu reus sis cor- 
poris , et sanguinis Christi. Illi sacrum 

corpus trucidarunt ; tu post tot beneficia 
cum sordida suscipis anima. Neque enim 
satis habuit hominem fieri , alapis caedi , 
immolari , sed seipsum commiscet nobis- 
cum , non fide tantum , sed reipsa nos 
corpus suum constituit. Quanta ergo puri- 
tate oporteret eum esse , qui hoc fruitur 
sacrificio ? Quanto radiis solaribus purio- 
rem esse oporteret manum illam , quae hanc 
carnem secat , os quod spirituali repletur 
igne , linguam tremendo sanguine tinctam ? 
Cogita quantum adeptus sis honorem 
quanta f ruaris mensa ? quod Angeli tre- 
munt videntes , nec sine metu respicere 
audent ob fulgorem inde manantem , eo nos 
alimur ; huic commiscemur , factique su- 
mus Christi unum corpus , et una ca- 
ro. Quis loquetur potentias Domini : sur- 
ditas faciet omnes laudes eius ? Quis pastor 
propriis sibi membris oves nutrit ? Et quid 
pastorem dico? Matres saepe sunt , quae 
post partum infantes aliis dant : ipse vero 
id non passus est , sed nos proprio sanguine 
nutrit, et per omnia sibi copulat, llom. 

XXVIII.in Matlh.Angustinus deniqne, quem 
adversarii suis partibus favere gloriantur, ve- 
ritatem hanc pluribus sententiis apertissimis 
comprobat, atque confirmat. Praecipuas affera- 
mus : De carne Mariae carnem accepit ( Ver- 
bum ) , et quia in ipsa carne hic ambulavit , 
et ipsam carnem nobis manducandam ad 
salutem dedit. . . In psal. XCVIII. n. 9. 
Mediatorem Dei, et hominum hominem 
Christum Iesum , inquit , carnem suam 
nobis manducandam, bibendumque san- 
guinem dantem , fideli corde , atque ore 
suscipimus. Lib. II. contra adversar. Legis, 
et Prophetarum , n. 53 . Iudaei accesserunt 
ad illum ( Christum ) ut crucifigerent : nos 
ad eum accedamus , ut corpus , et sangui- 
nem eius accipiamus. Illi de Crucifixo te- 
nebrati sunt, nos manducando Crucifixum 
et illuminamur. Enarrat, in psal. XXXIII. 
n. 10. fiam et nos de cruce Domini pa- 
scimur , quia corpus ipsius manducamus. 
In. psal. C. n. g. In sacramento spei , in 
hoc tempore consociatur Ecclesia , quamdiu 
bibitur i quod de Christi latere manavit 

Lib. XII. cont. Faust. cap. X. Fusu s Do- 
mini sanguis donatus est homicidis , et non 
dicam deicidis , quia si cognovissem, nun- 
quam Dominam gloriae crucifixissent. Modo 
homicidis donatus est fusus sanguis inno- 
centis : et ipsum sanguinem , quem per 
insaniam fuderunt , per gratiam biberunt. 
In psal. LXV. n. i5. Conversi sunt ex ipso 
populo Iudaeorum : conversi sunt , bapti- 
zati sunt, ad mensam Domini accesserunt^ 
et sanguinem , quem saevientes fuderunt , 
credentes biberunt. Serra. LXXVII. cap. III. 
Et ferebatur in manibus suis , Hoc vero , 
fratres , quomodo posset fieri in homine , quis 
intelliget? Quis enim portatur in manibus 
suis ? Manibus aliorum potest portari homo , 
manibus suis nemo portatur. Quomodo in- 
telligatur in ipso David, secundum litteram 
non invenimus , in Christo autem inveni- 
mus. Ferebatur enim Christus in manibus 
suis , quando commendans ipsum corpus 
suum , ait : hoc est corpus meum. Ferebat 
enim illud corpus in manibus suis. In psal. 
XX XIII, n. 10. Quomodo ferebatur in met- 

nilus suis, quia quum commendaret ipsum 
corpus suum , et sanguinem suum , accepit 
in manus suas, quod norunt fideles , et ipse 
se portabat quodammodo , quum diceret : 
Hoc est corpus meum. In psal. XXXIII. 
serra. II. n. a. Quae duo postrema Augustini 
testimonia expendens Guitinundus, recte con- 
cludebat: Non figuram tantum, vel umbram, 
sicut adversarii nostri dicunt , sed substan- 
tiam sui corporis iuxla Augustinum fere- 
bat Christus. Quid hic umbratici respon- 
debunt? Ubi in tanta luce lucifugae no- 
stri umbram parabunt ? Ecce Augusti- 
ni manjfestissima documenta recitantur : 
nihil in eis scrupulosum , nihil ambi- 
guum. Aut de his se explicent, aut Au- 
gustinum nobis obiicere desistant: et sicut 
Augustinus testatur , veritatem Dominici 
corporis nobiscum credant. Sed forsitan 
hoc non adverterant scriptum. Si enim hoc 
fideliter attendissent, adhuc suam haere— 
sim ex beato Augustino non traxissent. De 
.Veritate Eucharist. Lib. II. in Tom. 18 . Bi- 
bliothec. Patrum. Lugd.ciojocLXJUi. pag.456. 

Prob. III. Catholicae Ecclesiae auctorita- 
te. Berengarius enim ipse in Romana Sy- 
nodo anni 1078 doctrinam de reali Chri- 
sti praesentia , et de panis , et vini in Chri- 
sti corpus, et sanguinem conversione ab omni- / 

bus omnino Ecclesiis retineri confessus est. 

Nimirum universae tum orientis, tum oc- 
cidentis Ecclesiae , ne iis quidem exclusis , 
quae a Romana defecerunt , doctrinam hanc 
professae fuere ; ut patet prae ceteris ex Na- 
tali Alexandro, qui Graecae cum Latina Ec- 
clesia in hac doctrina consensum , itemque 
Christianorum Moscovitarum , Armenorum, ^ 

Indicorum , Cophihorum , Aethiopum cum 
Graecis , et Latinis in eodem dogmate con- 
cordiam monumentis probat. Hist. Eccl. 

Saec. XI. et XII. Dissert. XII. Art. III. 
n. g. Universalem hanc Ecclesiae fidem de- 
finitionibus suis confirmarunt Concilia Gene- 
ralia : nimirum Lateranense Concilium IV. 
quum inter veritates , quas firmiter cre- 


dit , et simpliciter confitetur , haec reperia- 
tur : Corpus, et Sanguis ( Christi ) in sa- 
cramento Altaris sub speciebus panis , et 
vini veraciter continentur , transubstan - 

tiatis pane in corpus, et vino in sangui- 
nent potestate divina , ut ad perficiendum 
mysterium unitatis accipiamus ipsi de suo, 
quod accepit ipse de nostro. Cap. L De fide 
Catlr.Et paullo post haec legantur : Excom- 
municamus , et anathematizamus omnem 
haeresim extollentem se adversus hanc san- 
ctam, orthodoxam, Catholicam fidem, quam 
superius exposuimus. Cap. III. Concilium 
Constamiense : Firmissime credendum , et 
nullatenus dubitandum , integrum Christi 
et sanguinem , tam sub specie panis , quam 
corpus , sub specie vini veraciter contineri. 
Sess. XIII, Concilium Florentinum, cui inter- 
fuit ipse Eugenius IV. : Ipsorum verborum 
( quibus nempe perficitur consecratio ) vir- 
tute , substantia panis in corpus Christi, 
et substantia vini in sanguinem convertun- 
tur: ita tamen ut totus Christus continea- 
tur sub specie panis , et totus sub specie 
vini ; sub qualibet quoque parte h >stiae 
consecratae , et vini consecrati , separatione 
'facta , totus est Christus. Decret. pro instr. 
Armen. Tridentina denique «Synodus :.Si quis 


negaverit in sanctissimo Eucharistiae Sa- 
cramento contineri vere , re aliter, et sub- 
stantialiter corpus , et sanguinem una cum 
anima , et divinitate Domini nostri lesu 
Christi , ac proinde totum Christum ; sed 
dixerit tantummodo esse in eo , ut in si- 
gno , vel figura , aut virtute : anathema 
sit. Sess. XIII. Can. I. Si quis dixerit in 
sacrosancto Eucharistiae Sacramento re- 
manere substantiam panis , et vini una 
cum corpore , et sanguine Domini nostri 
lesu Christi ; negaveritque mirabilem il- 
lam , et singularem conversionem totius 
substantiae panis in corpus y et totius 
substantiae vini in sanguinem, manentibus 
dumtaxat speciebus panis , et vini , quam 
quidem conversionem Catholica Ecclesia 
aptissime Transubstantiationem appellat ; 
anathema sit. iLid. Can. II. (l). 


(i) In Actis Conciliorum tum Nicaeni I. et Eplie- 
sini Oecumenicorum , tum Quinisexti praecla- 
ra etiam legimus veritatis huius testimonia. Vide 

Prob. V. rat. Theolog. Ut magis magisque 
innotescat , quam absurda sit , atqne Scri- 
pturarum sententiis contraria Sacramentario- 
rum circa Eucharistiam opinio 3 ct quam 
firmum, ac evidens Catholicum dogma , pau- 
cas animadversiones addimus. Primo enim 
Christum in sermone , quem cum Iudaeis 
habuit , ut refert Ioannes ante citatus, non 
de spirituali fidei cibo, sed de vero, ac pro- 
prio ipsius corpore , et sanguine locutum 
fuisse, praeter illa, quae iam notavimus, haec 
aperte ostendunt. Scilicet Christus de cibo , 
et potu , quem daturus erat , verba facit : at 
fidem iam multi etiam ante Christi adven- 
tum , etsi non sine Christi meritis , professi 
fuerant ; ac Iudaeis ipsis spiritualem hunc 
fidei cibum iam Christjis suppeditaverat v. 29. 


Labbaeum Concil. Toro. II. pag. 49 et a34 Tom 1IL 
pag.404.T0m.Vl pag.n53 et n85 Tom.Vil. pag. 447 
et 45a Luter. Paris. coracum. Multa particularia 
Concilia, quae camdcm doctrinam evidentissime con- 
firmant , silentio praetermittimus. 

et seqq, Quid vero fidei in Christi corpus, et 
sanguinem , quae ludaeorum oculis obversa- 
bantur , Iudaeis ipsis opus erat? De alio igi- 
tur cibo , ac potu loquitur , nempe de my- 
sterio illo , in quo veram carnem suam , ac 
proprium sanguinem daturus erat. 

Porro interpretationes , quibus adversarii 
verba illa Christi , hoc est corpus meum , ad 
realem Christi praesentiam , vel transubstan- 
tiationem negandam detorquere conantur, adeo 
ridiculae , ac variae sunt , ut catholicum sen- 
sum vel magis comprobent. Si enim ea verba 
non aliud significant, quam hoc est corporis 
mei imago , nihil erit amplius in sacris Li- 
bris , quod proprio , ac litterali sensu accipi 
possit : siquidem nulla dari potest propo- 
sitio magis simplex, ac nitida, quam eius- 
modi, hoc est corpus meum (i). Ac profecto, 


(i) Propositionis huius perspicuitatem multi ex 
ipsis Protcstantibus confessi sunt. Sic enim loqui- 
tur Martinus Ludierus : Hoc diffiteri nec possum , 
nec volo , quod si Carlostadius , aut alius quis- 

si metaphorica verba illa essent , et Apostol» 
proprium sensum, ut alias, exquisivissent , 
et Christus ipsis clare aperuisset. Quum nam- 
que in parabolis loqueretur turbis ; Apo- 
stolis tamen occultum illarum sensura aperte 
manifestabat- Nimirum vobis datum est, sic 
ait illis, nosse mysteria Dei , ceteris au- 
tem non sic. Maith. XIJI. II. 


piam ante quinquennium mihi persuadere potuis- 
set , iu Sacramento praeter panem, et vinum esse 
nihil , ille magno beneficio me sibi devinctum 
reddidisset. Gravibus enim curis anxius , in hac 
excutienda materia multum desudabam ; omnibus 
nervis extensis me extricare , et expedire conatus 
sum , quum probe perspiciebam , hac re Papatui 
cum primis me valde incommodare posse. Verum 
ego me captum video , nulla elabendi via relicta. 
Textus enim Evangelii nimis apertus est , et po- 
tens , qui facile convelli non potest : multo minus 
verbis , aut glossis e capite vertiginoso confictis 
subverti. Epist. ad Argentinens. ct Lib. de verit. corp. 
ct sang. Dom. in coena. Nec non Pbilippn* Me- 
laothon , cuius verba haec sunt : Ego itaque sequor 
veteris Ecclesiae sententiam , quae ajjirmat adesse 

Quod vero ad transubstantiationem atti- 
net, absona et absurda est tum Consubstan- 
tialorurn , tum Impanalorum expositio. In 
omni enim propositione adfirmativa, de ea- 
dem re subiectum, ac praedicatum intelligenda 
sunt. Si ergo in Eucharistia una cum Chri- 
sti corpore adesset substantia panis , ut Con- 


corpus Christi in coena , ac iudico hoc habere 
scripturae testimonium. Non enim invenio firmam 
rationem , cur nomine corporis in verbis coenae 
oporteat tantum absentis corporis signum intelligi 

Quod si licet hos ( scilicet Scripturae locos ) 

quoquo modo interpretari, depravari poterunt omnia 
Lib. de. ver. corp. et sang. Dom. in coena. Item 
Ioannes Oecolampadius: Simpliciter, et absque hae- 
sitatione credamus adesse , et contineri sub hoc 
pane verum corpus , sub vino autem sanguinem. 
Non dico figuram , et typum, ut sacrificium Abel, 
ut oblationem Melchisedech, ut dignum paschalem, 

et ceteras veteris Testamenti figuras. 

'Absit id blasphemiae , ut tantum tribuamus um- 
brae , quantum luci , et veritati. Panis enim hic 
nobis non tantum figurat , sed est corpus ipsum 
Domini, Cone, de vera corpor. Christi praesont. ia 
Eucli. 

substantiatores contendunt, Christus Verbis il- 
lis; hoc est corpus meum, id significare voluis- 
set, ( panem scilicet esse corpus suum ) , quod 
evidenter absonum et absurdum est, quum pa- 
nis, et corpus Christi sint duae substantiae omni- 
no diversae. Nec minus absurda esset Christi 
propositio, si panis corpori Christi hypostatice 
coniungeretur, ut Impanatorts delirant. Hy- 
postatica enim duarum naturarum coniuncdo 
naturas ipsas non confundit. Sicut ergo in 
Incarnatione neque Divinitas dici potest hu- 
manitas, neque humanitas vicissim Divinitas; 
ita in Eucharistia nec panis dici posset Chri- 
sti corpus , nec Christi corpus vice versa 
panis. 


Obiecta diluuntur. 

Obiicies I. In Scripturis saepe metaphorice 
sensu accipiuntur verba haec : manducare , 
bibere ; ut e. c. V mite , comedite panem 
meum , et bibite vinum , quod miscui vo- 
bis. Prov. IX. 5. Et : Qui biberit ex aqua, 
quam ego dabo ei, non sitiet in aeternum . 

Ioan. IV. 1 5. Ergo etiam allata Christi verba 
Ioan. VI. metaphorico sensu intelligenda sunt. 

Resp. Ex metaphorica quorumdam verbo- 
rum interpretatione , ad quam in nonnullis 
Scripturae sententiis confugiendum est, per- 
peram concludit adversarius , eadem verba 
semper metaphorico sensu esse intelligcnda. 
Ibi enim locum habet metaphora, ubi nul- 
la ratione cohaeret litteralis sensus. Nimi- 
rum in allatis exemplis litteralis sensus est 
omnino absurdus ; nec sapientia enim , nec 
gratia comedi potest , aut bibi : potest au- 
tem cibi , et potus rationem habere caro , 
et sanguis Christi. Contextus igitur in prio- 
ribus dictis proprium sensum omnino exclu- 
dit; in postremo vero non modo non exclu- 
dit, verum etiam pluribus rationibus incla- 
mat , ut iam ostendimus. 

Inst. I.° Atqui Christus ipse metaphorico 
sensu verba sua accipienda esse indicat; quum 
Iudaeis interrogantibus , quid esset cibus, de 
quo ipse loquebatur, dicens: Operamini non 
cibum qui perit , sed qui permanet in 
vitam aeternam ; respondit: Hoc est opus 


( 44 ) 

Dei , ut credatis in eum , quem misit 
ille. Ioan. VI. 27. 29. Quam Christi respon- 
sionem exponens Augustinus , ait : JJt quid 
paras dentes, et ventrem ? Crede, et man- 
ducasti. Tract. XXV. in Ioan. 

Resp. Etsi Christus sermouis illius initio 
de metaphorico Fidei cibo loquatur , cum 
tamen ita praebet, ut per ipsum ad verum, 
ac proprium cibum sumendum disponat, de 
quo deinceps a v. 52 . praesertim sermonem 
habet, ut ante demonstravimus. Quamobrem 
nil mirum , quod Augustinus metaphorice 
priora illa verba intellexerit. Quod vero idem 
Augustinus Christum in eo capite de vero , 
ac proprio sui corporis , et sanguinis cibo, 
ac potu verba fecisse senserit , aperte colli- 
gitur ex hoc ipsius Augustini testimonio : 
Illud etiam quod ait : Qui manducat car- 
nem meam , et bibit sanguinem meum , in 
me manet, et ego in illo : quomodo intelle- 
cturi sumus ? numquid etiam illos hic po- 
terimus accipere , de quibus dicit Aposto- 
lus , quod iudicium sibi manducant , et bi- 
bunt , quum ipsam carnem manducent , et 

ipsum sanguinem bibant. Numquid et lu- 
das magistri venditor , et traditor impius, 
quamvis primum ipsum manibus eius con- 
jectum sacramentum carnis , et sanguinis 
cius cum ceteris Discipulis , sicut opera- 
tius Ducas Euangelista declarat , mandu- 
caret , et biberet , mansit in Christo , aut 
Christus in eo ? Multi denique , qui vel 
corde feto carnem illam manducant , et 
sanguinem bibunt , vel quum manducave- 
rint, et biberint, Apostatae fiunt, numquid 
manent in Christo , aut Christus in eis ? 
Sed profecto est quidam modus mandu- 
candi illam carnem, et bibendi illum san- 
guinem , quo modo qui manducaverit , et 
biberit, in Christo manet, et Christus in eo. 
De Verb. Dom. Serni. XI. 

Instabis II. Idem Christus illius cibi , ac 
potus naturam explicans ait : Qui mandu- 
cat meam carnem , et bibit meum sangui- 
nem, in me manet, et ego in illo. Ioan. VI. 
5.7. Atqui in nobis non manet Christus, nisi 
spiritualiter. Ergo spiritualis etiam est co- 
medendi , et bibendi ratio. 

Resp. J. Sacramentorum effectus spiritua- 
lis quidem est ; at ex hoc illud non recte 
deducitur , res nempe, quae in Sacramentis 
adhibentur , naturales ac proprias non esse. 
In Sacramentis enim per corporeas res gra- 
tia , quae incorporea est, datur , ut in Ba- 
ptismo per aquam spiritualis regeneratio: 
quidni ergo per verum Christi corpus , et 
sanguinem ipsius Christi spiritualis mansio in 
nobis producatur ? 

Resp. II. Duplex est Christi mansio in 
illis , qui eius carnem manducant , ac san- 
guinem bibunt. Altera spiritualis, quae iu- 
storum tantum est , qui sanctificante gratia 
praediti ad Eucharistiam accedunt : alte- 
ra corporalis , quae iustis , et iniquis com- 
munis est ; quum in utrisque Christi cor- 
pus corpori ipsorum coniungatur. De poste- 
riore loquitur Tertullianus : Caro corpore , et 
sanguine Christi vescitur. ... De resurrect. 
Cap. VIII. Et Hilarius: In nobis carnalibus 
per carnem Christum habemus. Lib. VIII. 
de Trin. n. i3. 

Inst. III. Quum Discipuli verba Christi 

audientes horrescerent , ac dicerent : Durus 
est hic sermo , et quis potest eum audire ? 
Christus respondit : Spiritus est qui vivi- 

Jicat: caro non prodest quidquam ; verba, 
quae ego loeutus sum vobis , spiritus , et 
vita sunt. Ioan. YI. 61. 64. 

Resp. Quod Christus dicit carnem nihil pro- 
desse, non de carae sua intelligendum est, sed 
de carnali modo , quo Iudaci illius verba in- 
terpretabantur , quasi carnem suam dilanian- 
do , et sanguinem suum fundendo in pro- 
pria specie , at aiunt Scholae , eis daturus 
esset. Igitur Christi verba : Spiritus est 

qui vivificat , caro non prodest quidquam , 
camdem vim habent, ac illa Apostoli : Ani- 
malis autem homo non percipit ea, quae 
sunt spiritus Dei ..... quia spiritualiter 
examinatur. I. Cor. II. 14. et alibi : Lit- 
tera enim occidit , spiritus autem vivi- 
ficat. II . Cor. III. 6 . Adde quod ani - 
madvertit Augustinus , illam Christi sen- 
tentiam explicans : O Domine , magister 
bone , quomodo caro non prodest quid- 
quam , quum tu dixeris : nisi quis man- 

ducaverit camem meam , ct biberit sangui- 
nem meum , non babebit in se vitam? An 
vita non prodest quidquam , et propter quid 
sumus , quum sumus , nisi ut habeamus 
vitam aeternam , quam tua carne promit- 
tis ? Quid est ergo non prodest quidquam ? 
Caro non prodest quidquam : sed quomodo 
illi intellexerunt , quomodo in cadavere 
dilaniatur , aut in macello venditur , non 
quomodo spiritu vegetatur. Proinde sic 
dictum est , caro non prodest quicquam , 
quomodo dictum est , scientia inflat. Icini 
ergo debemus odisse scientiam ? Absit. Et 
quid est , scientia inflat ? Sola sine ca- 
ritate. Ideo adiunxit : caritas vero aedi- 
ficat. Adde ergo scientiae caritatem , et 
utilis erit scientia , non per se , sed per 
caritatem : sic ex nunc caro non prodest 
quidquam , sed sola caro. Accedat spiritus 
nd carnem , quomodo accedit caritas ad 
scientiam , et prodest plurimum. Tract. 
XXVII. in Ioan. 

Obiic. II. Pronomen hoc in propositione 
illa , Hoc esi corpus meum , vel corpus 

Christi , vel panem indicat. Atqui corpus 
Christi indicare non potest , antequam forma 
Sacramenti absolvatur. Ergo indicat panem. 
Sed panis non potest esse re ipsa Christi cor- 
pus , quum diversa sit utriusque natura. 
Ergo est mera Christi corporis figura. 

Resp. Duplex distinguendum est proposi- 
tionum genus; alterum earum , quae spefcu- 
lalivae , alterum , quae practicae vocautur. 
In propositionibus speculativis eadem , et 
constans est verbornm significatio ; in pra- 
cticis vero talis non est, nisi propositione 
iam absoluta. Pronomen Hoc igitur, ante- 
quam propositio integra enuntietur, panem 
indicat in Christi corpus convertendum ; pro- 
positione iam enuntiata Christi corpus signi- 
ficat, in quod vi, et efficacia eiusdem propo- 
sitionis convertitur panis. Ut autem exemplo 
res clarior fiat , fingamus Christum , quum 
aquam in vinum converteret in Cana Gali- 
laeae, dixisse, aquam indicando, hoc esi vi- 
num : tunc pronomen hoc initio proposi- 
tionis aquam in vinum convertendam si- 
gnificasset, propositione vero completa, vinum, 

5 


( 5o ) 

in quod, ipsius propositionis virtute, aqua 
conversa est, 

Obiicies III. Verbum esse in sacris litte- 
ris saepe nihil aliud sonat , quam significa- 
re. Sic : Septem boves pulchrae , et septem 
spicae plenae septem ubertatis anni sunt. 
Gen. LXL 26. Ossa haec universa domus 
Israel est. Ezech. XXXVII. X 1 . Qui semi- 
nat bonum semen est filius hominis : ager 
autem est mundus : bonum vero semen hi 
sunt filii regni ; zizania autem filii sunt 
nequam Matth. XIII. 37. Ego sum ostium 
loan. X. 7. Ego sum vitis vera , et Pater 
meus agricola est. Idem cap. XV. l . Bibe- 
bant de consequente eos petra ; petra autem 
erat Christus. I. Cor. X. 4. 

Resp. At saepius idem verbum esse in 
sacris litteris id quod revera est denotat. Sic: 
Dixitque ei Deus : Ego sum , .et ponam 
pactum meum tecum , erisque pater mul- 
tarum gentium Gen. XVII. 4 Ego sum Deus 
patris tui Exod. III. 6. Ego sum qui sum 

qui est misit me ad vos. ibid. 14. 

Haec sunt praecepta , et caeremoniae , at- 

que iudicia , quae mandavit Dominus. 
Deut. VI. l. Gens absque consilio est, et 
sine prudentia, ibid. XXXII. 28. Videte 
quod ego sim solus, et non sit alius prae- 
ter me. ibid. 5 g. Deus meus es tu. Psalru. 
XV. 1. Quod enim in ea natum est de 
Spiritu Sancto est Mattbu I. 20. Qui au- 
tem post me venturus est fortior me est. 
ibid. III. ii. Hic est Filius meus dilectus. 
.ibid. 17.. Tu es Christus filius Dei vivi. 
ibid. XVI. 16. In principio erat Ver- 
bum. Ioan. I. x. sexcentaque alia eiusmo- 
di. Quid ergo? Contextus sermonis quando 
sensu proprio ac litterali , quando vero sensu 
improprio ac metaphorico accipiendum sit 
verbum illud evidenter ostendet. Atqui to- 
tus Christi sermonis contextus proprium ac 
litteralem sensum requirit. Nihil igitur pro- 
bant allata ab Adversario exempla. Porro, si 
locum haberet quod nobis hic obiiciunt Ad- 
versarii , de doctrinis omnibus revelatis actum 
esset ; universa enim Scripturarum testimo- 
nia , quae ad eas confirmandas adhibemus, 
improprio , ac metaphorico sensu interpre- 

tantur haeretici , qui doctrinas ipsas obsti- 
nato animo pernegant: ncc ipsi pseudo-Re— 
formati Trinitatis , atque Incarnationis My- 
sterium amplius demonstrare possent ex Scri- 
pturis. Quinimmo tota sacra Scriptura, quanta 
quanta est , in metaphoras , et allegorias abi- 
ret , quod sane fuit quorumdam delirium. 
Porro faciliorem, ac expeditiorem nodi huius 
solvendi viam calcavimus. Ceterum non de- 
fuerunt , qui verbo esse nusquam Scripturas 
eo sensu uti , quem prae se ferunt obic- 
cta ab Adversario testimonia, contendant ; si- 
quidem etiam in his testimoniis eamdem vim 
retinet , nempe veram , ac propriam rerum 
existentiam significandi , ut ipsi iudicant. 
Vide Estiutn in I. Cor. cap. X. v. 4. 

Obiic. IV. Quaedam sunt in illo ipso 
Christi sermone , quae nonnisi metaphorice 
possunt intelligi, ut quod Christum dixisse 
refert Lucas: Hic est calix novum testamen- 
tum in sanguine meo, qui pro vobis fun- 
detur . XXII. 20, nec non quod legitur in 
prima Pauli ad Corinthios : Hoc est corpus 
meum , quod pro vobis tradetur : Graece , 

quod pro vobis frangitur. I. Ctfr. XI. 24* 
Nec enim calix erat proprie novum testa- 
mentum, sed novi testamenti signum; et 
Christi corpus tunc non frangebatur , nisi 
mystice. Ergo etiam ea veirba Hoc est cor- 
pus meum metaphorice intelligi possunt. 

Resp. 'Duplex est signorum genus > alte- 
rum eorum, quae rem significatam non con- 
tinent : alterum eorum , in quibus significata 
res continetur. De secundo hoc signorum 
genere ita loquitur Augustinus : Quaerens 
uae etiam locutiones , quibus per id , quod 
continet , significetur id quod continetur , 
ut quoniam anima sanguine tenetur in 
corpore ( nam si fuerit effusus abscedit ) 
per ipsum aptius significata sit anima , 
et eius nomen sanguis acceperit. Sicut 
Ecclesia dicitur locus , quo Ecclesia con- 
gregatur. Nam Ecclesia homines sunt , 
de quibus dicitur: ut exhiberet sibi glo- 
riosam Ecclesiam. Hac tamen vocari etiam 
ipsam domum orationum , idem Apostolus 
testis est , ubi ait: Numquid domos non 
habetis ad manducandum et bibendum? aut 

Ecclesiam Dei contemnitis? Et hoc quoti- 
dianus loquendi usus obtinuit , ut in Ec- 
clesiam prodire , aut cid Ecclesiam confu- 
gere non dicatur , nisi qui ad locum ipsum, 
parietesque prodierit, vel confugerit , qui- 
bus Ecclesiae congregatio continetur. Quae- 
st. LVIL in Levit, n. 3. Calix igitur Christi 
sanguinem , quo novum testamentum confir- 
matum est, continebat; ideoque signum erat te- 
stamenti, qttcd eo sanguine confirmandum erat. 
Corpus vero, qui panis accidentibus suberat 
recte dicitur a Paulo frangi oH accidentium, 
quibus continetur , fractionem. Illud prae- 
terea animadvertendum , quod Calix Chri- 
sti etiam vere appellari potuit novum testa- 
mentum. Si enim scripta bonorum disposi- 
tio, qua quilibet morti proximus haeredi ius 
in facultates suas concedit, ipsorumque bo- 
norum recensio testamentum appellatur , 
nonne sanguine suo Christus bonorum suo- 
rum haeredem Ecclesiam scripsit ? nonne 
bona omnia , quae Christus iam iam mori- 
turus Ecclesiae reliquit, in Calice illo con- 
tinebantur ? Quomodo enim Christus testa- 

mentam suum scripsit, nisi sanguinem suum 
fundendo ? Quid vero Ecclesiae largitus est 
Christus, nisi sanguinem suum , quo peccata 
delentur , et quaevis gratia per Sacramenta 
adquiritup? Iure igitur , meritoque Calix ille 
novum testamentum a Christo appellatas est. 

Obiicies V. Ecclesiae Patres Eucharistiam 
aliquando nominibus appellarunt, quae ve- 
ram , ac propriam Christi praesentiam ex- 
cludunt; eiusmodi nomina sunt l. signum, 
antitypum , symbolum, a. panis , et vi- 
num. 3. substantia , natura panis et vini. 

Resp. Quod ad nomina primo loco posita 
attinet, iam supra animadvertimus duo esse 
signorum, vel symbolorum genera, alterum 
nempe eorum, quae rem a se disiunctam, al- 
terum vero eorum, quae rem sibi coniunctam 
indicant. Quum igitur ea nomina adhibent 
■Patres , nihil aliud significare volunt , nisi 
panis et vini accidentia , quae in sensus 
incurrunt , signa esse et figuras, quae Chri- 
sti corpus , et sanguinem sub accidentibus 
ipsis permanentia exhibent. Nimirum , ut 
eiusmodi dicendi rationem a Patribus adhi- 

Litam , qua figuram ab ipsa re non sepa- 
rant , exemplo comprobemus, lianc Tertul- 
liani argumentationem afferre satis erit : Pla- 
ne de substantia Christi putant et hic 
Marcionitae suffragari Apostolum sibi , 
quod phantasma carnis fuerit in Christo, 
quum dicit , quod in effigie Dei constitutus, 
non rapinam existimavit pariari Deo , sed 
exhausit semetipsum accepta effigie servi , 
non veritate, et, .similitudine hominis, non 
homine , et figura inventus homo , non 
substantia , id est non carne ,* quasi non 
et figura, et similitudo, et effigies substan- 
tiae quoque accedant. Adv. Marcion. Lib. 
V. cap. XX. 

Quod autem ad panis r ct vini nomina 
spectat , sic a Patribus appellatur Euchari- 
stia ab ea parte, quae exterius apparet : non 
raro enim accidit, ut res iis nominibus vo- 
cemus, quae soli carum aspectui conveniunt. 
Sic quoque Eucharistiam vocant , quod ex 
pane et vino , per transubstantiationem , fiat 
Christi corpus, et sanguis. Non secus ac 
serpens , in quem virga Aaron conversa 

est , virga in Scripturis appellatur : De - 
voravit virga Aaron virgas eorum Exod. 
VII. 12. Tertiani denique horum nominum 
rationem nobis offert Scripturarum consuetu- 
do , in quibus panis ac vini nomine omnis 
cibus ac potus appellatur. Ut exempli cau- 
sa : In sudore vultus tui vesceris pane. 
Gen. III. ig. Nec quidquam aliud noverat , 
nisi panem quo vescebatur, ibid XXXIX. 
6. Et panem otiosa non comedit. Pro v. XXXI. 
27. In risum faciunt panem , et vinum , 
scilicet comedunt, et bibunt. Eccle. X. 19. 
Quum intraret Iesus in domum cuiusdam 
principis P harisaeorum Sabbato manducare 
panem. Luc. XIV. 1. Quia ergo corpus et 
sanguis Christi in Eucharistia , cibi et po- 
tus rationem habet , iure meritoque panis 
et vinum a Patribus, immo et in ipsis Scri- 
pturis nominatur. An non dixit Christus : Et 
panis , quem ego dabo , caro mea est ? 
Ioan. VI. 5 s. An non dixit Apostolus : Et 
panis, quem frangimus , nonne partici- 
patio corporis Domini estl I. Cor. X. 16. 
Itaque ipsius Christi, et Apostolorum exem- 

pia scquuti sunt tum veteres , tum hodier- 
ni Catholici , quum Eucharistiam panis , et 
vini nominibus appellant. Quis interea ho- 
diernos Catholicos non modo veram Christi 
praesentiam , sed etiam panis et vini tran- 
substcintiationem fide profiteri vel minimum 
dubitavit ? Nullus certe. Igitur multo mi- 
nus veterum fides in dubium revocari po- 
test , qui ante exortas haereses securius lo- 
quebantur. 

Denique quod ad substantiae , et naturae 
nomina , respondeo primum Opera in qui- 
bus haec nomina leguntur Scriptorum, quo- 
rum nomen praeseferunt , certos ac proprios 
foetus diei non posse. Merito enim in du- 
bium revocari potest sit, nec ne Sancti Ioan. 
Chfysostomi Epistola ad Caesarium , in qua 
dicitur natura panis in Eucharistia perma- 
nere , ut ostendit Natalis Alexander Hist. 
Eccles. Saec. XI et XII. Dissert. XII. ar- 
tic. XVI. num. 5. Gelasio vero suppositum 
esse librum de duabus in Christo naturis , 
iu quo verba haec reperiuntur : et tamen 
esse non desinit substantia , vel natura 

panis et vini ; probat Baroni us ad annum. 496. 
Deinde animadvertendum est , naturam quan- 
doque appellari a Patribus non rem ipsam, 
sed rei proprietates : significationis huius 
illustre nobis praebet exemplum Tertullia- 
nus , ubi ait : Aliud est substantia , aliud 
est natura substantiae ....... substantia 

est lapis , ferrum ; duritia lapidis , et ferri 
natura substantiae est. De anima cap.XXXII. 
Nec eiusmodi significatio latinis scriptoribus 
ignota fuit. 

Nunc age , naturas apibus , quas Iuppiter ipse 
' addidit , expediam 

Virg. Georg. IV. v. 149. 

Naturam furca expellas tamen usque recurret. 

Horat Lib.I. Epist.X. v. 24. 

Igitur panis et vini proprietates, seu acciden- 
tia , quae post transubstantiationem remanent, 
naturae , ac substantiae nomine appellarunt " 
Scriptores, quos nobis obiiciunt,ut ex ipso ser- 
monis eorum contextu patet. Ita enim loqui- 
tur primus : Etsi natura panis in ipso per- 
mansit , et non duo corpora , sed unum Filii 
corpus praedicatur ■ Alter vero : Satis ergo 
nobis evidenter ostenditur hoc nobis in ipso 

Christo Domino sentiendum, quod in eius 
imagine profitemur , celebramus et su- 
mimus , ut sicut in hanc , scilicet in di- 
vinam transeunt , Sancto Spiritu perfi- 
ciente , substantiam, permanente tamen in 
suae proprietate naturae , etc. Quis vero 
in Patrum operibus legendis vel tyro igno- 
rat aliqua verba non eodem sensu usurpasse 
Patres omnes ? An Adversarii ipsi variam 
vocum illorum vitosrartws » et signi- 

ficationem apud Patres , quum de SS. Tri- 
nitatis, et Incarnationis Mysterio loquuntur, 
nobiscum non agnoscunt? Vide , si lubet , 
Petavium De Trinitate lib. IV. cap. I. et II. 
ac de Incarnatione Lib. II. cap. III. Quod 
igitur in Trinitatis , et Incarnationis mysterio 
describendo factitatum est , ut nempe Patres 
ante hacreses subortas securius loquerentur; 
idem in Eucharistiae mysterio evenisse ne- 
mo sanae mentis dubitare potest. 

Objic. VI. In Eucharistia iuxta Tertullia- 
num panis repraesentat corpus Christi. Pro- 
bans enim adversus Marcionem Christum Dei 
filium Patri suo rerum omnium Creatori con- 

trarium non esse sic loquitur : Nec aquam 
reprobavit Creatoris ( Christus ) , qua suos 
abluit , nec oleum , quo suos ungit. ... ,< 
nec panem , quo ipsum corpus suum re- 
praesentat. Lib. I. adv. Marcion. Cap. XIV. 
Tertullianus ergo in Eucharistia solam cor- 
poris Christi imaginem agnoscit per panem 
nobis exhibitam. 

Resp. Repraesentare non semper rei ima- 
ginem oculis exhibere, sed quandoque etiam 
rem ipsam praesentem facere significat apud 
scriptores Latinos. Legimus enim in Plinio: 
Callaides viliores constantius colorem re- 
praesentant , scilicet praesentem exhibent , 
ac servant. Lib. XXXVII. Cap. VIII. In 
Frontino: Ut aestimet, quae repraesentanda, 
scilicet statim adhibenda , quae differenda 
sint. De Aquaeduct. art; 1 19. In Cicerone : 
Neque debemus expectare temporis medi- 
cinam, quam repraesentare , idest in prae- 
senti afferre , ratione possimus. Epist. fa- 
miliar. Lib. V. Epist. 16. In Suetonio : 
Positis ante se cum pecunia fiscis ad 
subveniendum hortatus est , repraesentans, 

scilicet illico dans pro opera dignam cui- 
que mercedem. Nec alia est vocabuli huius 
significatio in obiecta Tertulliani sententia ; 
siquidem in illo ipso Opere contra Marcionem 
Deum Patrem scribit repraesentasse lilium 
suum in monte Thabor ( Lib. IV. Cap. XXII. ) 
quod quidem nihil aliud significare potest , 
nisi praesentem exhibuisse. Et alibi sic lo- 
quitur : Itaque perfectam plenitudinem , 
perfectionemque iudicii nonnisi de totius 
hominis repraesentatione constare : totum 
porro hominem ex totius substantiae con- 
cretione parere , idcircoque in utraque ex- 
hibendum , quum totum oporteat indicari. 
De Resur. Carn. Cap. XIV. Similiter: Car- 
nem etiam repraesentandam esse iu - 

dicio , inquit ibid. Cap. XVII. Itemque spei 
opponens repraesentationem , atque reprae- 
sentationem cum ipsa rei possessione confun- 
dens ait : Adeo contemplatio est spei in 
hoc spatio per fidem , non repraesentatio 
nec possessio , sed expectatio. De Resur. 
car. Cap. XXII. 

Obiic. VII. Idem Tertullianus veram et 

propriam Christi praesentiam ab Eucharistia 
excludit ita scribens : Acceplum panem , 
et distributum discipulis corpus suum illum 
fecit hoc est corpus meum dicendo , idest 
figura corporis mei. Advers. Marcion. Lib. 
IV. Cap. XL. 

Resp. I. Quum pani figurae nomen tri- 
buit Tertullianus , non de Eucharistia loqui- 
tur , in qua Christus panem corpus suum 
effecit , sed de pane , qui in reteri Testa- 
mento corporis Christi figura fuit. Rem ita 
se habere evidenter ostendunt quae illice 
sequuntur verba: Figura autem non fuisset 
nisi veritatis esset corpus-, scilicet nisi Chri- 
sti corpus verum esset ( quod Marcion con- 
tendebat ) panis in antiquo foedere eius cor- 
poris figura non fuisset. Si enim panem, quem 
Christus in manus accepit ut corpus suum 
faceret, figuram appellaret Tertullianus, esset 
non fuisset dicere illum oportebat. Eviden- 
tius idem ostendunt alia verba, quae paulo 
post addit Tertullianus : non intelligens , 
Marcion , veterem fuisse istam figuram cor- 
poris Christi dicentis per I eremi am : Ad- 

versus me cogitaverunt cogitatum dicentes : 
Venite couiiciamus lignum in panem eius j 

scilicet crucem in corpus eius % Ut 

autem et sanguinis veterem figuram in vi- 
no recognoscas , o Marcion , aderit Isaias 
. . . Ibidem. Evidentissime demum idem confir- 
mat Tertulliani scopus , in eo eqjm libro ve - 
teris , et novi Testamenti sibi demonstran- 
dam concordiam adversus Marcionem assu- 
mens; veteris Testamenti figuras novi Te- 
stamenti veritatibus respondere probat ; ideo- 
que panem in veteri Testamento corporis 
Christi figuram fuisse Ieremiae prophetia , 
in novo autem panem ipsum verum corpus 
suum a Christo facium fuisse ipsius Christi 
verbis ostendit. In sententia igitur Tertul- 
liani uobis obiecta verborum ordinem prae- 
posterum animadvertere opus est, quod qui- 
dem Tertulliano familiare, quum cius ratio 
dicendi nimis aspera sit , et quandoque con- 
fusa. Itaque si verba ordine debito disponas, 
verum Tertulliani sensum adsequeris; hic au- 
tem est verborum ordo : Acceptum panem, 
et distributum discipulis corpus suum fecit 

illum scilicet panem qui in veteri Testamento 
figura erat corporis sui, hoc est corpus meum 
dicendo. Quod autem verborum ordinem 
nonnumquam confundat Tertullianus , in eo- 
dem capite exemplum repcrimus : Ita et nunc 
sanguinem suum in vino consecravit , qui 
tunc vinum in sanguine figuravit, scilicet 
sanguinem in vino figuravit. Et paullo ante: 
Aperiam in parabolam aurem meam , idest 
similitudinem, ibid. Cap. XI. Nec non alibi: 
Christus mortuus est , idest unctus. Cont. 
Prax. Cap. XXIX. Ceterum catholicam de 
Eucharistia doctrinam professum fuisse Ter- 
tullianum tam certum est, quam quod cer- 
tissimum. Nam, praeter eius sententiam ma- 
nifestissimam , quam supra pag. 24. exLib. 
de Resur. cam. Cap. VIII. exscripsimus , al- 
terum habemus ipsius testimonium in Lib. 
de Idololatria , in quo eos insectatus , qui 
quum idola fabricarentur Eucharistiam su- 
mere audebant, ipsos ait eas manus ad- 
movere corpori Domini , quae Daemoniis 
corpora conferunt : atque exclamat : Proh 
scelus ! semel ludaei Christo manus intu- 

Ierunt , isti quotidie corpus eius lacessunt. 
O manus praecidendae! quae ma- 

gis amputandae , quam in quibus corpus 
Domini scandalizatur ? Cap. ,VII. aliaque 
multa , quae vide si lubet , in Pamelii no- 
tationibus ad Tertulliani verba quae nobis 
obiiciunt Adversarii ex Cap. XL. Lib. IV. 
advers. Marcion. 

Obiic. VIII. Augustinus in Sermone , quo 
recens baptizatos alloquitur , de Eucharistia 
haec ait : Quod videtis , panis est et calix $ 
quod vobis etiam oculi vestri renuntiant. 
Et paullo post , dubitationi , quae in ali- 
quorum mente oboriri potuisset, quomodo 
scilicet Christus , qui iam in Coelos ascendit 
in Eucharistia esse possit , respondens ait : 
Ista , fratres , ideo dicuntur sacramenta , 
quia in eis aliud videtur , aliud intelligi- 
tur. Quod videtur speciem habet corpora- 
lem, quod intelligitur fructum habet spiri- 
talem. Ergo , concludit Albertinus , Eucha- 
ristia nihil aliud est, secundum Augustinum, 
nisi corporis-et sanguinis Christi imago. Serm. 
CCLXXII. 

Resp. In Eucharistia duo sunt distinguen- 
da, scilicet id quod exterius apparet, et id quod 
interius absconditur. Ad exteriorem Eucha- 
ristiae adspectum , nempe ad panis et vini 
accidentia referuntur priora Augustini verba: 
Quod videtis panis est , et calix , quod vobis 
etiam oculi vestri renuntiant . Interiorem 
vero Eucharistiae substantiam , scilicet Chri- 
sti corpus et sanguinem non tacet Augu- 
gustinus ; statim namque addit: quod au- 
tem fides vestra postulat instruenda , pa- 
nis est corpus Christi, calix sanguis Christi. 

Quod autem ad Augustini verba , quae 
secundo loco nobis obiiciuntur, animadver- 
tendum est Sermonis illius scopum non esse 
Eucharistici sacramenti naturam exponere , 
sed sacramenti ipsius mysticam significatio- 
nem explicare. Eucharistiae enim naturam 
didicerant iam neophyti , quum tria haec 
sacramenta Baptismus , Confirmatio , Eucha- 
ristia simul reciperentur more temporibus 
illis usitato , ideoque trium sacramento- 
rum natura ante Baptismum explicare- 
tur. Nimirum in eo sermone sic ad neo- 

pbytos loquitur Augustinus : Hoc quod vi- 
• detis in altari Dei etiam transacta nocte 
vidistis: sed quid esset , quam magnae rei 
sacramentum contineret , nondum audistis. 
Neophytorum autem dubitatio non circa ve- 
ram Christi corporis praesentiam in Eucha- 
ristia versabatur , sed circa Sacramenti signi- 
ficationem : id nempe intelligere cupiebant , 
quarn scilicet ob rationem Christus corpus 
et sanguinem suum sub panis et vini sym- 
bolis reliquisset. Recte ergo respondet Augu- 
stinus: Ista , fratres , ideo dicuntur sacra- 
menta, quia in eis aliud videtur , aliud 
mtelligitur. Quod videtur, speciem habet 
corporalem , quod intelligitur fructum habet 
spiritale. Atque spiritalem hunc fructum, 
seu mysticam Eucharistiae significationem , 
explanans, sic sermonem suum prosequitur: 
Corpus ergo Christi , si vis intelligere , 
Apostolum audi dicentem fidelibus. Vos au- 
tem esus corpus Christi et membra. Si ergo 
vos esus corpus Christi, et membra , myste- 
rium vestrum in mensa Domini positum 
est, mysterium accepistis. Ad id quod estis,- 

amen , respondetis , et respondendo subscri- 
bitis. Audis enim corpus Christi, et re- 
spondes , Amen. Esto membrum corporis 
Christi , ut verum sit Amen. Quare ergo 
in pane sit ? Nihil hic de nostro affera- 
mus : ipsum Apostolum identitem audia- 
mus ; qui quum de isto sacramento loque- 
retur , ait : Unus panis , unum corpus multi 
sumus. Intelligite , et gaudete. Unitas , ve- 
ritas , pictas , cariia'. Unus panis. Quis 
est iste panis ? Unum corpus multi. Reco- 
lite , quia panis non sit de uno grano , sed 
de multis. Quando exorcizabamini , quasi 
molebamini -. Quando baptizati estis, quasi 
conspersi estis , quando Spiritus Sancti 
ignem accepistis , quasi cocti estis . Estote 
quod videtis , et accipite quod estis. Hoc 
Apostolus de pane dixit. Iam de calice 
quid i ntelli geremus , etiam non dictum 
salis ostendit. Sicut enim ut sit species 
visibilis panis , multa grana in unum con- 
sperguntur , tamquam illud fiat s quod de 
fidelibus ait sancta Scriptura : Erat illis 
anima una , ct cor unum in Deum ; sic et 

de vino , fratres , recolite unde fit vinum. 
Grana multa pendent ad botrum ; sed 
liquor granorum in unitate confunditur. 
Ita et Dominus Christus nos significavit , 
nos ad se pertinere voluit , mysterium pacis 
et unitatis nostrae in mensa sua consecra- 
vit. Qui accipit mysterium unitatis , et non 
tenet vinculum pacis , non mysterium ac- 
cipit pro se , sed testimonium contra se. 

Obiic. IX. Haec Augustini verba contra 
veram Christi praesentiam in Eucharistia 
citabat Berengarms: Spiritualiter intelligite 
quod locutus sum : non hoc corpus quod 
videtis manducaturi estis ; et bibituri illum 
sanguinem , quem fusuri sunt qui me cru- 
cifigent. In psal. XCVIH. n. g. 

Berengario respondebat Lanfrancus: In his 
postremis beati Augustini verbis exultas. 
In his vicisse te , et superiorem esse glo- 
riaris , hic firmamentum tuae defensionis 
te invenisse gratularis ; quomodo , inquis , 
persuadere contendis quod veram carnem , 
verumque sanguinem in hoc sacramento su- 
mamus, quum audias quod corpus hoc, quod 

videbant , non essent discipuli comesturi , 
neque bibituri sanguinem , quem crucifi- 
gentes erant effusuri ? Calumniosa quidem 
ista obiectio est. Qui enim superius testatus 
est quod carnem , quam de Matre Firgine 
.surus it , et in qua in terris ambulavit , ad 
manducandum nobis salubriter tribuit , quo- 
modo huic tam praeclarae sententiae aliqua 
contraria sententia potuit obviare ? Absit 
a sobrio lectore , et Catholico expositore 
tam perverse sentire de Ecclesiae columna 
.... Immo revera id dixit , quod Catholica 
Ecclesia in omnibus membris suis fideliter 
fatetur , et credit .... Neque enim eo , quo 
ipsi putabant, modo credimus quod visibile 
Christi corpus comedamus , aut sanguinem 
quem fusuri , et oculis suis conspecturi 
erant persequentes , bibamus. Sed potius id 
credimus , quod non videmus , ut valeat 
esse fides , quae non potest esse , si res 
quae creduntur corporalibus sensibus con- 
stiterit subiacere. Unde exponens quod ob- 
scure posuit ; et si necesse est , ait , illud 
visibiliter celebrari , oportet tamen invisibi- 

liter intelligi. Existimabant namque , quod 
praeciperet eis Dominus aut bestiali modo , 
aut humano , corpus comedere quod vide- 
bant, aut bibere sanguinem , quem perse- 
quentes fusuri erant : hoc est , aut crudum , 
aut aqua coctum , aut subtractis carbo- 
nibus in verubus assum. Dc corp. et sang. 
Domini cap. XVIII. 

Obiic. X. Absurdum prorsus est totum 
Christi corpus et sanguinem in modica panis 
et vini dimensione contineri. Ergo falsum est 
quod de Eucharistia Catholici docent. 

Respondet S. Thomas : Facta conversione 
panis in corpus Christi , vel vini in san- 
guinem , accidentia utriusque manent. Ex 
quo patet quod dimensiones panis vel vini 
non convertuntur in dimensiones corporis 
Christi , sed substantia in substantiam ; 
et sic substantia corporis Christi , vel san- 
guinis est sub hoc Sacramento ex vi Sacra- 
menti , non autem dimensiones corporis vel 
sanguinis Christi. Unde patet quod corpus 
Christi est in hoc Sacramento per modum 
substantiae , et non per modum quantitatis. 

Propria autem totalitas substantiae conti- 
netur indifferenter in parea , vel magna 
quantitate \ sicut tota natura aiins in ma- 
gno , vel parvo aere, et tota natura hominis 
in magno, vel parvo homine. Unde et tota 
substantia corporis , et sanguinis Christi 
continetur in hoc Sacramento post conse- 
crationem , sicut ante consecrationem con- 
tinebatur ibi tota substantia panis, et vini. 
par. III. q. LXXVI. a. I. ad 5. 

Obiic. XI. Accidentia sine subiecto esse 
non possunt. Ergo absurda est Catholicorum 
transubstantiatio. 

Resp. Quamquam secundum naturae leges 
accidentia sine consueto subiecio esse non pos- 
sunt; fieri tamen id potest infinita Dei virtute. 
Nimirunl Deus ipse , qui hanc naturae legem 
inter ceteras statuit , ut accidentia subiecto 
inhaereant, illud efficere potest, ut nempe 
sine consueto subiecto accidentia existant. Deus 
enim est, ut ait Augustinus, Creator, et 

conditor omnium naturarum quo 

est omnis modus, numerus, ordo naturae. 
Cont. Faust. Lib. XXVI. cap. III. Ideoque 

sicuii accidentibus hanc dedit naturam, ul non 
existant, nisi subiecto inhaerentia , ita potest 
accidentia conservare etiam consueto subiecto 
sublato. Ad rem S. Thomas : Accidentia 
in hoc Sacramento manent sine subiecto : 
<juod quidem virtute divina Jieri potest. 
Quum enim ejfectus magis dependeat a 
causa prima , quam a causa secunda ; 
Deus , qui est prima causa substantiae » 
et accidentis , per suam infinitam virtutem 
conservare potest in esse accidens , subtracta 
substantia , per quam conservabatur in 
esse , sicut per propriam causam : sicut 
etiam alios ejfectus naturalium causarum 
potest producere sine naturalibus causis , 
sicut humanum corpus formavit in utero Vir- 
ginis sine virili semine, p. III. q. LXXVII. 
a. I. c. 

Obiic. XII. Non potest idem corpus in 
pluribus locis esse. Atqui, secundum Catho- 
licam doctrinam, in plurimis, locis est Chri- 
sti corpus. Ergo falsa est doctrina , quam 
Catholici de Eucharistia tradunt. 

Itesp. Haud fieri quidetft potest, ut idem 

corpus per modum qnantitatis, seu dimen- 
sionis in pluribus locis inveniatur , siquidem 
corporis dimensio loci dimensione circumscri- 
bitur, vel definitur: at fieri potes, ut idem 
corpus in plurimis locis per modum substan- 
tiae repeririatur ; sicut enim tota cuiuslibet 
corporis substantia in magna aeque ac in 
parva quantitate esse potest , sic etiam in 
uno vel mullis locis. Apposite S. Thomas: 
Sicut iam dictum est corpus Christi non 
est in hoc Sacramento secundum proprium 
modum quantitatis dimensivae , sed magis 
secundum modum substantiae. Omne au- 
tem corpus locatum est in loco secundum 
modum quantitatis dimensivae, in quantum 
scilicet commensuratur loco secundum suam 
quantitatem dimensivam. Unde relinquitur, 
quod corpus Christi non est in hoc Sacra- 
mento sicut in loco , sed per modum sub- 
stantiae. p. III. q. LX.X.YI. a. V. c. 

SCIIOLION. ' 

Quisquis ea , quae in superiori propositio- 
ne demonstranda ex Scripturarum, Patrum- 
que sententiis deprompsimus , animadver- 
terit ; facile intelliget sub alterutra specie , 
panis scilicet, vel vini-, et sub unaquaque 
alterutrius speciei parte , separatione facta , 
totum Christum vere contineri. Nimirum 
catholicam hanc, doctrinam his verbis tradit 
Synodus Tridentina : Semper haec fides in 
Ecclesia Dei fuit , statim post consecra- 
tionem , verum Domini nostri corpus , 
verumque eius sanguinem sub panis , et vini 
specie , una cum ipsius anima , et Divini- 
tate existere ; sed corpus quidem sub specie 
panis , et sanguinem sub vini specie ex 
vi verborum , ipsum autem corpus sub specie 
vini , et sanguinem sub specie panis , ani- 
mamque sub ulraque , vi naturalis illius 
connexionis , et concomitantiae, qua partes 
Christi Domini , qui iam ex mortuis re- 
surrexit non amplius moriturus, inter se 

copulantur. Divinitatem, porro propter ad- 
mirabilem illam eius cum corpore , et ani- 
ma hypostaticam unionem. Quapropter ve- 
rissimum est , tantumdem sub alterutra 
specie , atque sub utraque contineri. 'Totus 
enim , et integer Christus sub panis specie , 
et sub quavis ipsius speciei parte ■, totus 
item sub vini specie , et sub eius partibus 
existil. Sess.XIIL-Gap.nl. Atque eamdcm do- 
ctrinam sic contra haereticos definit : Si quis 
negaverit in venerabili Sacramento Eucha- 
ristiae sub unaquaque specie , sub singulis 
cuiusque speciei partibus, separatione facta, 
totum Christum contineri ; anathema sit. 
Sess. XIII. can. III. Quod vero ad sin- 
gulas utriusque speciei partes, etiam S. Tho- 
mam audire iuvabit, qui sic loquitur : Cor- 
' pus Christi est in hoc Sacramento per mo- 
dum substantiae , idest per modum , quo 
substantia est sub dimensionibus , non au- 
tem per modum dimensionum , idest non 
per modum illum, quo quantitas dimensi va 
alicuius corporis est sub quantitate dimen- 
siva loci. Manifestum est autem quod na- 

tura substantiae tota est sub qualibet parte 
dimensionum } sub quibus continetur : sicut 
sub qualibet parte aeris est tota natura 
aeris , et sub qualibet parte panis est tota 
natura panis, p. III. q. LXXVI. a. 3. c. 

Pro ros itio II. 

Non in solo Eucharistiae usu , sed etiam 
ante , vel post eius usum , consecratione 
iam peracta , sub Utraque specie totus 
Christus permanet. 

Prob. I. Ex Scripturis. Christus enim an- 
tequam Apostoli Eucharistiam sumerem , 
verba illa , hoc est corpus meum : hic est 
sanguis meus pronuntiavit; quibus quidem 
verbis facta est mira illa ia Christi corpus 
et sanguinem conversio , ut iam demonstra- 
vimus. Ergo etiam ante usum totum Chri- 
stum Eucharistia continet. Porro eiusdem 
Veritatis argumentum praebent Lucas , et 
Paulus , qui Christum sic de calice locu- 
tum fuisse referunt : Hic calix novum testa— 

mentum est in meo sanguine. Ergo prius 
quam calicem ori admoverent Apostoli, Christi 
sanguis iam erat in calice. 

Prob. II. Ex Traditione , quae nos cer- 
tiores facit a primis usque saeculis Eucha- 
ristiae servandae morem viguisse ; siquidem 
illam fideles domi custodiebant , Episcopi 
per Diaconos ad absentes mittebant, ac de- 
mum in sacrario reponebant , ut infirmis pro 
viatico afferri posset. Eiusmpdi moris testes 
praecipui sunt Patres, et Concilia, quae 
subiungimus. Scilicet Iustinus , qui sic scri- 
bit : Postquam vero is , qui praeest , pre- 
ces absolvit , et populus omnis acclama- 
vit , qui apud nos dicuntur Diaconi , pa- 
nem, et vinum , et aquam , in quibus gra- 
tiae actae sunt ( quae nempe consecratione 
in Christi corpus et sanguinem iam conversa 
fuerunt , ut ex contextu patet ) , unicuique 
praesentium participanda distribuunt, et ad 
absentes perferunt. Apolog. ad Antonin. n. 65. 
Qua narratione Christum m Eucharistia per- 
manere ostendit, dum per Diaconos absentibus 
perfertur. Tertullianus , ubi quibusdam fide- 

libas ut Eucharistiam domi servent , prae- 
cipit Iiis verbis: Accepto corpore Domini , 
et reservato , utrumque salvum est, et par- 
ticipatio sacrificii , et exeeutio officii. De 
Orat. Gap. XIV. Et alibi : Non sciet maritus , 
quid secreto ante omnem cibum gustes. Ad 
uxorem Lib. II. Cap. V. Ircnaeus eliam consue- 
tudinem memorat, quae veritatem hanc com- 
probat ; scribit enim per presbyteros, seu 
Episcopos (sic enim tunc temporis appella- 
bantur ) Eucharistiam presbyteris , seu aliis 
Episcopis transmitti solitam : Verum illi 
ipsi , inquit , qui te praecesserunt pre— ’ 

sbyteri Ecclesiarum presbyteris 

Eucharistiam transmiserunt. Epist. ad Vi- 
ctorem. Pap. Tom. I. OpCrum. pag. 34l. Edit. 
Maurin. Quam consuetudinem confirmat Con- 
cilii Laodiceni prohibitio : Ne sancta in- 
star benedictionum , in festo Paschae , in 
alias parochias transmittantur , Can. XIV. 
Cyprianus, qui inter cetera hoc factum narrat : 
Quum quaedam arcam suam , in qua 
Sanctum Domini fuit , indignis manibus 
tentasset aperire , igne inde surgente de— 

territa est. Serm. de Lapsis. Dionysias Ale- 
xandrinus, qui in Epist. ad Fabium refert 
Serapionem quemdam iamiam moriturum 
ad presbyterum misisse puerum, ut Eucha- 
ristiam sibi afferret; presbyterum vero, quum 
aegrotaret, ipsi puero Eucharistiam tradidis- 
se : Exiguam Eucharistiae partem puero 
tradidit iubens, ut in aqua intinctam seni 
in os instillaret. Dedit igitur puer buccel- 
lam afferens mox puer buccellam in- 

tinxit , et in os senis infudit. Vide Euseb. 
Hist. Eccles. Lib. VI. Cap. XLIV. Nec nou 
Concilium Nicaenum I. siquidem Canone 
XIII. iubet Eucharistiam morti proximis non 
denegari : De his , qui ad exitum , veniunt f 
etiam nunc lex antiqua , regularisque ser- 
vabitur , ita ut si quis egreditur e corpore, 
ultimo, et maxime necessario viatico mini- 
me privetur. Item Concilium Chartaginense 
IV : Is qui poenitentiam in infirmitate petit 
si continuo creditur moriturus , re- 
concilietur per manus impositionem , et 
infundatur ori eius Eucharistia. Can XXXVI. 
Poenitcntes , qui in infirmitate sunt, viaticum 

accipiant. Gan. LXXVII. Poenitentes , qui 
in infirmitate viaticum Eucharistiae ac- 
ceperint y non se credant absolutos sine 
manus impositione , si supervixerint. Cati. 
LXXVIII (i). 

Probatur III. Catholicae Ecclesiae aucto- 
ritate. Sic enim decrevit Tridentiua Synodus: 
Si quis dixerit , peracta consecratione , in 
admirabili Eucharistiae sacramento non 
esse corpus , et sanguinem Domini nostri 
Iesu Christi , sed tantum in usu dum su- 
mitur, non autem ante vel post ; et in ho- 
stiis seu particulis consecratis , quae post 
communionem reservantur , vel supersunt , 
non remanere verum corpus Damini $ ana * 
thema sit. Scss. XIII. Can. IV. 


(i) Allata testimonia tam evidentia sunt, ut Calvi- 
nus ipse dicere non dubitaverit : Qui sic faciunt , 
scilicet Eucharistiam reservant , habent , fateor , 
veteris Ecclesiae exemplum. Instit. Lib. IV. Cap. 
XVIII. $. 33. 

Obiic. I. Eucharistiam non fieri , nisi usu 
probat Christus ipse , qui prius panem dedit 
discipulis , eosque manducare iussit ; dein- 
de panem corpus suum es9e pronuntiavit. Sic 
enim refert Matthaeus : Accepit lesus pa- 
nem , et benedixit , ac fregit , dedj,tque di- 
scipulis suis , et ait. Accipite , et. comedite; 
hoc est corpus meum . Cap. XXVI. v. ab- 
Resp. In Matthaei narratione u<rTepoAo7ioti', 
ordinis scilicet verborum immutationem esse 
facile animadvertet, qui alteram Marci narra- 
tionem, ubi evidentissime patet eiusmodi immu- 
tatio, legat .Scribit namque Marcus: Et accepto 
calice gratias agens dedit eis , et biberunt 
ex illo omnes , et ait illis : hic est sanguis 
meus novi testamenti. XIV. a3. 24. Nimi- 
rum si verba eo ordine, quo posita sunt re- 
linquas, sibi non cohaeret Marcus : quid nam- 
que ostenderent illa Christi verba hic est 
sanguis meus, quum iam bibissent Apostoli 
omnes ? Si enim totum id quod illis prae- 

buerat Christus, biberant, tunc nihil erat quod 
ostendens diceret Christus : hic est sanguis 
meus. Si vero pars aliqua remanserat , de qua 
illud Christus affirmaret, et tunc confirmare- 
tur quod demonstravimus, sub specie nempe 
vini non minus, quam sub specie panis , etiam 
extra usum , verum Christi corpus , et san- 
guinem contineri. Igitur Marci verba eo or- 
dine rcppnenda sunt , quem evidentissime 
requirit narrationis ipsius series. Ordo autem 
certe bic est , ut verba illa : hic est san- 
guis meus novi testamenti , prius pronun- 
tiaverit Christus, calicem deinde ad biben- 
dum porrexerit ; siquidem verba illa rationem 
continebant , quae ad bibendum Apostolos 
alliceret, ut apertius indicat Matthaeus, cau- 
salem particulam addens : hic est enim san- 
guis meus. Quid quod Lucas, et Paulus aper- 
tissime affirmant verba illa a Christo de ca- 
lice pronuntiata fuisse: hic calix novum te- 
stamentum est in meo sanguine ? Ergo in 
calice iam erat sanguis , antequam Apostoli 
biberent. Quemadmodum ergo Marcus , ita 
etiam Matthaeus verborum ordinem immu- 

tavit ; qui, quuin restituatur prout narratio- 
nis series necessario postulat, omnino patet, 
verba illa , hoc est corpus meum , prius a 
Christo prolata fuisse , quam corpus ipsum 
manducandum Apostolis praeberet. 

Obiic. II. Clemens Romanus Eucharistiae 
aliquid servari in crastinum prohibet his ver- 
bis : T aula in altari holocausta offerantur , 
(juanla populo sufficere debeant ; quod si 
remanserint , in crastinum non reserven- 
tur , sed cum timore , ac tremore clerico- 
rum diligentia consumantur. Epist. II. 

Rcsp. At Clemens, vel quisquis est Episto- 
lae illius Auctor, Eucharistiam reservandam 
esse aperte indicat verbis , quae paulo ante 
in eadem Epistola leguntur : Tribus gradi- 
bus commissa sunt sacramenta divinorum 
secretorum, presbytero, diacono, et ministro, 
qui cum timore, et tremore clericorum reli- 
quias fragmentorum corporis Dominici cu- 
stodire debent, ne qua putredo in sacrario 
inveniatur, ne quum negligenter agitur, por- 
tioni corporis Domini gravis inferatur in- 
iuria. Ut igitur sibimet non contradicat idem 

Auctor , dicendum ad morem Eucharistiae 
servandae pro infirmis , vel aliis occasionibus 
spectasse illum prioribus verbis, quibus pre- 
sbytero , et ministris in corpore Domini cu- 
stodiendo diligentiam inculcat ; posterioribus 
vero , praeter id , quod ob dictas causas oc- 
currere posset, nihil Eucharistiae in quoti- 
diano sacrificio relinquendum imperasse. Prae- 
terea animadvertendum Clementem ipsum 
alibi Diaconis praescribere , ut id quod , 
peracta communione , remanet, debito cum 
honore in pastophorio reponant. Constitut. 
Apost. Lib. VIII. Cap. XIII. alias XX. 

. Propositio III. 

In Eucharistiae Sacramento Christus Uni- 
genitus Dei Filius cultu latriae etiam ex- 
terno , et publico adorandus est. 

Prob. I. Ex superioribus propositionibus. 
Nam propositionem hanc ex duabus iam de- 
monstratis nulla difficultate inferre licet. Ni- 
mirum cultu latriae solus Deus adorandus 

at iuxta illud: Dominum Deum tuum ado- 
rabis , et illi soli servies Malth. IV. 10. Aiqui 
Christus Dei filius, verus Deus, et homo, to- 
tus in Eucharistia sub panis et vini spccie- 
hus reperuur, ut iam Scriptura, ac Traditio- 
ne demonstravimus. 

Proh. II. ex patribus. Adiens igitur, in- 
quit Hierosolymitanus Cyrillus, non expansis 
manum volis , neque disiunctis digitis ac- 
cede , sed sinistram veluti thronum subiiciens 
dexterae , utpote regem suscepturae , et con- 
cava manu suscipe corpus Christi , respon- 
dens, Arnen tum vero post communio- 

nem corporis Christi accede et ad Sangui- 
nis poculum : non extendens manus , sed 
pronus , et adorationis , ac venerationis in 
modum , dicens , Amen. Catecli. myst. V. 
n. 18. ig. Adoravit Christum Maria , ait 
Ambrosius , adoraverunt Apostoli , adora- 
verunt et Angeli adorant non 

solum Divinitatem eius, sed etiam scabel- 
lum pedum eius. . . . per scabellum terra 
intel/igitur , per terram Caro Christi, quam 
hodie quoque in Mysteriis adoramus L. III. 

de Sp. S. Cap. XI. Desperatis omnibus aliis 
auxiliis , dc sorore Gorgonia loquitur Nys— 
senus , ad mortalium omnium medicum con- 
fugit. . . - . ad altare cum fide procumbit , 
eumque , qui super ipso honoratur , cum in- 
genti clamore invocans cte. Orat. XI. Sed 
cave (sic eos, qui ad altare accedunt, horta- 
tur Chrysoslomus), ne Herodi similis sis, et 
dicas ut veniens adotcm cum , veniensque 

occidere tentes Timeamus itaque , ne 

speciem supplicum , et adoratorum habea- 
mus , opere autem contraria exhibeamus. 
Hom. VII. in Matth. Anceps factus sum, 
dicit Augustinus , timeo adorare terram , 
ne damnet me, qui fecit coelum , et terram: 
rursus timeo non adorare scabellum pedum 
Domini mei , quia Psalmus dicit: Adorate 
scabellum pedum eius. Quaero, quod sit scc- 
bellum pedum eius ; et dicit Scriptura: Terra 
scabellum pedum meorum. Fluctuans con- 
verto me ad Christum, quia ipsum quaero 
hic, et invenio quomodo sine impietate ado- 
retur terra , sine impietate adoretur sca- 
bellum pedum eius. Suscepit enim de ter- 

ra terram , quia caro de terra est , et de 
carne Mariae carnem accepit. F.t quia in 
ipsa carne hic ambulavit , et ipsam car- 
nem manducandam nobis ad salutem dedit ; 
nemo autem illam carnem manducat , nisi 
prius adoraverit ; inventum est quemad- 
modum adoretur tale scabellum pedum Do- 
mini, et non solum non peccemus adoran- 
do , sed peccemus non adorando. In psal. 
XCVIII. n. 9. (1) 

Prob. III. Catholicae Ecclesiae definitione. 
Sic enim statuit Tridentina Synodus: Si quis 
dixerit in Sancto Eucharistiae Sacramento 
Christum Unigenitum Dei Filium non esse 
cultu latriae , etiam externo, adorandum, 
atque ideo nec festiva peculiari celebritate 

(1) Si Ciirislus Unigenitus Dei Filius in Eucha- 
ristia cultu, qui Deo debetur, adorandus est, nulla 
certe ratio fiugi potest, ob quam eiusmodi cultus 
interior tantum, ac privatus esse debeat, et non 
exterior quoque, ac publicus , uti blaterarunt quidam 
haeretici. Adnotandum est etiam , adlata SS. Patrum 
testimonia ad praecedentem propositionem magis ma- 
gisque confirmandam mirifice prodesse. 


* ’ 

i' 


\ 

i 

l 


> 


\ 

\ 

\ 


Digitized by Google 


C 9° ) 

venerandum, neque in processionibus, se- 
cundum laudabilem , et universalem Ec- 
clesiae sanctae ritum , et consuetudinem 
solemniter circumgestandum , vel non pu- 
blice , ut adoretur , populo proponendum , 
et eius adoratores esse idololatrae ; ana- 
thema sit. Sess. XIII. can. VI. 

Propositio IV. 

Eucharistiae conficiendae ministri sunt 
soli Sacerdotes. 

Prob. I. Scriptura. Solis enim Apostolis 
Eucharistiae conficiendae potestatem, ac prae- 
ceptum tradidit Christus dicens: Hoc faci- 
te in meam commemorationem. Nullus enim 
praeter Apostolos cum Christo discubuit in 
ultima coena , ut Evangelium contestatur. 
Atqui Apostolis succedunt in consecrandi po- 
testate Sacerdotes, ut quum de Ordine ser- 
mo erit, demonstrabimus. Eucharistiae ergo 
conficiendae ministri sunt soli Sacerdotes. 

Prob. II. Ex Patribus. Iustinus enim Epi- 

scopos, presbyierosque, quos rpotcrr ura.i, prae- 
sidentes more tunc temporis usitato appel- 
lat , a Diaconis , et Diaconos a reliqua fi- 
delium multitudine aperte distinguit ; at- 
que testatur Eucharistiam non confici , nisi 
per praesidentium manus: Postquam vero 
is qui praeest , preces absolvit , etc. idest 
Eucharistiam confecit, eu^ctpi<rr>)(ratVT 05 St 

rov itpot<rrjjTos *.r. A Atque, ut 

iam diximus , ubi desiimus precari , panis 
affertur, et vinum, et aqua ; et qui praeest 
preces , et gratiarum actiones tolis viribus 
emittit , et populus acclamat Amcn. Keti o' 
Ttpotrrus tv^cLS o pciius , neu eu^a.pisiets , o<rq 
Suv&piii ttvrq, a.va.Tftfx.vu. Apolog. ad Antonin. 
num. 65. et 67 . Iustino concinit Tertullia- 
nus : Eucharistiae sacramentum, et in tem- 
pore victus , et omnibus mandatum a Do- 
mino , etiam antelucanis coetibus , nec de 
aliorum manu , quam praesidentium su- 
mimus. De cor. milit. Cap. III. Idem Ter- 
tullianus haereticis inter cetera crimina il- 
lud exprobrat , quod aliis , quam Sacerdoti- 
bus sacra munera obeundi facultatem prae- 

bcrent. Ordinationes eorum , ait, temera- 
riae, leves , inconstantes Itaque alius 

hodie Episcopus , cras alius : hodie dia- 
conus , qui cras lector : hodie presby- 
ter , qui cras laicus. Nam et laicis sa- 
cerdotalia munera iniungunt. De prae- 
scrip. Cap. XLI. Item Irenaeus de Marco 
haeretico narrat , quod Eucharistiam confici 
a mulieribus permitteret: Rursus mulieribus 
dans calices mixtos , ipsas Eucharistiam 
conficere iubet, ev%xpi<rreit «yxeXeujToa. Adv. 
haeres, lib. I. Cap. XIII. n. 2. edit- 
MM. Idem observare licet in Epiphanio Hae- 
res. XLIX. et LXXIX. Epiphanius ipse 
se sacerdotalem ordinem Diacono contulisse 
scribit , quia in Sancti Hieronymi monaste- 
rio fratres non haberent , qui sibi Domini 
Sacramenta conficerent \ ac praecipue de 
Eucharistia loquitur , siquidem paullo ante 
ait : Quum enim vidissem , quia multitudo 
sanctorum fratrum in monasterio consiste- 
ret, et sancti presbyteri Hieronymus, et Vin- 
cendus propter verecundiam , et humilita- 
tem nollent debita nomini suo exercere Sa~ 

crijicia , et laborare in hac parte ministerii, 
quae Christianorum praecipua salus est 
etc. Epist. ad Ioan. Episc. liieros. Tom. II. 
pag. 5i2. edit. Pelav. Confirmat Hieronymus 
sic scribens : Hilarius , quum diaconus de 
Ecclesia recesserit, sulusque , ut putat , 
turba sit Mundi , neque Eucharistiam con- 
jicere potest, Episcopos , et presbyteros non 
habens. Dial. advcrs. Lucifer, n. 21 . Et ali- 
bi : Quid patitur . . . , ut supra eos se tumi- 
dus Diaconus efferat , ad quorum preces 
Christi corpus , sanguisque conficitur ? sci- 
licet supra Sacerdotes. Epist. ad Evangelura. 
n. i. 

Probatur III. Catholicae Ecclesiae aucto- 
ritate. Nam sic de Diaconis loquitur Conci- 
lium Nicaenum I: Nec regula, nec consue- 
tudo tradidit , ut ab his , qui potestatem 
non habent offerendi , illi qui offerunt, Chri- 
sti corpus accipiant. Can. XVIII. Concilium 
vero Lateranense IV : Et hoc utique Sacra- 
mentum , scilicet Eucharistiam, nemo potest 
conficere , nisi Sacerdos, qui fuerit rite ordi- 
natus secundum claves Ecclesiae, quas ipse 

concessit Apostolis , et eorum successoribus 
lesus Christus. De Fide Cathol. Tum Con- 
cilium Florentinum : Sacerdos in persona 
Christi loquens hoc conjicit Sacramentum 
Decret. pro instr. Armen. Denique Triden- 
tinum: Si quis dixerit illis verbis , hoc fa- 
cite in meam commemorationem , Christum 
non instituisse Apostolos sacerdotes ; aut non 
ordinasse , ut ipsi } aliique sacerdotes of- 
ferrent corpus , et sanguinem suum ; ana- 
thema sit. Sess. XXII. Can. II. 

Prob. IV. rat. Theolog. Eucharistiae con- 
secrandae potestatem solius Sacerdotis esse , 
laicis omnino exclusis, evidenter comprobant 
plura Ecclesiasticae historiae monumenta. 
Praecipua attingemus. Primum est communio 
domestica ; laici enim antiquitus Euchari- 
stiam , a Sacerdotibus in Ecclesia acceptam , 
domum ferebant , ut eam domi vel quotidie 
sumere possent , atque Anachoretae longo 
etiam temporis spatio Eucharistiam a Sacer- 
dote receptam apud se retinebant. At si lai- 
ci consecrandi facultate potirentur 3 frustra 
a Sacerdotibus petiissent , quod ipsimet do- 

uii conficere poterant. Alterum sunt Acta 
Martyrum , in quibus narratur Sacerdotes in 
capitis discrimen sese adduxisse, ut pro Mar- 
tyribus in carcere detentis sacra facerent , 
atque ita Eucharistiam ipsis praeberent : quod 
certe quidem non fecissent , si Martyres ipsi 
Eucharistiam sibi conficere potuissent. Ter- 
tium suppeditant laicorum fidelium itinera 
longa saepe et incommoda , quibus se non 
alia ratione committebant , nisi ut pro neo- 
phytis , quos ad fidem converterant , pre- 
sbyteros ad Eucharistiam conficiendam ab 
Episcopis obtinerent. Vide Theodoret. Hist. 
Lib. I. Cap. XXIII. et XXIV. Quartum 
denique est fiiga sacerdotibus vetita > quum 
eorum opera fidelibus necessaria esset , ne 
Eucharistia privarentur. Vide Aug. Epist. 
CCXXVIII. ad Honoratum. 

OBIECTA DILUUNTURi 

Obiic. I. Tertullianus laicos omnes sacer- 
dotio fungi existimat. Ait enim : Nonne et 
laici Sacerdotes sumus ? Scriptum est : 

Regnum quoque nos fecit, et sacerdotes Deo, 
et Patri suo fecit. Differentiam inter ordinem , 
et plebem constituit Ecclesiae auctoritas , et 
honor per Ordinis consessum sanctificatus a 
Deo. Ubi Ecclesiastici ordinis non est con- 
sessus , et offers , et tinguis , et sacerdos 
es tibi solus , sed ubi tres , Ecclesia est , 
licet laici : unusquisque enim sua fide vi- 
vit, nec est personarum acceptio apud Deum. 

. ... Igitur si habes ius sacerdotis in te- 
metipso ubi necesse est , habeas oportet 
etiam disciplinam Sacerdotis , ubi necesse 
sit habere. Lib. de Exhort. castit. cap. VII. 

Resp. Quamquam iure reiici posset obie- 
ctum Tertulliani testimonium , eo quod liber 
ille de Exhortatione Castigatis a Tertullia- 
no iam haeretico scriptus fuit ( Vide Pame- 
lium in Praefatiuncula Tom. V. Tertulliani 
Operum); respondere tamen etiam possumus, 
Tertullianum ibi non de proprio , et stri- 
cte sumpto Sacerdotio , sed de spiritali , seu 
metaphorico, et late sumpto loqui. ( Vide 
quae diximus Tom. V. pag. 174. ct qS. ) 

Obiic. II. S. Laurentius diaconus bis vcr- 

bis Xystum Pontificem suum adlocutus est, 
ut narrat Ambrosius : Quo progrederis sine 
filio pater , quo sacerdos sancte sine dia- 
cono properas tuo ? Nunquam sine mini- 
stro sacrificium offerre consueveras. Quid 
in me ergo displicuit , pater ? Num dege- 
nerem probasti ? Experire certe , utrum ido- 
neum ministrum elegeris. Cui commisisti 
Dominici sanguinis consecrationem , cui 
consummandorum consortium sacramento- 
rum, huic sanguinis tui consortium negas? 
De^ffieiis Ministror. Lib. I. cap. XLI. n. 21 4 - 
Respondet Binghamus quamvis haereticus: 
Vocabulum consecratio ( ait ) hoc loco non 
significat sacramentalem elementorum con- 
secrationem per preces in altari , quae ab 
ipso Episcopo perficiebantur , ut e conte • 
xtu evidenter apparet, ubi Episcopus nun- 
quam sacrificium sine ministro, seu Dia- 
cono off er re dicitur : itaque consecratio 
Diacono commissa alterius generis sit opor- 
tet ; non poterat enim ille praesente Epi- 
scopo, et eodem tempore, quo Episcopus con- 
secrabat, elementa in Altari consecrare ; pot- 

5 

erat autem ipsi subvenire , seu , ut illic 
exprimitur , consummandorum sacramen- 
torum consortium cum eo habere , hoc est 
calicem cum consueta verborum formula 
populo exhibere , quod, ex more loquen- 
di illis temporibus usitato ministerialis 
consecratio , vel sacramenti consummatio 
dicebatur ; quandoquidem ad sanctum Eu- 
charistiae sacramentum ' accedentes san- 
guine Christi hoc ipso consecrabantur , 
atque ita consummabantur , seu sacramenti 
sub utraque specie , pane nimirum sancto 
ex manibus Episcopi , calice autem ex ma- 
nibus Diaconi sumpto , perfecte participes 
reddebantur. Haec manifeste illa conse- 
cratio , de qua hic sermo est , et quae ad 
calicis exhibitionem plebi a Diacono fa- 
ctam tantum spectat , quod usitatum eorum 
officium erat • adeoque hinc concludi non 
potest, quemadmodum quidem Ilospinianus , 
et GiOtius volunt, quod Diaconis Euchari- 
stiam in altari consecrare licuerit. Origin. 
Ecclesiast. Lib. II. Cap. XX. $. 8. Vide Gjrd. 
Jiona Rer. Liturg. lib. I. cap. XXV, 4, 

Propositio V. 

Ad Eucharistiam recte sumendam non 
sufficit sola Jides , sed caritas etiam 
requiritur • 

Probatur I. Ex Scripturis. Aperte enim 
Ajiostolus cos tantum ad Eucharistiam acce- 
dere iubet , qui se ante probaverint , atque 
tanto sacramento non indignos invenerint : 
Probet autem , inquit , seipsum homo ; et 
sic de pane illo edat , et de calice bibat. 
Qui enim manducat, et bibit indigne, in- 
dicium sibi manducat , et bibit ; non diiudi- 
cahs corpus Domini. I. Corint. XL 28. 29. 
Quod vero Apostolus ibi Eucharistia indignum 
iudicet non illum tantum , qui fide caret , 
sed etiam qui , quamvis fide ornatus est, cari- 
tatem non habeat , satis constat ex contextu. 
Corinthios namque coarguit , non quod fi- 
de , sed quod caritate carentes ad Euchari- 
stiam accedere auderent , siquidem paullo 
ante ita sci ibit: Convenientibus ergo vobis 
in unum , lam non est Dominicam coenam 

manducare. Unusquisque enim suam coe- 
nam praesumit ad manducandum . Et a— 
Uus quidem esurit, alius autem ebrius est. 
Numquid domos non habetis ad manducan- 
dum , et bibendum ? aut Ecclesiam Dei 
contemnitis , et confunditis eos , qui non 
habent ? ib, 20 , et seqq. Ac paullo post: Ita- 
que fratres mei , quum convenitis ad man- 
ducandum , invicem expectate. Si quis esu- 
rit , domi manducet ; ut non in iudicium 
conveniatis. 55. et seqq. Eandem veritatem 
innuunt , et studium quo Christus Discipulo- 
rum pedes lavit , antequam ipsis Eucharistiam 
praeberet. Ioan. XIII. 4* et seqq. et eius 
qui ad convivium sine veste nuptiali acces- 
sit, severissima coercitio. Matth. XXII. i5. 

Proh. II. ex Patribus. Hi enim uno ore ab iis, 
qui ad Eucharistiam accessuri sunt , non fi- 
dem tantum , sed morum innocentiam vel 
Baptismo acquisitam , vel Poenitentia recupe_ 
ratam exigunt. Sic S. Iustinus : Alimentum 
hoc apud nos vocatur Eucharistia , quod 
nulli alii participare licitum est, quam illi , 
qui veram esse doctrinam nostram credat , 

et lavacro propter remissionem peccatorum, 
et regenerationem instituto ablutus fuerit, et 
ita ut Christus tradidit , vivat. Apol. ad Anto- 
ninum. num. 66. Sic S. Cyprianus , ubi cos 
qui nondum culpas debita poenitentia expiave- 
rant, ab Altari arcendos ostendit; Nondum poe- 
nitentia acta, nondum exom ologes ifacta, non- 
dum manu eis ab Episcopo, et Clero imposita , 
Eucharistia illis datur , quum scriptum sit : 
Qui ederit panem, vel biberit sanguinem 
Domini indigne , reus erit corporis, et san- 
guinis Domini. Epist. IX. Sic S. Ambrosius : 
Ubique mysterii ordo servatur, ut prius 

i 

per remissionem peccatorum vulneribus me- 
dicina tribuatur , postea alimonia mensae 
' coelestis exuberet . Lib. VI. in Cap. IX. 
Luc. Sic S. Chrysostomus : Sicut est ma- 
gnum, et admirabile ( hoc Sacramentum ) } 
ita si pure accesseris , ad salutem acces- 
sisti , sin prava conscientia , ad poenam , 
et supplicium. Horni]. XLVI. in Cap. VI. 
Ioan. Sic S. Augustinus : Quam multi , 
ait, de altari accipiunt, et moriuntur , et 
accipiendo moriuntur ? Unde dicit sd posto- 

lus: iudicium sibi manducat et bibit. Non' 
enim buccella Dominica venenum fuit In- 
dae. Et tamen accepit , et quum accepit, 
in eum inimicus intravit ; non quia malum 
accepit , sed quia bonum male malus ac- 
cepit. Videte ergo fratres , panem coelestem 
spiritaliter manducate , innocentiam ad 
altare apportate. Tract.XXVJ. in Ioan. n. 11. 
Sic demum S. Leo : Mediator Dei , et ho- 
minum Christus Iesus hanc Praepositis Ec- 
clesiae tradidit potestatem , ut et conflen- 
tibus actionem poenitentiae darent , et eos- 
dem salubri satisfactione purgatos, ad 
communionem Sacramentorum per ianuam 
reconciliationis admitterent. Epist. LXXXIL 
alias XCI. 

Prob. III. Catholicae Ecclesiae auctoritate- 
Sic enim definivit Tridentina Synodus : Si 
quis dixerit solam fidem esse sufficientem 
praeparationem ad sumendum sanctissi- 
mae Eucharistiae sacramentum ; anathema 
sit. Sess. XIII. Can. XI. 

Prob. IV. Ratione Theologico. Eucharistiae 
nan que .‘aeramentum cihi , ac potus rationem 

habet , ut Christus ipse verbis illis docuit : 
Caro enim mea vere est cibus , et sanguis 
meus vere est potus : qui manducat meam 
carnem , et bibit meum sanguinem , in me 
manet , et ego in illo. Ioan. VI. 56. 57 . At- 
qui cibum , et polum sumunt non mortui , 
sed viventes. Ergo Eucharistia ab iis tantum 
recipi potest , qui spiritali vita , gratia sci- 
licet sanctificante , potiuntur. 

Propositio VI. 

Praecipuus Eucharistiae fructus non est 
peccatorum remissio ; sed alios effectus 
producit hoc Sacramentum. 

Proh. I. Scripturis. Eucharistiae enim 
cibi, ac potus vim tribuit Christus, ut ipse- 
met illa sententia declarat : Caro mea vere 
est cibus , et sanguis meus vere est potus 
Ioan. V I. 56. Tales ergo effectus in anima 
Eucharistia producit , quale» in corpore 
cibus ac potus. Atqui cibi potusque est 
non vitam illi, qui mortuus est, restituere > 

sed potius vitam in eo , qui iatn vivit , susten- 
tare , alere , fovere , recreare. Igitur praeci- 
puus Eucharistiae fructus non est peccato- 
rum remissio , sed spiritalis vitae alimen- 
tum , nutritio , robur , recreatio. Ad effectus 
iam dictos magis magisque declarandos spe- 
ctant haec alia Christi verba : Qui man- 
ducat meam carnem , et bibit meum san- 
guinem in me manet , et ego in illo. Ioan. 
VI. 5 7 . 

Prob. II. Ex Patribus. Nimirum Tertul- 
lianus per Eucharistiam nobis divinam quam- 
dam pinguedinem tribui affirmat : Caro cor- 
pore , et sanguine Christi vescitur y ut et 
anima de Deo saginetur. Lib. de Ilesur. cani. 
Cap. VIII. Cyprianus vero invictum robur 
in fidei agone per Eucharistiam Martyribus 
addi ostendit : Quos excitamus , et horta- 
mur ad praelium y non inermes y et nudos 
relinquamus , sed protectione corporis et 
sanguinis Christi muniamus ; et quum ad 
hoc Jiat Eucharistia , ut possit accipientibus 
esse tutela , quos tuto* ?sse contra adversa- 
rium volumus , munimento dominicae sa - 

turitatis armemus. Nam quomodo doce- 
mus , aut provocamus eos in confessione 
nominis sanguinem suum fundere , si eis 
militaturis Christi sanguinem denegamus? 
Aut quomodo ad martyrii poculum ido- 
neos Jacimus , si non eos ad bibendum prius 
in Ecclesia poculum Domini , iure com- 
municationis admittimus ? Epist. LIV. Cu 1 
concinit Augustinus , qui de Beato Lau- 
rentio haec scribit : Mansit usque ad tenta- 
tionem , mansit usque ad tyrannicam in- 
terrogationem , mansit usque ad acerri- 
mam comminationem , mansit usque ad 
peremtionem ; parum est , usque ad imma- 
nem excruciationem mansit. Non enim oc- 
cisus est cito , sed cruciatus est. in igne : diu 
vivere permissus est, sed tarde mori com- 
pulsus est. In illa ergo longa morte , in 
illis tormentis , quia bene manducaverat , 
et bene biberat , tanquam illa esca sagi- 
natus , et illo calice ebrius , tormenta non 
sensit. Tract. XXVII, in Ioan. n. 12. 
Itera Clirysostoinus eum qui Eucharistiam 
preceperit , tanta vi , ac fortitudine roborari 

adfirmat , ut daemones illum paveant: Ut 
leones flammam spirantes, sic ab illa mensa 
discedamus terribiles effecti diabolo. Hom. 
XLVI. in Ioan. n. 3. Immortalitatem denique 
carnis nostrae in resurrectione Eucharistiae sa- 
cramento tribuunt Patres: Quemadmodum li- 
gnum vitis , inquitlrenaeus, depositum in ter- 
ram, suo fructificat tempore, et granum tritici 
decidens in terram , et dissolutum , multi- 
plex surgit per spiritum Dei , qui continet 
omnia , quae deinde per sapientiam in u- 
sum hominibus veniunt, et percipientia ver- 
bum Dei , Eucharistia fiunt , quod est cor- 
pus , et sanguis Christi : sic et nostra cor- 
pora ex ea nutrita , et reposita in terram , 
et resoluta, in ea resurgent in suo tempo- 
re , verbo Dei resurrectionem eis donante, 
in gloriam Dei Patris. Adver. haeres. Lib. 
V. Caji. II. n. 5. Et Augustinus : Cum enim 
cibo, et potu id appetant homines, ut non esu- 
riant, neque sitiant, hoc veraciter non prae- 
stat, nisi iste cibus, et potus, qui eos, a 
quibus sumitur, immortales , et incorrupti- 
j biles facit , idest societas sanctorum , ubi 

pax erit , et unitas plena , atque per- 
fecta. Tract. XXVI. in Ioan. n. 17. 

Prob. III. Ecclesiae Catholicae auctoritate. 
Sic enim Eucharistiae effectus declarat Eu- 
genius IV : Huius Sacramenti , Eucharistiae, 
effectus , quem in anima operatur digne su- 
mentis , est adunatio hominis ad Christum. 
Et quia per gratiam homo Christo incor- 
poratur , et membris eius unitur , conse- 
quens est, quod per hoc sacramentum in 
sumentibus digne gratia augeatur • om- 
nemque effectum , quem materialis cibus , 
et potus quoad . vitam agunt corporalem , 
sustentando , augendo , reparando , dele- 
ctando , sacramentum hoc quoad vitam ope- 
ratur spiritalem. In quo ( ut inquit Ur- 
banus Papa ) gratam Salvatoris nostri re- 
censemus memoriam , a malo retrahimur , 
confortamur in borio , et ad virtutum , et 
gratiarum proficimus incrementum. Dccret. 
pro. instr. Arm. Concilium denique Triden- 
tinum ita definivit; Si quis dixerit vel prae- 
cipuum fructum sanctissimae Eucharistiae 
esse remissionem peccatorum t vel e^ ea 

non alios effectus provenire ; anathema 
sit. Sess. XIII. Can. V. 

Diluuntur obiecta. 

Obiic. L Quum calicem Discipulis por- 
rigeret Christus , dixit: Bibite ex hoc omnes. 
Hic est enim calx meus novi testamenti , 
qui pro multis effundetur in remissionem 
peccatorum. Mattii. XXVI. 37. 38. Ergo 
praecipuus Eucharistiae fructus est peccato- 
rum remissio. 

Resp. Sanguinem suum non bibendum esse, 
sed effundendum in remissionem peccatorum 
adfirmat Christus ; idcirco nihil probant al- 
lata verba. 

Obiic. II. Qui manducat me , inquit Chri- 
stus , et ipse vivet propter me. Ioan. VI. 
58 . Ergo spiritalem vitam non poscit, sed 
dat Eucharistia. 

Resp. Ea ratione vitam animae tribuit 
Eucharistia , qua ratione corpori cibus , ut 
eiusdem Christi verbis iam demonstravimus. At 
cibus vitam corpori tribuit, ipsam conservando, 

et corroborando. Eodem igitur modo vitam 
dat Eucharistia. 

Obiic. III. Ecclesia Deum precatur', ut 
per Eucharistiam nos a peccatis mundet: Haec 
nos communio , Domine , ( inquit ) purget 
a crimine . Postcom. in Comm. plur. Mart. 
Et alibi : Purificent nos quaesumus , omni- 
potens y et misericors Deus , Sacramenta ■> 

quae sumpsimus , et praesta , ut 

hoc tuum Sacramentum non sit nobis 
reatus ad poenam , sed intercessio saluta- 
ris ad veniam ; sit ablutio scelerum. Postcom. 
in Doin. I. Quadrag. Eucharistia ergo peccata 
remittit. 

Resp. I. Eiusmodi Ecclesiae preces ad 
Eucharistiam, prout sacrificium est , proprie 
spectant. Sacrificium vero non pro iustis tan- 
tum , sed etiam pro peccatoribus offertur , 
ut postea demonstrabimus. Nec novum est, 
quod sacramenti nomine Eucharisticum sa- 
crificium appelletur ; veterum quippe exem- 
plo usitatum , ut ex illis Augustini verbis 
colligere licet : Notum est quo loco Mar- 
tyres y et quo defunctae sanctimoniales , ad 

altaris sacramenta recitentur . De Sancta 
Virginitate Cap. XLV. 

Resp. II. Eucharistia , etiam prout Sacra- 
mentum est , peccata remittit , sed venialia 
tantum. Ad temporales quoque poenas , pro 
gravibus culpis iain remissis debitas , sol- 
vendas Eucharistiae Sacramentum nos adiuvat. 

Propositio VII. 

Eucharistiae perceptio sub utraque spe- 
cie omnibus omnino fidelibus necessaria 
non est ; atque ideo Ecclesia gravibus 
rationum momentis adducta laicis , et 
clericis non conficientibus Eucharistiam 
sub sola panis specie praebendam iure 
meritoque statuit. 

Prob. prima pars I. Scripturis. Nimirum 
Christus etiam iis , qui Eucharistiam sub 
sola panis specie recipiunt , aeternam vitam 
pollicetur , quum ait Si quis manduca- 
verit ex hoc pane, vivet in aeternum, Ioan. VI. 
5a. Et paullo post : Qui manducat hunc pa- 

nem, vivet in aeternum.b^. Praeterea eiusdem 
criminis reum declarat Apostolus illum , qui 
vel sub specie panis , vel sub specie vini 
Eucharistiam indigne sumat : Itaque quicum- 
que manducaverit panem hunc , vel biberit 
calicem Domini indigne , reus erit cor- 
poris , et sanguinis D omini. I. Cor. XI. 
27. Nec aliter fieri potest; siquidem tam sub 
sola panis specie , quam sub sola specie vini 
totus ac integer Christus adest, ut ex diciis in 
prima , et secunda propositione constat. Id 
denique innuit Lucas , ubi haec narrat : 
Erant autem perseverantes in doctrina 
Apostolorum , et communicatione fractionis 
panis , et orationibus. Act. II. l\2. 

Prob. II. eadem prima pars ex varia Ec- 
clesiae veteris consuetudine. Quamquam enim 
ordinarius Eucharistiae sub utraque specie 
recipiendae mos duodecim fere saeculorum 
spatio in Ecclesia invaluerit ; non pauca ta- 
men contrarii moris argumenta nobis prae- 
bent eadem illa saecula. Infirmis enim Eu- 
charistiam sub sola specie panis exhibitam 
testantur praesertim Dionysius Alexandrinus, 

quem vide supra pag. 8l. et Paulinus, qui S. 
Honoratum Vercellensem Episcopum divini- 
tus admonitum Eucharistiam S. Ambrosio sub 
tutica panis specie attulisse narrat : Qui 

descendens , en eius verba , obtulit Sancto 
Domini corpus , quo accepto , ubi glulivil, 
emisit spiritum. In vita Anibr. Infantibus 
contra sub sola vini specie Eucharistiam 
traditam fuisse, testes habemus prae ceteris 
S. Cyprianum t qui factum hoc narrat : Ubi 
vero solemnibus adimpletis calicem Dia- 
conus offerre praesentibus coepit , et ac- 
cipientibus ceteris , locus eius advenit , fa- 
ciem suam parvula instinctu divinae Ma- 
iestatis avertere , os labiis obturantibus pre- 
mere y calicem recusare ; perstitit tamen 
Diaconus , et reludtanti licet de Sacramento 
Calicis infudit. Tunc sequitur singultus , 
et vomitus. In corpore , atque ore violato 
Eucharistia permanere non potuit. Lib. 
de lapsis ; et Iobium Monachum Lib. III. 
de Verbo incarnato Cap. XVIII. apud Pbo- 
tium in Bibliotheca Codice aaa. Praeterea 
Eucharistiam domi sub una specie receptam 

probant illa Tertulliani verba : Non sciet 
maritus , quid Secreto ante omnem cibum 
gustes ? et si sciverit panem , non illum 
credit esse , qui dicitur 1 Ad uxorem Lib. 
II. Cap. V. Quandoque vero Eucharistia 
etiam publice sub una specie receptam fuisse 
ex S. Leonis (Serm. IV. in quadrag.) et Gelasii 
( Dist. II. de Consecrat, cap. XII.) testi- 
moniis colligere licet. Ostendit enim uterque 
Manichaeos, ut haeresim suam occultarent , 
Catholicis mixtos Eucharistiam suli sola panis 
specie accepisse. Nam si omnes omnino Catho- 
lici sub utraque specie Eucharistiam su- 
merent , quomodo Manichaei suh una tan- 
tum specie sumentes cum Catholicis confun- 
di . potuissent ? Idem colligimus ex Missa 
praesanctificatorum , quae apud Graecos , 
et apud Latinos pluribus abhinc sacculis 
usurpatur ; in ea namque sub una tantum 
panis specie Eucharistia recipitur, ut ex Grae- 
corum Euchologiis, et ex Ordine Romano 
constat. 

Probatur secunda pars. Nimirum gravia 
rationum momenta, quibus Ecclesia statuit, 

tit laici , et clerici non conficientes Eucha- 
ristiam sub una specie reciperent , haec fue- 
runt. Scilicet; i. Ne qua divini sanguinis 
gutta , in maxima fidelium multitudine , 
qui solemnioribus praecipue festis ad al- 
tare accedunt , e calice effunderetur. 2. 
ne infirmis unquam deesset Eucharistia , 
quae sub vini specie difficilius servari pot- 
est. 3 . ne ab Eucharistia arcerentur ab- 
stemii , qui ne odorem quidem vini ferre pos- 
sum. 4. ne Eucharistia abstinerent ii omnes, 
qui, quum illa eodem cochleari a singulis 
reciperetur sub specie vini , non iniuria timu- 
issent , ne aliorum morbum contraherent 5; 
ut frequenter suscipi posset Eucharistia etiam 
ab iis , qui regiones incolunt , ubi tanta est 
vini raritas , ut vix pro sacerdotibus reperi- 
atur. 6. demum ut Sacramenta! iorum illorum 
haeresis omnino evelleretur, qui aut sub alte- 
rutra specie totum Christum esse negabant, 
aut communionem sub utraque specie a Chri- 
sto omnibus praeceptam fuisse asserebant. 
Quum ergo allata rationum momenta minime 
spernenda sint, et Ecclesia possit ea quae 

ad Sacramentorum naturam non perlinent , 
immutare , ut ex iis , quae in prop. X. de 
Sacr. in gen. demonstravimus , patet ; iurc 
meriloque communionem sub specie vini 
Jaicis , et clericis non conficientibus interdixit 
Ecclesia in Concilio Constantiensi Sess. XIII. 

Probatur utraque pars Catholicae Eccle-* 
siae iudicio. Sic enim integrum hoc dogma 
triplici canone declaravit Tridentinum. Si 
quis dixerit , en primum , ex Dei prae- 
cepto , vel necessitate salutis omnes , et 
singulos Christi fideles utramque speciem 
sanctissimi Eucharistiae sacramenti su- 
mere debere j anathema sit. Si quis dixerit , 
cn alterum , sanciam Ecclesiam Catho- 
licam non iustis causis , et rationibus ad- 
ductam fuisse , ut laicos , atque etiam 
clericos non conficientes , sub panis tan- 
tummodo specie communicaret ; aut in eo 
errasse; anathema sit. Si quis negaverit , 
en tertium y totum y et integrum Christum 
omnium gratiarum fontem y et auctorem 
sub una panis specie sumi, quia, ut qui- 
dam falso asserunt , non secundum ipsius 

Christi institutionem sub utraque specie 
sumatur i anathema sit Sess. XXI. De com- 
munione sub utraque specie , et parvulorum. 

Obiecta diluuntur. 

Obiic I. Eucharistiam sub utraque specie 
sumi iussit Christus verbis illis: Nisi man- 
ducaveritis carnem filii hominis , et bi- 
beritis eius sanguinem , non habebitis vitam 
in vobis. Ioan. VI. 54- Non potest ergo 
Ecclesia eam cuivis interdicere. - 

Respondet Tridentina Synodus : Neque 
ex sermone illo apud loannem sexto recte 
colligitur utriusque speciei communionem 
a Domino praeceptam esse , utcumque 
iuxta varias sanctorum Patrum , et Do- 
ctorum interpretationes intelligatur. Nam 
qui dixit : Nisi manducaveritis carnem filii 
hominis , et biberitis eius sanguinem , non 
habebitis vitam in vobis ; dixit quoque : 
Si quis manducaverit ex hoc pane , vivet in 
aeternum. Et qui dixit: Qui manducat me- 
am carnem , ct bibit meum sanguinem ha- 

bet vitam aeternam j dixit etiam : Panis , 
quem ego dabo , caro mea est , pro mundi 
vita. Is denique qui dixit : Qui manducat 
meam carnem , et bibit meum sanguinem , 
in me manet , et ego in illo , dixit nihilo- 
minus : Qui manducat hunc panem , vivet 
in aeternum. Sess. XXI. Cap. I. 

Obiic. II. Eucharistia eo modo sumenda 
est , quo a Christo instituta fuit. Atqui 
quum eam Christus institueret bis vocibus 
usus est: Accipite , et comedite bi- 

bite ex hoc omnes. Matih. XXVI. 26. 27. 

Resp. Eiusmodi Christi voces ad Eucha- 
ristiae non communionem tantum , sed et 
confectionem , pertinent ; siquidem Apo- 
stolis , quos tunc Sacerdotes Christus ipse 
instituebat, dictae sunt. Ex illis ergo nihil 
aliud concludere licet , nisi Sacerdotum 
esse Eucharistiam sub utraque specie acci- 
pere. Apposite Tridentinum : Etsi Christus 
Dominus in ultima coena venerabile hoc 
Sacramentum in panis , et vini speciebus 
instituit , et Apostolis tradidit ; non tamen 
illa institutio , et traditio eo tendunt, ut omnes 

Christi fideles statuto Domini ad utramque 
speciem accipiendam adstringantur. ibid. 

Propositio VIII. 

Parvulis , qui nondum ratione utuntur, ne- 
cessaria non est Eucharistiae communio < 

Prob. I. Parvulis per Baptismi gratiam 
remittitur omnino et culpa , et poena , ut 
in prop. V. de Sacram. Baptismi demon- 
stravimus. Ergo vitam aeternam sine Eu- 
charistiae communione consequi possunt. 

Prob. II. Ecclesia , quae duodecim fere 
saeculorum spatio Eucharistiam parvulis prae- 
buerat , veterem banc consuetudinem im- 
mutavit , quin aliquis yel minimum recla- 
maret. Atqui si parvulis Eucharistiae commu- 
nio necessaria esset, nec Ecclesia pristinum 
morem mutasset ; nec fideles mutationem 
aequo animo tulissent. Ergo parvulis Eijicha- 
ristiae communio necessaria non est. 

Prob. III. Tridentinae Synodi definitione: 
Si quis dixerit , inquit , parvulis , ante - 

quam ad annos discretionis pervenerint , 
necessariam esse Eucharistiae communio- 
nem , anathema sit. Scss XXI. de Com- 
munione sub. utr. spec. et parv. Can. IV. 

ObiECTA DIIiUUNTUR. 

Obiic. I. Eucharistiae accipiendae prae- 
ceptum habemus in illa Christi sententia : 
Nisi manducaveritis carnem filii hominis, 
et biberitis eius sanguinem ; non habebitis 
vitam in vobis. Ioan. VI. 54- Ergo eam 
recipere debent etiam parvuli. 

Resp. Hoc Christi praeceptum adultos pro» 
prie spectat , qui profecto , si Eucharistiam 
percipere negligant , vel contemnant , gravir- 
ter peccant. Cum adultis enim colloqueba- 
tur Christus legem illam ferens, eademque 
adultos tantum devinctos volebat , secundum 
Catholicae Ecclesiae interpretationem. 

Instabis. Illa Christi sententia : Nisi quis 
renatus fixerit ex aqua , et Spiritu Sancto 
non potest introire in regnum Dei. Ioan. 
III. 5. aperte ostendit neminem sine Bapti- 

smo aeternam vitam consequi posse. Ergo 
etiam altera eiusdem Christi sententia : Nisi 
manducaveritis etc. neminem sine Eucha- 
ristia ad aeternam vitam pervenire posse 
ostendit. 

Resp. Non eadem ratione intelligendam 
esse utramque sententiam duo argumenta com- 
probant. Nam primo inter Baptismum , et 
Eucharistiam non parum discrimiuis inter- 
est ; quum sine Baptismo nec culpa dele- 
ri possit , nec gratia adquiri , sine Eucha- 
ristia vero homo baptizatus , et a culpa pu- 
rus , et gratia ornatus esse possit. Deinde 
Catholica Ecclesia , cuius est verbum Dei 
interpretari, ita utramque sententiam decla- 
ravit , ut Baptismus sit omnibus necessitate 
medii necessarius ; Eucharistia autem solis a- 
duitis necessaria sit necessitate praecepti . 

ScHOLrON 

Eucharistiae ab adultis recipiendae prae- 
ceptum habemus tum Divinum , tum Ec- 
clesiasticum. Divinum complectuntur illa Chri- 
sti verba: Nisi manducaveritis carnem fi- 
lii hominis , et biberitis eius sanguinem , 
non habebitis vitam in vobis. Ioan. VI. 54- 
Ecclesiasticum vero declarat Concilium La- 
teranense IV. his verbis : Omnis utriusque 
sexus fidelis , postquam ad annos discre- 
tionis pervenerit , omnia sua peccata con- 
fiteatur fideliter suscipiens reve- 

renter ad minus in Pascha Eucharistiae 
sacramentum ; nisi forte de consilio pro- 
prii Sacerdotis , ob aliquam rationabilem 
causam , ad tempus ab eius perceptione 
duxerit abstinendum : alioquin et vivens 
ab ingressu Ecclesiae arceatur , et moriens 
Christiana careat sepultura. Cap. XXI. 
Confirmat denique Tridentina Synodus hoc 
Canone : Si quis negaverit omnes et sin- 
gulos Christi fideles utriusque sexus , quum 

6 

ad annos discretionis pervenerint , teneri 
singulis annis , saltem in Paschate , ad 
communicandum , iuxta praeceptum san- 
ctae matris Ecclesiae ; anathema sit. Sess. 

XIII. can. IX. 

% 

Sectio II. 

Catholicae Ecclesiae doctrina circa Eu-' 
charistiam, prout Sacrificii rationem ha- 
let , demonstratur, 

Quum Catholicae Ecclesiae dogmata, quae 
nd Eucharistiam, prout Sacramentum est, 
perlinent , exposita ac demonstrata sint : ea 
quae ad Eucharistiam ipsam , ut Sacrifi- 
cium, spectant, demonstranda aggredimur. 
Sed pauca de sacrificii definitione, ac divi-' 
sione praemittenda sunt. 

?• I. Sacrificium iladefinit Bcliarminus: Sa- 
crificium est oblatio externa facta soli Deo, 
(pia ad agnitionem humanae infirmitatis , et 
professionem divinae maiestatis a legitimo 
ministro res aliqua sensibilis , et permanent 

ritu mystico consecratur , et transmutatur. 
De Missa Lib. I. Cap. II. Definitionem hanc, 
quam paullo longiorem sese effinxisse dicit 
Beilarminus ipse, ut omnes sacrificii stricte 
sumpti conditiones complecteretur, pro more 
percurramus. Definitionis genus verbum illud 
Oblatio constituit: in eo enim sacrificium eum 
primitiis , decimis , ac prorsus cum quo- 
vis bono opere convenit, lleliqua vero diffe- 
rentiae specificae locum tenent. Dicitur itaque 
i. Oblatio externa ; talem namque exigit 
ipsa hominis natura , et publica humanae 
infirmitatis , ac divinae excellentiae professio, 
quam nullus unquam hominum a sacrificio 
separandam e.-se censuit. 2 . Soli Deo facta ; 
nulli enim , praeter Deum, sacrificium face- 
re licet: Quis vero, ad rem S. Augustinus, 
sacrificandum censuit , nisi ei, quem Deum 
aut scivit, aut putavit, aut finxit? De Civ. 
Dei. Lib. X. Cap. IV. 5. Qua ad agnitio- 
nem humanae infirmitatis , et professionem 
divinae maiestatis ; quae voces proprium 
sacrificii finem indicant. 4- -d. legitimo mi- 
nistro ; ubique enim gentium per certos ac 

publicos homines sacrificia fiunt. 5. Res ali- 
qua sensibilis , et permanens : aliter oblatio 
nec externa esset, nec ad sacrificium stricte sum- 
ptum accommodata. 6. Ritu mystico consecra- 
tur, et transmutatur. Res enim Deo offerenda 
sacra esse debet , ideoque ab usu profano 
per coaseerationem separanda ; praeterea vel 
plane destruenda , vel ita mutanda , ut id 
amplius non sit , quod ante erat. Sic enim 
supremum Dei dominium significatur , ct 
honoratur. 

II. Sacrificium ratione materiae divi-, 
ditur in Victimas , Immolationes , et Li- 
bamina. Victimae , seu hostiae dicuntur 
anim‘alia, cuiusmodi erant in veteri Testa- 
mento oves, caprae, boves, columbae, 
passeres , turtures ; praeter quae nulla alia 
animalia immolari poterant. ' Itnmolationes 
a molendo dictae, farina, pane, sale, thu- 
re fiebant. Libamina denique a libando sic 
appellata , fiebant vino , et aqua. Ratio- 
ne formae vero , et finis in Holocaustum , 
Sacrificium pro peccato , et Hostiam pa- 
cificam. Dicebatur Holocaustum , sic S. 

Tliomas, quasi totum incensum. Iluiusmodi 
enim sacrificium offerebatur Deo speciali- 
ter ad reverentiam maiestatis ipsius , et 
amorem bonitatis eius . . . . et ideo totum 
comburebatur , ut sicut totum animal re- 
solutum in vaporem sursum ascendebat , 
ita etiam significaretur totum hominem , 
et omnia quae ipsius sunt , Dei domi- 
nio esse subiecta , et ei esse offerenda. Aliud 
autem erat sacrificium pro peccato , quod of- 
ferebatur Deo ex necessitate remissionis pec- 
cati. . . . quod dividebatur in duas partes : 
nam una pars eius comburebatur ; altera vero 
"Cedebat in usum sacerdotum ad significan- 
dum quod expiatio peccatorum fit a Deo per 
ministerium sacerdotum ; nisi quando of- 
ferebatur sacrificium pro peccato totius 
populi , vel specialiter pro peccato sacer- 
dotis , tunc enim totum comburebatur. Non 
enim debebant in usum sacerdotum venire 
ea , quae pro peccato eorum offerebantur , 
ut nihil peccati in eis remaneret ; et quia 
hoc non esset satisfactio pro peccato. Si 
enim cederet in usum eorum , pro quorum 

peccatis offerebatur , idem esse videretur , 
ac si non offerretur. Tertium vero sacrifi- 
cium vocabatur hostia pacifica , quae off ?— 
rebatur Deo vel pro gratiarum actione , 
vel pro salute , et prosperitate offerentium , 
ex debito beneficii vel accipiendi , vel ac- 
cepti Et ista dividebatur in tres 

partes : nam una pars incendebatur ad ho- 
norem Dei ; alia pars cedebat in usum 
sacerdotum ; tertia vero pars in usum ef- 
ferentium , ad significandum quod salus 
hominis procedit a Deo, dirigentibus mi- 
nistris Dei , et cooperanlibus ipsis homi- 
nibus, qui salvantur i. s. q. CII. a III. 
ad 8. 

PnoPosiTio I. 

In Missa offertur Deo verum et proprium 
Sacrificium , quod verbis illis IIoc fa- 
cite in meam commemorationem Christus 
instituit. 

Proh. I. Scripturis. Sic enim vaticinatur 
Malarhias : Non est mihi voluntas in vo- 

bis , dicit Dominus exercituum , et muniis 
non suscipiam de manu vestra : ab ortu 
enim solis usque ad occasum magnum est 
nomen meum in gentibus ; et in omni lo* 
co sacrificatur , et offertur nomini meo ob~ 
latio munda , quia magnum est nomen 
meum in gentibus , dicit Dominus exerci - 
tuum. Malach. I. lo. 11. Nimirum vaticinium 
hoc ad Sacrificium pertinet , quod ubiqae 
gentium loco victimarum legalium , ut ab 
ortu Solis usque ad occasum magnificetur 
nomen Domini, offerendum est. Atqui characte- 
res eiusmodi nulli alii sacrificio , praeterquam 
Eucharistiae, aptari possunt : Crucis namque sa- 
crificium semel, et uno tantum in loco oblatum 
est; pietatis vero opera, quibus sacrificii nomen 
tribuit Scriptura , nec novi tantum Testa- 
menti proprja sunt , sed omnibus iustis quo- 
rumlibet temporum communia ; nec pu- 
blico , ac sensili sacerdotio , quod legali 
succedat, indigent; nec oblatio munda ap- 
pellari possunt a Lutheranis , et Calvinistis, 
qui etiam iustorum hominum pia opera com- 
plecti illam Isaiae sententiam delirant; Quasi 

pannus menstruatae universae iustitiae no- 
strae Gap. LXIV. 6. Igitur de Eucharistiae 
sacrificio loquitur Malachias. Eiusdem Sa- 
crificii nobilis figura fuit panis , et vini ob- 
latio per Mclchisedech facta. De Christo 
enim dicitur a Davide : Tu es Sacerdos in 
aeternum secundum ordinem Melchisedech. 
Psal.ClX.4. atque verba illa psalmi de Christo 
intclligenda esse declarat Apostolus, qui Christi 
Sacerdotium , non secundum ordinem Aaron , 
sed secundum ordinem Melchisedech esse illo 
psalmi versiculo comprobat ad Hebr.YH.17.At 
nonnisi in Eucharistia sub panis et vini spe- 
ciebus immolatur Christus. Ergo ad Eucha- 
ristiae sacrificium respicit Davidis praedi- 
ctio. Tandem sacrificii rationem Euchari- 
stiae propriam innuere videtgr Apostolus 
ipse, ubi ait: Calix benedictionis , cui be- 
nedicimus , nonne communicatio sanguinis 
Christi est ? et panis , quem frangimus , 
nonne participatio corporis Domini estl .... 
Videte Israel secundum carnem : nonne 
qui edunt hostias participes sunt altaris ? 
Quid ergo ? dico qaod Idolis immolatum 


C 129 ) 

sit aliquid? aut quod idolum sit aliquid? 
sed quae immolant gentes, daemoniis im- 
molant , et non Deo : nolo autem vos so- 
cios Jieri daemoniorum ; non potestis ca- 
licem Domini bibere , et calicem daemo- 
niorum ; non potestis mensae Domini par- 
ticipes esse , et mensae daemoniorum. I. 
Cor. X. 16. 17. et scqq. Illic enim Mosaicis 
hostiis , participationem corporis et sanguinis 
Christi; gentium immolationi, immolationem 
Christianorum ; mensae et calici daemo- 
niorum, mensam et calicem Domini op- 
ponit Apostolus. Atqui veram , ac pro- 
priam sacrificii rationem habuerunt Mo- 
saicae hostiae , et gentium immolatio. I- 
gitur verum et proprium sacrificium esr 
Eucharistia. Probatur denique ipsa Christi 
institutione ; haec namque verba protulit 
Christus, Eucharistiam primus conficiens://oc 
est corpus meum , quod pro vobis datur : 
Hic est calix novum testamentum in san- 
guine meo, qui pro vobis funditur , ut habet 
Graecus. Christus igitur in ultima coena sub 
panis , et vini specie sese victimam Patri 

obtulit ; nam el corpus suum dedit , et san- 
guinem suum fudit incruenta quidem immo- 
latione, illud ipsum corpus mactans, quod 
mox cruenta immmolatione in cruce mactan- 
dum erat, ac illum ipsum sanguinem in- 
cruente effundens, qui mox in passione cru- 
ente effundendus erat: atque hoc ipsum Apo- 
stolos facere iussit verbis illis, IIoc facite in 
meam commemorationem. 

Prob. II. Patribus. Ili enim de Missae sa- 
crificio modo unum , modo aliud argumen- 
torum , quae ex Scripturis proposuimus , ad- 
hibendo passim loquuntur. Nimirum Mala- 
cliiae vaticinium explicans S. Iusiinus sic 
ait : Sacrificia , quae tradidit lesus Christus 
fieri , hoc est , quae in Eucharistia panis , et 
calicis in omni terrarum loco a Christianis 
fiunt , praecipiens Deus , sibi gratos esse 
testatur etc. Dial. cum Tryphone n. 117. In 
Melchisedechi vero oblatione adumbratum 
Missae sacrificium perbelle explicat S. Cy- 
prianus : Quod autem , inquit , Melchise- 
dech typum Christi portaret , declarat in 
psalmis Spiritus Sanctus ex persona Pa- 

iris ad Filium dicens : Tu es sacerdos in 
aeternum secundum ordinem Melcbisedceh. 
Qui ordo utique hic est de sacrificio illo 
veniens , et inde descendens , quod Mele hi - 
se.dech sacerdos Dei summi fuit, quod pa- 
nem , et vinum obtulit , quod Abrahanl 
benedixit. Nam quis magis sacerdos Dei 
summi , quam Dominus noster lesus Chri- 
stus , qui sacrificium Deo Patri obtulit hoc 
idem, , quod Melchisedech obtulerat ; idest 
panem , et vinum , suum scilicet corpus , et 
sanguinem? Ep. LXIII. ad Caecilium. Porro 
iu Eucharistia verum , ac proprium sacrifi- 
cium reliquisse Christum Ecclesiae, ita testa- 
tur S. Ircnaeus : Eum , qui ex creatura panis 
est, accepit, et gratias egit, dicens: lior 
est corpus meum. Et calicem similiter, qui 
ex ea creatura , quae est secundum nos , 
suum sanguinem confessus est, et novi Te- 
stamenti novam docuit oblationem , quam 
Ecclesia ab Apostolis accipiens , in uni- 
verso mundo offert Deo. Cont. Haereses Lil>. 
IV'. Cap. XVII. n. 5. Irenaeo concinit S. 
Grcg >rius Nyssenus, qui ait: Dominus prae- 

occupans impetum Iudaeorum , seipsu/n 
victimam offert idem simul sacerdos , et 
agnus : sed dices mihi , quando hoc accidit? 
tum , quum suum corpus ad comedendum , 
et sanguinem ad bibendum familiaribus 
dedit. Orat, de Resur. Nec minus clare Chry- 
sosiomus : Pro victimarum , et pecorum * 
caede seipsum offerendum praecepit. Hom. 
■^XIV . in I. ad Cor. Et alibi : In multis 
locis offertur , non plure s Christi , sed unus 
ubique Christus , hic et illic plenus exi- 
stens , unum corpus , non multa corpora. 
Hom. XVII. in Ep. ad Hebr. Praeclare de- 
mum Augusiinus : In ipso verissimo , et 
singulari sacrificio Domino Deo nostro a- 
gere gratias admonemur. De Spir. et Lit. 
Cap. XI. n. 18. (i). 


(i) Patrum testimonia , quae sacrificii rationem 
Eucharistiae tribuunt, adeo evidentia sunt,utKemni- 
tius ipse dicere non dubitaverit; Negari non pot- 
est veteres quando loquuntur de celebratione coe- 
nae Domini usurpare vocabula sacrificii, immo- 
lationis , oblationis , hostiae , victimae ; item ut 

Prob. III. Catholicae Ecclesiae definitione. 
Sic enim docet Concilium Lateranense IV. 
Una est fidelium universalia Ecclesia , ex- 
tra quam nullus omnino salvatur. In qua 
idem ipse sacerdos , et sacrificium Iesus 
Christus , cuius corpus , et sanguis in Sa- 
cramento Altaris sub speciebus panis , et 
vini veraciter continentur. Can. I. Synodus 
autem Tridentina sic statuit : Si quis dixe- 
rit in Missa non offerri Deo verum , et 
proprium sacrificium ; aut quod offerri non 
sit aliud , quam nobis Christum ad man- 
ducandum dari , anathema sit. Sess. XXII. 
can. I. Si, quis dixerit illis verbis Hoc 
facite in meam commemorationem , Chri- 
stum non instituisse Apostolos sacerdotes , 
aut non ordinasse , ut ipsi aliique Sacerdo- 
tes offerrent corpus , et sanguinem suum ; 
anathema sit. Can. II. 


verbis offerre , sacrificare , immolare. Pars. II. 
Exanr. Cone. Trid. Idem fatetur Lntherus Lib. de 
Mis. priv. Calvinus Lib. IV. Instit. Cap. XVIII. 
Seet. XII. 

DILUUNTUR OBIECTA. 

ObiiCi I. Luihcrus illa Christi verba citat : 
Hic calix novum testamentum est in meo 
sanguine ; atque ita ratiocinalm-. Contraria 
invicem sunt sacrificii, et testamenti, vel Sa- 
cramenti raiio. Per testamentum enim he- 
reditatem suam nobis promittit Deus , ac 
per Sacramentum corporis sanguinisque sui 
cibum et potum relinquit; per sacrificium 
vero aliquid nos Deo offerimus. Si ergo Eu- 
charistia testamentum a Christo appellatur, 
sacrificii rationem habere nequit. 

Resp. Primum vox et testamentum , 

et instrumentum seu foedus significat: immo 
Pseudo-Reformati altero potius sensu ubique 
fere explicant. Atqui foedus sacrificio sanci- 
tur. Itaque <Tta9>t;c« perbelle quadrat Sacrifi- 
cium. Deinde falso, ut aiunt , supposito niti- 
tur Lutheri argumentum. In missae enim 
Sacrificio nihil nostri Deo damus , sed Chi'i- 
stus ipse sese hostiam Patri immolat. Quid 
ergo repugnantiae inter haec intercedit, sci- 

licet inter Christi sanguinem, quo aeternorum 

honorum heredem Ecclesiam suam Christus 

• • 

scripsit , eamdemque Ecclesiam pascit ; et 
sanguinem ipsum , quem in altaris sacrificio 
Patri suo offert ? Nulla certe , sed potius 
perfectissima coniunctio , quum non duo sint , 
sed unum idemque ; testamentum namque 
Christi , seu omnia hona , quorum Christus 
heredem Ecclesiam suam instituit > Eucha- 
ristia complectitur. In ea enim habemus et 
peccatorum remissionem , ct gratiam , gra- 
tiaeque Auctorem , et aeternae vitae pignus 
praestantissimum , ipsumque ad gloriam ius, 
quo Dei visionem , bonorum omnium com- 
plementum, consequemur. Idem igitur Christi 
sanguis plures rationes habet, testamenti scili- 
cet , quia Christus sanguine suo foedus ho- 
minem inter ac Deum sancivit , ac in san- 
guine ipso omnia hona Ecclesiae suae reli- 
quit ; Sacramenti, quo corporis ac sanguinis 
sui sub panis , et vini symbolis participes 
nos facit ; et Sacrificii , quo sanguinem suum 
quotidie in altari exhibet Patri. 

Obiic. II. Lutherus nullam in ^vangelio 

reperiri Eucharistici sacrificii mentionem ait, 
siquidem Patri Christum se obtulisse in ul- 
tima cocna nusquam Evangelistae comme- 
morant . 

Resp. Vetus est haec cantilena , quam in 
doctrinis omnibus revelatis semper nobis in- 
susurrant haeretici , eas nempe in Dei verbo 
iisdem , quae usurpamus , nominibus non 
reperiri ; ut in Tractatu de Locis animad- 
vertimus. Si enim res ipsas , quas cum Ca- 
tholica Ecclesia docemus, verbum Dei con- 
tinet , quid quaeso interest , ipsis illis vo- 
cabulis non exprimi ? Quod igitur ad prae- 
sentem doctrinam adtinet , quum id , quod 
Christum fecisse narrant Evangelistae , tale 
sit , ut sacrificii rationem exhibeat ; necessaria 
profecto non erat sacrificii commemoratio. 
Atqui ita se res habet ; nam ex ipsa Eucha- 
ristiae institutione , quam referunt Evangeli- 
stae, satis superque constat Eucharistiam ve- 
rum esse sacrificium , ut iam demonstravi- 
mus. Quod si rationem investigare licet, ob 
quam Spiritus Sanctus Sacrificii nomine uti 
noluit , quum Eucharistiam revelaret , ea 

potissimum causa id nobis fecisse videtur , 
ut Altaris sacrificium , quod ad substantiam, 
illud ipsum Crucis sacrificium esse ostenderet, 
in quo Christus una oblatione consumma- 
vit in sempiternum sanctificalos. Hebr. X.14. 
ne scilicet pro duplici sacrificii nomine du- 
plex opinaremur sacrificium ipsum, quod non 
est nisi unum idemque, sola offerendi ratione 1 

diversum. j 

■ 1 < _ 

• . 

Propositio II. *” 

- \ 

Missae Sacrificium non est nuda Sacrifi- 
cii in Cruce peracti commemoratio , nec 
tantum laudis , et gratiarum actionis ; 
sed etiam propitiationis sacrificium, quod 
non soli sumenti prodest , sed pro vivis 1 

quoque , et defunctis , pro peccatis , poe- 
nis , satisfactionibus , et aliis necessita- 
tibus , recte offertur . 1 

\ 

Prob. I. Scripturis, quae Christum in Eu- 
charistia conficienda ita locutum fuisse nar- 
rant : Hoc est corpus meum , quod pro vo- 

bis tradetur , graece datur. Hic est sanguis 
meus , qui pro multis effundetur , graece , 
effunditur. ( Vide pag. 29. ) Atqui corporis 
tradiiio , sanguinis effusio veram Sacrificii ra- 
tionem habent, ut illa Cbrioii sententia apud 
Apostolum significat : Hostiam, et oblatio- 
nem noluisti , corpus autem aptasti mihi. 
Hebr. X. 5. et alia ipsius Apostoli verba : 
Christus dilexit nos , et tradidit semetipsum 
pro nobis oblationem , et hostiam Dei in 
odorem suavitatis. Ephcs. V. 2. Scilicet 
Eucharistiam conficiens Christus incruenta 
immolatione corpus suum tradidit, sangui- 
nem suum in remissionem peccatorum pro 
multis effudit ; illud ipsum corpus , illum 
sanguinem ipsum , quae cruenta immola- 
tione in Cruce sacrificaturus erat. Si ergo 
Eucharistia verum ac proprium sacrificium 
est , Crucis sacrificio ita coniuncium , ut si 
unum idemque , quod ad oblationis substan- 
tiam , sola vero offerendi ratione diversum ; 
omnes omnino effectus , quos Crucis sacri- 
ficio tribuimus , Eucharistico saciificio tri- 
buere debemus : ideoque Missa , non minus 

quam Christi in Cruce immolatio', vivis ac 
defunctis prodest , et pro peccatis r poenis , 
satisfactionibus , aliisque necessitatibus recte 
offertur. Quod si antiqui foederis Sacrificia 
mortuos iuvabant , ut ex' celebri Machabaeo- 
rum libri secundi testimonio colligimus : 
Facta collatione duodecim millia drachmae 
argenti misit Hierosolymam offerri pro pec- 
catis mortuorum sacrificium. XII. 43 $ quanto 
magis Christi sacrificium , cuius illa erant 
umbra et figura , defunctis proderit ? 

Prob. II. Patribus. Origenes enim mysti- 
cam panum propositionis significationem expo- 
nens, Sic loquitur : Si referantur haec ( quae 
nempe Scriptura Levit. XXIV. 5. et seqq. de 
panibus propositionis dicit ) ad Mysterii 
( scilicet Eucharistiae ) magnitudinem , in- 
venies commemorationem istam habere in- 
gentis repropitiationis effectum. Si redeas 
ad illum panem , qui de coelo descendit , 
et dat huic Mundo vitam ; illum panem 
propositionis, quem proposuit Deus propi- 
tiationem per fidem in sanguine eius : et 
si respicias ad illam commemorationem , 

de qua dicit Dominus : Hoc facite in meam 
commemorationem : invenies quod ista est 
commemoratio sola , quae propitium facit 
Deum hominibus. Iiom. XIII. in Levit. In 
S. Basilii vero liturgia has preces legimus : 
Dignos efficito nos, qui puro corde stemus 
coram te , tibique ministremus , et offera- 
mus sacrificium hoc reverendum ad abo - 
lenda delicta nostra , et pro piaculo populi 
tui. Porro de Eucharistiae sacrificio sic lo- 
quitur S. Cyrillus Hierosolymitanus Post- 
quam confectum est illud spiritale sacri- 
ficium, et ille cultus incruentus , super ipsa 
propitiationis hostia , titi rtfs dwitt f ntvn\f 
rou !\clt/*ov , obsecramus Deum pro com- 
muni Ecclesiarum pace , pro tranquillitate 
mundi , pro regibus , pro militibus , pro 
sociis, pro aegrotis, et afflictis, et in summa 
pro iis omnibus, qui egent auxilio, rogamus 
te nos omnes: et hoc sacrificium tibi offe- 
rimus , xett rotor n» v po<r <pipOft.it <roi rw Su- 
fflet» Deinde pro defunctis sanctis 

patribus , et Episcopis : denique pro omni- 
bus oramus, qui inter nos vita functi sunt ; 

maximum esse credentes animarum iuva- 
men , pro quibus offertur precatio , dum 
sancta illa, et tremenda victima in altari 
posita est, rw a.ynti, neti fpixwftirrcLTys 
itpoKtiptvijs 0uti45 . . • • Christum pro nostris 
peccatis mactatum offerimus , ut et nobis, 
et illis eum , qui est benignissimus , propi- 
tium reddamus. Catech. Mystag. V. n. 6. 7. 
De Eucharistia sermonem habens, inquit item 
Ambrosius: Umbra in Lege, imago in Evan- 
gelio , veritas in coelestibus. A nte agnus 
offerebatur , et vitulus, nunc Christus of- 
fertur ; sed offertur quasi homo , quasi re- 
cipiens passionem , et offert se ipse quasi 
sacerdos , ut peccata nostra dimittat: hic 
in imagine ( in Eucharistia scilicet sub pa- 
nis , et vini speciebus , ut ex altero , quod 
subiicimus, Ambrosii testimonio evidentissime 
patet), ibi in veritate, ubi apud Patrem 
pro nobis quasi advocatus intervenit. De 
officiis Lib- I. Gap. XLVIII. Quid vero ima- 
ginis nomjne intelligat Ambrosius, ne ansam 
praebeat vox illa haereticis citatam senten- 
tiam ad propriam haeresim confirmandam 

detorquendi ; ipse AmLrosius aperte ex- 
plicat his verbis: Fidemus nunc per ima- 
ginem hona , et tenemus imaginis bona. 
Fidimus Principem Sacerdotum ( Chri- 
stum ) ad nos venientem ; vidimus , et au- 
divimus offerentem pro nobis sanguinem 
suum ; sequimur , ut possumus Sacerdotes ; 
ut offeramus pro populo sacrificium ; etsi 
infirmi merito , tamen honorabiles sacrifi- 
cio ; quia etsi nunc Christus non videtur 
offerre, tamen ipse offertur in terris, quando 
Christi corpus offertur • inimo ipse offerre 
manifestatur in nobis , cuius sermo san 
ctificat sacrificium, quod offertur. Enarrat, 
in Psalm. XXXVIII. n. 25. Atque Chryso- 
stomus in Liturgia : Idoneos nos redde ad 
inferenda iibi dona , 'et sacrificia pro pec- 
catis nostris, et populi ignorantiis. Augu- 
stinus denique illam Christi sententiam: Nisi 
manducaveritis carnem filii hominis , et 
biberitis eius sanguinem elc. memorans, in- 
quit : Ilhs sacrificiis ( foederis scilicet anti- 
qui ) unum hoc sacrificium significabatur, 
in quo vera fit remissio peccatorum; a cuius 

tamen sacrificii sanguine in alimentum 
sumendo , non solum nemo prohibetur , sed 
ad bibendum potius omnes exhortantur , 
qui volunt habere vitam . Quaest. LYII. 
in Levit, n. 4- Et alibi : Orationibus vero 
Sanctae Ecclesiae , et sacrificio salutari , 
et eleemosynis , quae pro eorum spiritibus 
erogantur , non est dubitandum mortuos 
adiuvari ; ut cum eis misericordius agatur 
a Domino , quam eorum peccata me- 
ruerunt. Hoc enim a Patribus traditum 
universa observat Ecclesia , ut pro eis , 
qui in corporis , et sanguinis Christi com- 
munione defuncti sunt , quum ad ipsum 
sacrificium loco suo commemorantur , ore- 
tur, ac pro illis quoque id offerri comme- 
moretur. Serm. CLXXII. Cap. II. n. 2. 
edit. MM. 

Prob. III. Catholicae Ecclesiae auctoritate. 
Sic enim decrevit Tridentinum : Si quis 
dixerit Missae sacrificium tantum esse lau- 
dis, et gratiarum actionis, aut nudam com- 
memorationem sacrificii in Cruce peracti , 
rton autem propitiatorium ; vel soli prodesse 

sumenti ; neque pro vivis , H defunctis , 
pro peccatis , poenis , satisfactionibus , et 
» aliis necessitatibus offerri debere; anathema 
sit. Sess. XXII. De Sacrific. Missae Can. III. 

Prob. IV. Ratione Theologica. Sacrificium 
enim , et Sacerdotium ad peccata expianda 
instituta sunt. Omnis namque Pontifex , ait 
Apostolus , ex hominibus assumptus pro ho- 
minibus constituitur in iis , quae sunt ad 
Deum , ut offerat dona , et sacrificia pro 
peccatis. Hebr. V. i. Atqui Eucharistiam 
verum esse sacrificium , atque ad illud per- 
agendum Apostolos , eorumque successores 
a Christo sacerdotio ornatos fuisse iam de- 
monstravimus. Ergo Missae sacrificium est 
vere propitiatorium. Quod si Missae sacri- 
ficio placatus Deus peccatores sibi inimicis- 
simos reconciliat ; quanto magis eisdem re- 
conciliatis £eiera graiiae dona , et omnia , 
quibus egent , auxilia largietur? 




Propositio III. 


Missae sacrificium Christi sacrificio in 
Cruce peracto nec derogat , nec blasphe - 
miam irrogat. 

Probatur. Nimirum Missae sacrificium non 
est a Crucis sacrificio diversum , sed unum 
cum illo idemque, quod es propositione iam 
demonstrata constat. Ut autem veritas haec 
magis magisque perspiciatur , illud animad- 
vertamus oportet , nempe varias in Christo 
sese sacrificandi rationes Scripturam ipsam 
agnoscere. Paulus enim Christum in ipso 
Mundi ingressu se hostiam Patri obtulisse 
adfirmat scribens : Ideo ingrediens Mundum 
dicit : Hostiam , et oblationem noluisti , 
corpus autem aptasti mihi : holocautomata 
pro peccato non tibi placuerunt. Tunc 
dixi y ecce venio. Hebr. X. 5. 6 . 7 . Atque 
Christum ipsum in Coelum ascendisse dicit, ut 
semetipsum hostiam perpetuam exhiberet Pa- 
tri ; Introivit. . . in ipsum Coelum , ut ap- 

■7 

pareat nunc vultui Dei pro nobis, ibid. IX. 
24 . Unam pro peccatis offbrens hostiam 
in sempiternum sedet in dextera Dei. ibid. 
X. ia. Sicut ergo Crucis sacrificio nec 
sacrificium , quod Christus in Mundum ve- 
niens obtulit , nec sacrificium , quod in dex- 
tera Dei sedens offert ; ita nec sacrificium , 
quod offert in altari, derogat, aut blasphe- 
iniam irrogat. Iure igitur, meritoque statuit 
Tridentina Synodus : Si quis dixerit , bla- 
sphemiam irrogari sanctissimo Christi sa~ 
erificio in Cruce peracto per Missae sa- 
crificium , aut illi per hoc derogari ; ana- 
thema sit, Sess. XXII. de Sacrif. Mis. Can. IV. 

Obiecta diluuntur. 

Obiic. I. Calvinus ilia Pauli verba : Et 
alii quidem plures facti sunt sacerdotes , 
idcirco quod morte prohiberentur perma- 
nere : hic autem , ( Christus scilicet ) eo 
quod maneat in aeternum , sempiternum 
habet sacerdotium. Heb. VII. a3. a4- Er- 
go post Christum nullus in terra sacerdos , 

ideoque nullum sacrificium agnosci potest , 
qhin Christi sacerdotio , et sacrificio maxima 
inferatur iniuria. 

Resp. Unicum Christi sacerdotium , et 
sacrificium agnoscit Catholica Ecclesia ; non 
enim alia est in Missae sacrificio victima , 
non alius sacerdos , nisi Christus ipse ; qui 
tamen per certos homines sacerdotii sui mu- 
nera , inter quae primum obtinet locum sacri- 
ficium , sensili modo exercere pergit. Nonne 
Christus est unicus pastor ? et tamen Fetro 
dixit : Pasce oves meas . Ioan. XXI. 17. 
Et alibi scriptum est: Pascite qui in vobis 
est gregem Dei ? I. Petr. V. 2. Nonne Chri- 
stus est unicus magister, ac doctor? et tamen 
Apostolis imperavit : Jiuntes ergo docete 
omnes gentes. Matth. XXVIII. 19. 

Ohiic. II. Calvinus alia mult>i Scriptura- 
rum testimonia, quae unam affirmant esse 
Christi oblationem , qua peccata omnia re- 
missa sunt, et nos sanctificati sumus. Quam 
quidem oblationis unitatem innumeris Catho- 
licorum Missis destrui , inani verborum va- 
rietate ostendere conatur. 

Resp. Omnia haec argumenta ad rem non 
faciunt. Nunquam enim Catholica Ecclesia 
negavit unam esse Christi oblationem in Cru- 
ce peractam, qua peccata omnia remittan- 
tur , omnis gratia conceditur , omnis sancti- 
ficatio peragitur. Attamen fatetur , nec po- 
test unquam in dubium revocare, Christum 
ipsum , qui iam non moritur , mors illi 
ultra non dominabitur Rom. VI. g. unicam 
hanc oblationem continuare voluisse , ut et 
illius memoria fidelium mentibus nunquam 
excideret , et illius fructus uberrimi a fide- 
libus ipsis iugiter perciperentur , et conspi- 
cuum sacrificium conspicua Ecclesia haberet. 



Propositio IV. 


Impostura non est Missas in honorem 
Sanctorum , et pro illorum intercessione 
apud Deum obtinenda , sicut Ecclesia 
intendit , celebrare . 

Prob. Propositionem hanc , quae explica- 
tione potius , quam demonstratione indiget , 
breviter exponamus, atque ita probemus. Missa 
scilicet in Catholica Ecclesia nunquam San- 
ctis ipsis offertur, sed Deo , cui gralias agi- 
mus pro gloria Sanctis concessa , et a quo, 
interposita Sanctorum intercessione , auxilia 
imploramus , ut et eorum exempla imitemur 
et gloriam assequamur. Nec tamen nos, 
apposite Augustinus, eisdem Martyribus tem- 
pla , sacerdotia , sacra , et sacrificia con- 
stituimus : quoniam non ipsi , sed Deus 
teorum nobis est Deus Quis autem au- 

divit aliquando fidelium stantem Sacerdo- 
tem ad altare , etiam super sanctum cor- 
pus Martyris ad Dei honorem , cultumque 

constructum , dicere in precibus: offero ti- 
bi sacrificium, Petre , vel Paule, vel Cy- 
priane, quum apud eorum Memorias off e- 
ratur Deo , qui eos et homines , et Mar- 
tyres fecit , et sanctis suis Angelis coele- 
sti honore sociavit, ut ea celebritate et Deo 
vero de illorum victoriis gratias agamus , 
et nos ad imitationem talium coronarum , 
atque palmarum , eodem invocato in au- 
xilium , ex illorum memoriae renovatione 
adhortemur ? De Civ. Dei Lib. VIII. Cap. 
XXVII n. i. Et alibi: Populus autem Chri- 
stianus memorias Martyrum religiosa so- 
lemnitate concelebrat , et ad excitandam 
imitationem , et ut meritis eorum conso- 
cietur , atque orationibus adiuvetur ; . ita 
tamen , ut nulli Martyrum , sed ipsi Deo 
Martyrum , quamvis in memoriis Marty- 
rum , constituo nu/s altaria. Contr. Faust. 
Lib. XX. Cap. XXI. 

Quod vero mos Sanctos nominandi in Mis- 
sae liturgia antiquissimus fuerit , praecipua 
haec Patrum testimonia comprobant. Men- 
tionem facimus , ( ita scribit S. Cyrillus 

llieros. de Missae ritu sermonem habens ) 
etiam eorum , qui ante nos obdormierunt ; 
primum Patriarcharum , Prophetarum , Apo- 
stolorum , Martyrum, ut Deus propter il- 
lorum orationes *, et deprecationes nostras 
suscipiat preces. Catcch. Myst» V. m VI. 
Item Patriarchae , Prophetae , Apostoli , 
Martyres , et omnes Sanet i , Sanctorumque 
omnium Regina , Dei Genitrix Virgo , in 
S. Basilii iiturgia post consecrationem com- 
memorantur : Ut assiduas preces , sicut 

ibidem legitur , pro nobis tibi offerant , 
eoque memoriam illorum celebramus , ut 
quanto nobis ipsi parum fidimus memo- 
ria , et legatione illorum protecti , per eos 
audeamus ad te accedere , atque tremendo 
hoc , et sacro munere defungi. Idem obser- 
vare licet in S. Ioannis Chrysostomi Iiturgia. 
Ad ipsam mensam , inquit demum Augusti- 
nus, non sic eos (Martyres) commemoramus , 
quemadmodum alios , qui in pace requie- 
scunt , ut etiam pro eis oremus ; sed ma- 
gis ut ipsi pro nobis , ut eorum vestigiis 
adhaereamus. Tract. LXXXIV. inloan. n. j> 

Iure igitur , meritoque definivit Tridenti- 
num : Si quis dixerit ., imposturam esse , 
Missas celebrare in honorem Sanctorum, et 
pro illorum intercessione apud Deum ob- 
tinenda , sicut Ecclesia intendit , anathe- 
ma sit. Sess. XXII. de Sacrif. Mis. Can.*V. 

Propositio V. 

Missae , in quibus solus Sacerdos sacra— 
mentaliter communicat , illicitae non 
sunt , uleoque non abrogandae. 

Prob. Eiusmodi Missae veram Labent sa- 
crificii rationem , quam Christus Eucha- 
ristiae indidit^ siquidem in ipsis Christi 
corpus, et sanguis sub panis, et vini spe- 
ciebus Deo immolatur. Nec tales Missae pri* 
vatae dici possunt. Siquidem illae quoque 
Missae , ut ait Tridentina Synodus , vere 
communes censeri debent ■ partim quod in 
eis populus spiritualiter communicet ; par- 
tim vero , quod a publico Ecclesiae mini- 
stro , non pro se tantum , sed pro omni- 

bus fidelibus , qui ad corpus Christi per- 
tinent , celebrentur. Sess. XXII. de Sacrif. 
Miss. Cap. VI. Neque novum ac recens est 
iu Ecclesia has Missas celebrari ; quod duo 
potissimum ostendunt. Primum scilicet Aga- 
thcnsis Synodus an. 5 li. quae fidelibus prae- 
scribit singulis diebus dominicis Sacrificio 
interesse ; Eucharistiam vero percipere in 
Nativitate Domini , Paschate , et Pentecoste. 
Deinde antiquissima consuetudo tres Mis- 
sas in Domini Nativitate celebrandi , quae 
S. Grcgorii aetate iam vigebat, ut ex ipsius 
Ilomilia VIII. in Evang. colligitur; iis enim 
plurimi fideles aderant , qui tamen in una 
tantum Eucharistiam percipiebant. Itaque 
non immerito Tridentina Synodus decrevit : 
Si quis dixerit Missas , in quibus solus Sa- 
cerdos sacramentaliter communicat , illici- 
tas esse , ideoque abrogandas ; anathema 


sit. Sess. XXII. de Sacrif. Miss. Can. VIII. 

Pkopositio VI. 

* 

Caeremoniae , vestes , et externa signa, qui- 
bus , in Missis celebrandis , Catholica 
Ecclesia utitur , sunt officia pietatis , 
non irritabula impietatis. •. 

Prob. Propositio haec duplici ratione spe- 
ctari potest ; vel scilicet quod ad ius atti- 
net ritus, ac caeremqnias instituendi Catho- 
licae Ecclesiae a Christo concessum , atque 
hoc iam demonstravimus in prop. X. de 
Sacram, in gen. quam relege; vel quod attinet 
ad rituum , ac caeremoniarum antiquitatem , 
et sanctitatem, atque uirumque ex iis, quae 
dicenda sunt, ubi praedictas caeremonias bre- 
viter explicabimus, patebit. Heic igitur sa- 
ti§ erit Tridentinae Synodi doctrinam referre: 
Quumque natura hominum ea sit , ut non 
facile queat sine adminiculis 'exterioribus 
ad rerum divinarum meditationem sustolli, 
propterea pia Mater Ecclesia ritus quosdam , 
Ut scilicet quaedam submissa voce , alia 

vero elatiore in Missa pronuntiarentur, in- 
stituit. Caeremonias item adhibuit , ut my- 
sticas benedictiones , lumina, thymiamata, 
vestes , aliaque id genus multa , ex Apo- 
stolica disciplina , et traditione ; quo et 
maiestas tanti sacrificii commendaretur , et 
mentes fidelium per haec visibilia religio- 
nis , et pietatis signa ad rerum altissima- 
rum, quae in hoc sacrificio latent , contem- 
plationem excitarentur. Sess. XXII. de Sacrif. 
Miss". Cap. V. Quam quidem doctrinam anathe* 
mate corroboravit: Si quis dixerit caeremo- 
nias, vestes, et externa signa, quibus in Mis- 
sarum celebratione Ecclesia Catholica uti± 
tur , irritabula impietatis esse magis , quam 
officia pietatis ; anathema sit. ibid. Can. VII. 

Heic etiam, ne institutionum limites trans- 
grediamur , Tridentinae Synodi doctrinam , 
quae ad Missae Canonem, ad aquam vino-rai-, 
scendam in calice» ad linguam, in qua Missa 
celebranda est, atque ad alia eiusmodi spectat, 
referemus. Sic igitur de Missae Canone lo- 
quuntur Tridentini Paties : Et quum san- 
cta sancte adnUnistrare conveniat, sitque 

hoc omnium sanctissimum sacrificium ; Ec- 
clesia Catholica , ut digne , reverenterque 
offerretur , ac perciperetur , sacrum Cano- 
nem mullis ante saeculis instituit , ita ab 
omni errore purum , ut nihil in 'eo conti - 
neatur , quod non maxime sanctitatem, ac 
pietatem quamdam redoleat, mentesque af- 
ferentium in Deum erigat. Is enim constat 
cum ex ipsis Domini verbis , tum ex Apo- 
stolorum Traditionibus , ac stupe torum quo- 
que Pontificum piis institutionibus. De aqua 
aulem vino miscenda haec habentur : Monet 
deinde Sancta Synodus praeceptum esse ab 
Ecclesia Sacerdotibus, ut aquam vino (i) -in 


• (1^ Mixtionis huius antiquum , et constantem 

usum haec Patrum , et Sjnodorum testimonia prae- 
sertim comprobant. Is i mirum sic de Eucharistiae 
materia scribit S. lustinus : Ubi desiimus precari j 
panis affertur , et vinum , et 'aqua. Apol. ad An- 

tonin. n. 67. Item S. Irenacus : Dominus 

accipiens panem suum corpus esse confitebatur 
H temperamentum calisis suum sanguinem con- 
firmavit. Adv. Haeres Lib. IV. 'Cap. XXXII]. n. 

calice offerendo 1 miscerent ; tum quod, Chri- 
stum Dominum ita. fecisse credatur ; tum 
etiam quia e latere eius aqua simul cum 
sanguine exierit. Quod Sacramentum hac 
mixtione recolitur : et quum aquae in Apo ■* 

• < * 

2 . Et alibi : Mixtus calix , et factus panis per- 
cipit verbum Dei , et fit Eucharistia sanguinis, et 
corporis Christi, ibid. Lib. V. Cap. II. n. 3. Nec 
non S. Cyprianos : sidmonitos autem nos scias , 
ut in calice offerendo Dominica traditio servetur, 
neque aliud fiat a nobis , quam quod pro nobis 
Dominus prior fecerit , ut calix , qui in comme- 
morationem eius offertur , mixtus vino offeratur 
Epist. LX1II. ad Gaecil. Ex Conciliis vero Conci- 
lium III. Carthaginiense sic praescribit; Ut in Sa- 
cramento corporis , et sanguinis Domini nihil am- 
plius offeratur , quam ipse Dominus tradidit , 
hoc est panis , et vinum aquae mixtum. Can. XXIV. 
Concilium vero Trullanum •• Si quis ergo , ait , 
Episcopus , vel Presbyter nort secundum ordinem 
ab Apostolis traditum facit , et aquam vino na- 
scens , sic immaculatum offert sacrificium , depo. 
natur , ut imperfecte mysterium enuntians , et quae 
tradita sunt , innovans Can. XXXII. Similiter Cone- 
IV. Bracarense Cap. II. Aurelianense IV. «Can. IV- 
Triburiense Can. XIX 

calypsi Beati Ioannis populi dicantur / 
ipsius populi fidelis cum.capite Christo unio 
repraesentatur. Quod denique Missa lingua 
tantum vulgari celebranda non sit:i£/s/ Missa, 
ak idem Concilium , magnam contineat 
populi fidelis eruditionem ; non tamen ex- 
pedire vtsum est Patribus , ut vulgari pas- 
sim lingua celebraretur. Quamobrem , re- 
tento ubique, cuiusque Ecclesiae antiquo r 
et a Sancta Romana Ecclesia omnium Ec- 
clesiarum Matre , et Magistra , proba- 
to ritu, ne oves Christi esuriant , neve 
parvuli panem petant , * • W non sit qui 
frangat eis ; mandat Sancta Synodus Pa- 
storibus , et singulis curam animarum ge- 
rentibus, ut frequenter inter Missarum ce- 
lebrationem vel per se , vel per alios , ex 
iis , quae in Missa leguntur , aliquid ex- 
ponant • atque inter cetera sanctissimi 
huius sacrificii mysterium aliquod decla- 
rent , diebus praesertim Dominicis , et fe- 
stis. Scss. XXII. de Sacrif. Miss. Cap. IV. 
VII. vni. Eamdem doctrinam confirmant 
subiecti Canones. Si quis dixerit _ Cano - 

nem Missae errores continere , ideoque ab- 
rogandum esse, anathema sit. ibid. Can. VI. 

Si quis dixerit Ecclesiae Romanae ritum, 
quo submissa voce pars Canonis , et ver- 
ba consecrationis proferuntur , damnandum 
esse , aut lingua tantum vulgari Missam 
celebrari debere , aut aquam non miscen- 
dam esse vino in calice offerendo, eo quod 
sit contra Christi institutionem anathema 
sit. ibid. Can. IX. 

< * ^ • • • r « 

Caput JV» . x s 

Ex Catholica doctrina iam demonstrata 
Corollaria deducuntur. 

Catholica doctrina circa Eucharistiam sub 
duplici Sacramenti , et Sacrificii ratione , 
iam proposita , ac demonstrata ; ad Corolla- 
ria deducenda gradum faciamus. Eiusmo- 
di autem Corollaria duae , quae sequuntur 
Sectiones, complectuntur. 



Digitized by Google 


C 160 ) 


Sectio I. 

Corollaria , quae ex doctrina Catholica de 
Eucharistiae Sacramento dejlaunt. 

Corollarium I. 

Ex. prima propositione quisque facile col- 
ligit propriam Eucharistiae materiam esse 
panem , et vinum ; formam vero vei’ba illa .• 
IIoc est corpus meum ; hic est calix san- 
guinis mei, vel hic est sanguis meus. Quod 
quidem praeter Evangelicam historiam , et 
Patrum sententias , quas in dicta proposi- 
tione demonstranda retulimus , etiam quae 
sequuntur Patrum testimonia confirmant. 
Calix , et panis, inquit S. Irenaeus, per- 
cipit verbum Dei, et fit Eucharistia san- 
guinis, et corporis Christi. Adv. haeres. 
Lib k V. Cap. II. n. 5. Chrysostomus vero: 
Sacerdos. . . dicit : IIoc est corpus meum; hoc 
verbum transformat ea, quae proposita sunt. 
Homil. I. de proditione Iudae n. 6. Item 

Nyssenus : Panis per verbum in cor- 

pus transmutatur , sicut dictum est a Ver- 
bo i IIoc est corpus meum. Augustinus. de- 
nique : Panis ille , quem videtis in altari 
sanctificatus per verbum Dei , corpus est 
Christi . Calix ille , immo quod habet calix 
sanctificatum per verbum Dei, sanguis est 
Christi. Serm. CCXXVII. 

Quam vero opportuna Sacramenti huius 
materia sit panis, et vinum, tria praecipue 
demonstrant. Primum scilicet figurarum, ac 
praedictionum veteris Testamenti comple- 
mentum. Alterum cibi, ac potus ratio , 
eiusdem Sacramenti propria. Sicut enim , 
apposite S. Tliomas, aqua assumitur in Sa- 
cramento Baptismi ad usum spiritualis 
ablutionis , quia corporalis ablutio cornmu- 
niter fit in aqua ; ita panis , et vinum , 
quibus communius homines reficiuntur , as- 
sumuntur in hoc Sacramento ad usum 
spiritualis manducationis, p. III. q. LXXIV. 
a. i. c. Tertium denique fidelium tamquam 
membrorum sub Christo capite copulationis 
significatio, quam exhibet panis, et vini con- 

fcctio, ut egregie explicat Augustinus, quem 
vide supra pag. 68. et seqq. . 

I » » 

Corollae ium II. 

Ex altera propositione evincimus , quam 
recte Ecclesia Eucharistiam ex vetustissimo 
more reservet. Quas enim ob rationes id ef- 
ficiat, facile est intelligere. Praecipuas attin- 
gamus. Primo scilicet , ut Eucharistia quali- 
bet hora infirmis pro Viatico praesto sit. Se- 
cundo, ut Redemptorem nostrum omni tem- 
pore invisere possimus, et ad altare , «ubi 
idem ille unigenitus Dei Filius factus homo, 
qui sedet in Coelo ad dexteram Patris, vere 
invenitur , accedentes , adeamus cum fiducia 
(ad rem Apostoli Ilebr. IV. l6. verba usur- 
pare licet ) thronum gratiae , ut misericor- 
diam consequamur , et gratiam inveniamus 
in auxilio opportuno. Tertio demum , ut 
Christus Iesus in hoc Sacramento fidelium 
adorationi expositus , atque in processioni- 
bus publice circumductus eas animi commo- 
tiones excitet, de quibus in corollario, quod 
sequitur. 



( 165 ) 

Corollarium III. 

Illud ex tertia propositione derivat , Cor- 
poris Christi annuam solemnitatcm ab Ur- 
bano IV. institutam anno 1264. et a Cle- 
menic V. in Synodo Oecumenica Viennensi 
anno i 3 n. confirmatam , iniuria vituperari 
ab haereticis. Nam praeter illa , quae di- 
ximus in ipsa propositione demonstranda, so- 
lemnitatem. haDC omni commendatione di- 
gnam ostendunt rationes, quibus adducti prae- 
dicti Pontifices eandem instituerunt. Nimirum 
par, aequumque est, ut quotannis Ecclesia ‘pu- 
blicum grati animi argumentum erga Chri- 
stum Sacramenti praestantissimi Auctorem 
publice exhibeat. ‘Illud enim Christi Eccle- 
siae omnino licet, quod licuit Synagogae (1), 


(1) Solemnitatis. huius , ac gencralim consuetudi- 
nis Eucharistiam publice circumferendi, aptissimam 
figuram in veteris Testamenti arca habemus , quae 
per innumera loca ad Dei populum confirmandum, 

feslos nempe dies ad Dei beneficia recolenda 
instituere ( vide Volum. V. pag. 87, et seq. ). 
Deinde , Berengarii liaeresi expugnata , ut 
magis magisque mysterium fidei in fideliam 
mentibus confirmaretur, jure meritoque so- 
lemnitatein hanc , quasi illustrem victoriae 
triumphum decrevit Ecclesia. Reverentia de- 
mum tanto Sacramento debita exigebat , ut 
fideles iniurias Sacramento ipsi toto anni 
spatio illatas maiori pietate , et caritate ar-, 
denliori quodammodo compensarent. 

Corollarium IV. 

Ex quarta propositione patet Eucharistiam 
a diacono confici non posse , sed tantum 
praeberi. Diaconi enim ordo est , ad rem 
Auctor quaestionum veteris, et novi Testamen- 
ti , accipere a sacerdote , et sic dare ple- 


ca exhilarandum , ciusque hostes terrendos , et ex- 
pugnandos usquequaque circumferebatur. 

ii ( i). Quaest. CI. Possunt autem quibuslibet, 
praeter quain presbyteris , Eucharistiam da- 
re. ( Vide Can. X\III. Cone. Nicaeni I. quem 
supra retulimus pag. g3. ). At ne fidelibus 
quidem, nisi praesente, ac iubente presby- 
tero , necessitateque cogente, communionem 
ministrare possunt secundum Concilii Char- 
tag. IV. decretum : Ut diaconus, praesen- 
te presbytero , Eucharistiam corporis Chri- 
sti populo , si necessitas cogat , iussus ero- 
get. Can. XXXVIII. 

Corollarium V. 

Sacrilegii reum esse eum , qui gravis cul- 
pae , Poenitentiae Sacramento nondum ex- 
piatae, conscius ad Eucharistiam accipiendam 
accedat , argumenta , quibus propositionem 
quintam demonstravimus, declarant. Heic au- 
tem Tridentinae Synodi doctrinam addere 


(i) Quod verbum itxxmit , a quo fmx»t*t , 
ostendit. 

iuvabit : Si -non xlccet ad sacras ullas fun- 
ctiones quefnpiam accedere , nisi sancte • 
certe quo magis sanctitas , et divinitas 
coelestis huius Sacramenti viro Christiano 
comperta est , eo diligentius cavere ille de- 
bet , ne absque magna reverentia , et san- 
ctitate ad id percipiendum accedat , prae- 
sertim quum illa plena formidinis verba 
apud Apostolum legamus : Qui manducat, 
et bibit indigue, iudicium sibi manducat, 
et bibit , non diiudicans corpus Domini. 
Quare communicare volenti revocandum 
est in memoriam eius praeceptum : Probet 
autem seipsunp homo. Ecclesiastica autem 
consuetudo declarat, eam probationem ne- 
cessariam esse , ut nullus sibi conscius ' 
mortalis peccati , quantumvis sibi contri- 
tus videatur , absque praemissa Sacra- 
mentali confessione ad sacram Euchari- 
stiam accedere debeat. Quod a Christianis 
omnibus , etiam ab iis Sacerdotibus , qui- 
bus ex ojficio incubuerit celebrare , haec 
Sancta Synodus perpetuo servandum esse 
decrevit , modo non desit illis copia Con 

fessoris': quod si , necessitate urgente , Sa- 
cerdos absque praevia Confessione celebra- 
verit, quamprimum (i) confiteatur, Sess. XIII 
Cap. VH. Et. alibi: .Et ne tantum Sa- 
cramentum indigne , atque ideo in mortem 
et condemnationem sumatur ; statuit , at- 
que declarat ipsa Sancta Synodus , illis 
quos conscientia peccati mortalis gravat , 
quantumcumque etiam se contritos existi- 
ment , habita copia Confessoris , necessa- 
rie praemittendam esse Confessionem »3a- 
cramentalem. Si quis autem contrarium 
docere , praedicare , vel pertinaciter asse- 
rere , seu etiam publice disputando defen- 
dere praesumpserit , eo ipso excommunica- 


( 1 ) Non sunt hic praetermittendae duae propo- 
sitiones ab Alexandro VII. damnatae. Mandatum 
Tndenti ni , en primam f actum Sacerdoti sacrifi- 
canti ex necessitate cum peccato mortali, confitendi 
quamprimum , est consilium , non praeceptum. 
Illa particula quamprimum , en alteram , intel— 
ligitur , cum Sacerdos suo tempore confitebitur . 
XXXV11I. XXXIX. 

tus exislat. ibid. Can. Xf. Quaelibet ergo 
gravis culpa Eucharistiae perceptionem im- 
pedit'; sed praeter animae mundij-iam, re- 
quiritur etiam corporis ieiunium , quod na- 
turale (l) vocant Theologi. De huiusmo- 
di ieiunii necessitate haec in Concilio Costan- 
tiensi habemus; Quidam etiam post coenam , 
vel alias non ieiunum communicandum et,— 
se, pertinaciter asserunt contra laudabilem 
Ecclesiae consuetudinem rationabiliter ap- 
probatam, quam tamquam sacrilegam da- 
mnabiliter reprobare conantur. Hinc est, 
quod hoc generale Concilium declarat, 
decernit , et definit , quod , licet Christus 
post coenam instituerit , et suis discipulis 
administraverit hoc venerabile sacramen- 
tum / tamen hoc non obstante , sacrorum 
canonum auctoritas laudabilis , et appro- 
bata Ecclesiae consuetudo servavit, it ser- 


(i) Naturale ieiunium illud appellatur , quod 
nemo servat, nisi ab omnibus , quae cibi , vel po- 
tus rationem habent , omnino abstineat. 

vat > V uod huius modi sacramentum non 
debet confici post coenam, neque a fidelibus 
recipi non ieiunis , nisi in casu infirmi- 
tatis, aut alterius necessitatis a iure, vel Ec- 
clesia concessae. Sess. XIII. Huius vero con- 
suetudinis tantam esse antiquitatem , ut ex 
ApostoJica traditione originem ducat, praeci- 
pue ostendunt Tertullianus , qui de Euchari- 
stia scribit: Non sciet maritus, quid se- 
creto ante omnem cibum gustes'? Lib. II. 
ad uxor. Cap. V. Tum S. Cyprianus, qui Eu- 
charistiam a Christo post coenam institutam v 

luisse commemorans , inde non sequi adfir- 
mat, sacramentum hoc non esse a ieiunis ac- 
cipiendum: Numquid ergo, ait, dominicum 
post coenam celebrare debemus? Epist. ad 
Caecilium. Augustinus denique : Si quid 
horum tota per orbem frequentat Ecclesia 

f i um lta faciendum sit, disputare in- ' 

soleatissimae insaniae est . ..... Liquido 

apparet quando primum acceperunt Di- 
scipuli corpus, et sanguinem Domini, non 
eos accepisse ieiunos. Numquid tamen pro - ' ' 

pterea calumniandum est universae Eccle- 

* 8 

sia e, quod a ieiunis semper accipitur ? Epist. 
LIX. ad Ianuarium n. 6. 7.8. Quae quideru 
Augustini verba ab Apostolica traditione talis 
ieiunii regulam proficisci ostendunt, secundum 
ipsius Augustini principium: Quod enim uni- 
versa tenet Ecclesia , nec Conciliis insti- 
tutum , sed semper retentum est , nonnisi 
auctoritate Apostolica traditum rectissime 
creditur. Lib. IV. de Bapt. cont. Donat. Cap. 
XXIV. n. 5 i. de quo in Tractatu de Locis 
Theologicis , ubi de Traditione , verba fe- 
cimus. 

Corollarium VI, 

§. I. Sacramenti Eucharistiae effectus, dc 
quibus loquuntur Scripturae, Patres, Concilia, 
quorum praecipua testimonia in propositione 
sexta demonstranda attulimus , mirifice col- 
ligit Tridentina Synodus. Sumi autem vo- 
luit, en eius verba, sacramentum hoc , tam- 
quam spiritualem animarum cibum , quo 
alantur , et confortentur viventes vita il- 
lius , qui dixit : Qui manducat me > et ipse 

vivet propter me j et tamquam antidotum f 
quo liberemur a culpis quotidianis , et a 
peccatis mortalibus praeservemur. Pignus 
praeterea id esse voluit futurae nostrae 
gloriae , et perpetuae felicitatis ; adeoque 
symbolum unius illius corporis , cuius ipse 
caput existit , cuique nos , tamquam mem- 
bra , arctissima fidei , spei , et caritatis 
Connexione , adstrictos esse voluit , ut idi- 
psum omnes diceremus , nec essent in nobis 
schismata. Sess. XIII. Cap. II. 

$. II. Porro uberrimi Eucharistiae fructus 
sacramenti huius frequentiam maxime com- 
mendant. Si enim quotidiano cibo corpora- 
lem vitam sustentare , alere , fovere ^ recrea- 
re non omittimus , cur ubi de spiritali vita 
agitur, quae corporali longe, multumque prae- 
stat , alimento tantis utilitatibus referto vel 
quotidie uti ncgligimus ? Nimirum Eucha- 
ristiam, Apostolorum aetate, frequentissime a 
fidelibus perceptam divina historia testatur : 
Erant autem perseverantes in doctrina 
Apostolorum , et communicatione fractionis 
panis , et orationibus. Act. U. 43. Quam 

quidem consuetudinem olnni commendatione 
dignam esse Patrum sententiae confirmant. 
Paucas brevitatis studio percurramus. Hunc 
autem panem , ait S. Cyprianus, dari nobis 
quotidie postulamus , ne qui in Christo su- 
mus, et Eucharistiam quotidie in cibum sa- 
lutis accipimus , intercedente graviore ali- 
quo delicto , dum abstenti, et non communi- 
cantes a coelesti pane prohibemur , a Chri- 
sti corpore separemur. Lib. de Orat. Do- 
minica. Singulis certe diebus, inquit S. Ba- 
sibus , communicare , et participem esse 
sancti corporis , et sanguinis Christi, bo- 
num , et fructuosum est, quum dixeiit ipse: 
Qui comederit carnem meam , et biberit san- 
guinem meum, vitam habet aeternaih. Iam 
vero quis dubitat , quin frequentius par- 
ticipare, non sit aliud omnino , quam fre- 
quenter vivere ? Epist. CCLXXXIX. ad Cae- 
saream Patriciam. Hoc nempe est quod uni- 
verse perturbat, docet S. Ioan. Chrysosiomus, 
quia non munditia animi, verum intervallo 
temporis longiore , constare meritum putas, 



Digitized by Googl 




( 173 ) 

summamque arbitraria reverentiam , ac 
religionem esse , si non saepius coelestem 
illam adeas mensam. Ignoras quoniam in- 
digne accedere , etiam si semel tantum fiat , 
te supplicio tradit : digne vero , etiamsi 
saepe accedas , salutem inde conquiris ? 
Non est audaciae saepius accedere ad Do- 
minicam mensam , sed indigne accedere, 
etiamsi semel tantum quispiam toto vitae 
tempore accedat. Hom. V. in Ep. I. ad 
Timoth. Si quotidianus est panis , cur post 
annum illum sumis , quemadmodum Graeci 
in Oriente facere consueverunt ? Accipe 
quotidie , quod quotidie tibi prosit. Sic vive, 
ut quotidie merearis accipere. Qui non me- 
retur quotidie accipere , non meretur post 
annum accipere. ItaS. Ambrosius , vel quis- 
quis est auctor Librorum de Sacramentis. 
Lib.V. Cap. IV. Tridentina denique Synodus 
sic loquitur. Optaret quidem Sacrosancta 
Synodus, ut in singulis Missis fideles ad- 
stantes non solum spirituali afiectu , sed 
sacramentali etiam Eucharistiae perce- 

ptione communicarent , quo ad eos san- 
ctissimi huius Sacrificii fructus uberior pro- 
veniret. £044« XXII* Cop. VI. 

Sectio II. 

Catholicae doctrinae circa Eucharistiam , 
prout Sacrificii rationem habet , corollaria. 

Corollariis ex Catholica doctrina dc Eu- 
charistiae Sacramento iam deductis; ad co- 
rollaria ex doctrina Catholica de Eucharistiae 
Sacrificio deducenda transimus. 

Corollarium I. 

I. Illud prima propositio nohis intelli- 
gendum exhibet, Eucharisticum scilicet sacri- 
ficium non esse sacrificii a Christo in Cruce 
oblati inanem, ac nudam commemorationem ; 
ut Angi i Episcopi , eorumque defensor Fran- 
ciscus Le Courayer confingunt : sed in eo 
Christum ipsum , qui Sacerdos est in aeternum 

secundum ordinem Melchisedech, sub panis, 
et vini symbolis sese hostiam incruentam 
Patri suo vere , ac proprie offerri. Verita- 
tem banc , quam in dicta propositione de- 
monstranda Scripturarum , Patrumque te- 
stimoniis satis comprobavimus , etiam ratio 
Theologica declarat. Religio enim sine sa- 
crificio , quod est primum , ac praecipuum 
Religionis argumentum, ac bonorum omnium, 
quae per Religionem consequimur , com- 
pendium , nulla ratione stare potest. Quod, 
quidem mirifice comprobant tum veterum 
Patriarcharum sacrificia ab ipsis mundi in- 
cunabulis peracta ; tum sacrificia, quae Deus 
deinceps tam vario, ac multiplici ritu per 
Moyscn praescripsit. Atqui si veram, ac 
propriam sacrificii rationem non haberet Eu- 
charistia ; unica , et verissima religio, quam 
a Christo didicit Ecclesia , et cuius um- 
bra tantum , et figura fuit veterum Pa- 
triarcharum, ac Israelilici populi religio, sa- 
crificio careret : quod omnino absonum , et 
absurdum est. In Eucharistia ergo proprium, 
ac verissimum novi foederis sacrificium agno- 

scendum (1 ), quod unicum ipsum crucis sacri- 
ficium est , secundum substantiam , sola of- 
ferendi ratione diversa. Quod si Scripturae, 
ct Patres Missam sacrificii Crucis comme- 
morationem esse adGrmant , non ideo sacri- 
ficii ipsius veritatem a Missa excludunt. Post- 
quam enim Christus panem primo in cor- 
poris sui substantiam mutavit : Hoc est , 
dicens , corpus meum ; deinde vinum in 
sanguinis sui substantiam verbis illis : Hic 
est sanguis meus : tum demum addidit : 
Hoc facite in meam commemorationem. 


(x) Eucharistiae scilicet sacrificium fidelibus ex- 
hibet quidquid credere , sperare , amare , agere 
debeant. In ipso Redemptionis mysteria recoluntur, 
Christi exempla commemorantur , spes in Deum 
erigitur , peccatorum dolor excitatur, sanctus amor 
inflammatur , divinus cibus sumitur , uno verbo 
Christi membra et capiti suo , et sibi invicem ar- 
ctissimo vinculo colligantur. Iure ergo meritoque 
Patres Sacrificium hoc Religionis centrum appella- 
runt. Ideoque si illud evellas , Religionem ipsam 
una cum illo prorsus evellis. 

Atque ita sacrificium , quod tunc instituebat, * 
Crucis sacrificii uno eodemque tempore et 
repraesentationem futurum, et continuationeiii 
satis aperte ostendit: repraesentatio nempe, se- 
parata consecratione fit ; continuatio autem , 
vera et reali Christi , qui incruente immolatur, 
praesentia. Missa igitur ex ipsa Christi insti- 
tutione sacrificii Crucis veritatem simul , et 
imaginem continet. Veritatem quidem» quan- 
tum ad sacrificii, et fructus substantiam: ima- 
ginem vero, quantum ad mortem, et sanguinis 
effusionem. 


Corollarium II. 

Ex duabus autem, quae secundd, et tertio 
loco sequuntur, propositionibus concludimus 
Missae sacrificio , quod secundum substan- 
tiam nihil a sacrificio Crucis differt, recte a 
Catholicis omnem vim , ac virtutem tribui , 
quae Crucis sacrificio tribuitur; ideoque omnia 
sacrificiorum genera in Altaris aeque , ac Cru- 
cis sacrificio nobilissime comprehendi. Holo- 
caustorum enini perfectissimum est Eucha- 

ristiae sacrificium , in quo Unigenitus Dei 
Filius homo factus , se victimam Deo Patri 
suo acceptissimam sistens, ipsum Patrem suum 
pro merito honorat. Quodnam vero sacrifi- 
cium magis propitiatori um hoc sacrificio , 
ubi offertur Christus ipse , qui est propitiatio 
pro peccatis nostris , non pro nostris autem 
tantum , sed etiam pro totius Mundi ? 
I. Ioan. II. a. Quae denique hostia magis 
pacifica Deo immolari potest, quam Christus? 
Ipse enim est pax nostra , qui fecit utra- 
que unum. . . ... et veniens evangelizavit 
pacem vobis , scilicet gentilibus , qui longe 
fuistis , et pacem iis , qui prepe , nempe 
Iudaeis, quoniam per ipsum habemus ac- 
cessum atfibo in uno spiritu ad Patrem. 
Ephes. II. 14. et seqq. Doctrinam hanc per- 
belle exponit Tridentina Synodus : Et quo- 
niam in divino hoc sacrificio , quod in Missa 
peragitur , idem ille Christus continetur , 
et incruente immolatur , qui in ara Crucis 
semel seipsum cruente obtulit ; docet sancta 
Synodus , sacrificium illud vere propitia- 
torium esse , per ipsumque f eri , ut 3 si 

cum vero corde , et recta fide , cum metu , 
et reverentia .contriti , ac ppenitentes ad 
Deum accedamus , misericordiam conse- 
quamur , et gratiam inveniamus in auxilio 
opportuno. Huius quippe oblatione placatus 
Dominus , gratiam , et donum poenitentiae 
concedens , crimina , et peccata eticun 
ingentia dimittit. Uria enim eademque est 
hostia , idem nunc offerens Sacerdotum 
ministerio , qui seipsum tunc in Cnfce 
obtulit , sola offerendi ratione diversa. Cuius 
quidem oblationis cruentae , inquam , fru- 
ctus per hanc uberrime percipiuntur : tantum 
abest , ut illi per hanc quovis modo dero- 
getur. Quare non solum pro vivorum fide-, 
/ium peccatis , poenis , satisfactionibus, et 
aliis necessitatibus , sed et pro defunctis 
in Christo , nondum ad plenum purgatis , 
rite, iuxta Apostolorum traditionem , offer- 
tur. Scss. XXII. Gap. II. 



v 


V * 


( 180 ) 

ConotliARIUM III. 


Quaria propositio obterit , ac contundit 
calumniain haereticorum , qui Catholicam 
Ecclesiam idololatriae accusant, quod Missas 
in honorem Sanctorum interdum celebret. 
Uni enim Deo sacrificat Ecclesia , etiam quum 
pro Sanctis Missae sacrificium peragit, ut ex 
iis, quae in citatae propositionis.demonstratione 
diximus , patet. Falso hoc crimine optime 
se purgat Ecclesia in Tridentino Concilio , 
uhi paucis rem totam sic explicat : Et quamvis 
in honorem , et memoriam Sanctorum non- 
nullas interdum Missas Ecclesia celebrare 
consueverit ; non tamen illis Sacrificium 
ojfierri docet , sed Deo soli , qui illos coro- 
navit; unde nec Sacerdos dicere solet: offero 
tibi sacrificium Petre , vel Paule, sed Deo 
de illorum victoriis gratias agens , eorum 
patrocinia implorat ; ut ipsi pro nobis in- 
tercedere dignentur in coelis , quorum me- 
moriam facimus in terris. Sess.XXlI. Cap.III. 

I. Ut Catholicae doctrinae veritas , quam 
in propositione sexta demonstravimus, magis 
magisque elucescat; eorum , quae in Missae 
celebratione vel adhibet , vel dicit , vel facit 
Catholica Ecclesia , reddenda ratio est. Quum 
vero Institutionum limites ea omnia , quae 
doctissimi Auctores (1) de huiusmodi argumen- 


(1) Inter antiquos materiam hanc fuse pertra- 
ctarunt Gelasius de Missarum solemniis-, Isidorus 
de divinis . Qfficiis ; Alcuinus de Officiis Ecclesia- 
sticis ; Amalarius. item de Qfficiis ecclesiasticis ; 
Rabanus Maurus ; Waifridus Strabo ; Solitarius de 
gemma animae ; Micrologus ; Rupertus Tuitietisis . 
Hugo de S. Victore; Innocentius III. S. Bouaven- 
tura; Guillejmus Durandus; et alii, quos vide apud 
Bellarminum de Missa lib. II. Cap. XIII. Inter re- 
centiores vero Cardinalis Bona, qui celebratissimum 
opus Rerum Liturgicarum scripsit; Benedictus XIV 
de Sacri/. Missae ; Petrus Le Brun Auctor libri , cui 
titulus: Expticalion littirale , historique , et dogma - 
tiqut des ceremonies de la Messe. 

to scripserunt , ne attingere quidem sinant ; 
pauca vel uti speciminis loco in medium af- 
feremus. Illud nimirum in primis animadver- 
tendum , rationes omnes , quibus Ecclesia , 
adducta fuit , ut in Missae celebratione so- 
lemnissimo caeremoniarum apparatu uteretur, 
ad haec capita revocari posse. Primum scili- 
cet, nc a divino exemplo recederet ; Deus 
enim in antiquo Foedere ritus non pau- 
cos , nec leves in sacrificiis ipse praescri- 
psit. Alterum , ut tanti Sacrificii excellen- 
tiam in fidelium mente vel ipsis argumentis 
exterioribus magis ac magis confirmaret. Ter- 
tium , ut rerum in tam sancto augustoque 
opere adhibendarum non modo necessitati , 
sed etiam maiestati consuleret. Quartum, ut 
varia Christi mysteria , ac praesertim eius 
passionem , ac mortem , fidelium veluti sub 
oculos poneret. Quintum denique , ut pios 
animi motus , quos et a conficientibus , et 
ab adstantibus augustissimum Mysterium exi- 
git , excitaret , atque foveret. Deinde notan- 
dum omnes eiusmodi caeremonias 'in quatuor 
classes dividi posse. Aliae epim ad locum 


( i83 ) . 

tempus, et vasa, ac instrumenta huius sacri- 
ficii propria perlinent ; aliae ad Sacerdotum 
vestes; aliae ad verba quae proferuntur; aliae 
demum ad gestus , qui peraguntur. 

§. II. Ac primo quod ad locum , in quo 
Missa celebranda est, ab ipso Apostolorum 
aevo mysterium lioc in Ecclesia (i), et super 
altari celebrari in more positum fuit , ut ex 
illis Pauli verbis patet: Convenientibus vobis 
in Ecclesiam audio scissuras esse inter 

vos numquid domos non habetis ad 

manducandum , et bibendum , aut Ecclesiam 
Dei contemnitis'!!. Cor. XI. 18. 22. Et ali- 
bi : Ilabemus A Itare , de quo edere non ha- 
bent potestatem qui tabernaculo deserviunt. 
Hebr. XIII. io.' Eundem morem posterio- 
ribus saeculis usitatum confirmant Patrum 
testimonia , quorum verba brevitatis causa 
praeterimus , loca tantum citamus. Tertul- 


(1) Eliam in veteri Testamento in solo foederis 
Tabernaculo , ac deinde in Templo Sion, non alibi, 
sacrificium offerre licebat. 

lianus de Idololatria Cap. VII. de Pudicitia 
Cap. IV. de Orat. Cap. XIV. S. Irenaeus 
Adv. Haeres- Lib. IV. Cap. XX. et XXXIV. 
Origenes Homil. XI. in Num. Optatus Miie- 
vitanus Lib. II. et VI. S. Basiuus Lib. de 
Baptismo Cap. VIII. S. Cyrillus Alex. Lib. 
advers. Antbropomorphitas Cap. XII. Eccle- 
siae consecrari solent , sed potest etiam in 
Ecclesiis non consecratis Eucharistiae Sacri- 
ficium celebrari ; at super Altari , quod non 
habeat saltem lapidem ab Episcopo conse- 
cratum (l), nunquam potest (2). Ecclesiarum 
vero , et Altarium consecrationis meminerunt 


(1) Ea quae liic, et deinceps commemoramus , ad 
Ecclesiae Latinae ritus proprie spectam. In multis 
enim , quae ad caeremonias pertinent , a Latina 
discrepat Graeca Ecclesia. 

(a) Lapis consecratus, qui appellatur etiam Altare 
portati/e , oleo ungitur , ut fecisse lacob legimus 
Gen. XXVIII. 18. Non modo autem Altare , sed 
etiam Ecclesia , ct vasa sacra oleo sancto unguntur , 
cuius moris exemplum praecepto suo proposuit Deus, 
ut narratur Exodi XXX. a 5 . et seqq. 

S. Aihanasius Apol. ad Constantium; Euseb:us 
Hist. Eccl. Lib. X. Cap. III. et Lib. IV. dc 
Vita Constantini cap. XLIII. et seqq. Auctor 
Lib. de Ecclcs. Hieiarchia Cap. IV. S. Gregor. 
Nyssenus Orat, in Baptismum Christi. Quid 
vero Ecclesia , Altare lapideum , ac utriusque 
consecratio significet, explicat S. Tbomas his 
verbis: Celebrari debet (Eucharistia) in domo, 
per quam significatur Ecclesia , secundum il- 
lud I. Tim.III. Ut scias quomodo oporteat te 
in domo Dei conversari , qnae est Ecclesia Dei 
vivi. Extra Ecclesiam enim non est locus 
aeri Sacrificii. Requiritur Altare lapideum , 
tum quia altare significat Christum ; dicitur 
autem I. Cor ■ X. Petra autem erat Christus : 
tum etiam quia corpus Christi in sepulcro 
lapideo fuit reconditum. Competit etiam 
quoad usum sacramenti ; lapis enim et 
solidus est , et facile potest inveniri ubi- 

q u * Convenienter vero Ecclesia 

consecratur ; tum ad repraesentandum san- 
ctificationem , quam Ecclesia consecuta est 
per passionem Christi • tum etiam ad signifi- 
candam sanctitatem, quae requiritur in his, 

qqi hoc sacramentum . suscipere debent. Per 
Altare autem signijicatur ipse Christus , 
de quo dicit Apost. Hebr. ult. i5. Per ipsum 
offerimus hostiam laudis Deo. Unde et con- 
secratio Altaris signijicat sanctitatem Chri- 
sti , de quo dicitur Luc. I. 35. Quod ex te 
nascetur sanctum , vocabitur filius Dei. . . . 
Et ideo regulariter non licet celebrare hoc 
Sacramentum , nisi in domibus conse- 
cratis. ..... Propter necessitatem tamen 
potest hoc Sacramentum peragi in domibus 
non consecratis , vel violatis • sed tamen 

de consensu Episcopi Non tamen sine 

altari porta tili per Episcopum consecrato. . . 
Quia enim sanctitas Christi fons est totius 
Ecclesiasticae sanctitatis , ideo in neces- 
sitate sufficit ad peragendum hoc sacra- 
mentum Altare sanctijicatum. . . . Conse- 
cratur Altare cum reliquiis Sanctorum , 
quorum vita abscondita est cum Christo in 
Deo Colos.III.Part.ni. qu. LXXXHI. art. III. 
Circa altaris legumenta praecepit Rhemense 
quoddam Concilium : Ut mensa Christi , 
i ile st Altare , ubi corpus Dominicum con- 

secratur , ubi sanguis eius hauritur , ubi K 

Sanctorum reliquiae reconduntur , ubi pre- 
ces et vota populi in conspectu Dei a Sa- 
cerdote offeruntur , cum omni veneratione 
honoretur ; et mundissimis linteis , et pal- ' 

lita diligentissime cooperiatur , nihilque su- 
per eo ponatur, nisi capsae cum Sancto- 
rum reliquiis , et quatuor Evangelia . Apud 
Ivonem Carnotensem II. P. Decreti cap. 

CXXXII. In Altari vero ponenda est Cru- 
cifixi imago , ut sacerdos, in eam oculos con- 
vertens , Christi passionem , ac mortem in 
memoriam revocet. Ponendi etiam in Altari 

# l 

duo cerei accensi _, quorum mysterium ex 
S. Hieronymo colligimus. Per totius Orien- 
tis Ecclesias , inquit, quando legendum est 
Evangeliurn , accenduntur luminaria , ium 
sole rutilante , non utique ad fugandas 
tenebras , sed ad signum laetitiae demon- 
strandum ut sub typo luminis cor- 

poralis lux ista ostendatur , de qua in 
Psalterio legimus : Lucerna pedibus meis 
verbum tuuin , et lutuen semitis meis. Epist. 
adv. Vigilantium. S. HieroDyini explicationi ». 

altera Micrologi addenda est , qui lumine 
Christum significari animadvertit : Nunquam , 
ait , Missam absque lumine celebramus , 
non utique ad depellendas tenebras , quum 
sit clara dies , sed potius in typum illius 
Luminis , cuius Sacramenta ibi conficimus , 
sine quo et in meridie palpamus , siout in 
nocte. Cap. II. 

§. III. Quod vero nd tempus sacrificandi 
secundum praesentem disciplinam , nonnisi 
ab aurora usque ad meridiem Missam cele- 
brare licet : Missae nec ante auroram , 
ita Cone. Mediolanense I. nec post meridiem , 
nisi ex causa iure permissa celebrentur. 
Insuper animadvertendum Alexandri II. de- 
cretum : Sufficit Sacerdoti unam Missam 
in die una celebrare ; quia Christus semel 
passus est, et totum Mundum redemit. 
Non modica res est unam Missam facere , 
et valde felix est , qui unam digne cele- 
brare potest. Distinet. I. de Consecratione 
Can. Sufficit. In die autem Nativitatis , 
notat Angelicus, plures Missae celebrantur 
propter triplicem Christi nativitatem. Qua- 

rum una est aeterna , quae quantum ad 
fios est occulta , et ideo una Missa cantatur 
in nocte , in cuius introitu dicitur : Dominus 
dixit ad me : Filius meus es tu ; ego hodie 
genui te. Alia autem est temporalis , sed 
spiritualis , quia scilicet Christus oritur 
tamquam lucifer in cordibus nostris II. Petri. 
I. et propter hoc cantatur Missa in aurora , 
in cuius introitu dicitur : Lux fulgebit hodie 
super nos. Tertia est Christi nativitas tem- 
poralis , et corporalis , secundum quam 
visibilis nobis processit ex utero virginali , 
carne indutus , et ob hoc cantatur tertia 
Missa in clara luce , in cuius introitu di - 
citur ; - Puer natus est nobis. Licet e con- 
verso possit dici, quod nativitas aeterna 
secundum se est in plena luce , et ob hoc 
in Evangelio tertiae Missae fit mentio de 
Nativitate aeterna. Secundum autem nati- 
vitatem corporalem ad literam natui est 
de nocte , in signum quod veniebat ad 
tenebras infirmitatis nostrae ; unde et in 
Missa nocturna dicitur Evangelium de 
corporali Christi nativitate, p. 1(1. q. 
LXXXIII. ad 2 . 


I 

IV. Porro praeter domum , vel conse- 
cratam , vel saltem benedictam , et altare 
lapideum , item consecratum , requiritur ca- 
lix (i )y et patena aurea, vel argentea auro 
obducta ab Episcopo etiam consecrata. Quon- 
dam Sacerdotes ( sic in distinet. I. de con- 
secrat. Can. XLV ) non aureis , sed ligneis 
calicibus utebantur. Zephyrinus autem Papa 
patenis vitreis Missam celebrari constituit : 
deinde Urbanus omnia fecit argentea. Et 
paullo post : Calix , et patena , si non ex 
auro, ex argento omnino fiat ; si quis 
autem tam pauper est , saltem vel stanneum 
calicem habeat. De aere , aut aurichalco 
non fiat calix , quia ob vini virtutem aeru- 
ginem paril, quae vomitum provocat. Nullus 
autem in ligneo , aut vitreo calice prae- 
sumat Missam cantare. Quia scilicet , ut 
ratiocinatur S. Thomas , lignum porosum 


(i) Calice usum fuisse in Eucharistia instituenda 
Christum tres Evangelistae , et Paulus aperte te- 


stantur. 

est, et sanguis consecratus in eo remaneret : 
vitrum autem fragile est , et posset fractionis 
periculum imminere : et eadem ratio est 
de lapide. Et ideo propter reverentiam 
sacramenti statutum est , ut ex praedictis 
materiis calix fiat. ibid. ad 6. 

§. V. Praeterea requiruntur corporale, et palla; 
quae linea sint, et benedicta oportet , nec non 
purificatorium quoque lineum , ut in citata 
Distinctione praescribitur : Consulto omnium 
statuimus , ut sacrificium Altaris non in 
■ serico panno, aut intincto quisquam ce- 
lebrare praesumat , sed in panno lineo 
ab Episcopo consecrato ; sicut corpus Chri- 
sti in sindone linea , ct munda sepultum 
fuit. Competit etiam , addit Angelicus , 
pannus lineus propter sui munditiam ad 
significandum conscientiae puritatem , et 
propter multiplicem laborem , quo talis 
pannus praeparatur , ad significandam 
Christi passionem, ibid. ad 7. Illud demum, 
antequam ad alia transeamus , cum eodem 
Angelico notandum, quod Ecclesia , et AI-' 
tare , et alia huiusmodi inanimata corise- 

crantur , non quia sint gratiae susceptiva , 
sed quia ex consecratione adipiscuntur 
quamdam spiritualem virtutem , per quam 
apta redduntur Divino cultui , ut scilicet 
homines devotionem quamdam exinde per- 
cipiant , ut sint paratiores ad divina, nisi 
hoc propter irreverentiam impediatur. Unde 
in II. Machah. III. 38. 3g. dicitur'. Vere 
Dei virtus quaedam est in loco : nam ipse 
qui habet in coelis habitationem , visitator , 
et adiulor est loci illius. Ibid. ad 5. 

J. VI. Praeterea nonnisi peculiaribus sa- 
crisque vestibus (l) in Missa celebranda uti 
debet Sacerdos. Religio enitn divina alterum 
habitum habet in ministerio Altaris , alte- 
rum in usu , vitaque communi. Ita S. Hiero- 
nymus in Cap. XLIV. Ezech. Sunt autem 


(1) Sacras vestes , quibus induti sacra facerent 
antiqui foederis Sacerdotes , designavit Deus Exod. 
XXVIII . Quarum vestium significationem , si quis 
intelligere velit, Angelicum consulat. 1. 3. q. CII. a. 
V. ad io, ... 

eiusmodi vestes Amictus , Alba, Cingulum , 
Manipulus , Stola , Planeta seu Casula. 
Earum significationes breviter perstringamus. 
Amictum, quo Iudaci Christi caput- velarunt 
alapas ei impingentes , ac illudentes ; item 
spineam coronam Christi capiti impositam , 
vel etiam Christum ipsum caput nostrum , 
qui Verbum Dei est, humanae naturae amictu 
velatum, allegorice significat Sacerdotalis Ami- 
ctus : at moraliter, quatenus capiti imponitur, 
galeam salutis , de qua Paulus Itph. "VI. 
17. fiduciam nempe in Deum , qui protector 
est omnium sperantium in se.- Psal. XVII. 
5i. quatenus vero collum cingit, vocis cu- 
stodiam, iuxta illud: Dixi : custodiam vias 
meas, ut non delinquam in lingua mea. 
Psal. XXXVIII. 2. Alba primo sensu vestem, 
de qua loquitur Apocalypsis I. i 3 : Vidi . . . . 
similem filio hominis, Christum scilicet ve- 
stitum podere, tunica nempe talari; nec non 
vestem illam , qua Christum indui irrisionis 
causa iussit Herodes: altero autem sensu Sa- 
cerdotalium morum puritatem significat. Cin- 
gulum , manipulus , stola, seu orarium funes 

quibus vinctus fuit Christus per allegoriam 
significant ; item cingulum omnis concupi- 
scentiae immunitatem in Christo 5 manipulus 
Christi, qui fuit vir dolorum , acerbissimam 
passionem ; stola summam Christi integrita- 
tem , atque innocentiam ostendit , de qua 
Isaias : Iste formosus in stola sua. LXIII. 1 . 
Quod autem ad mores attinet, cupiditatum, 
ac praesertim carnalis concupiscentiae conti- 
nentiam ostendit cingulum. Sicut enim cin- 
gulo , ne diffluat , et gressum impediat, alba 
lumborum tenus constringitur ; ita nc spiritus 
in carnalia ruat , et ut in divinorum man- 
datorum via facile gradiatur , continentia ef- 
ficit. Manipulus , qui oliin mappula , vel 
sudarium erat naribus purgandis , ac sudori, 
lacrymisquc detergendis aptum, dolorem osten- 
dit , quo Sacerdotum cor compungi debet 
in Christi dolorum meditatione ; nec non in 
suarum , populique culparum recordatione 
ac detestatione; similiter superflui humoris, 
carnalis nempe delectationis molestiam , et 
animi vigilantiam in bonorum operum eser- 

citatione. Stolae , seu orarii (i) moralem si- 
gnificationem exponit Cone. Bracarense IV. 
Quum antiqua Ecclesiastica noverimus in' 
stitutione praefixum , ut omnis Sacerdos 
quum ordinatur , Orario utroque humero 
ambiatur ; scilicet ut qui imperturbatus , 
praecipitur consistere inter prospera , et 
adversa , virtutum semper ornamento utro- 
bique circumseptus appareat : qua ratione, 
tempore Sacrificii non assumat , quod se 
in Sacramento accepisse non dubitatur ? . , . 
Deo autem sacrificium oblaturus , aut Sa- 
cramentum corporis , et sanguinis Domini 
nostri Iesu Christi sumturus , non aliter 


(i) Diversam rationem, <jua stola , seu orario 
utuntur Sacerdos , et Diaconus , sip explicat S. 
Thomas : Diaconus habet stolam in sinistro hu- 
mero in signum quod applicatur ad ministerium 
in ipsis sacramentis Sed Sacer- 

doti stola In utroque humero ponitur, ut ostenda- 
tur , quod plena potestas dispensandi sacramenta - 
ei datur , non ut ministro alterius : et ideo stola 
' descendit usque ad inferiora. In IV. Lib» Senlent.- 
q. ni. a, III. 

* 

accedat , quam Orario utroque humero cir - 
cumseptus , sicut et tempore Ordinationis 
suae dignoscitur consecratus : ita ut de uno 
eodemque Orario cervicem pariter et utrum- 
que humerum premens signum in suo pe- 
ctore praeferat crucis. Can. IV. Ostendit etiam 
orarium immortalitatis stolam, quae originali 
peccato amissa per Christi sacrificium recu- 
peratur. Planeta demum seu Casula pur- 
puream vestem , qua Christus indutus fuit 
a militibus, nec non ipsius Christi caritatem, 
qua animam suam posuit pro ovibus suis 
allegorica significatione exprimit ; morali vero 
caritatem , ut patet ex verbis , quibus utitur 
Episcopus , dum ea novos presbyteros vestit : 
Accipe vestem Sacerdotalem , per quam 
caritas intelligitur. 

§. VII. De his vero , quae in Missae cele- 
bratione dicuntur, ita sermocinatur Angelicus: 
Quia in hoc Sacramento totum mysterium 
nostrae salutis comprehenditur , ideo prae 
ceteris sacrarrtentis cum maiori solemni- 
tfite agitur, Et quia scriptum est Eccl. IV, 
Custodi pedem tuum ingrediens domum Do* 

mini ; el Eccl. XVIII. Anie orationem prae- 
para animam tuam , ideo ante celebratio- 
nem huius mysterii primo quidem praemit- 
titur praeparatio quaedam ad digne agen- 
da ea quae sequuntur. Cuius praeparatio- 
nis prima pars est laus divina , quae fit 
in introitu secundum illud Psal. XLIX. Sa- 
crificium laudis honorificabit me , et illic 
iter, quo ostendam illi salutare Dei. Et su- 
mitur hoc ut pluries de psalmis , vel sal- 
tem cum psalmo cantatur , quia ut Dio- 
nysius dicit in IIT. Cap. Ecclesiasticae 
Hierarch. Psalmi comprehendunt , per mo- 
dum laudis , quidquid in Sacra Scriptura 
continetur. Secunda pars continet comme- 
morationem praesentis miseriae , dum mi- 
sericordia petitur , dicendo Kyrie eleison , 
ter quidem pro Persona Patris ; ter autem 
pro Persona Filii, quum dicitur Christe elei- 
son ; et ter pro Persona Spiritus Sancti , 
quum subditur Kyrie eleison , contra tri- 
plicem miseriam ignorantiae , culpae , et 
poenae , vel ad significandum quod omnes 
personae sunt in se invicem. Tertia au- 

tem pars commemorat coelestem gloriam , 
ad quam tendimus post praesentem vitam , 
et miseriam dicendo Gloria in excelsis Deo ; 
quod cantatur in festis , in quibus com- 
memoratur coelestis gloria , intermittitur 
autem in officiis luctuosis , quae ad com- 
memorationem miseriae pertinent. Quarta 
autem pars continet orationem , quam sa- 
cerdos pro populo facit, ut digni habean- 
tur tantis mysteriis. Secundo autem prae- 
mittitur instructio fidelis populi ; quia hoc 
Sacramentum est mysterium fidei , ut su- 
pra habitum est ( q. LXXVIII. a. 5. ) 
quae quidem instructio disposilive quidem 
fit per doctrinam Prophetarum , et Apo- 
stolorum , quae in Ecclesia legitur per Le- 
ctores , et Subdiaconos. Post quam lectio- 
nem cantatur a Choro Graduale , quod 
significat profectum vitae, et Alleluia , quod 
significat spiritualem exultationem , vel 
Tractus in officiis luctuosis , qui signifi- 
cat spiritualem gemitum , haec enim con- 
sequi debent in populo ex praedicta do- 
ctrina. Perfecte autem populus instruitur 

per doctrinam Christi in Evangelio con- 
tentam , quae a summis ministris legitur, 
scilicet a Diaconibus. Et quia Christo cre- 
dimus tamquam divinae veritati secundum 
illud Ioannis VIII. Si veritatem dico vobis, 
cjuar e non creditis mihi ? lecto Evangelio y 
Symbolum Fidei cantatur , in quo populus 
ostendit , se per fidem Christi doctrinae 
assentiri : cantatur autem hoc Symbolum 
in festis , de quibus fit aliqua mentio ut 
Symbolo ; sicut in festis Christi , et Bea- 
tae Virginis , et Apostolorum , qui hanc 
fidem fundaverunt , et aliis huiusmodi. Sic 
igitur populo praeparato , et instructo , con- 
sequenter acceditur ad celebrationem my- 
sterii , quod quidem et offertur ut sacrifi- 
cium , et consecratur et sumitur ut Sa- 
cramentum. Unde primo peragitur oblatio ; 
secundo consecratio materiae oblatae ; ter- 
tio eiusdem perceptio. Circa oblationem 
vero duo aguntur ; scilicet laus populi in 
cantu offertorii , per quod significatur lae- 
titia offerentium ; et oratio Sacerdotis , qui 
petit , ut oblatio populi sit Deo accepta. 

Unde et I. Paralip. XXIX. dixit Davil: 
Ego in simplicitate cordis mei laetus obtuli 
universa haec , et populum tuum , qui hic 
repertus est , vidi cum ingenti gaudio tili 
offerre donaria; et postea orat dicens: Do- 
mine Deus custodi hanc voluntatem. Dein- 
de circa consecrationem , , quae superna — 
t/irali virtute agitur , primo excitatur po- 
pulus ad devotionem in Praefatione : un- 
de et monetur , sursum corda habere ad 
Dominum ; et ideo finita Praefatione , po- 
pulus devote laudat divinitatem Christi 
cum Angelis dicens Sanctus , Sanctus, San- 
ctus , et humanitatem cum pueris dicens 
Benedictus qui venit ec. Deinde Sacerdos se- 
creto commemorat ; primo quidem pro qui- 
bus hoc sacrificium offertur, scilicet pro uni- 
versali Ecclesia , et pro his qui in subli- 
mitate sunt constituti, I. Tim. II. et speciali- 
ter quosdam , qui offerunt , vel pro quibus of- 
fertur. Secundo commemorat Sanctos , quo- 
rum patrocinia implorat pro praedictis , 
quum dicit : Communicantes , et memoriam 
venerantes ete. Tertio petitionem concludit , 

(juum dicit: Ut haec oblatio sit illis, pro qui- 
bus offertur, salutaris (i). Deinde accedit ad 
ipsam consecrationem , in qua primo petit 
consecrationis effectum , quum dicit: Quam 
oblationem tu Deus ec. Secundo consecra- 
tionem peragit per v e rb a Salvatoris , quum 
dicit : Qui pridie ec. Tertio excusat prae- 
sumptionem per obedientiam ad manda- 
tum Christi , quum dicit: Unde et memo- 
res etc. Quarto petit hoc sacrificium per- 
actum esse Deo acceptum , quum dicit 
Supra quae propitio ec. Quinto petit huius 
Sacrificii , et Sacramenti effectum ; primo 
quidem quantum ad ipsos sumentes , quum 
dicit : Supplices te rogamus; secundo quan- 
tum ad mortuos t qui iam sumere non 
possunt , quum dicit : Memento etiam Do- 
mine etc. tertio specialiter quantum ad 
ipsos sacerdotes off er entes , quum dicit : 

(r) Haec verba non sunt Canonis, sed S. Tho— 
mae, ut eruitur ex antiquo MS. Codice Regiae No- 
strae Bibliothecae; in quo sic legitur: Tertio peti- 
tionem Concludit, ut haec oblatio pro quibus offertur 
salutaris. 

Nobis quoque peccatoribus ec. Deinde agi- 
tur de perceptione Sacramenti. Et primo 
praeparatur populus ad percipiendum y pri- 
ino quidem per orationem communem to- 
tius populi , quae est oratio Dominica , 
in qua petimus panem quotidianum nobis 
dari , et etiam privatam , quam specialiter 
Sacerdos pro populo offert , quum dicit : 
Libera nos quaesumus Domine etc. Secundo 
praeparatur populus per pacem , quae datur 
dicendo : Agnus Dei etc. Est enim hoc Sa- 
cramentum unitatis et pacis, ut supra di- 
ctum est (qu. LXXIII. a. III. et qu. LXXLX. 
a. I.). In Missis tamen defunctorum , in 
quibus sacrificium offertur non pro pace 
praesenti , sed pro requie mortuorum , pax 
intermittitur. Deinde sequitur perceptio 
Sacramenti , primo percipiente Sacerdote , 
et postmodum aliis dante : quia ut Dio- 
nysius dicit III . Cap. Eccles . Hierarch. 
Ille qui aliis divina tradit, primo debet ipse 
particeps esse. Ultima autem tota Missae 
celebratio in gratiarum actione terminatur , 
populo exultante pro sumptione mysterii 

( quod significat cantus post communionem ) 
et Sacerdote per orationem gratias offeren- 
te : sicut et Christus celebrata coena cum 
discipulis hymnum dixit , ut dicitur Mat- 


th. XXVI. p. III. q. LXXXIH. a. IV. c. 


VIII. De illis demum , quae ia eadem 
celebratione peraguntur, haec habet laudatus 
Doctor: In celebratione huius mysterii quae- 
dam aguntur ad repraesentandam passio- 
nem Christi , vel etiam dispositionem cor- 
poris mystici , et quaedam aguntur perti- 
nentia ad devotionem , et reverentiam huius 
sacramenti .... Ablutio manuum fit in ce- 
lebratione Missae propter reverentiam huius 
sacramenti. Et hoc dupliciter ; primo qui- 
dem , quia aliqua pretiosa tractare non 
consuevimus , nisi manibus ablutis , unde 
indecens videtur , quod ad tantum sacra- 
mentum aliquis accedat manibus etiam 
corporaliter inquinatis ; secundo propter 
significationem , quia ut Dyonisius dicit 
III. Cap. Eccles. Hierarch . extremitatum 
ablutio significat emundationem etiam a 
minimis peccatis secundum illud Ioan . XIII+ 

Qui lolns est, non indiget, nisi ut pedes lavet. 
E 't talis emundatio requiritur ab eo, qui 
accedit ad hoc sacramentum : quod etiam 
significatur per confessionem , quae fit ante 

introitum Missae Perlinet autem 

thuris usus ad duo. Primo quidem ad re- 
verentiam huius sacramenti , ut scilicet per 
bonum odorem depellatur, si quid corpora- 
liter pravi odoris in loco fuerit , quod pos- 
set provocare horrorem. Secundo pertinet 
ad repraesentandum effectum gratiae , qua , 
sicut bono odore , Christus plenus fuit se- 
cundum illud Genes. XX E II. Ecce odor 
lilii mei , sicut odor agri pleni ; et a Christo 
derivatur ad fideles officio ministrorum se- 
cundum illud II. Cor. II. Odorem notitiae 
suae spargit per nos in omni loco. Et ideo, 
undique thurificato altari, per quod Chri- 
stus designatur , tliui ificantur omnes per 
ordinem Sacerdos in celebratione Mis- 

sae utitur crucesignatione ad exprimendam 
passionem Christi , quae ad crucem est 
terminata, ibici, a V. l. ct ad l. et 2. 
Quae vero varia crucis jsigna , eorumque 

numerum explicans addit , brevitatis causa 
omittimus. Sic autem praedictam explicatio- 
nem concludit : Potest autem brevius dici , 
quod consecratio huius sacramenti , et ac- 
ceptio huius sacrificii , et fructus ipsius 
procedit ex virtute crucis Christi , et 
ideo ubicumque fit mentio de aliquo ho- 
rum, Sacerdos crucesignatione utitur, ibid. 
ad 5. Illud postremo omittendum non est , 
quod de hostiae fractione dicit Angelicus : 
Fractio hostiae tria significat ; primo 
quidem ipsarn divisionem corporis Chri- 
sti , quae facta est in passione ; secundo 
distinctionem corporis mystici secundum 
diversos status • tertio distributionem gra- 
tiarum procedentium ex passione Christi. . . 
Sicut Sergius Papa dicit : Triforme est corpus 
Domini ; pars oblata in calicem missa , cor- 
pus Christi quod iam resurrexit , monstrat, 
scilicet ipsum Christum, et Beatam Vir- 
ginem , vel si qui alii Sancti cum corpo- 
ribus iam sunt in gloria ; pars comesta 
ambulantes adhuc super terram , quia sci- 
licet viventes in terra Sacramento utuntur 

et passionibus conteruntur , sicut et panis 
comestus conteritur dentibus ; pars in Altari 
usque ad finem Missae remanens est corpus 
iacens in sepulchro , quia usque in finem 
saeculi corpora in scpulchris erunt. ( De Con- 
secr. Dist. 2. cap. 22.) quorum tamen animae 

sunt vel in purgatorio , vel in Coelo. 

Quidam tamen dicunt quod pars in calicem 
missa significat eos , qui vivunt in hoc 
mundo ; pars autem extra calicem servata 
significat plene beatos, scilicet quantum 
ad animam et corpus ; pars autem comesta 

significat ceteros Per calicem duo 

possunt significari. Uno modo ipsa passio 
Christi , quae repraesentatur in hoc sacra- 
mento : et secundum hoc per partem in 
calicem missam significantur illi , qui adhuc 
sunt participes passionum Christi . Alio 
modo potest significari fruitio beata , quae 
etiam hoc sacramento praefiguratur : et ideo 
illi , quorum corpora iam sunt in plena 
beaiitudine , significantur per partem m 
calicem missam, ibid. ad 7. ad 8. ad 9. 

Caput Y. 

Praecipuae Theologorum quaestiones circa 
Eucharistiae Sacramentum , et Sacri/i-' 
cium declarantur. 

Catholica doctrina de Eucharistiae Sacra- 
mento, ac Sacrificio confirmata, Corollariisque 
ab ea deductis , praecipuas Theologorum 
quaestiones declaremus oportet. 

$. I. Disputant primum Theologi, utrum 
pro Eucharistiae materia solus panis con- 
fectus ex tritico adhibendus sit , an possit 
etiam adhiberi panis ex siligine, vel hordeo 
confectus. Quod enim ad panem ex tritico 
factum attinet , nulla prorsus quaestio est. 
Nam ad usum Sacramentorum , sic docet 
Angelicus , assumitur talis materia , quae 
communius apud homines in talem usum 
venit. Inter alios autem panes communius 
homines utuntur pane triticeo , nam alii 
panes videntur esse introducti in huius 
panis defectum. Et ideo Christus creditur 

in huius panis specie hoc sacramentum 
instituisse : qui etiam panis magis con- 
fortat hominem / et ita convenientius si- 
gnificat effectum huius sacramenti. Et ideo 
propria materia huius Sacramenti est panis 
triticeus, p. IU. q. LXXIV. a IJI. c. Panis 
vero ex siligine factus propria quoque huius 
Sacramenti materia eidem Angelico videtur. 
Sic enim ratiocinatur : Si qua frumenta 
sunt , quae ex semine tritici generari pos- 
sunt ( sicut ex grano tritici seminato in 
malis terris nascitur siligo ) , ex tali fru- 
mento panis confectus potest esse materia 
huius Sacramenti : quod tamen non videtur 
habere locum , neque in hordeo , neque 
in spella , neque etiam in farre , quod 
inter omnia est grano tritici similius, ibid. 
ad a. Propria etiam huius Sacramenti ma- 
teria videtur P st io panis ? qui fit ex farre j 
quod proprie adoreum dicitur , et zea , 
quae vulgo spelta vocatur. Lih. IV. Distint. 
VIII. 6. At alii alia omnia sentiunt. Ce- 
terum solius panis triticei usum licitum esse 
fatentur ompe3; ita , ut qui alia panis specie 
uteretur ? procul dubio peccaret. 

(J. II. Quod autem ad azymum , et fer- 
mentatum panem , quid Latini sentiant , 
quid contra Graeci , norunt omnes. Rationes , 
quibus Latini contendunt Christum , in Eu- 
charistia conficienda , azymo pane usum 
fuisse, Bellarminus Lib. IV. de Sacr. Euch. 
Capp. VII. VIII. IX. et Natalis Alexandr. 
in Dissert. XI. Sacc. XI. XII. inter ceteros 
collegerunt. Nos brevitatis causa praeterimus. 
Utrum vero semper panem fermentatum 
Graeca Ecclesia , et azymum panem Latina 
adhibuerit, disputant quoque Theologi : quo- 
rum variae sententiae in citata Natalis Alex. 
Dissert. art. 3. recensentur. At illud omni- 
no certum est , consecrationem sive azy- 
mi , sive fermentati aeque validam esse; non 
licere autem Latinis fermentatum panem 
adhibere , nec Graecis azymum. Utrumque 
enim in Florentino Concilio his verbis defi- 
nitum fuit : Item in azymo , sive fermen- 
tato pane triticeo corpus Christi veraciter 
conjici ; Sacerdotesque in altero ipsum Do- 
mini corpus conjicere debere , unumquem- 
que scilicet iuxta suae Ecclesiae , sive 

Occidentalis , sive Orientalis consuetu- 
dinem. In Definitione Fidei. 

III. De altera Eucharistiae materia tria 
in disputationem veniunt ; primum scilicet, 
ad Sacramenti naturam pertineat , nec ne 
aquae cum vino mixtura ; alterum , Divina, 
an Ecclesiastica lege praescribatur huiusmodi 
mixtio; tertium, an aqua vino mixta in Christi 
sanguinem convertatur. Circa primum ex S. 
Bcrnardi Epist. LXIX. ad Guidonem Abba- 
tem colligimus quosdam putasse aquae mi- 
xtionem adeo necessariam , ut sine ea nou 
conficeretur Sacramentum ; in quorum sen- 
tentiam ivisse videtur Armachanus Lib. IX. 
de Quaest. Armenor. Cap. IX. At contrariam 
sententiam post S. Thomam defendunt plu- 
rimi Theologi. Circa alterum aquae cum vino 
miscendae praeceptum , non Ecclesiasticum 
modo , sed etiam Divinum esse arbitrantur 
Alexander Alensis IV. parte quaest.X. membr. 
IV. art. i. Hosius in Confessione Catholica 
Cap. XIV. Alphonsus a Castro adv. Haeres. 
Haer. VII. Valdensis contra de Sacram. Ti- 
tul. IV. Cap. XXXII. n. 10. Divinum prae- 

ccptura non agnoscit, ncc Christum aquam 
vino miscuisse admittit : hoc tamen incer- 
tum esse dicit Durandus in IV. Scntent. 
Dist. IX. qu. V. Sed vinum aqua mixtum 
a Cliristo adhibitum fuisse nonnulli Patres, et 
Concilia quaedam adfirmarunt, quorum testi- 
monia iam retulimus pag. i56. et 157 . quibus 
etiam concini t Eugenius IV. in Florentino Cone, 
quum ait: Tertium est Eucharistiae Sacra- 
mentum , cuius materia est panis triticeus, 
et vinum de vite , cui ante consecrationem 
aqua modicissirna admisceri debet . jlqna 
autem ideo admiscetur , quoniam iuxta 
testimonia Sanctorum Patrum , ac Docto- 
rum Ecclesiae pridem in disputatione exhi- 
bita , creditur ipsum Dominum in vino aqua 
permixto hoc instituisse Sacramentum. Decr. 
pro Instruet. Armenor. Idem confirmat Tri- 
dentinum , quod vide etiam citata pag. i5y. 
Circa tertium denique, XIII. Ecclesiae sae- 
culo non defuerunt Theologi , qui adfirma- 
rent , vino in Christi sanguinem converso , 
aquam nulli mutationi subiacere. Sed haec 
Opinio , ait S. Thomas , stare non potest , 

quia in Sacramento A Itaris post consecra- 
tionem nihil est nisi corpus , et sanguis 
Christi, p. m. q. LXXIV. a. VJH. c. Alii 
vero opinabantur , sicut vinum in Christi san- < 
guinem , ita aquam converti in aquam illam , 
quae e Christi latere manavit. Sed nec hoc 
rationabiliter dici potest, ait idem Angelicus, 
quia secundum hoc aqua seorsum conse- 
craretur a vino , sicut vinum a pane. ibid. 
Angelico autem eorum opinio probabilior vide- 
tur, qui dicunt aquam converti in vinum , et 
vinum in sanguinem. Ifoc autem fieri non 
posset , nisi adeo modicum apponeretur de 
aqua , quod converteretur in vinum. Et 
ideo semper tutius est parum de aqua ap- 
ponere , et praecipue si vinum sit debile : 
quia si tanta fieret appositio aquae , ut 
solveretur species vini , non posset perfici 
sacramentum, ibid. At aliis Theologis non 
paucis longe probabilius visum est aquam ipsa 
verborum vi in Christi sanguinem converti. * 
Ilanc namque sententiam comprobant non- 
nulla Patrum testimonia. Christus nimirum 
format sanguinem suum , sic loquitur S. 

Hieronymus , in calice vino et aqua mixtis. 
In Gap. XIV. Marci. Vinum cum aqua in 
calice mixtum , sic Auctor Librorum de 
Sacram.^/ sanguis consecratione verbi coe-- 
lestis. Lib. IV. Cap. III. Qui fecit omnia , 
ita demum S. Ioan. Damascenus , potest ex 
vino , et aqua sanguinem suum conficere. 
Lib. IV. Orthodoxae Fidei Cap. XIV. Ean- 
dem quoque sententiam tenuisse SS. Iusti- 
nuin, Irenaenm , Cyprianum ex eorum ver- 
bis colligere licet , quae supra retulimus pag. 

i 56 , 157. 

IV. Porro circa Eucharistiae formam 
in diversas sententias iverunt Theologi. Qui- 
dam enim Christum non verbis , sed interna , 
ct occulta benedictione Sacramenti huius ma- 
teriam consecrasse , secundum potestatem 
excellentiae ipsius propriam , censent. Citant 
autem in primis Innocentium III. quem suis 
partibus favere putant, ubi scribit: Dici pot- 
est , quod Christus virtute Divina confecit. 

( hoc Sacramentum ) , et postea formam 
expressit , sub qua posteri benedicerent. 
Ipse namque per se virtute propria bene- 

dixit , nos autem ex illa virtute , quam 
indidit verbis. Lib. IV. Mysteriorum Missae 
Cap. VI. Haec sententia placuit etiam Du- 
rando Lib. IV. de Divinis offic. Cap. XLI. 
n. i5. At ulterius progressus est Ambrosius 
Catharinus in duobus Opusculis , quae de 
hoc argumento scripsit. Nam praeter quam 
quod Durando consentit , Christum affir- 
mans , non verbis , sed arcana benedi- 
ctione consecrasse , et nobis verba illa Hoc 
est corpus meum ,* Hic est sanguis, meus 
praescripsisse , quibus consecraremus , addit 
tamen verba, etsi necessario ob Christi ius- 
suui proferenda a Sacerdote , pronuntiari 
historice tantum , ac narrative , non signi- 
ficative , nec effective j atque consecrationem 
non solis eiusmodi verbis fieri , verum etiam 
precibus , quas verbis ipsis praemittunt La- 
tini , subiungunt Graeci. Fit ergo nobis , 
ita concludit Catharinus ,, corpus Christi 
propter orationem praemissam , et ex vi 
pacti ; et sic defenditur mos Graecorum. 
Nimirum Graeci post verba illa : Hoc est 
corpus meum , Deum orant super proposita , 

uempe super Eucharisliac materia , Sanctum 
Spiritum emittat , ut panem quidem faciat 
corpus Christi , vinum vero sanguinem 
Christi , ut refert S. Cyrillus Hierosol. Ca- 
teches. Mystag. V. n. 5. ct observare qui- 
libet potest in Graecis Liturgiis apud Goar 
pag. 61. 62. 143. et i44- Venedis cidxoccxxx. 
Haec enim oratio transubstanlialionem non- 
dum esse factam prodit ; quod etiam con- 
firmant , quae sequuntur Cyrilli verba : O- 
mnino enim , quod attigerit Spiritus San- 
ctus , hoc sanctificatur , et transmutatur. 
Quidam vero Christum verbis consecrasse cen- 
sent , sed verba haec nobis ignota esse opi- 
nantur. Alii demum verba illa, quae novimus, 
bis Christum dixisse autumant; primo quidem 
secrete ad consecrandum , secundo manife- 
ste ad instruendum , ut refert S. Thomas HI. 
p. qu. LXXVIII. ari. I. ad I. quem videsis. 
Sed , reiecta Catharini opinione , communis 
Scholasticorum Theologorum scnteniia est , 
verba quae Eucharistiae formam proprie con- 
tinent , quibus scilicet fit transubstantialio, 
haec esse , nempe : Hoc est corpus meum 

Hic est calix sanguinis mei , vel hic est 
sanguis meus . Quod quidem communi di- 
cendi ratione a Patribus , quum de hoc my- 
sterio loquuntur , adhibita praecipue con- i 
firmant (i). 

(J. V. Praeterea utrum valeat panis con- 
secratio sola sine consecratione vini , ac vice 
versa consecratio vini sine panis consecratione, 
disputant Theologi. Nimirum quidam anti- 
qui doctores , ita refert S. Thomas , dixe- 
runt , quod hae duae formae , scilicet con- 
secrationis panis , et vini , se invicem 
expectant in agendo , ita scilicet quod pri- 
ma non perficit suum effectum , antequam 
proferatur secunda, p. III. q. LXXV1II. a. VI. 


• (i) In calicis consecratione ad formae substandam 
illa quoque verba , Novi , et aeterni testamenti , 
mysterium fidei , qui pro vobis , et pro multis ef- 
fundetur in remissionem peccatorum pertinere , ( 

arbitratur S. Thomas p. III. q- LXXV1II. a- III. 
c. In consecratione vero panis necessaria omnino esse 
ad 'transubstantiationem verba : Qui pridie quafn 
pateretur ec. opinatur Scotus in IV . Dist. VIII. q. II. 

c. Ideo autem talem consecrationem invalidam 
putabant, quod contra Christi institutionem 
fieret. Christus cniin utramque materiam, panis 
scilicet et vini consecravit, ut Eucharistiae non 
Sacramenti tantum , sed etiam Sacrificii ratio 
inesset : quare utriusque materiae consecratio 
ad Eucharistiae substantiam perliuet. Vide 
Card. de Lugo De Sacramento Eucharistiae 
Disp. XIX. scct. VIII. At huic sententiae 
altera opponitur , quam tenet S. Thomas , 
qui post verba iam allata , sic scribit : Sed 
hoc stare non potest : quia sicut dictum 
est ad veritatem huius locutionis , Hoc 
est corpus meum , requiritur, propter ver- 
bum praesentis temporis , quod res si- 
gnificata simul tempore sit cum ipsa si- 
gnificatione locutionis ; aliuquin si in fu- 
turum expectoretur res significata , ap- 
poneretur verbum futuri temporis , non au- 
tem verbum praesentis , ita scilicet , quod 
non diceretur, Hoc est corpus meum , sed 
hoc erit corpus meum. Significatio autem 
huius locutionis completur statim completa 
prolatione horum verborum. Et ideo opor- 

10 

tet rem significatam statim adesse , quae 
quidem est effectus huius sacramenti, alio- 
quin locutio non esset vera. Est etiam haec 
positio contra ritum Ecclesiae , quae statim 
post prolationem verborum corpus Christi 
adorat. Unde dicendum est , quod prima 
forma non expeetat secundam in agendo , 
sed statim habet suum effectum ibid. In ea- 
dem sententia tenenda S, Thomae praeiverat 
S. Bernardus ,, qui Epistolam ^ quam super 
hoc argumento scripsit , sic concludit: Quum 
ergo prius de pane corpus, quam de vino 
sanguis more Ecclesiastico conficiatur : si 
per oblivionem tardius quod posterius sa- 
crandum est , apponatur , non video quid 
sacris praecedentibus tarditas possit prae- 
ripere consequentium. Puto enim quod si 
Domino post factum de pane suum corpus , 
vini consecrationem placuisset aliquandiu 
intermittere , aut certe penitus omittere ; 
nihilominus corpus mansisset quod fecerat ; \ 

nec factis facienda praescriberent. Nec nego 
panem et vinum , aqua quidem mixtum , 
simul debere apponi : quin potius assero 

haud aliud debere Jieri. Sed aliud es t cul- 
pare negligentiam , aliud negare efficaciam; 
aliud ( inquam ) est quod causamur non 
bene quippiam Jieri , et aliud quod men- 
timur nec Jieri. Epist. LXIX. ad Guidonem. 
Extra omnem vero dubitationis aleam posi- 
tum est , panem sine vino , aut vinum sine 
pane consecrare illicitum prorsus esse; quippe 
quod Christi institutioni , ac praecepto repu- 
gnat. Quamobrem utriusque materiae conse- 
cratio iure divino , non ecclesiastico tantum 
praescripta est, etsi non defuerint qui con- 
trarium senserint. 

jj. VL Quod denique ad huius Sacramenti 
usum pertinet; an Christus corpus, et san- 
guinem suum ipse sumserit quaerunt Theo- 
logi. Quidam dixerunt , ut narrat Angeli- 
cus, , quod Christus in eoe na corpus et san~ 
guinem suum Discipulis suis tradidit , non 
tamen ipse sumpsit, p. III. q. LXXXI. a. 
I. c. Attamen in opposita fuit sententia S. 
Hieronymus , qui aperte scripsit : Dominus 
lesus Christus ipse conviva, et convivium, 
ipse comedens, et qui comeditur. Epist. ad 

* 

Hedibiam. Quam Hieronymi sententiam te- 
nens Angelicus , hoc ratiocinio confirmat : 
Christus ea quae ab aliis observanda in- 
stituit , ipse primitus observavit. Unde et 
ipse prius baptizari voluit , quam aliis 
baptismum imponeret , secundum illud : 
Coepit Iesus facere et docere. U ncle et primo 
ipse corpus suum , et sanguinem sumsit , 
et postea discipulis sumendum tradidit. 
ibid. c. Et paullo post : In Euangeliis le- 
gitur quod Christus accepit panem, et ca-r- 
licem . Non est autem mtelligendum , quod 
acceperit solum in manibus , ut quidam 
dicunt ; sed eo modo accepit , quo aliis 
accipiendum tradidit. U nde quum disci- 
pulis dixerit Accipite et comedite , et ite- 
rum Accipite et bibite , intelligendum est, 
quod ipse accipiens comederit , et biberit 
ibid. ad \. 

J. VII. Quamquam omnes omnino Catholici 
Theologi in Missa yerum,ac proprium sacri- 4 
ficium agnoscant, fidei epirn dogma est hoc, 
ut iam demonstravimus : non omnes tamen 
eandem sententiam tenent, ubi quaeritur , in 

qnanom Missae pane Sacrificium proprie 
consistat. Nos nimiae prolixitatis vitandae 
studio , praecipuas afferemus. Nonnulli ^qui-. 
bus consentire videtur Magister Sententiarum 
totum Missae sacrificium in Crucis Sacrificii' 
repraesentatione consistere arbitrati sunt. Et 
semel Christus , sic loquitur citatus TbeqH 
logus, mortuus est in Cruce, ibique im- 
molatus est in semetipso : quotidie autem 
immolatur in Sacramento , quia in Sacra- 
mento recordatio Jit illius , quod factum 
est semel. Lib. IV. Distinet. XII. In qui- 
bus Magistri verbis notatione dignum’, quod 
nulla fit immolationis mentio ,. sed tantum 
immolationis recordatio nominatur. Quare 
haec sententia iure Theologis quam plu- 
rimis non arridet. Revera nondum , ani- 
madvertit Estius, hoc pacto explicatur pro- 
prii nominis Sacrijicium. Nam iuxta eam 
declarationem pictura , vel actio scenica 
Christi passionem nobis repraesentans pro- 
prie sacrificium diceretur. In cit. Lib.* et 
Dist. $. XII. Estius autem sentit in pluri- 
bus Missae panibus simul sumtis Eucharistia 

ci sacrificii naturam ponendam esse. Quarum 
prima, et praecipua est consecratio , sic ipse 
loquitur ,’ ibid. Altera autem pars est spe- 
cierum fractio. Sic enim pergit: An autem 
etiam fractio specierum Eucharistiae pas- 
sionem Christi repraesentet , ac subinde 
partem aliquam huius sacrificii constituat , 
quaeri potest. Quidam negant , eo quod 
fractio tantum instituta videatur ad distri- 
butionem. Sed rectius affirmant alii et pro- 
bant , quia ad fractionem expressa fit pas- 
sionis commemoratio , dicente Sacerdote. 
Agnus Dei qui tollis ee. Et Apostolus I. 
Cor. XI. dicit Christum dixisse in huius 
Sacrificii institutione : Hoc est corpus meum, 
quod pro vobis frangitur, quomodo Graeci 
legunt. Pro quo apud Lucam legitur: Quod 
pro vobis datur , i de st offertur , ut intelli- 
gamus fractionem illam oblationis huius , 
seu Sacrificii partem constituere, ibid. Ter- 
tia -vero est sanguinis effusio , quae reprae- 
sentatur per hoc quod sanguis bibitur , idest 
per modum potus sumitur. .... Postremum 
inter actiones ad sacrificium pertinentes 

locum habet sumtio , seu cuusumtio rei 
oblatae, ibid. Sed communi Theologorum 
sententia totam sacrificii naturam consecratio 
comprehendit. Quae quidem sententia mul- 
tis Patrum testimoniis comprobatur. Eius- 
modi autem testimonia non referimus, quum 
in dogmaticis propositionibus demonstrandis 
iam pleraque allata fuerint. lS T on est au- - 
tein praetermittendum illud Chrysostomi : 
y ox haec Hoc est corpus meum , semel 
prolata in Ecclesiis ad unamquamque 
mensam ab illo ( Christo ) ad hodiernum 
usque tempus , et usque ad adventum eius , 
Sacrificium perfectum efficit. Homil. I. de 
proditione Iudae, n. 6. tom. II. pag. 584. 
Edit. MM. Confirmatur etiam auctoritate S. 
Thotnae , qui sic scribit: Consecratio Chri- 
smatis, vel cuiuscumque alterius materiae, 
non est sacrificium, sicut consecratio Eucka 
ristiae p. II. q. LXXXII. a IV. a.d i. Et alibi: 
Alia sacramenta perficiuntur in usu fide- 
lium Sed hoc Sacramentum perfici- 

tur in consecratione Eucharistiae, in qua 
Sacrificium Deo offertur, ibid. a. X. ad. i. 

$• VIII. Praecedenti quaestioni adfinjs pror- 

sus est haec, quae sequitur; quo scilicet modo 
in Eucharistiae sacrificio locum habeat victi- 
mae immolatio, seu mactatio. Quidam aiunt 
victimae mactationem ad. Sacrifh ii substan- 
tiam non pertinere , quod similae, farinae , 
aliarumque rerum eiusmodi oblatione in vete- 
ri Testamento praecepta, comprobare conan- 
tur. At haec exempla ad rem non lacere viden- 
tur; alia siquidem est rei animatae, alia inanima- 
tae offerendae ratio. Quidam vero longe plu- 
res in separata panis, et vini consecratione 
mactationem reponunt. Quantum enim est 
ex parte verborum consecrationis , sic ra- 
tiocinatur Eslius, Christus immolatur, idest 
sanguis eius a corpore separatur. Nam et- 
si pecus ita immolaretur , ut tamen per 
miraculum partes divisae adhuc viverent , 
vel in utrisque tota substantia maneret , 
adhuc diceretur immolatum : et si animal 
secaretur in partes , in quibus miraculose 
adhuc, vita remaneret , uti Jit in partibus 1 
sacramenti post fractionem , diceretur nihi- 
lominus late animal immolatum , vel sa- 
crificatum , dummodo talis mactatio , vel 
divisio fieret in agnitionem summi dominii. 

Recte proinde dicere videntur, concludit 
citatus Theologus, qui docent huius sacrificii 
rationem consistere in consecratione, quia 
Christus in altari per modum hostiae si- 
stitur , seu praesens exhibetur. Lib. IV. 
Distin. XII. §. 12. Haec sententia, ait autem 
Bella rminus, non videtur ita satisfacere, ut 
omnino animus conquiescat. Ipse igitur cen- 
set non in separata consecratione, sed in sola 
consecratione Christi immolationem esse re- 
ponendam. Per consecrationem , ita argu- 
mentatur, res quae offertur ad veram, rea- 
lem, et externam mutationem, et destructio- 
nem ordinatur, quod erat necessarium ad 
rationem sacrificii. Nam per consecrationem 
corpus Christi accipit formam cibi ; cibus 
autem ad comestionem , et per hoc adynu- 
talionem, et destructionem ordinatur. Neque 
obstat quod corpus Christi nullam in se 
laesionem patiatur , neque esse suum na- 
turale amittat , quum manducatur Eucha- 
ristia : nam amittit esse sacramentale , et 
proinde desinit realiter esse in altari, de- 
sinit esse cibus sensibilis. Lib. I. de Missa 
cap. XXVII. Atneluec quidem Bellarmini 

sementi a aliis placet , qui animadvertunt 
victimae comestionem , sacrificio iam peracto, 
fieri, ideoque sacrificii ipsius partem inte- 
gralem potius esse, quam essentialem. Hi 
ergo aiunt victimae mactationem esse quidem 
in sacrificio prorsus necessariam 5 sed posse 
vel ante , vel post oblationem locum habere, 
modo cum oblatione moraliter coniungatur. 
Quo posito principio , sic argumentantur : 
Christus in cruce veram, et realem immo- 
lationem passus est , qua immolatione semel 
iam facta , necessarium non est iterum vi- 
ctimam occidi , sed tantum Deo offerri per 
actionem cum immolatione iam facta mora- 
liter coniunctam ; quod quidem in separata 
consecratione obtinetur. Nonnulli denique 
veram immolationem in Eucharistiae Sacri- 
ficio locum habere ita ostendunt. Christus 
id effecit , quod dixit; efficacissima enim ejus 
verba fuerunt. Atqui se. corpus suum tradere 
et sanguinem fundere dixit Eucharistiam 
celebrans. Ergo etsi non in coena , sed po- 
stridie, illorum tamen verborum vi mortuus 
est; idecque verba illa per se immolationis 
verae causa sunt* 



Digitized by 



( aaf } 


DE SACRAMENTO POENITENTIAE. 

Caput I. . 

Quid Poenitentiae nomen significet in Scri- 
pturis ; quid cero sit Sacramentum Poe- 
nitentiae , et quibus vocabulis praecipue 
indicetur, exponitur. 

I. Poenitentiae nomine tria complecti- 
tur Scriptura. Primo scilicet poena , qua 
per pe iratum crimen aliquis quum deteste- 
tur punit , poenitentia vocatur, ubi legimus: 
Si in Tyro , et Sidone factae essent vir- 
tutes , quae factae sunt in vobis , olim 
in cilicio , et cinere poenitentiam egis- 
sent. Matth.XI. 21 , Et alibi: Poenitentiam 
egerunt , Ninivitae, ad praedicationem Io- 
nae. Lue. XI. 52. Secundo poenitentia di- 
citur admissi sceleris odium , ac detestatio , 
ubi scriptum est: Poenitentiam agite, com- 
missum Deicidium odio prosequimini , et 
baptizetur unusquisque vestrum. Actor. II. 58; 

Tertio denique vitae veteris mutatio poeni- 
tentia appellatur in ea sententia: Quae enim 
secundum Deum tristitia est poenitentiam 
in salutem stabilem- operatur. II. Cor. VII. 
10. Poenitentiae vero nomen , si Sancti Isi— 
dori etymon placet , a poena , qua crimen 
suum aliquis punit, proprie derivat. A pu- 
nitione poenitentia nomen accepit , quasi 
punientia , dum ipse homo punit poeni- 
tendo quod male ad/rjisit. Originum Lib. 
VI. At si rem perpendamus, eiusmodi poe- 
nitentia alterius est effectus , illius nempe , 
qua crimen odio liabemus , et detestamur. 
Nullus enim castigat , nisi id. quod male 
factum agnoscit, ac odit. 

§■ II. Poenitentia secundum rationem Sa- 
cramenti, de qua hic loquimur, definiri pot- 
est : Signum sensibile ad reconciliationem 
eorum, qui post Baptismum lapsi sunt, a 
Deo institutum. Vel, ut aliis placet; Sacra- 
mentum , quo relapsis vere contritis, con- 
fessis, et satisfacere proponentibus Sacer- 
dotalis absolutio impenditur. Nimirum Si- 
gnum sensibile , vel Sacramentum dicitur 

Poenitentia, ut id, in quo cum ceteris Sa- 
cramentis convenit, nempe gentis indicetur. 
Quae vero sit propria huius Sacramenti gra- 
*• tia , et quae ipsius materia , ac forma in • 
dicant cetera verba, quibus scilicet huius Sa- 
cramenti a‘ reliquis differentia specifica con- 
tinetur. Reconciliatio enim eorum qui post 
Baptisma in grave crimen relapsi sunt , est 
propria Sacramenti Poenitentiae gratia: Con- 
tritio , Confessio , Satisfactionis propositum 
sunt eiusdem Sacramenti materia vel potius 
quasi materia , forma autem Sacerdotalis 
absolutio. 

<$. III. Ex iam dictis facile prorsus est inteb- 
ligere cur Sacramentum hoc dicatur Poeni- 
tentia , Reconciliatio , Confessio , Si. c ra- 
mentum Absolutionis. Dicitur etiam ma- 
nuum impositio a caeremonia exteriori , quae 
tamen jiec ad Sacramenti substantiam per- 
tinet, nec ita est huius Sacramenti propria, 
> ut Confirmationi quoque ac Ordini minime 
conveniat. A veteribus, Tertulliano praecipue, 
ac Cypriano vocatur Exomologesis , quod 
graecum vocabulum idem sonat ac Confessio: 

Hem Communicatio , seu Communio ; tum 
quia per eam excommunicatiouis vi acui um sol- 
vitur; tum quia peccatores es mortuis, viva 
Christi membra efficiuntur, ideoque cum ceteris 
vivis membris communicant; tum quia lapsis 
post Baptismum ius Eucharistiae percipiendae 
restituitur , et via ad Eucharistiam digne su- 
mendam reseratur. Dicitur demum Pax quia 
per sanctificantem gratiam pax conscientiae 
recuperatur. Non raro appellatur a Patribus 
Secunda post naufragium tabula , quia 
nempe per eam gratia , olim Baptismo ac- 
cepta recuperetur : nec non Laboriosus 
Baptismus , vel Baptismus lacryniarum ; 
non enim sine labore , ac sine lacrymis gra- 
tiam per Poenitentiam recuperant adulti , 
qui nullo labore , ac sine laarymis per 
Baptismum gratiam primo acceperunt itv- 
■Cuites; • ' 




Digitized by Google 



Caput II. 


Quae de Poenitentiae Sacramento Catho- 
lica Ecclesia docet ; quae contra com- 
miniscitur h aer esis , exponuntur. 

I. Sacramenti Poenitentiae Catholicam 
doctrinam propositiones , quas subiicimus , 
complectuntur. • • 

I. Poenitentia in Catholica Ecclesia est ve- 
rum , ac proprium Sacramentum a Bapti- 
smi Sacramento distinctum. 

II. GUristus Poenitentiae Sacramentum in- 
stituens , potestatem quaevis peccata remit- 
tendi , vel retinendi concessit Ecclesiae. 

III. Ad integram , et perfectam peccato- 
rum remissionem requiruntur tres actus in 
poenitente , quasi materia Sacramenti Poe- 
nitentiae, videlicet contritio , confessio , satis ■ 
factio, quae tres Poenitentiae partes dicuntur. 
- IV. Dolor ille , qui contritio appellatur, 

verus, et utilis, liber, et voluntarius est- 
Item Gehennae metus, per quem ad misericor- 

diam Dei de peccatis dolendo confugimus , 
bonus est , et utilis. 

V. i Sacramentalis Confessio iure Divino est 
instituta , et ad salutem necessaria . Haec 
ipsa Confessio impossibilis non est , nec est 
traditio humana a piis abolenda ; atque ad 
eam tenentur omnes et singuli utriusque se- 
xus Christi fideles iuxta magni Concilii La- 
teranensis constitutionem , semel in anno. 

VI. In Sacramento Poenitentiae ad remis- 
sionem peccatorum obtinendam necessarium 

'est iure divino confiteri omnia et singula 
peccata mortalia , quorum memoria cum de- 
bita , et diligenti praemeditatione habetur , 
etiam occulta, et quae sunt contra duo ul- 
tima Decalogi praecepta , et circumstantias , 
quae peccati speciem mutant. Peccata vero 
venialia confiteri licet. 

VII. In Sacramento Poenitentiae tota poena 
simul cum culpa non sem per remittitur a Deo. 

VIII. Sacerdotes, dum imponunt poenas con- 
fitentibus, contra finem clavium, et institu- 
tionem Christi non agunt. 

IX. Pro peccatis, quod ad poenam tempora- 

lem, Deo, per Christi merita, pietatis operibus 
iit satis. Eiusmodi autem opera sunt poenae a 
Deo inflictae , et a poenitentc patienter tole- 
ratae, vel a Sacerdote iniunctae, vel sponte 
susceptae , ut ieiunia, orationes , eleemosy- 
nae , aliaque his similia.* 

X. Absolutio sacramentalis est iudicialis 
actus , non nudum ministerium declarandi 
remissionem peccatorum fide obtentam. 

XI. Soli Sacerdotes, iurisdictionis potestate 
praediti, sunt Sacramenti Poenitentiae mi- 
nistri. 

XII. Summus Pontifex in tota Ecclesia , et 
Episcopi in sua Dioecesi habent ius reservandi 
sibi casus , ita ut ab illis sine speciali iu- 
risdictione inferiores Poenitentiae ministri ab- 
solvefe non possint. 

II. Quod vero ad haereses attinet expo- 
sitae iam doctrinae adversas , primum locum 
obtinet Montanistarum error II. Ecclesiae 
saeculo in Oriente disseminatus. Isti sci- 
licet , prout a Montano eorum parente 
didicerant , facultatem graviora quaedam 
peCcata , veluti idololatriam , homicidium , 



; 

adullerium dimittendi Ecclesiae negabant. 
In eumdem errorem inciderunt saeculo III. 
Novatiani , qui Novati opinionem tempe- 
rarunt ; siquidem iste , multorum veterum 
testimonio , omnem facultatem peccaia remit- 
tendi Ecclesiae ademit. Deinde Waldenses 
Saeculo XIII. item Wicleffitae, Hussitae, et 
Hieronymus Pragensis Saeculo. XIV. et XV. 
Sacramentum Poenitentiae, ut et cetera Sa- 
cramenta, ministrandi facultatem a malis Sa- 
cerdotibus amitti somniarunt. Lutherus por- 
ro , Melancton , aliique ex Lutheranis , licet 
Poenitentiae Sacramentum omnino non reii- 
ciant , utrum tamen veri nominis Sacramen- 
tum sit, dubitant; et absolutionem non esse 
actum iudicialem , sed nudum ministerium 
remissionem peccatorum fide obtentam pro- 
nunciandi delirant. Multi demum Luthe- 
ranorum , et Calvinistae omnes Sacramentum 
hoc penitus reiiciunt , ipsum a Baptismo 
non distingui affirmantes, ac peccatorum re- 
missionem in sola Baptismi memoria repo- 
nentes: quo quidem errore ad omne pec- 
cati genus facillime perpetrandum amplissi- 
mam viam aperiunt. 


» 

Propositio I. 


Poenitentia in Catholica Ecclesia est ve- 
rum , ac proprium Sacramentum a Ba- 
ptismi Sacramento distinctum. 

Probiftur I. Scripturis. Sic enim Petrum 
alloquitur Christus. Tibi dabo claves regni 
Coelorum. Et quodcumque ligaveris super 
terram , erit ligatum et in Coelis ; et quod- 
cumque solveris super terram erit solutum 
et in Coelis. Mattii. XVI. ig. Eisdem ver- 
bis deinde ceteros Apostolos alloquitur: Arnen 
dico vobis t quaecu/nque alligaveritis super 
terram erunt ligata et in Coelo ; et quae- 
cumque solveritis super terram erunt so- 
luta et in Coelo, ibid. XVIII. 18. Demum 
quum a mortuis resurrexisset , sic eosdem 
Apostolos allocutus est : Accipite Spiritum 
Sanctum ; quorum remiseritis peccata re - 
mittuntur eis ; et quorum retinueritis , re- 
tenta sunt. loan. XX. sa. a 5 . Nimirum 
eiuspiodi Christi sententiae omnia illa exhi- 

bent , quae ad constiluendum veri nominis 
Sacramentum requiruntur ; signum nempe 
sensibile , gratiam , et institutionem divi- 
nam. Signum namque sensibile est homi- 
nis quem peccatorum suorum poenitet con- 
fessio , et Sacerdotis absolutio ; utramque 
vero continent allata Christi verba , siqui- 
dem nisi poenitens peccator culpas confitea- 
tur , sententiam suam vel remittendo , vel 
retinendo pronuntiare non potest Sacerdos , 
ut deinceps ostendemus : gratia, est peccato- 
rum remissio, quae per Sacerdotis absolutio- 
nem obtinetur: divina institutio demum est 
ipsa remittendi potestas, quam Christus Apo- 
stolis , eorumque successoribus tradidit. Quod 
vero Poenitentia sit Sacramentum a BaptL- 
smo distinctum evidenter demonstrant tum- 
diversa Christi institutio , tum diversa ma- 
teria , ac forma, tum etiam diversa gratin. 
Baptismum enim Christus instituit diverso 
tempore , nc diversis verbis , ut ex iis , 
quae diximus Vol. V. pag. 240 et seqq. 
constat. Praeterea Bipiismi materia est aqua, 

forma vero : Ego te baptizo cc. ( ut de- 
monstravimus in eodem Vol. pag. i 5 q. ) 
Gratia denique, originalia peccati , actualia 
quoque in adultis , et omnis poenae remis- 
sio ( ibid. pag. 178 ) Porro peccata post 
Baptismum commissa sola Baptismi recor- 
datione non remitti , iam comprobavimus 
( ibid. pag. 197 ). 

• .Prob. II. Patribus. Scribit namque S. Cy- 
prianus: Primus felicitatis gradus est non 
delinquere , secundus delicta cognoscere. 
Illic currit innocentia integra , et illibata , 
quae servet / hic succedet medela , quae 
sanet: quod utrumque isti, offenso Deo , 
perdiderunt , ut et amissa sit gratia , 
quae de Baptismi sanctificatione perci-r 
pitur, et non subveniat Poenitentia , per 
quam culpa curatur. Epist, LV. Si ergo 
Baptismum Sacramentum est, etiam Poeni- 
tentia quae cum Baptismo comparatur Sacra- 
mentum erit. Quomodo autem cum Ba^- 
ptismo S. Cyprianus ; ita cum Baptismo si- 
mul et Confirmatione Poenitentiam componit 
S. Parianus Barcinonensis Episcopus: Solus 

hoc, peccata scilicet remittere, inquies Deus 
poterit. Verum esi , sed et quod per Sacerdo- 
tes suos facit , ipsius potestas est . Nam quid 
est illud quod Apostolis dicit: Quae ligaveritis ^ 
in terris , ligata erunt et in Coelis* et quae- 
cumque solveritis in terris , soluta erunt , et 
in Coelis. Cur hoe ., si ligare hominibus * 

■ac soluere non licebat ? An tantum hoc 
solis Apostolis licet ? Ergo et baptizare - 
solis licet , et .Spiritum Sanctum dare so- 
lis, et solis gerdium peccata purgare, quia 
totum hoc non aliis , quam Apostolis im- 
peratum est. Epist. I. ad Sempronianum 
ISovatianum. Hos sequitur S. loan. Ghryj. 

Qui terram incolunt , atque in ea versa n- 1 
tur , his commissum est , ut ea , quae in 
Coelis sunt dispensent : iis datum est »t 
potestatem habeant , quam Deus optimus 
neque Angelis, neque Archangelis , datam 
esse voluit. Neque enim ad illos dictum 
est. QuaecHinquae alligaveritis in terra* erunt e 

alligata et in Coelo J Eteniih quid hoc - 

aliud esse dicas, nisi omnium rerum coe- 
lestium potestatem illis a Deo concessam? 


* 


-J 

Quorumcumque, ait, peccata retinueritis, re- 
tenta sunt. Quaenam obsecro potestas hac 
una maior esse queatl Et postea : Non solum 
Sacerdotes , quum regenerant. Baptismo sci- 
iicct, sed etiam postea , scilicet Poenitentia , 
.condonandorum peccatorum obtinent pote- 
statem. Lib. III. de Sacerdotio. Concinit Ale- 
xandrinus Cyrillus : Duobus modis, Dei spi- 
ritu afflati homines, peccata remittunt ac rec- 
linent: vel quum dignos admittunt ad Ba- 
ptismum, et indignos excludunt; vel quum 
filios Ecclesiae peccantes corripiunt , ae 
poenitentibus ignoscunt. Lib. XII. in loan. 
Nec non Augustinus ; Agite poenitentiam , 
qualis agitur in Ecclesia , ut oret pro 
vobis Ecclesia. Nemo sibi dicat : Occulte 
ago , apud Deum ago ; Novit Deus qui 
mihi ignoscat , quia in corde meo ago. 
Ergo sine causa dictum est:. Quae solveri- 
tis in terra soluta erunt in Coelo ? Ergo 
sine causa sunt claves datae Ecclesiae 
Dei ? Frustramus Evangelium , frustramus 
verba Christi ? Serm. CCCXCII. n. 3. 

Prob. III. Catholicae Ecclesiae auctoritate. 

Sic enim definit Tridentinum Concilium: Si 
quis dixerit in Catholica Ecclesia Poeni- 
tentiam non esse vere , et proprie Sacra- 
mentum pro fidelibus , quoties post Bar- 
plismum in peccata labuntur, ipsi Deo re- 
conciliandis , a Christo Domino nostro 
institutum ; anathema sit. Sess. XIV. De 
Poenit. Can. I. Si quis Sacramenta con- 
jundens , ipsum Baptismum Poenitentiae 
Sacramentum esse dixerit, quasi haec duo 
Sacramenta distincta non sint , atque ideo 
Poenitentiam non recte secundam post 
naufragium tabulam appellari • anathema 
sit. ibid. Can. II. 

1 'C ' • . ' # 

Obiecta diluuntub. 

Obiic. I. In Actibus Apostolorum ipsos 
Sacramentum Poenitentiae ministrasse nun- 
quam legimus. Commentitium ergo est hoc 
Sacramentum. 

Resp. Actuum Apostolorum silentium, ut- 
pote argumentum mere negativum, Scriptu- 
rae, ac Traditionis positiva argumenta quae 

attulimus destruere nequit. Praeterquamquod 
enim non omnia , quae a Christo , et ab 
Apostolis gesta sunt , refert Scriptura ; con- 
tingere etiam potuit , ut aliqua ex causa 
historiae Apostolicae Scriptor hoc Aposto- 
lorum factum silentio praetermitteret. Ni- 
mirum quum ea narret historicus ille , quie 
Apostoli gesserunt Iudaeis , et Gentilibus 
Christum praedicantes , hi autem non Poe- 
nitentiae , sed Baptismi sacramento indige- 
rent ; mirum non est de Poenitentiae sacra- 
mento ne verbum quidem dixisse. In ea- 
dem vero historia miris laudibus extollitur 
fidelium innocentia ; quae quidem efficiebat, 
ut Poenitentiae usus tunc temporis rarissi- 
mus esset. 

Obiic. II. Poenitentia in veteri quoque 
Testamento eandem vim habuit peccata re- 
mittendi, quam habet in novo Testamento.! 
Atqui in veteri Testamento Sacramentum 
non fuit. Ergo ne in novo quidem Sacra- 
mentum eSt. y’ 

Resp. Falsum prorsus est eandem fuisse 
Poenitentiae efficaciam in antiquo foedere , 

atque in novo.' In antiquo enim simplex 
virtus fuit , quae ex opere operantia re- 
missionem peccatorum vere contrito procu- 
rabat : at contra in novo Testamento sacra- 
menti rationem habet , quod ex opere ope- 
rato peccata remittit , ut iam demonstra- 
.viraus. 


PROPOSITIO II, 

Christus Poenitentiae Sacramentum insti - 
tuens , potestatem quaevis peccata remit- 
tendi , vel retinendi concessit Ecclesiae. 

Prob. I. Scripturis. Quum enim peccata 
remittendi facultatem Petro Christus conces- 
sit., metaphora clavium usus est. Sed qui cla- 
ves habet, aperire potest, quotiescumque vult. 
Ergo Ecclesia quibusvis peccatoribus Coelum 
aperire valet. Deinde vinculorum metapho- 
ram adhibens Christus ipse , vinculum a 
vinculo non distinxit , sed generatim senten- 
tiam pronuntiavit : Quaecumque solveritis 
super terram - } erunt soluta et in Coelo , Nec 

peccatum a peccato discrevit , quum ab- 
solute dixit : Quorum remiseritis pecca- 
ta , remittuntur eis. Ioan. XX. 25 . Immo 
nullum omnino peccatum se excipere aperte 
demonstravit verbis illis , quae ante iam dicta 
protulit ; ait namque ; Sicut misit me Pa- 
ter, et ego ynitto vos. ibid. v. 21. Nimirum 
eandem potestatem peccata remittendi , quam 
ipse a Patre accepit, Ecclesiae concessit. Et 
re quidem vera hanc Christi concessionem 
non alio modo interpretati sunt Apostoli, qui 
a gravissimis quibusque criminibus absolve- 
runt , ut Paulus ab incestu Corinthium illum, 
de quo U. Cor. II. et Ioannes a sceleribus 
multis, et nefariis iuvenem illum perditissi- 
mum , latronum ducem factum , de quo Eu- 
sebius Hist. EccI.Lib.I. Gap. XXIII. et Chry- 
sost. Lib. I. ad Theodorum lapsum Cap. XI. 

Prob. II. Patribus. Hi namque citata Scri- 
pturarum testimonia ita intelligunt, ut omnia 
prorsus peccata , nullo quidem excepto , re- 
mittendi facultatem a Christo Ecclesiae da- 
tam affirment. Nimirum de pace lapsis in idolo- 
latriam danda ita cutn Cypriano scribunt plu- 

* 

res Africani Episcopi : Nec enim fas erat , 
aut permittebat paterna pietas , ct divina 
Clementia Ecclesiam pulsantibus claudi , et 
dolentibus, ac deprecantibus spei salutaris 
subsidium denegari, ut de saeculo recedentes 
sine communicatione , et pace ad Domi - 
mini dimitterentur , quando permiserit ipse 
qui legem dedit , ut ligata in terris , etiam 
in Coelis ligata essent , solvi autem pos- 
sent illic , quae hic prius in Ecclesia sol- 
verentur. S. Cjpr. Epist. LIV. S. Ambrosius 
vero Novatianos ita compellat : Distinctio- 
nem peccatorum facitis , quae solvenda 
vobis putetis , et quae sine remedio arbi- 
tremini ; secl Deus distinctionem non facit, 
qui misericordiam suam promisit omnibus , 
et relaxandi licentiam Sacerdotibus suis 
sine ulla exceptione concessit. Lib. J. de 
1 ’ocnit. Gap. III. n. 10. Quum igitur Apo- 
stolus peccatum remiserit, qua vos auctori- 
tate dimittendum negatis ? Quis reverentior 
Christi Novalianus, an Paulus ? Sed no vere t 
Paulus Dominum misericordem , noverat 
Dominum Jasum severitate magis Dicci- 

pidorum offensum, quam misericordia. ibi. i. 
Cap. XVI. n. 87. Plura demum divinae erga 
peccatores Misericordiae exempla c Scripturis 
colligit S. Paci anus contra Novatianos osten- 
dens omnia prorsus peccata per Exomologesin 
posse remitti. Aliqua brevitatis studio refera- 
mus : Quid illa , inquit , tot similitudinum 
Dominicarum argumenta respondent ? Quod 
drachmam invenit mulier , et gratulatur 
inventam. Quod pastor ovem reportat er- 
raticam. Quod filio revertenti post proda- 
cta omnia bona , et cum meretricibus , et 
fornicariis epotata , pater blandus occur- 
rit , et invidum fratrem ostensa ratione 
castigat ?| Filius , inquiens , meus hic mor- 
tuus fuerat, et revixit, perierat, et inven- 
tus est. Quid ille in via vulneratus , a De- 
vita , et Sacerdote praeteritus ? Nonne 
curatur ? Revolve , quae Spiritus dicat Ec- 
clesiis. Ephesios desertae dilectionis ac- 
cusat ; stuprum Tiathyrenis imputat ; Sar- 
dios in opere cessantes , Pergamenos de- 
centes diversti reprehendit 5 Laodicenorum 
divitias inurit j et tamen omnes ad poe- 

nitentiam satisfactionis invitat. Epist. I. 
ad Sympronian. in Bibliot. PP. Tom. IV. 
pag. 3o6. G. Nec eos audiamus , conclu- 
dit Augustinus Catharos carpens , qui ne- 
gant Ecclesiam Dei omnia peccata posse 
dimittere. Itaque miseri , dum in Petro 
petram non intelligunt , et nolunt credere 
datas Ecclesiae claves Regni Coelorum , 
ipsi eas de manibus amiserunt. De Agone 
Christiano Cap. XXXI. n. 33. 

Probatur III. Auctoritate Catholicae Eccle- 
siae, quae Montanistarum, et Novatianorum 
doctrinam ut haereticam habuit, atque pro- 
scripsit. Catholicae scilicet fidei plura habe- 
mus monumenta. Primum suppeditant Scri- 
ptores, qui adversus Montanistas , et Nova- 
tianos antiquum dogma defenderunt , ut 
constat ex Eusebio Lib. V. Hist. Eccl. Cap. 
XVL XVII. XVIII. XIX. Iis autem , qui 
ab Eusebio commemorantur, alii innumeri 
addi possent , et in primis Sancti Ambro- 
sius, et Pacianus. Alterum Concilia, in qui- 
bus eadem haeresis damnata fuit ; ac prae- 
cipue Romanum sub Cornelio Pontifice medio 

saec. III. cuius definitionem omnes Catholica- 
rum Provinciarum Episcopi libentissime rece- 
perunt , teste Eusebio Hist. Eccl. Lib. VI. 
Cap. XLIII. Tertium, perpetua praxis Eccle- 
siae , quae peccatores quorumlibet criminum 
vel gravissimorum reos ad poenitentiam admi- 
sit. Quartum denique omnia illa Conciliorum 
decreta, et poenitentialium librorum statuta, 
quibus pro varia peccatorum malitia varius 
poenitentiae agendae modus definitur. 

OBIECTA DILUUNTUR. 


Obiic. I. Si peccaverit vir in virum, pla- 
clari ei potest Deus ; si autem in Domi- 
num peccaverit vir , quis orabit pro eo ? 
I. Reg. II. a5. Dantur ergo aliqua peccata , 
quae remitti nequeunt. 

Respondet primo S. Ambrosius : Scriptum 
non est , nullus orabit pro eo ,■ sed quis 
orabit ? Hoc est , quis sit ille , qui in tali 
causa orare possit, quaeritur , non exclu- 

ditur Singularis vitae aliquis 

debet orare pro eo , qui peccavit in Do- 

minum • quo maior culpa, eo maiora sunt 
quaerenda suffragia. L.I. de Poen. Cap.IX. 
n. 40. 

Respondeo secundo. Quum ibi de peccato 
filiorum HeJi loquatur Scriptura , quod erat 
grande nimis coram Domino , quia retra- 
hebant homines a Sacrificio Domini (ibid. 

17. ) suis nempe rapinis , et incontinentiis ; 
Acrborum, quae nobis obiiciunt adversarii , 
hic sensus est 5 scilicet , si unicum cesset 
remedium ad peccata remittenda a Deo insti- 
tutum , qupd est sacrificium , quanam ratione 
peccatorum venia impetrabitur? Veluti quum 
aliquis ei, qui Poenitentiae sacramentum, uni- 
cum scilicet medium ad peccatorum remis- 
sionem oblinendam post Baptismum , omnino 
reiiciat, diceret: » Si quodvis peccatum patra- 
res, tibi ignosceret Dominus; si autem in eo 
pecces , quod Sacramentum hoc tollas , quo- 
modo peccati veniam obtinebis, quum nullum 
aliud suppetat instrumentum a Deo institutum 1 

ad peccata condonanda? » Igitur Scripturae 
sententia ab adversariis obiecta , non probat 
aliqua dari peccata, quae nulla ratione remitti 

possunt ; sed potius omnia peccata remitti 
Poenitentiae sacramento', quo unico sublato 
remedio peccatis remittendis a Deo praescri- 
pto , nullum peccatum remitti potest. 

Obiic. II. Omne peccatum , et blcisphe- 
mia remittetur hominibus , Spiritus autem 
blasphemia non remittetur. Et quicumque 
dixerit verbum contra filium hominis , re- 
mittetur ei ; qui autem dixerit contra Spi- 
ritum Sanctum , non remittetur ei , neque 
in hoc saeculo ; neque in futuro. Matth. 
XII. 5i. 5a. Aliquod ergo peccatum , ut 
blasphemia in Spiritum Sanetum , nullam 
remissionem obtinet. 

Respondet primo S. Augustinus , bla- 
sphemiam in Spiritum Sanctum nihil aliud 
esse , quam impoenitentiam finalem ■ sic 
namque loquitur : Ipsa ergo impoeniten- 
tia est Spiritus blasphemia , quae non 
remittetur neque in hoc saeculo , neque 
in futuro. Contra Spiritum enim Sanctum, 
quo baptizantur , quorum peccata omnia 
dimittuntur , et quem accepit Ecclesia, ut 
cui dimiserit peccata , dimittantur ei, ver- 

bum valde malum , et nimis impium , si- 
ve cogitatione , sive etiam lingua dicit , 
quem patientia Dei , quum ad poeniten- 
tiam adducat , ipse secundum duritiam < 
cordis sui, et cor impoenitens thesaurizat 
sibi iram in die irae , et revelationis iu- 
sti iudicii Dei , qui reddet unicuique se- 
cundum opera eius Haec omnino 

impoenitentia non habet remissionem , ne- 
que in hoc saeculo , neque in Juturo: quia 
poenitentia impetrat remissionem in hoc 
saeculo , quae valeat in futuro. Serm.LXXI. 
de verbis Evang. Mattii, n. 20. Igitur secun- 
dum S. Augustini interpretationem Salvator 
illa sententia non pronuntiat aliquod esse 
peccatum , quod per Poenitentiam remitti 
non possit ; sed nullum sine Poenitentia re- 
mitti peccatum. 

Respondent secundo alii Patres, blasphe- 
miam in Spiritum Sanctum manifestae veri- 
tatis impugnationem intelligendam esse, eam- 4 
que tam grave esse peccatum , ut non 
sine magna difficultate remittatur : tum quia 
peccatura hoc gratiam maxime impedit $ 

tum quia impietati amplissimam aperit viam; 
tum quia non ex ignorantiae tenebris , aut 
corruptae naturae infirmitate sed. ex mera 
malitia oritur. Nimirum blasphemia in Spi- 
ritum Sanctum , ita interpretatur S. Hie- 
.ronymus , ea est, per quam, qui manifeste 
intelligens opera Dei, cum non possit virtu- 
tem Dei negare , eadem stimulatus invidia 
calumniatur ; et Christum, et opera Spiritus 
Sancti dicit esse Beelzebub. In Cap. XII. 
Matth. Quae sane interpretatio contextui Evan- 
gelico perbelle quadrat. 

Non vero absolute fieri non posse eius pec- 
cati remissionem, sed moraliter tantum, idest 
esse difficillimam , animadvertit Chrysosto- 
mus his verbis : Blasphemia autem Spi- 
ritus non remittitur ne poenitentibus qui- 
dem. Et qua ratione stare possit illud ? 
Nam et hoc peccatum poenitentibus remis- 
sum fuit. Multi .enim eorum qui talia di * 
xerunt , postea crediderunt , omniaque ipsis 
remissa sunt. Quid igitur hic significat cum 
dicit , hoc peccatum prae omnibus venia 
carere ? Qua de causa ? Quia quis esset 

Christus , ignorabant : Spiritus vero con- 
gruentem iam notitiam acceperant. Siqui- 
dem per eum Prophetae loquebantur , et 
in veteri lege omnes multa de ipso acce- 
perant documenta. Homil. XLII. in Matth. 
Quod demum impossibile dicatur in scripturis 
id quod difficillime contingit, illa Christi sen- 
tentia praeter ceteras aperte probat : Facilius 
est , camelum per foramen acus transire , 
quam divitem intrare in regnum caelorum. 

Apud homines- hoc impossibile est: 

apud Deum autem omnia possibilia sunt 
Matth. XIX. 24 26. (1). 

Obiic.. III. Qui scit fratrem suum pec- 
care peccatum non ad mortem , petat , 
et dabitur ei vita peccanti non ad mor- 
tem. Est peccatum ad mortem , non pro 
illo dico ut roget quis. I. Ioan. V. 16. 

. Resp. In hanc Ioannis sententiam eadem 


(1) Quot , et quae sint peccati in Spiritum San- < 
ctum species , et qua ratione huiusmodi peccatum 
non remitti dicatur , vide etiam apud S. ThoilWm 
2. 2. quaest. XIV. art. I. II. III. 

animadvertunt Patres , quae in praecedenti- 
bus Scripturae sententiis explicandis iam com- 
memoravimus. Observat enim S. Ambrosius 
loannem non omnino excludere deprecatorem, 
sed potius difficultatem eiusmodi virum in- 
veniendi , qui pro tali peccato deprecetur, 
significare. Lib. L de Poenit. Gap. X. Notat 
deinde S. Augustinus peccatum ad mortem 
esse peccatoris obstinationem , et pervicaciam, 
seu finalem impoenitentiam , ut appellant, 
quod Iudae exemplo probat. Lib. I. de Serm. 
Domini in mont. Cap. XXII. S. Augustino 
concinit S. Pacianus , qui illa loannis verba 
ad peccata manentia pertinere , non ad 
eos , qui aliquando peccaverint , et coepe- 
rint poenitere , antequam quisquam pro 
illis roget , animadvertit : quapropter non 
peccatum a peccato , sed peccatorem ani- 
mo obduratum * a peccatore , qui iam resi- 
piscere incipiat , distinguit. S. Hieronymus 
denique obiecto loannis testimonio non im- 
possibilem significari , sed difiicillimam pro 
peccato ad mortem veniae impetrationem 
considerat. Cernis , inquit, quod si pro pec- 

catis minoribus deprecemur , impetremus 
veniam y si pro maioribus , difficilis impe- 
tratio sit. Lib. It adver. Iovinian. n. 5o. 

Propositio III. 

sid integram > et perfectam peccatorum 
remissionem requiruntur tres actus in 
poenitente , quasi materia Sacramenti 
Poenitentiae , videlicet Contritio , Con- 
fessio , Satisfactio , quae tres Poeni- 
tentiae partes dicuntur. 

Prob. I. Scripturis , quae sine contritione 
nunquam obtineri peccatorum remissionem 
docent. Hebraeos enim a Deo defecturos per 
idololatriae crimen praedicens Moses , sic eos 
ad peccati remissionem obtinendam a Deo 
hortatur : Quumque quaesieris ibi Domi- 
num Deum tuum , invenies eum ; si tamen 
toto corde quaesieris , et tota tribulatione « 
animae tuae. Deut. IV. og. David vero pec- 
* cati sui poenitens sic Deum alloquitur: Sa- 
crificium Deo spiritus contribulatus ; cor 

contritum , et humiliatum Deus non despi- 
cies» Psalm. L. i q. Apostolus demum sic Coriu** 
thiis scribit : Gaudeo non quia contristati 
estis , sed quia contristati estis ad poeni- 
tentiam. Contristati enim estis secundum 
Deum . ...... quae enim secundum Deum 

tristitia est, poenitentiam in salutem stabi- 
lem operatur. II. Cor. VII. g. io. Quod au- 
tem cordis contritioni peccatorum confessio 
adiungenda sit ex praecepto divino , mox 
in Prop. V. demonstrabimus. Denique de 
satisfactionis necessitate loquuntur haec Scri- 
pturarum testimonia : Convertimini ad me 
in toto corde vestro, in ieiunio, et in fletu, 
et in planctu. Ioel. II. 12. Convenerunt filii 
Israel in ieiunio , et in saccis , et humus 
super eos. ... et confitebantur peccata .sua. 

II. Esdr. IX. 1. 2. Peccata tua eleemosy- 
nis redime , et iniquitates tuas misericor- 
diis pauperum. Daniel. IV. 24. Facile fru- 
ctus dignos poenitentiae. Luo. III. 8. 

Prob. II. Patribus; Confiteantur singuli , 
sic scribit S. Cyprianus, quaeso vos, fratres 
dilectissimi , delictum suum , dum adhuc 

qui deliquit in saeculo est , dum admitti 
confessio eius potest , dum satisfactio , et 
remissio facta per Sacerdotes apud Domi- 
num grata est. Convertamur ad Dominum 
mente tota, et poenitentiam criminis veris 
doloribus exprimentes , Dei misericordiam 

deprecemur Iram et offensam eius 

ieiuniis , fletibus , planctibus , sicut admo- 
net ipse , placemus. Lib. de Lapsis. Per- 
fecta poenitentia , sic S. Ioan. Chrysost. , 
cogit *poenitentem omnia libenter ferre) in 
corde eius contritio , in ore confessio , in 
opere toto humilitas : ut quibus modis Deum 
offendimus , corde , ore , opere , iisdem 
reconciliemur Deo; corde quidem per con- 

i 

tritionem , ore per confessionem , ac opere 
per satisfactionem. Serm. de Poenit. Qui 
agit poenitentiam , sic S. Ambrosius , non 
solum diluere lacrymis debet peccatum 
suum ; sed etiam emendatioribus factis 
operire , et tegere delicta superiora. Lib. II. 
de Poen. Cap. V. n. 35. Et paullo post : Si vis 
iustificari , fatere delictum tuum. Solvit enim 
criminum nexus verecunda Confessio pec~ 


\ 

catorum, ibid. cap. VI. n. 4o. Implicatus tam 
mortiferorum vinculis peccatorum, sic de- 
mum S. Augustinus , detrectat , aut differt, 
aut dubitat confugere ad ipsas claves Ec- 
clesiae , quibus solvatur in terra , ut sit 
solutus in Coelo , et audet sibi post hanc 
vitam , quia tantum Christianus dicitur, 

salutem aliquam polliceri. Judicet 

ergo seipsum homo in istis voluntate , dum 
potest , et mores convertat in melius ; ne 
quum iam non poterit , etiam praeter 
voluntatem a Domino iudicetur. Et quum 
ipse in se protulerit severissimae medici- 
nae , sed tamen medicinae sententiam , 
veniat ad Antistites , per quos illi in Ec- 
clesia claves ministrantur ; et tamquam 
bonus iam incipiens esse filius, materno- 
rum membrorum ordine custodito , a Prae- 
positis sacramentorum accipiat satisfactio- 
nis suae modum , id tamen agat , quod 
non solum ipsi prosit ad recipiendam sa- 
lutem , sed etiam ceteris ad exemplum. 
Ser. CCCLI. dc Poeni t. Et alibi : Sanat hu- 
miliatos corde , sanat confitentes , sanat 

Seipsos punientes , in se severum iudicium 
exercentes , ut possint esse illius miseri- 
cordiam sentientes. Enarrat, in Psal. CXLVI. 
n. 

Prob. III. Catholicae Ecclesiae auctorita- 
te. Sic, enim declaravit Eugenius IY . Quar- 
tum Sacramentum est Poenitentia , cuius 
quasi materia sunt actus poenitentis , qui 
in tres distinguuntur partes. Quarum pri- 
ma est cordis contritio Secunda est 

oris Confessio. Tertia est satisfa- 

ctio pro peccatis. Decr. pro Instruet. A.rm. 
Concilium denique Tridentinum ita defini- 
vit : Si quis negaverit ad integram , et 
perfectam peccatorum remissionem requiri 
tres actus in poenitente , quasi materiam 
Sacramenti Poenitentiae , videlicet Con- 
tritionem , Confessionem , et Satisfactionem, 
quae tres Poenitentiae partes dicuntur ; 
aut dixerit duas tantum esse Poenitentiae 
partes , terrores scilicet incussos conscien- 
tiae , agnito peccato , et fidem conceptam 
ex Evangelio, vel absolutione , qua credit 
quis , sibi per Christum remissa pec- 
cata ; anathema sit. Sess. XIV. Can. IV. 

Propositio IV. 

Dolor ille , qui Contritio appellatur , verus 
et utilis, liber, et voluntarius est Item 
Gehennae metus , per quem ad miseri- 
cordiam Dei de peccatis dolendo confu- 
gimus , bonus est , et utilis. 

Prob. I. Scripturis , quae animi dolorem > 
seu cordis contritionem Deo placere testan- 
tur. Legimus enim. Iuxta est Dominus iis, 
qui tribulato sunt corde , <rvvrirp\ppwts 
t>i» x&pfrta.v, contritis corde, ut legunt LXX 
Interpretes, et humiles spiritu salvabit Psal. 
XXXIII. 19. Cui testimonio prorsus concors 
est aliud eiusdem Davidis supra allatum , 
nempe : Cor contritum , et humiliatum Deus 
non despicies. Confirmat Isaias , ubi Domi- 
num ista v?rba facientem deprehendimus: 
Ad quem autem respiciam , nisi ad pau- 
perculum, et contritum spiritu, et tremen- 
tem sermones meos. LXVI. 2. Porro dolo- 
rem ipsum praecipit Deus dicens : Scindite 

corda vestra. Ioel. II. i3. Quod si contritio 
Deo placet , et a Deo ipso praescribitur , ve- 
rus et utilis dolor est , nec non liber , et 
voluntarius. Praeterea bonum , et utilem 
esse Gehennae timorem, quo perterriti pec- 
cata detestamur, hae scripturarum sententiae 
comprobant: Deum time , et mandata eius 
observa. Eccle. XII. i3. In tota anima tua 
time Dominum. Eccli VII. 3i. Timete Do * 
minum omnes Sancti eius. Psal. XXXIII. 
io. Timete eum , qui postquam occiderit, 
habet potestatem mittere in Gehennam ; 
ita dico vobis hunc timete. Luc. XII. 5. 

Probatur II. Traditione , cuius plura te- 
stimonia iam retulimus in praecedenti pro- 
positione ; sed illis haec etiam addere iuva- 
bit : Si quem de tuis carum , sic pecca- 
torem nulla animi contritione affectum arguit 
S. Cyprianus, mortalitatis exitu perdidisses, 
ingemisceres dolenter , et fleres , facie in- 
culta , veste mutata , neglecto capillo, vultu 
nubilo , ore deiecto indicia moeroris osten- 
deres. Animam tuam misera perdidisti ; 
spiritaliter mortua supervivere hic tibi , et 

ipsa ambulans fimus tuum portare coepi- 
sti : et non acriter plangis , non iugiter in- 
gemiscis ? Non te vel pudore criminis, vel 
continuatione lamentationis abscondis ? Et 
■paullo post; Agite poenitentiam plenam, do- 
lentis, ac lamentantis animi probate moesti- 
tia/n. Lib. de Lapsis. Compunctio sanitas ani- 
mae est, sic loquitur S.Ephrem Syrus, illumi- 
natio mentis -est : compunctio remissionem 
delictorum nobis acquirit; compunctio Iesum 
unigenitum facit in nobis habitare . Lib. de 
extr. Iud. Cap. V. His concinit Chrysostomus : 
Lugendum est, et flendum, et per totam vitam 
plangendum , ut vel sic occupata in luctu, et 
lacrymis anima erubescat peccare. Denique 
lugentes pro carorum suorum amissione 
interrogemus. Si quando aut unicum pater 
filium, aut uxor ereptum cito plangit ma- 
ritum , quomodo velut fulmine quodam icta 
anima contremiscit , et in stuporem verti- 
tur ? aufugiunt continuo , nec usquam ap- 
parent omnes illae molles ^ et dissolutae 

deliciae Una sola cogitatio lugenti , 

unus intuitus imago defuncti est ..... sic 

oportebat ei nos salutem nostram lugere 
■'perditam , atque animam nostram mortuam 
lamentari. Exhibeamus animae nostrae , 
quod illi exhibent carni alienae. An non , 
extremae miseriae est , ut hi quidem qui 
filios , aut uxores lugent , ad nihil aliud 
occupent , nisi ut defunctos suos quasi in- 
tueantur i nos vero , quibus salus mortua, 
et Regni Coelorum spes extincta est, omnia 
magis , quam illa cogitemus. Lib. I. tlc 
Compunct. Concludit demum Augustinus , qu.i 
exponens illa, verba Psalmi.' Qui sanat contri- 
tos corde, et alligat contritiones eorum , ita in- 
quit : Qui cor non conterunt, non sanantur 
Sanaberis ergo, corde contrito sanabe- 
ris. Noli erubescere , contere cor, tales sa- 
nat Deus, Enarrat, in psal. CXLVI. n. 5.6. 

De gehennae vero timore ita loquuntur 
Patres, ut^eum bonum, ac utilem esse aperte 
ostendant. Sic enim scribit Tertullianus: Si 
de Exomologesi retractas , Gehennam in i 
corde considera , quam tibi Exomologesis 
extinguit : et poenae magnitudinem prius 
imaginare , ut de remedii adeptione non 

dubites. Lib. de Poenit. Item Clemens Ale- 
xandrinus : Fides est prima ad salutem 
inclinatio , post quam timor , et spes , et 
Poenitentia. Et paullo post : Qui timorem 
damnant, ii legem etiam insectantur ; quod 
si legem , clarum est , quod et eum , qui 
legem tulit, Lib. II, Stromatum, Nec non 
S, Hieronymus : Fuit, inquit, primum Deus 
* ut filii eius simus, et bonum voluntate fa- 
ciamus : si hoc consequi nolumus, ut saltem 
nos servos habeat, et a malis per suppli- 
ciorum formidinem recedamus ut de 

timore servorum ad gloriam filiorum trans- 
eamus. In Cap. I. Malach, Et alibi ; Ut 
qui pudore , vel verecundia non tenentur, 
agant poenitentiam saltem comminatione 
poenae. In Cap. II . Mich. Quibus addendus 
loanncs Cbrysostomus. Hoc solum est quod 
exposcitur a nobis, ut semper recordemur, 
et. ad animum revocemus mala nostra , ut 
pro eis supplicemus Deo , ut gehennam 
ponamus ob oculos, et Angelos qui in die 
iudicii ubique discurrunt, et congregant de 
omni orbe terrarum eos , qui mittendi sunt in 

gehennam ac suppliciis tradendi. Ponamus 
etiam ob oculos quanti doloris est excludi 
ac proiici a Regno Coeloruin, quod gravius 
est ipsa gehenna. Lib. I. de Compunct. 
S. Augustinus denique illa verba Psalmi : 
Beati omnes qui timent Dominum, explicans 
ait : Ille timor nondum castus praesentiam 
Domini, et poenas timet, timore facit quid- 
quid boni facit, non timore amittendi bo- 
num illud , sed timore patiendi illud ma- 
lum : non timet ne perdat amplexus pul- 
cherrimi Sponsi , sed timet ne mittatur in 
gehennam. Bonus est et iste timor , utilis 
est. In Psal. C XXVII. Et alibi : Stimulat 
timor , sed noli timere , intrat caritas , 
quae sanat quod vulnerat timor ; timor Dei 
sic vulnerat, quomodo medici ferramentum 
putredinem tollit , opus est ergo ut intret 
timor primo, per quem- veniat caritas: ti- 
mor medicamentum , caritas sanitas. Tract. 
IX. in Epist. Ioan. 

Prob. 111. Catholicae Ecclesiae auctoritate. 
Nam ita definivit Tridentinum : Si quis di- 
xerit eam Contritionem , quae paratur per 

discussionem , collectionem , et detestatio- 
nem peccatorum , qua quis, recogitat an- 
nos suos in amaritudine, animae suae , pon- 
derando peccatorum suorum gravitatem , 
multitudinem , foeditatem , amissionem ae- 
ternae beatitudinis , et aeternae damnatio- 
nis incursum , cum proposito melioris vi- 
tae , non esse verum , et utilem dolorem , 
nec praeparare ad gratiam , sed facere 
hominem hypocritam, et magis peccatorem: 
demum illam esse dolorem coactum , et non 
liberum , ac voluntarium ; anathema sit. 
Sess. XIV. Can. V. Quod vero ad gehennae 
timorem adunet, ita idem- Concilium decre- 
vit : Si quis dixerit gehennae metum , per 
quem ad, misericordiam Dei de peccatis 
dolendo confugimus , vel a peccando absti- 
nemus, peccatum esse, aut peccatores pe- 
iores facere , anathema sit. Sess. VI. de 
Iustificatione Can. VIII. 

Propositio V. . . 

Sacramentalis Confessio iure Divino est in- 
stituta , et ad salutem necessaria. Haec 
ipsa Confessio impossibilis non est, nec 
est traditio humana a piis abolenda ; 
atque ad eam tenentur omnes et sin- 
guli utriusque sexus Christi fideles , iuxta 
magni Concilii Lateranensis constitu- 
tionem , semel in anno. 

Proh. Quod ad primam partem I. Scri- 
pturis. Illis namque verbis, quibus Aposto- 
lis ligandi , atque solvendi ; remittendi , ac 
retinendi potestatem reliquit Christus , eos 
iudices constituit : siquidem ius sententiam 
vel remissionis , vel retentionis pronuntian- 
di concessit. Atqui sententiam pronuntiare 
non potest iudex , nisi causam cognitam , 
perspectamque habeat. Causam igitur expo- 
nat oportet' po enitens . ut ea considerata , 
sententiam dicant a Christo constituti iudices. 
Praeterea eisdem Christi verbis poenas , qui- 
bus Divinae iustitiae faciat satis peccator , 

imponendi facultatem acceperunt Apostoli , 
ut in VIII. Propositione demonstrabimus. 
Atqui poena numero , et gravitati culparum 
respondere debet. Culpas igitur manifestet 
necesse est peccator , quod quidem Sacra- 
meutali Confessione iit. 

Prob. II. Patribus. Scribit enim apertissi- 
me S. Cyprianus : Denique quanto et fide 
maiores , et timore meliores sunt, qui quam- 
vis nullo sacrificii, aut libelli facinore con- 
stricti , quoniam tamen de hoc vel cogita 
v erunt , hoc ipsum apud Sacerdotes Dei 
dolenter , et simpliciter confitentes , Exo- 
mologesin conscientiae faciunt , animi sui 
pondus exponunt , salutarem medelam par- 
vis licet, et modicis vulneribus exquirunt. 
Lib. de Lapsis. Nec minus aperte Orige- 
nes : Est adhuc et septima , licet dura et 
laboriosa , per poenitentiam remissio pec- 
catorum , qUum lavat peccator in lacry- 
mis stratum suum , et fiunt ei lacrymae 
suae panes die ac nocte ; et quum non 
erubescit Sacerdoti Domini indicare pec- 
catum suum , et quaerere medicinam, se- 

eundum eum , qui ait : Dixi pronuntiabo 
adversum me iniustitiam meam Domino , 
et tu remisisti impietatem cordis mei. H q— 
inii. II. in Levit, n. 4 - Eadem evidentia. S. Ba— 
silius: Omnino , ait , in peccatorum con- 
fessione eadem ratio est, quae in apertione 
viliorum corporis. Ut igitur vitia corporis 
nequaquam quibusvis temere homines ape- 
riunt , sed iis tantummodo , qui rationem 
qua ea curanda sint teneant: eodem modo 
etiam peccatorum confessio fieri debet apud 
eos videlicet , qui ea possint curare , scilicet 
Sacerdotibus, ut paullo ante clarius adfirmat 
his verbis : Peccata iis confiteri necesse est, 
quibus mysteriorum Dei concredita dispen- 
satio est. In Regulis brevioribus , Respons. ad 
interrogat. 228, et 22g. De S. autem Am- 
brosio , narrat Paulinus : Quotiescumque illi 
aliquis ob percipiendam poenitentiam la- 
psus suos confessus esset, itu flebat, ut et flere 
illum compelleret. Videbatur enim sibi cum 
tacente tacere. Causas autem criminum , 
quas illi confitebantur , nulli nisi Domino 
soli , apud quem intercedebat loquebatur . 

In vita n. 5g. Ipse Ambrosius: An quisquam 
ferat , ut erubescas Deum rogare, qui non 
erubescis rogare hominem ? Et pudeat te 
Deo supplicare , quem non lates ; quum 
non pudeat peccata tua homini, quem la- 
teas, confiteri ? Lib. II. de Poenit. Cap. X. 

S. Gregor. Nyssenus vero ita loquitur: Auda- 
cter ostende illi ( Sacerdoti) quae sunt re- 
condita , animi arcana tamquam occulta 
vulnera medico retege: ipse et honoris , et 
valetudinis tuae Titionem habebit. Orat, in 
mulierem peccatr. in fin. Item S. Padanus: 

Vos ergo , inquit , poenitentiam recusatis: 
vos , inquam , post impudentiam timidos , 
post peccata verecundos : qui peccare non 
erubescitis, et etubescitis confiteri : qui cum 
mala conscientift Dei sancta contingitis , 
et altare Domini non timetis ..■>... Rogo 
ergo vos , fratres , etiam pro periculo meo, 
per illum Dominum' , - quem occulta non 
fallunt , desinite vulneratam tegere con- 
scientiam. Prudentes aegri medicos non 
verentur , ne in occultis quidem ' corporum 
partibus etiam secaturos , etiam perusturos'. 

\ 

Iu Paraenesi ail Poeni t. ]Nec non S. Hiero- 
nymus: Si quem serpens Diabolus occulte 
momorderit , et , nullo conscio , peccati ve- 
neno infecerit ; si tacuerit qui percussus 
est , et non egerit poenitentiam , nec vul- 
nus suum fratri , et magistro voluerit con- 
fiteri • magister qui habet linguam ad cu- 
randum, facile ei prodesse non poterit. Si 
enim erubescat aegrotus vulnus medico con- 
fiteri , quod ignorat, medicina non curat. 
In Cap. X. Eccle. S. Augustinus denique : 
Tristis esto antequam confitearis ; confes- 
sus exulta , iam sanaberis. Conscientia 
tua saniem collegerat, apostema tumuerat , 
cruciabat te , requiescere non sinebat. . . . 
confitere , exeat in confessione , et defluat 
omnis sanies , iam exulta , iam laetare ; 
quod reliquum est facile sanabitur. Enarrat, 
in Psal. LXVI. Serm. I. n. 7. 

Probatur III. Catholicae Ecclesiae auctori- 
tate. In Concilio enim Lateranensi IV. an- 
nuae Confessionis praeceptum reperimus: Om- 
nis ulriusque sexus fidelis , inquit , post- 
quam ad annos discretionis pervenerit , 

omtua sua solus peccatu confiteatur fide— 
liter , saltem semel in anno , proprio Sa- 
cerdoti. Cap. XXL Deinde inter articulos loan- 
nis Wiccleffi a Concilio Constantiensi damnatos 
septimum habet locum hic, nempe: Si homo 
debite fuerit contritus , omnis confessio exte- 
rior est sibi superflua 3 et inutilis. Sess. "N III. 
Eugenius vero IV. in Gonc. Florentino Con- 
fessionem Sacramenti Poenitentiae partenx 
esse docet: Secunda (pars) est oris confes- 
sio: ad quam pertinet , ut peccator omnia 
peccata , quorum memoriam habet , suo 
Sacerdoti confiteatur integraliter. Decret. 
pro Instr. Armen. Omnia demum complexus 
est Concilium Tridentinum his duobus' Ca- 
nonibus: Si quis negaverit , Confessionem 
Sacramentalem vel institutam , vel ad sa- 
lutem necessariam esse iure divino , aut 
dixerit modum secrete confitendi soli Sa- 
cerdoti , quem Ecclesia Catholica ab initio 
semper observavit , et observat , alienum 
esse ab institutione , et mandato Christi , 
et inventum esse humanum; anathema sit. 
Sess. XIV. Canon. VI. Si quis dixerit , 

I ‘ 

Confessionem, omnium peccatorum , qualem 
Ecclesia servat , esse impossibilem , et 
traditionem humanam a piis abolendam , 
aut ad eam non teneri omnes , et singulos 
utri usque sexus Christi fideles, iuxta magni 
Concilii Lateranensis constitutionem, semel 
in anno , et ob id suadendum esse Christi 
fidelibus , ut non confiteantur tempore Qua- 
dragesimae ; anathema sit. Ibid. Can. VIII. 

Prob. IV. ratione Theologica , quae ad 
tria praecipue capita reduci potest. Primum, 
scilicet Confessionis antiquitatem spectat. Quod 
enim in universa Ecclesia semper , et ab omni- 
bus usitatum est, boc certe quidem iure Divino 
est institutum. Talem vero esse sacramenta- 
lem Confessionem Patrum vel vetustissimorum 
testimonia evincunt. Alterum ad Confessio- 
nis difficultatem pertinet , quae tanta est , 
ut nisi eant Deus praecepisset , Ecclesia nun- 
quam praescribere ausa fuisset,- nec fideles 
ab ea eiusmodi legem facile accepissent. Quid 
enim gravius, quid homini molestius, quam 
ut singillatiin peccata sua , etiam graviora , et 
verecundiora nulli , nisi Deo , ac sibi co- 




Digilized by Google 



( 370 ) 

gnita, et seria meditatione in memoriam re- 
vocanda alteri aperiat? Tertium denique Con- 
fessionis utilitatem respicit, quae adeo magna 
est , et homini , ne in peccata ruat , coer- 
cendo tam opportuna, ut nonnisi Deo au- 
ctore institui potuisse nemo in dubium re- 
vocaverit. 

Quod ad secundam vero Propositionis par- 
tem attinet ; iisdem Scripturae , ac Tradi- 
tionis testimoniis comprobatur, et confirma- 
tur. Si enim Sacramentalis Confessio iure 
Divino praecipitur, ut iam demonstravimus, 
nec impossibilia , nec traditio humana a 
piis abolenda dici omnino potest. Qua namque 
ratione traditio humana appellari potest, quae 
npn ab homine , sed ab ipso Deo originem 
suam ducit ? Quomodo a piis abolendum , 
quod Deus ipse praescripsit ? Quomodo id 
fieri non potest, quod Deus faciendum im- 
peravit 

Quod demum ad tertiam Propositionis par- 
tem , nimis apertum est Concilii Lateranen- 
sis praeceptum , cuius verba iam retulimus. 
Quis vero nescit in iis , quae ad Dei cui- 

tam , animarumque salutem perlinent , Ec- 
clesiae a Christo ius concessum leges' ferendi? 
Sicut ergo Ecclesia, iure a Christo sibi con- 
cesso j revelatas veritates docet , ac explicat ; 
sic Sacramentorum usum quod ad tempus, 
et alia eiusmodi determinat, ac praescribit. 
Sed potestatem legum in iis, quae ad Dei cul- 
tura, animarumque salutem spectant, feren- 
darum Ecclesiae a Christo datam in Tractatu 
de Locis iam ostendimus. 

Obiecta diluuntur. 

Obiic. I. Calvinus Confessionis legem no- 
vam esse , et ante iponcilii Lateranensis prae- 
ceptum prorsus ignotam. Miror qua fronte , 
sic loquitur more suo audacissimus Haereti- 
cus , ausint contendere Confessionem , de 
qua loquuntur , iuris esse Divini, cuius 
equidem vetustissimum esse usum fatemur, 
sed quem facile possumus evincere , olim 
fuisse liberum . Certe nullam de ea statam 
fuisse legem , aut constitutionem , ante 
Innocentii HI, tempora , eorum quoque 

annales narrant . Et infra : Itaque ipsis 
testibus , nondum elapsi sunt anni trecenti , 
ex quo iniectus ab Innocentio III. laqueus , 
et imposita confitendi necessitas. Atque , 
ut de tempore taceam , sola verborum 
barbaries fidem legi abrogat. Nam quod 
iubenl boni Patres , omnem utriusque se- 
xus quotannis semel proprio Sacerdoti 
confiteri omnia peccata ; faceti homines 
lepide excipiunt , hoc praecepto teneri so- 
los hermaphroditos , ad neminem vero spe- 
ctare , qui sit vel mas , vel faemina. 
Lib. III. Instit. Gap. IV. <J. jj. 

Resp. Multa coacervat Calvinus, ut sti- 
let, quae falsa omnino sunt. Primum enim 
ait Confessionis usum olim fuisse liberum ; 
quum veteres , ex quorum testimoniis Calvi- 
nus ipse didicit peccatorum confessionem 
a primis usque saeculis in usu fuisse, illam, 
ut prorsus necessariam ad culparum remis- 
sionem obtinendam ; ac peccatores , antequam 
propria peccata confiterentur , ab Euchari- 
stia percipienda arcendos apertissime doceant. 
Deinde adserit ante Innocentii III. tempora 

nullam fuisse legem, quae peccaiorum con- 
fessionem praeciperet ; quum Innocentius III. 
tempus Confessionis faciendae definiverit, non 
Confessionem ipsam praescripserit. Plura enim 
Concilia, quae Lateranense IV praecesserant, 
de Confessione loquuntur (1) ; nec tamen 
haec ipsa Concilia Confessionis legem ferunt, 
sed aut de silentio a Sacerdote servando , 
aut de aliis , quae ad Confessionem ipsam 
spectant, verba faciunt. Nullum ergo Conci- 
lium Confessionis legem tulit , sed eam in 
Ecclesia iam vigentem opportunis regulis 
confirmavit , ut magis magisque fidelium 
utilitati consuleret. Porro falsum est annales 
nostros narrare , nullam fuisse Confessionis 
legem ante Innocentium III.; solus namque 
Platina, qui vitas Pontificum privata aucto- 
ritate , et saepe a vero aberrans scripsit , 
non Confessionis legem ab Innocentio IIL 
promulgatam , sed Zephyrini decretum de 


(1) Harum Synodorum sententias vide apud 
Bellarminum de Poenit. Lib. III. Cap. V. 

Eucharistia in Paschate recipienda , ad Con- 
fessionem ab Innocentio III.- extensum re- 
fert. Atqui haec ipsa Scriptoris alioquin 
suspecti narratio Calvino adversatur. Sicut 
enim Zephyrini decretum Eucharistiam a 
Christo praeceptam non fuisse non ppobat ; 
ita nec etiam Innocentii III. decretum Con- 
fessionem a Christo statutam non fuisse osten- 
dit : sed qua ratione Zephyrinus Euchari- 
stiae legem a Christo latam, eadem ratione, 
Innocentius III. Confessionis legem a Christo 
■promulgatam quod ad tempus determinavit. 
Denique ad rem non facit verborum , quae 
in decreto adhibuit Innocentius III. barbaries. 
Esto enim , barbarae sint , quantum Calvino 
lubet, voces illae utriusque sexus-, idcirco fal- 
sum erit Innocentii III. decretum? At bar- 
baras fuisse voces illas ne dicere quidem 
possumus , quum ipsas non semel adhibue- 
rit Hieronymus (i) , quem certe barbarum 
Galvinus ipse non iudicaverit. 


(i) Hieronymi sententias vide apud Bellarmi- 
num de Pocnit. Lib. III. Cap. XIV. 

Obiic. II. Calvinus. Deinde luculenta te- 
stimonia extant tum in historiis , tum apud 
antiquos alios Scriptores, quae docent hanc 
fuisse politicam disciplinam ab Episcopis 
institutam , non legem a Christo , aut Apo- 
stolis positam. Unum dumtaxat e multis 
proferam , quod non obscurum eius rei do- 
cumentum erit. Refert Sozomenus fuisse 
hanc Episcoporum constitutionem diligen- 
ter observatam in Ecclesiis Occidentalibus, 
praesertim vero Romae: quo significat non 
fuisse universale omnium Ecclesiarum in- 
stitutum. Unutn autem e Presbyteris pe- 
culiariter destinatum fuisse dicit , qui huic 
muneri praeesset : quo abunde confutat , 
quod isti de Clavibus , universo Sacerdotali 
ordini in hunc usum promiscue datis , men- 
tiuntur , siquidem non omnium Sacerdotum 
communis erat functio , sed singulares unius 
partes , qui ad id electus ab ' Episcopo 
fuerat. Is est , quem hodie quoque in sin- 
gulis Cathedralibus Ecclesiis Poenitentia- 
rium vocant , graviorum criminum , et quo- 
rum censura ad exemplum pertinet , co- 

gniior. Subiicit deinde , eum quoque 
rem Constantinopoli fuisse , donec ma- 
trona, quaedam , confitentem simulans , ea 
specie consuetudinem , quam habebat cum 
Diacono, praetexuisse deprehensa esset. Ob 
id facinus Nectarius vir et sanctitate , et 
eruditione clarus , illius Ecclesiae Epi- 
scopus , confitendi ritum abrogavit. Hic 
aures asini Jsti arrigant. Si lex Dei erat 
auricularis Confessio, qui ausus esset Ne- 
ctarius eam refigere , et convellere ? Ne- 
ctarium sanctum Dei hominem , .omnibus 
veterum suffragiis probatum , haereseos , 
et schismatis accusabuntl Sed eodem cal- 
culo damnabunt Ecclesiam Constantino- 
politanam , in qua confitendi morem , non 
ad tempus modo dissimulatum fuisse , sed 
ad suam usque memoriam obsolevisse , 
affirmat Sozomenus: immo non Constantino- 
politanam , sed Orientales omnes Ecclesias, 
defectionis reas agant, quae inviolabilem, 
si verum dicunt , legem , et Christianis 
omnibus mandatam neglexerunt. Lib. III. 
Instit. Cap. IV. 7- 

Resp. Heic etiam multa congerit Calvinus, 
quae omnino falsa sunt. Primo enim , cur ex 
tot luculentis testimoniis antiquorum Scri- 
ptorum unicum Sozomeni testimonium elegit. 
Scriptoris scilicet ■^Graecae fidei , in cuius 
historia multa mendacia deprehenduntur , 
ut S. Gregorius Lib. VI. Ep. XXXI. te- 
statur? At nc Sozoinenus quidem ea narrat, 
quae impudentissime effingit Calvinus. Nam 
Sozomenus Confessionis necessitatem non ne- 
gat , inyno adstruit his verbis : Quumque 
in petenda venia peccatum necessario con- 
Jiteri oporteat etc. Lib. VII. cap. XVI. Nec 
ait matronam illam confitentem simulasse , 
sed patratum crimen prodidisse. Deinde me- 
rum Calvini somnium est Sozomenum de 
Confessione peccatorum facienda generatim 
loqui , quum Sozomenus de sola Confessione 
publica , quae primum Sacerdotibus , circum- 
stante lotius Ecclesiae multitudine / deinde 
uni tantum^ qui huic negotio praefectus 
fuit , fiebat. Lbinam vero confitendi ritum 
Nectarium abrogasse dicit Sozomenus? Nullibi 
certe ; toto enim caelo differunt duo haec : 

Nectarius Presbyterum , qui agendae 

poenitentiae praepositus erat , abolevit , enaiiot 
cessare fecit , quod narrat Sozomerius 5 et 
Nectarius Confessionem abolevit, quod somniat 
Calvinus. 

Propositio VI. 

In Sacramento Poenitentiae ad remissio- 
nem peccatorum obtinendam nepessarium 
1 est iure divino confiteri omnia , et sin- 
gula peccata mortalia , quorum memoria 
cum debita , et diligenti praemeditatione 
habetur , etiam occulta , et quae sunt 
contra duo ultima Decalogi praecepta , 
et circumstantias , quae peccati speciem 
mutant. Peccata vero venialia confiteri 
licet. • 

Prob. 1. parsl. iis Scripturarum testimo- 
niis, quae in Prop. I. retulimus: ex quibus 
evidenter constat Apostolos a Christo facul- 
tatem accepisse ligandi , vel solvendi ; item 
peccata remittendi, vel retinendi. Atqui di- 

scerni nulla ratione potest quid ligandum sit, 
quid vero solvendum; nec non quae remit- 
tenda, quae autem retinenda, nisi peccatis, 
eorumque numero, et gravitate cognitis, ut 
in Prop. V. animadvertimus. Ergo omnia 
peccata , quorum meminit , manifestare de- 
bet peccator. 

Prob. II. Patribus (i). Origenes enim illa 
Levilici V. 5. ex LXX. Interpr. Si pecca- 
verit unum ex istis , pronuntiet peccatum , 
quod, peccavit , explicans , veritatem hanc 
apertissime ostendit his verbis: Est aliquod 
in hoc mirabile secretum , quod i ub et pronun- 
tiare peccatum. Etenim omni genere pro- 
nuntianda sunt , et in publicum proferenda 
cuncta quae gerimus ; si quid in occulto ge- 
rimus , si quid in sermone solo , vel etiam 
intra cogitationum secreta commisimus, cun- 
cta nec esse est publicari , cuncta proferri ; 


(j) Nonnulla ex Patrum testimoniis , quae in 
praecedenti propositione citavimus , eandem veri- 
tatem confirmant. Sed ea rursus repetere superva- 
caneum. 

cessario fuerit medica curatio , ad affe- 
ctionis rationem medicinam exercens. In 
Epist. Canonica' ad Eplsc. 'Mitylenens. Item 
S. Hieronymus : Alligat , vel solvit Epi- 
scopus , et Presbyter*. . . . pro officio suo , 
quum ppccatorum audierit varietates , scit qui 
ligandus sit, quive solvendus. In Cap. XVI. 
Matth. Nec non S. Ioannes Chrysostomus : 
Cuiusmodi est , ait , medicamentum Poe- 
nitendae , et quomodo conficitur? Primum 
est ex suorum peccatorum condemnatione , 
et ex confessione . . . . Sin autem dicat, sum 
peccator, ea autem per species non cogitet, 
ac supputet , et non dicat hoc , et illud 
peccatum admisi, nunquam cessabit, sem- 
per quidem confitens , curam autem nullam 
gerens correctionis. IIomiK IX. ad Hebr. 
Denique S. Gregorius Magnus : Causae pen- 
sandae sunt , et tunc ligandi , atque sol- 
vendi potestas exercenda: videndum est 
quae culpa praecessit , aut qude sit poe- 
nitentia secuta post culpam. Homil. XXI. 
in Evangelia. 

Probatur secunda pars. I. Scripturis. Cui- 

parum enim venialium Confessio divmae Sa- 
cramenti Poenitentiae institutioni minime 
repugnat. Verba enim illa : Quodcumque 
solveris : Quaecumque solveritis : Quorum 
remiseritis peccata ; generalia sunt, ideoque 
ad culpas omnes, seu letliales , seu veniales 
pertinent. Quum igitur divinae institutioni 
congruat venialium culparum confessio ; cul- 
pas veniales confiteri licet. 

Prob. II. Traditione. Tertullianus enim 
iam Montanista inter peccata , quorum re- 
mittendorum facultatem Ecclesiae concessam 
non negat , nonnulla venialia recenset. Hic 
enim loannes (I. Epist. I. 8. et seqq. ) com- 
mendavit , en Tertulliani verba, quod sint 
quaedam delicta quotidianae incursionis , 
quibus omnes sumus obiecti : cui enim non 
accidit , aut irasci inique , et ultra solis 
occasum , aut et manum immittere , aut 
f acile maledicere , aut temere iudicare , 
aut fidem pacti destruere , aut verecundia , 
aut ' necessitate mentiri ? in negotiis , in 
ojficiis , -in quaestu , in victu , ,in visu , in 
auditu quanta tentamur , ut si nulla sit 

venia illorum , - nemini salus competat ? 
De Pudicitia Cap. XIX. In hac . ergo -parte , 
per claves scilicet Ecclesiae a 'Christo datas , 
quaedam peccata vel venialia , vel minus 
gravia remitti posse Montanistae cum Ca- 
tholicis consentiebant. Quamobrem a primis 
usque Ecclesiae saeculis culpariim venialium 
confessionem licitam esse nemo in dubium 
revocavit. 

Prob. III. Ratione Theologica. Nam semper 
in Ecclesia "Poenitentiae Sacramentum fre- 
quentarunt vel ipsi iusti , qui certe quidem 
lethalium culparum expertes sunt. Igitur li- 
citam esse venialium culparum confessionem 
crediderunt. 

Prob. Utraque pars Catholicae Ecclesiae au- 
ctoritate. Sic enim declaravit Tridentina Syno- 
dus: Si quis dixerit tn Sacramento Poeniten- 
tiae ad remissionem peccatorum necessarium 
non esse iure divino confiteri omnia, et singu- 
la peccata mortalia , quorum memoria cum 
debita et diligenti praemeditatione habeatur, 
etiam occulta , et quae sunt contra duo 
ultima Decalogi praecepta , et circumstan - 

tias , quae peccati speciem mutant ; sed 
eam Confessionem tantum esse Utilem ad 
erudiendum, et consolandum poenitentem, 
et olim observatam fuisse tantum ad satis- 
factionem canonicam imponendum , aut 
demum non licere confiteri peccata venia- 
lia ; anathema sit. Can. VIII. Sess. XIV. 

Propositio VII. 

i 

In Sacramento Poenitentiae tota poena 
simul cum culpa non semper remittitur 
a Deo. 

Prob. I. Scripturis , quae non unum ve- 
ritatis huius praebent exemplum ; sed illud 
omnium praeclarissimum , quod in Davide 
habemus. Nimirum etsi patratum adulterii, 
et homicidii crimen illi remissum Deus ipse 
per Prophetam testatus fuerit ; poenam ta- 
men pro crimine eodem luendam denun- 
ciavit II. Reg. XII. 14. et seqq. Praeterea 
ex universo Populo Israel nullus , praeter 
Iosue , ct Calel) in promissionis terram in- 

gressus est, ob crimen, quod perpetrarunt, 
quum murmurati sunt contra May seri , 
et Aaron ; quod nihilominus crimen .di- 
misit illis Deus , Moyse intercedente , . ut 
Scriptura his verbis testatur : Dixitque Do- 
minus , dimisi' iuxta verbum tuum. .- 

Attamen omnes homines .... non videbunt 
terram , pro qua iuravi patribus eorum , 
neC quispiam ex illis , qui detraxit- mihi , 
intuebitur eam. Num. XXV. 2, ao, 22, 25 . 
Eadefn poena mulctati sunt Moyses, et Aaron 
oh iniuriam Deo illatam, de qua Num. XX. 
12, quibus tamen culpam remissam fuisse' 
ex Scripturis constat. 

Proh. II. Patribus. Ait enim Tertullianus: 
Satisfactio Confessione disponitur , Confes - 
sione Poenitentia nascitur , Poenitentia 
Deus mitigatur. De Poenit. Cap. VIII. Dein- 
de S. Cyprianus: Quam magna deliquimus , 
tam granditer defleamus. Alto vulneri di- 
ligens , et longa medicina non desit. Poe- 
nitentia, crimine minor non sit. Orare oportet 
impensius , et rogare , diem luctu transi- 
gere , vigiliis noctes , ac fletibus diXcere , 

tempus omne lacrymosis lamentationibus oc- 
cupare. Lib. de Lapsis. Concinit S. Pacia- 
nus, qui poenitentium pigritiarn Sacrae Scri- 
pturae exemplis coarguens ait : Nos vero quid 
tale, quid simile? Non dico illa quae con- 
gregamus ad cumulum , cauponando , mer- 
cando , rapiendo ; foris lucra, intus libidi- 
nes aupupando ; nihil agendo simpliciter , 
nihil fratribus largiendo , nihil fratribus 
remittendo. Ne haec, quae videri etiam a 
sacerdote possunt , et Episcopo teste lauda- 
ri : ne haec quidem quotidiana servamus ; 
flere in conspectu Ecclesiae, perditam vi- 
tam sordida veste lugere , ieiunare , orare , 
provolvi. Si quis ad balneum vocet, recusare 
delicias ■ si quis ad convivium roget, di- 
cere : ista felicibus , ego deliqui in Do- 
minum , et periclitor in aeternum perire. 
Quo mihi epulas , * qui Dominum laesi ? 
tenere praeterea pauperum manus , vi- 
duas obsecrare , Presbyteris advolvi , exo- 
rat r ice m Ecclesiam deprecari , omnia prius 
tentare, quam pereas. In Paraenesi ad Poeni- 
tentiam. Coucludit Augustinus , qui verba illa 

Psalmi L. Veritatem dilexisti exponens ait: Id 
est impunita peccata etiam eorum y quibus 
ignosti , non reliquisti ; sic misericordiam , 
praerogasti, ut servares et veritatem . Igno- 
scis confitenti , ignoscis , sed seipsum pu- 
nienti : ita servatur misericordia et veri- 
tas ; misericordia , quia homo liberatur ■ 
veritas , quia peccatum punitur, n. 11. Et 
alibi : Non sufficit mores in melius commu- 
tare , et a factis malis recedere ; nisi etiam 
de his , quae facta sunt r satisfat Deo per 
Poenitentiae dolorem , per humilitatis gemi- 
tum , per contriti cordis sacrificium , coope- 
ranlibus eleemosynis. Serm. CCCLI. n. 1?. 

Prob. iil. Catholicae Ecclesiae auctoritate. 
Sic enim definivit Tridentina Synodus ; Si 
quis dixerit totam poenam simul cum cul- 
pa remitti semper a Deo , sqtisf actio nern- 
que poenitentiurn no r* esse aliam 1 quam 
Jidem , qua apprehendunt Christum pro 
eis satisfecisse $• anathema sit. Sess, W, 
Can. XII. 

Propositio VIII. 

Sacerdotes , dum imponunt poenas conJi~ 
tentibus , contra finem clavium , et insti- 
tutionem Christi non agunt. 

- \ 

Proh. I. Scripturis.Quum enim Petro cla- 
ves regni Coelorum dedit Christus, Coelos clau- 
deudi, vel aperiendi eo modo, quo fidelium uti- 
litati magis conveniret, facultatem concessit. 
Atqui ad spiritalem fidelium utilitatem perti- 
net, ut temporales poenas, quas etiam culpa 
remissa Divinae iustitiae debent, ut in prae- 
cedenti propositione demonstravimus , luant. 
Ergo satisfactio, quam Sacerdotes imponunt, 
clavium fini non adversatur. Praeterea tum 
Petro, tum ceteris Apostolis potestatem quae- 
cumque alligandi , vel solvendi ; item pec- 
cata remittendi , vel retinendi tribuit Chri- 
stus. Quomodo igitur Sacerdotes huius facul- 
tatis vi solvere possunt poenitentes culpam re- 
mittendo , ita etiam ligare possunt satisfactionis 
opera praescribendo ; eadem quoque ratione 

possunt culpas remittere quod ad reatum, et 
poenam aeternam , retinere autem quod ad 
temporalem poenam attinet. 

Prob. II. Patribus. S. Cyprianus enim- de 
satisfactionis necessitate sermonem babens 
ait , Evangelio, et Christi legi adversari eos, 
qui, poenitentiae operibus peccatori non im- 
positis,, illum culparum veniam obtinere posse 
arbitrantur: Contra Evangelii vigorem, en 
ipsius verba, contra Domini, ac Dei legem 
temeritate quorumdam laxatur incautis 
communicatio , irrita et falsa pax , pe- 
riculosa dantibus, et nihil accipientibus prc^ 
futura. Non quaerunt sanitatis patientiam , 
nec veram de satisfactione medicinam. 
Poenitentia de pectoribus excussa est, gra- 
vissimi , exiremique delicti memoria •>ub 
lata est. Et paullo post : Dominus vr<in- 
dus est, Dominus nostra satisfactione pior* 
candus est. Lib. de Lapsis. Eandem verita* 
tem confirmat Romani Cleri testimonium 
sic ad S. Cyprianum scribentis j Absit enim 
ab Ecclesia Romana vigorem suum tam 
profana facilitate dimittere , et nervos se-. 

veritatis eversa fidei maiestale dissolvere ; 
ut quum adhuc non tantum iaceant, sed et 
cadant eversorum fratrum ruinae , properata 
nimis remedia communicationum utique non 
profutura praestentur , et nova per misericor- 
diam falsam vulnera veteribus transgressio- 
nis vulneribus imprimantur , ut miseris ad 
eversionem maiorem eripiatur et poenitentia: 
Ubi enim poterit indulgentiae medicina pro- 
ficere, si etiam ipse medicus intercepta poe- 
nitentia iidulget periculis, si tantummodo 
operit vulnus , nec sinit necessaria temporis 
remedia obducere cicatricem ? Hoc non est 
curare , sed , si dicere verum volumus , 
occidere. Satisfactionis vero necessitatem fide 
ipsa doceri ostendunt , quae pauUo ante le- 
guntur ; Nec hoc nobis nunc nuper con- 
silium cogitatum est , nec haec apud nos 
adversus improbos modo supervenerunt re- 
pentina subsidia ; sed antiqua haec apud 
nos severitas , antiqua fides , disciplina le- 
gitur antiqua. Epist. II. Cleri Romani ad 
Cypr. inter S. Cypr. Epist. XXXI. Quemad- 
modum Romanus Clerus Sacerdotum facili- 

talem in satisfactione relaxanda carpit , ita 
etiam S. Ambrosius. Haec namque Psalmi 
verba explicans : Miserere mei secundum 
eloquium tuum , inquit: In ipsa Ecclesia , 
ubi maxime misereri decet , teneri quam 
maxime debet forma iustitiae ; ne quis a Com- 
munionis consortio abstentus, brevi lacrymu- 
la , atque ad tempus parata, vel etiam uberio- 
ribus fletibus Communionem, quam plurimis 
debet postulare temporibus, facilitate Sacer- 
dotis extorqueant. Nonne quum uni indulget 
indigno , plurimos facit ad prolapsionis con- 
tagium provocari ? Facilitas enim veniae 
incentivum tribuit delinquendi. Scrm. VIII. 
in Psal. CXVIIl. Denique tle poena a Sa- 
cerdote ei, qui peccata sua confitetur, impo- 
nenda aperte loquitur S. Grcgorius : Affli • 
dio poenitentiae ad delenda peccata tum 
demum idonea est , quum Sacerdotis fue- 
rit iudicio imperata , quum ab eo, confiten- 
dum actibus discussis, pro modo criminis 
onus eis decernitur afflictionis. Lib. III. 
in I. Rcg. Cap. VI f. Cui concinit S. Leo : 
Mediator Dei, et hominum homo Christus 

lesus hanc Praepositis Ecclesiae tradi- 
dit potestatem , ut et conf tentibus actionem 
poenitentiae darent , et eosdem salubri sa- 
tisfactione purgatos ad communionem Sacra - 
mentorum per ianuam reconciliationis ad- 
mitterent. Epist. XCI. ad Theodorum. 

Proh. III. Catholicae Ecclesiae auctoritate. 
Nunquam enim iis, qui post Baptismum in 
gravem culpam lapsi fuerint, peccatorum re- 
missionem concessit Ecclesia , quin et poenas 
divinae iustitiae luendas imponeret , ut Ca- 
nones omnes pocnitentialcs, et perpetua con- 
suetudo in Poenitentiae Sacramento admi- 
nistrando servata evidentissime ostendunt. 
Praeterea Catholicam doctrinam confirmarunt 
tum Eugenius IV. in Concilio Florentino in- 
ter Sacramenti Poenitentiae partes Satisfa- 
ctionem enumerans his verbis : Tertia est 
satisfactio pro peccatis , secundum arbi- 
trium Sacerdotis, quae quidem praecipue jit 
per orationem , ieiunium , et eleemosynam. 
Decret. pro Instruet. Armen. Tum Tridentina 
Synodus hoc Canone: Si quis dixerit , Cla- 
ves Ecclesiae esse datas tantum ad sol- 

vendum , non etiam ad ligandum , et pro- 
pterea Sacerdotes , dum imponunt poenas 
conjilentibus , agere contra finem Clavium, 
et contra institutionem Christi ; et fictio- 
nem esse quod , virtute Clavium , sublata 
poena aeterna , poena temporalis plerum- 
que exsolvenda remaneat j anathema sit. 
Sess. XIV. Can. XV. 

Propositio IX. 

» 

Pro peccatis , quod ad poenam tempora- 
lem , Deo pet Christi merita pietatis 
operibus fit satis. Eiusmodi autem ope- 
ra sunt poenae a Deo inflictae, et a poe-\ 
nitente patienter toleratae , vel a Sacer- 
dote iniunctae , vel sponte susceptae , ut 
ieiunia, orationes, eleemosynae , aliaque 
his similia. 

Prob. I. Scripturis. Legimus enim : Mi- 
sericordia, et veritate redimitur iniquitas. 
Prqv. XVI. 6 . Peccata tua eleemosynis 
redime , et iniquitates tuas misericordiis 
pauperum. Daniel. IV. 34. In quibus Scri- 
pturae sententiis verbum illud redime , re- 
dimitur notandum est. Quum namque Ad- 
versarii satisfactionis vocabulum horream , 
quod nullibi inveniatur in Sacris Scripturis; 
allatae sententiae eos falsitatis omnino con- 
vincunt : siquidem vox redemptio camdem 
vim et fortasse maiorem habet, quam satisfa- 

clio. Illud etiam animadvertendam, pecca- 
tum non raro in Scripturis vocari peccati 
poenam, ut exempli gratia Deut. V. g. De 
pietatis vero operibus , quibus Deo propter 
peccata fit satis, vide Ion. Cap. ult. Iob. 
Cap. ult. II. Reg. XII. 16. III. Reg. XXI. 
27. Tob. IV. 11. 

Prob. II. Patribus. Ait enim Tertullianus: 

* Offendisti , sed reconciliari adhuc potes. 
Habes cui satisfacias , et quidem volentem. 
Lib. de Poenit. Cap. VII. Deinde Origenes: 
Si quis inquit , forte huiusmodi pecuniam 
( peccatum ) a Diabolo deceptus accepit, 
non usquequaque desperet , misericors enim, 
et miserator Dominus , et creaturae suae 
non vult mortem , sed ut convertatur , et 
vivat. Poenitendo , flendo , satisfaciendo 
deleat, quod admissum est. Homil. VI. in 
Exod. Nec non S. Cyprianus contra eos, qui 
sine satisfactione pocnitentcs in communio- 
nem recipiebant , scribens : Miserorum poe- 
nitentiam mendaciorum suorum fraude cor- 
rumpunt , ne Deo indignanti satisfiat.. . . 

. Datur opera , ne satisfactionibus , et la- 

mentationibus iustis delicta redimantur , 
ne vulnera lacrymis abluantur. Epist.LV. 
Et alibi: Haec qui subtrahit fratribus no- 
stris , decipit miseros; ut qui possunt agentes 
poenitentiam veram Deo patri , et mise- 
ricordi precibus , et operibus suis satisfa~ 
eere , seducantur , ut magis pereant. Epist. 
IX- Item S. Basilius: Attende tibi, ut pro 
delicti proportione hinc quoque mutueris 
ex admota tibi medela valetudinis instau- 
randae subsidium. Magnum est , et grave 
peccatum ? Multa opus habes confessione , 
lacrymis amarulentis , peracri contentione 
vigiliarum , indivulso , et continenti ieiu- 
nio. Levis est , nec intoleranda offensio ? 
Huic quoque exaequetur Poenitentia. Orat, 
in illa verba Attende tibi. Insuper S. Am- 
brosius : Grandi plagae alta , et prolixa 
opus est medicina : grande scelus gran- 
dem habet necessariam satisfactionem. Ad 
Virg. Lapsam Cap. VIII. Et alibi : Ha- 
bemus , ait , plura subsidia , quibus pec- 
cata nostra redimamus. Pecuniam habes , 
redime peccatum tuum. Non venalis est 

Dominus , sed tu. ipse venalis es. Pecca- 
tis tuis venumdatus es : redime te operi- 
bus tuis , redime te pecunia tua. Lib. de 
Helia , et ieiunio. Cap. XX. Porro S. Pa- 
rianus ita loquitur : Obtestor , et deprecor, 
ne pudeat in hoc opere , 'ne pigeat oppor- 
tuna quam primum remedia salutis inva- 
dere , deiicere moeroribus animum , sacco 
corpus involvere , cinere perfundere , ma- 
cerare ieiunio , moerore conficere , multo- 
rum precibus adiuvari. In quantum poenae 
vestrae non parcitis , in tantum vobis Deus 
parcet. In Paraenesi ad Poenit. circa fin. 
Praeterea S. Hieronymus illa verba Cap. I. 
Ioel. Accingite vos , et plangite explicans, 
sic loquitur : Qui peccator est , et quem 
remordet propria conscientia , cilicio ac- 
cingatur , et plangat vel propria delicta , 
vel populi , et ingrediatur in Ecclesiam , de 
qua propter peccata fuerat egressus : et 
cubet , vel dormiat in sacco ; ut praete- 
ritas delicias, per quas offenderat Deum, 
vitae austeritate compenset. Denique S. 
Augustinus: In melius quippe, ait, est vita 

mutanda , et per eleemosynas de peccatis 
praeteritis est propitiandus Deus ; non 
ad hoc emendus quodammodo , ut ea sem- 
per liceat impune committere , nemini enim 
dedit laxamentum peccandi , quamvis mi- 
serando deleat iam facta peccata , si non 
satisfactio congrua negligatur. Enchirid. 
Cap. LXX. 

Prob. III. Catholicae Ecclesiae auctoritate. 
Sic enim declaravit Eugenius IV. Tertia est 
satisfactio pro peccatis , secundum arbi- 
trium Sacerdotis , quae quidem praecipue 
fit per orationem , ieiunium , et eleemosy- 
nam. Decrct. pro instruet. Arm. Concilium 
denique Tridentinum definivit: Si quis di- 
xerit pro peccatis quoad poenam temporalem 
minime Deo per Christi merita satisfieri 
poenis ab eo inflictis , et patienter toleratis , 
vel a Sacerdote iniunctis , sed neque spon - 
te susceptis , ut ieiuniis , orationibus, elee- 
mosynis , vel aliis etiam pietatis operibus, 
atque ideo optimam poenitentiam esse tan- 
tum novam vitam ; anathema sit. Sess. XIV. 
Cau- XIII. Si quis dixerit satisfactiones , 

quibus poenitentes per Christum Iesum pec- 
cata redimunt , non esse cultus Dei , sed 
traditiones hominum , doctrinam de gra- 
tia , et verum Dei cultum , atque ipsum - 
beneficium mortis Christi obscurantes ; ana- 
thema sit. Can. XIV. 

Obiecta diluuntur. 

Obiicit I. Luthcrus illa Scripturae verba : 
Impietas impii non nocebit ei , in qua- 
cumque die conversus fuerit ab impietate 
sua. Ezech. XXXIII. ia. Deus ergo , sic 
concludit, nihil poenae ab impio ad se con- 
verso repetit. 

Resp. Scripturae sententia de morte aeter- . 
na , non de poena temporali loquitur. Ibi 
enim impium post conversionem morte mo- 
riturum , aeque ac iustum post aversionem 
a Deo vita victurum, saepius negat. Quem- 
admodum igitur iusto non prodest ad vi- 
tam aeternam obtinendam iustitia , si ab ea 
per peccatum recesserit ; ita impio ad ae- 
ternam poenam subeundam non nocet impie- 

tas , si ab ea per iustitiam reresscrit. Ita 
namque per Exechielem Deus loquitur : lu- 
stitia i usti non liberabit eum in quacum- 
que die peccaverit ; et impietas impii, non 
nocebit ei in quacumque die conversus 
fuerit ab impietate sua. Quod vero ita in- 
telligcnda sit haec Scripturae sententia, mi- 
rifice comprobant multa hominum exempla, 
qui etiam post culpae remissionem tempo- 
rali poena a Deo affecti sunt, quae Scriptura 
ipsa exhibet, ut iam in VIII. prop. demon- 
stranda animadvertimus. Porro dicere pos- 
sumus in obiecta Scripturae sententia de per- 
fecte ad Deum conversis agi, qui plena ac fer- 
vida caritate ita peccata detestantur, ut omnem 
et culpae, et poenae remissionem obtineant ; 
hi autem rari admodum sunt. Quid vero 
quod temporalis poenae satisfactio nullo modo 
poenitenti nocet ; imrno valde prodest non 
solum ad futura peccata praecavenda , sed 
etiam ad meritorum thesaurum cumulandum? 

Obiicit II. Lutherus Christi exemplum , 
qui in culpis remittendis mulieri adulterae, 
Mariae Magdalenae, aliisque nullam satisfa- 
ctionem exegit. 

Resp. I. Fieri potuit , ut caritatis fervore, 
et culpae, et cuiuslibet poenae remissionem 
mulieres illae obtinerent ; quod etiam nunc 
fieri posse nos Catholici non negamus. Im- 
mo potuit Christus ipse tantam caritatem eis 
tribuere, ut omnem et culpae , et poenae re- 
missionem mererentur ; quod quidem prae- 
stitisse minime dubitandum videtur. 

Resp. II. Potuit Christus potestate ex- 
cellentiae , quae ipsius propria est, omnem 
poenam simul cum culpa remittere. At non 
possunt Sacerdotes, qui, quum sint ministri 
tantum , ea lege Sacramenta ministrare de- 
bent , quam Christus statuit. 

Ohiic. HI. Lutlxerus his verbis: Satisfa- 
ctionem negavi , quam ipsi docent, quod 
mihi non erit difficile probare. Ostendant 
si possunt , ubi in tota Scriptura unus apex, 
aut iota scribatur , pro peccato mortali uno 
debere satisfieri septem annis: dicant, ubi 
pro differentibus peccatis differentes poe- 
nas statuat Christus , et Apostoli. Nonne 
haec omnia sunt postea inventa ab Epi- 
scopis? immo dent unum ex antiquis Pa- 

tribus , in quo legantur quadragenae , se- 
ptenae , et similia. Ubi fecerint , libens 
revocabo. In asserlione Artic. V. 

Resp. Satisfactionis necessitatem, non ve- 
ro mensuram temporis in satisfaciendo im- 
pendendi, Scripturarum, Patrumque testi- 
moniis comprobavimus. Quid igitur interest. 
Scripturas , ac Patres satisfaciendi tempus 
non determinasse , modo satisfactionis ne- 
cessitatem evidenter ostenderint ? Sed falsum 
omnino est nihil in Scriptura , et Patribus 
de tempore reperiri. Legimus enim peccati 
poenam a Deo propositam Davidi his verbis: 
Trium tibi datur optio . . . . aut septem annis 
veniet tibi fames in terra tua\ aut tribus men- 
sibus fugies adversarios tuos , et illi te per- 
sequentur j aut certe tribus diebus erit pe- 
stilentia in terra tua. II. Reg. XXIV, ia. 
i3. Quod autem ad Patres attinet, non unum, 
vel duos , sed plurimos Patres in Concilia 
convenientes poenarum tempus , et modum 
a primis usque saeculis statuisse novimus. 
Vide Concil. Ancyrani Can. VIII. et Nicae- 
ni. I. Can. XI. et XII. 

Propositio X. 

Absolutio Sacramenta/is est iudicialis actus 
non nuclum ministerium declarandi re- 
missionem peccatorum fide obtentam. 

Prob. I. Iisdem Scripturarum sententiis , 
quas in prima Propositione citavimus. Qui 
enim claves habet, ianuarn aperire, et claude- 
re certe quidem potest ; siquidem eiasniodi 
est clavium usus, tum ex propria natura, tum 
ex communi liominuin opinione, qui ad po- 
testatem alicui super ceteros collatam osten- 
dendam claves tradere solent. Ridicula porro 
est Adversariorum interpretatio. Quid nam- 
que significat clavium traditio, quum fores, 
etiam sine clavibus , alia via aperiuntur , 
vel clauduntur ? Quum igitur Christus Pe- 
tro claves tradidit , veram ac propriam iu- 
dicandi potestatem illi concessit , eiusdem 
scilicet potestatis , qua ipse praeditus erat , 
participem fecit. De Christo namque legi- 
mus: Qui habet elavem David ; qui aperit , 

et nemo claudit ; claudit , et nemo aperit. 
Apoc. III. 7. Eamdcm veritatem confirmant 
ligandi , ac solvendi , remittendi , ac reti- 
nendi voces , quibus usus esi Christus , ut 
in Prop. V. demonstranda notavimus. 

Prob. II. Patribus , quorum nonnulla te- 
stimonia in eadem Prop. retulimus. Sed il- 
lis haec, quae sequuntur, addere iuva- 
bit. Quid eniuft liac Chrysostomi sententia 
evidentius dici poterat ? Corporis lepram 
purgare , seu verius dicam haud pur- 
gare quidem , sed purgatos probare , lu- 
daeorum Sacerdotibus solis licebat : ne- 
que nescis quanto cum studio , et concer- 
tatione Sacerdotalis dignitas id temporis 
acquireretur. At vero nostris Sacerdotibus 
non corporis lepram , verum animae sor- 
des , non dico purgatas probare ; sed pur- 
gare prorsus concessum est. I)e Sacerdotio 
Lib. III. n. 6. Nec minori evidentia lo- 
quitur Nazianzenus , qui Episcoporum po- 
testatem ipsa potestate Regum maiorem es- 
se adfirmat : Ipsa, ait, Christi lex , vos quo- 
que Praesides, meo imperio , tum solio su > 

biicit; nam et nos cum potestate sumus , ad~ 
dani etiam ampliore , perfectioreque. In orat, 
ad cives. Evidentissime quoque id comprobant 
Hieronymus , et Augustinus , quorum alter 
inquit: Absit ut de his quicquam sinistrum 
loquar , qui Apostolico gradui succedentes , 
Christi corpus sacro ore conficiunt , per 
quos et nos Christiani sumus , qui claves 
regni Coelorum habentes, quodammodo ante 
diem iudicii iudicant. Epist. ad Heliodorum 
exhortatoria. Alter vero, illa Apocalypsis ver- 
ba : Et vidi sedes , et sedentes super eas , et 
iudicium datum est explicans; sic loquitur: 
Non hoc putandum est de ultimo iudicio 
dici , sed sedes Praepositorum , et ipsi 
Praepositi intelligendi sunt , per quos Ec- 
clesia nunc gubernatur. Iudicium autem 
datum nullum melius accipiendum videtur , 
quam id quod dictum est: Quae ligaveritis 
in terra. Unde Apostolus: quid enim mihi 
est , inquit , de his , qui foris sunt iudi- 
care ? Nonne de his , qui intus sunt , vos 
iudicatis? Lib. XX. de Civit. Det Cap. IX. 

Prob. III. Catholicae Ecclesiae auctoritate. 
Sic enim definivit Tridentina Synodus : Si 
quis dixerit absolutionem Sacramentalem 
Sacerdotis non esse actum iudicialem , sed 
nudum ministerium pronuntiandi , et de- 
clarandi remissa esse peccata confitenti , 
modo tantum credat se esse absolutum : aut 
Sacerdos non serio., sed ioco absolvat ; aut 
dixerit non requiri confessionem poeni- 
t entis , ut Sacerdos eum absolvere possit; 
anathema sit Sess. XIV. Can. IX. 

Prob. IV. Ratien» Theologica. Nam pri- 
mo , si Sacramentalis absolutio nihil aliud 
esset,- nisi declaratio remissionis, quam pec- 
catur fide iam obtinuit ; etiam sine Sacer- 
dote possent Deo reconciliari peccatores. At- 
qui hoc apertissime negant Patres , quorum 
pleraque testimonia iam citavimus. Sed S. Au- 
gustinum audire praestat , qui de morti 
proximis sic loquitur: An non cogitamus , 
quum ad istorum periculorum pervenitur 
extrema , nec est potestas ulla fugiendi , 
quantus in Ecclesia fieri soleat ab utro- 
que sexu , atque ab omni aetate qon- 

cursus, aliis Baptismum flagitantibus , aliis 
reconciliationem , aliis etiam Poenitentiae 
ipsius actionem , omnibus consolationem , 
et sacramentorum confectionem , et ero- 
gationem ? Ubi si ministri desint, quantum 
exitium sequatur eos , qui de isto saecu- 
lo vel non regenerati exeunt , vel ligati ? 
Epist. CCXXVIII. ad Honoratum, n. 8. 
Deinde si absolutio non aliud esset , quam 
remissionis renunciatio; ridicule quidem ab- 
solverentur surdi, et ii quibus vis mor- 
bi sensuum usum eripuit. Atqui hos etiam 
absolutionis capaces reputavit antiquius , 
ut constat ex Augustino Lib. I. de a- 
dullerinis coniugiis. Gap. ult; et S. Leone 
Epist. XCI. ad Theodorum; et Concil. Car- 
thag. IV. Can. LXXVI; et Arausicano Can. 
XII. Praeterea ex Adversariorum doctrina 
consequeretur absolvere posse etiam Laicos, 
immo faeminas , et pueros ; vel psittacum 
quoque, si ad pronuncianda absolutionis verba 
illum adsuefacias; quod omnino ridiculum, et 
absurdum esse nemo non videt. Demum si sola 
fides, ut Adversarii contendunt , ad peccato- 

ram remissionem obtinendam adeo est suf- 
ficiens, ut fidelem hominem de iustiQcaiione 
infallibiliter certum faciat ; Sacerdotis ab- 
solutio superflua est prorsus , ac vana. 

Propositio XI. 

Soli Sacerdotes iurisdictionis potestate prae- 
diti sunt Sacramenti Poenitentiae mi- 
nistri. 

Prob. I. Scripturis. Apostolis enim tantum, 
quibus praeter Sacerdotalem dignitatem ius 
quoque gregem suum pascendi , quod iurisdi- 
ctionem appellamus, peccatorum remittendo- 
rum facultatem dedit Christus; ut ex testi- 
moniis saepe citatis patet. Ergo Episcopi , qui 
Apostolis succedunt , et Sacerdotes , quibus 
Episcopi iurisdictionem communicant , sunt 
Sacramenti Poenitentiae ministri. 

Prob. II. Patribus, quorum plura testi- 
monia in praecedentibus Propositionibus iam 
retulimns. His adde S. Ambrosium , qui re- 
mittendorum peccatorum potestatem Catho- 

licae Ecclesiae ideo propriam esse adfirmat , 
quod in ea .verum Sacerdotium a Christo 
institutum existat. Recte hoc , inquit , Ec- 
clesia vindicat , quae veros Sacerdotes ha- 
bet ; haeresis vindicare non potest, quae 
Sacerdotes veros non habet. Lib. I. dc Poe- 
nit. Cap. II. 

Prob. III. Catholicae Ecclesiae auctoritate. 
Sic eniin in Concilio Florentino definivit 
Eugenius IV. Minister huius Sacramenti 
est Sacerdos habens auctoritatem absol- 
vendi , vel ordinariam , vel ex commis- 
sione Superioris. Decret. pro Instruet. Ar- 
men. Postea Tridentinum : Si quis dixerit. 
Sacerdotes , qui in peccato mortali sunt , 
potestatem ligandi , et solvendi non ha- 
bere ; aut non solos Sacerdotes esse mini- 
stros absolutionis , sed omnibus , et sin- 
gulis Christi Jidelibus esse dictum: Quae- 
cumque ligaveritis super terram, erunt li- 
gata et in coelo , et quaecumque solveri- 
tis super terram , erunt soluta et in coelo; 
et quorum remiseritis peccata , remittun- 
tur eis , et quorum retinueritis , retenta 

sunt : quorum verborum virtute quilibet 
absolvens possit peccata ; publica quidem 
per correptionem dumtaxat , si correptus 
acquieverit ; secreta vero per spontaneam 
confessionem ; anathema sit. Sess. XIV. 
Can- X. 


Obiecta diluuntur. 

Obiic. I. Verba illa Iacobi : Confitemini 
ergo alterutrum peccata vestra. V. 16. Ergo 
etiam laici sum Pocniteniiae ministri, 

Resp.- Verba Iacobi de ea confessione , 
qua generatim nos peccatores esse dicimus,' 
humilitatis ac mutuae caritatis exercendae 
causa , non de Sacramentali Confessione , 
intclligenda sunt , ut constans Patrum tra- 
ditio comprobat. Hanc vero generalem con- 
fessionem in Liturgia , et in Officio peragit 
Ecclesia. h 

Obiic. II. Peccatorum confessionem Dia- 
conis edam fieri posie legimus in Cypriano. 
Ubi enim mors immineat , et desit Presby- 
ter , hoc lapsi, praecipit $. Episcopus , ut 

14 

nempe Diaconis peccata sua ceiifiieaolur. Si 
Presbyter repertus non fuerit , et urger* 
exitus coeperit , inquit, , apud Diaconum 
quoque exo mologe-s i rn Jacere delicti suipos-r 
sunt ; ut manu eis in poenitentiam imposita , 
veniant ad Dominum cum pace 1 quam 
dari Martyres , litteris ad nos factis , 
desideraverunt. Epist. XII. 

Resp, Non de SacramentaU Confessione , 
sed dc reconciliatione ecremoniaii loquitur 
S. Cyprianus. Hanc autem obtineri potuisse 
etiam per Diaconum non negamus, li scili-* 
cet , qiii ab Ecclesiastica communione ob 
aliquot! crimen separati fuerant , si in ex- 
tremo vitae periculo versarentur, et Pre-* 
shyter deesset , modo se reos esse confite- 
remur , atque ita peccatorum suorum (Iot- 
lorcm ostenderent ; non peccatorum remisr- 
sionem , quant contritione , et absolutio- 
nis desiderio consequebantur, sed Ecclesia- 
sticam communionem , ac deinde Euchari- 
stiam per Diaconum recipiebant : hoc vero 
Proposidoni iam demonstratae nulla ratione 
contradicit , ut quisque videt. 

/ . \ 

Propositjo XII. 

t 

'Surnmus Pontifex in tota Ecclesia, et Epi- 
scopi in sua dioecesi habent ius reser- 
vandi sibi casus , ita ut ab illis sine 
speciali iarisdictione inferiores Poeni- 
tentiae ministri absolvere non possint. 

. _ * .• ’V »i’C’ 

^ Prob. I. Scripturis. Quum enim Christus 
Petrum totius Ecclesiae caput constituens 
claves regni Coelorum, ac facultatem quod- 
cumque solvendi , et ligandi illi dederit, ac 
iin<Jc eandem ligandi ac solvendi faculta- 
tem Apostolis omnibus tribuerit; aperte osten- 
dit^ aliquid amplius Petro prae ceteris Apo- 
sto.is etiam hac in parte concessisse , ut sci- 
licet quorumdirrt peccatorum remissionem, 
t.bi id universalis Ecclesiae utilitati conve- 
nire mdicarct , sibi posset reservare. Quum 
vero Sacerdotes ab Episcopis Apostolorum 
successoribus iurisdictionern poenitentiae mi- 
nistro necessariam , ut ostendimus, accipiam; 
posse Episcopos quorumdam peccatorum re- 

missionem , prout commissi sibi gregis uti* 
litati (i) copgruerp censent , sibi reservare 
palet. 

Prob. II. Traditione. Bfam sempcr in Eccler 
sia mos servatus fuit , ut modum facultatis 
huius , quae ad peccata remittenda spectat, 
exercendae , pro tota Ecclesia Summus Pon- 
tifex , pro singulis vero Ecclesiis singuli 
Episcopi praescriberent. 

Prob. III. Catholicae Ecclesiae auctoritate. 
Sic enim declaravit Trideotina Synodus: Si 
quis dixerit Episcopos non habere ius re- 
servandi sibi casus , nisi quoad externam 
politiarji , atque ideo casuum reservationem 
non prohibere , quo minus Sacerdos a re r 
servatiq vere qbsotvat ; anathema sit. Scss. 
XIV. Can. XI. 

' v 

(i) Non minimam utilitati'' affert casuum reser- 
Per illam namque maiori horrore fideles 
afficiunt gravissima quaedam scrlera , ut ab iis fa- 
cilius se abstineant , et si perpetrarim, severiori, ac 
diuturniori poenitentia deplorent; atque Pastoribus 
amplior aperitur via perniciosiora quaeque’ crimina 
rxlirpandi. 

Caput IV. 

Ex Catholica doctrina Corollaria 
deducuntur * 

Catholica doctrina Circa Poenitentiae Sa- 
cramentum iam exposita y ac demonstrata j 
Corollariis ex ipsa deducendis locus datur. 

CdROIiI»ARIUM i. 

Ex prima Propositione differentiam , quae 
inter Poenitentiae virtutem , et Sacramentum 
intercedit, deducimus. Poenitentiae enim vir* 
tus in peccatis deplorandis , ac per pia opera 
puniendis tota consistit. Sacramentum vero , 
non haec solum , sed peccatorum confessio- 
nem, ac Sacerdotis absolutionem complectitur. 
Deinde fuit quidem Poenitentia , virtus nem- 
pe , universis hominibus , ut ait Tridentina 
Synodus , qui se mortali aliquo peccato in - 
quinassent , quovis tempore ad gratiam , 
et iustitiam assequendam necessaria, illis 

etiam , qui Baptismi Sacramento ablui 
petivissent , ut, perversitate abiecta , et 
emendata , tantam Dei offensionem cum 
peccati odio , et pio animi dolore detesta- 
rentur. Sess. XIV. Cap. I. Poenitentiae vero 
Sacramentum a Christo pro baptizatis tan- 
tum peccatoribus institutum fuit. Demum 
Poenitentiae virtus peccatorum remissionem 
ex opere operantis dabat ; Sacramentum 
vero dat ex opere operato» 

Corollarium II. 

Argumentis , quibus Propositionem ter- 
tiam comprobavimus, duplex error refutatur: 
alter scilicet Lutheri , qui terrores con- 
scientiae incussos, et fidem ex Evangelio, 
vel absolutione conceptam Poenitentiae par- 
tes constituebat : alter vero Calvini , et 
Bezae , qui mortificationem , qua scilicet 
cupiditates cohibemus , et vivificationem , 
qua virtutum amore incendimur, Poeniten- 
tiae partes definiebaut. Quod enim ad pri- 
mum errorem adtinet , timor , et Fides ad 

Poenitentiam quidem disponunt , ut docti 
Tridentina Synodus Scs». VI. de Iusiificat. 
Cap. VI. sed Poenitentiam ipsam non con- 
stituunt ; siquidem mullos etiasn fide prae- 
ditos , et Divinae iustitiae timore perterri- 
tos , peccatorum tamen non poenitet. Quod 
autem al alterum errorem perlinet, morti- 
ficatio, et vivificatio, Calvini, etBezae sensu, 
quem innuimus, sunt polias Poenitentia»' 
fructus , quam ipsa Poenitentia : ex ipsa 
namque adversariorum sententia iustifieatio- 
nem consequuntur mortificatio , et vivifica- 
tio , at iustificationem praecedit Poenitentia. 


COKOLIiAItTUM III. 


Ex quarta Propositione duplicem esse do- 
loris,, seu contritionis speciem’, perfectam alte- 
ram, alteram vero imperfectam deducere licet. 
De*utriusque natura , ac effectu Tridentinam 
Synodum audire praestat. Docet praeterea, 
en eius verba, etsi contritionem hanc ali- 
quando caritate, perfectam esse contingat ,» 
hominemque Deo reconciliare , priusquam 

hoc Sacramentum uclu suscipiatur ; ipsam 
nihilominus reconciliationem ipsi contritio- 
ni , sine Sacramenti voto , quod in illa 
includitur , non esse adscribendam. Illam 
vero Contritionem imperfectam , quae at- 
tritio dicitur , quoniam vel ex turpitudinis 
peccati consideratione , vel ex gehennae , 
et poenarum metu communiter concipitur , 
si voluntatem peccandi excludat curri spe 
veniae ; declarat non solum non facere 
hominem hypocritam, et magis peccatorem, 
verum etiam donum Dei esse , et Spiritus 
Sancti impulsum , non adhuc quidem in- 
habitantis, sed tantum moventis , quo poe- 
- nitens adiucus viam sibi ad iustiliam parat. 
Et quamvis sine Sacramento Poenitentiae 
per se ad iustificationem perducere pecca- 
torem nequeat, tamen eum ad Dei gratiam 
in Sacramento Poenitentiae impetrandam 
disponit. Sess. XIV. Cap. IV. 

Corollarium IV. 

Scripturarum, Patrumque testimonia, qui- 
bus quintam , et sextam Propositionem con- 
firmavimus , plura ostendunt. 

§. I. Ac primum praeceptam non esse pu- 
blicam peccatorum confessionem , nec divina 
Sacramenti Poenitentiae institutione, nec ulla 
Ecclesiae lege, sed arcanam, seu auricularem, 
quae etiam Sacramentalis appellatur , patet. 
Quod enim ad divinam institutionem attinet, 
quum Christus Sacerdotes iudices constituerit, 
ideoque ius peccata cognoscendi illis conces- 
serit , ut demonstravimus; huic cognitioni 
sufficit quidem secreta, et arcana peccatorum 
manifestatio. Quod vero ad Ecclesiasticam 
legem T nullum Canoncm reperimus , quo 
Ecclesia publicam peccatorum confessionem 
imperaverit : iinmo consuetudinem peccata 
omnia publice manifestandi , ubi innotuit , 
abolitam fuisse legimus. Nimirum sic scribit 
S. Leo magnus: Quia non omnium huius- 
modi sunt peccata , ut ea , qui poenilen- 

tiarn poscunt, non timeant publicare , re- 
moveatur tam improbabilis consuetudo , ne 
mulli a poenitentiae remediis arceantur , 
dum aut erubescunt , aut metuunt inimicis 
suis sua facta reserari, quibus possint legum 
constitutione percelli. Epist. CXL. Cap. II. 
Viguit tamen vetustioribus Ecclesiae sae- 
culis , non omnia , sed quaedaui crimina 
lanium publice confitendi consuetudo. Ad" 
eam enim spectare videtur Tertullianus , 
ubi contra falsam poeniicntium verecun- 
diam scribens, inter alia haec dicit : Ce- 

terum inter fratres , atque conservos , ubi 
communis spes , metus , gaudium , do- 
lor , passio ( quia communis spiritus de 
communi domino , et patre ) quid tues 
aliud quam te opinaris ? quid consortes 
casuum tuorum , ut plausores fugis ? Non 
potest corpus de unius membri vexatione 
laetum agere , condoleat universum, et ad 
remedium conlaboret , necesse est. In uno 
et altero Ecclesia est , Ecclesia vero Chri- 
stus. Lib.de Poenit. Cap. X. De eadem loqui- 
tur S. Ircnaeus, qni de mulierculis a Valenti- 

nianis, et a Marco haeretico corruptis naCrat: 
Multae saepe. . . post conversae mulieres ad 
Ecclesiam, Dei cum reliquo errore , et hoc 
confessae sunt. Lil>. I. Cap. VI. Et alibi : 
Hae saepissime conversae ad Ecclesiam 
Dei , confessae sunt, et »jcundum corpus 
exlerminaias se ab eo , velul cupidine , et 
inflammatas valde illum se dilexisse ibid. 
Cap. XIII. Eandem comprobat etiam S. Am- 
brosius : An testes precationis , et con~ 
scios refugis , quum si homini satisfacien- 
dum sit , multos necasse est ambias , ob- 
secres , ut dignentur intervenire , ad ge- 
nua te ipse prosternas ? Hoc ergo in 

Ecclesia facere fastidis , ut Deo supplicas , 
ut patrocinium tibi ad Deum obsecran- 
dum sanctae plebis requiras ; ubi nihil est, 
quod pudori esse debeat, nisi non fateri , 
quum omnes simus peccatores , ubi ille 
laudabilior , qui humilior. Lib. II. de Poe- 
nit. Cap X. Animadvertendum tamen est , 
ubi de peccatis occultis ageretur, eos qui ipsa 
perpetrassem publicae Poenitentiae non sub- 
iccisse, nisi quum Sacerdos, cui in Sacramen- 

tali Confessione illa aperuissent, hoc et poe- 
niteuti , et toti Ecclesiae expedire censuisset. 
Nimirum id ex Origene , et S. Augustino sine 
ulla difficultate colligimus. Scribit namque 
primus: Tantummodo circumspice diligen- 
tius , cui debeas confiteri peccatum tuum; 
proba prius medicum , cui debeas caussam 

languoris exponere Si intellexerit , et 

praeviderit talem esse languorem tuum , 
qui in conventu totius Ecclesiae exponi 
debeat , et curari ; ex quo fortassis , et 
ceteri aedificari poterunt , et tu ipse faci- 
le sanari : multa hoc deliberatione , et sa- 
tis perito medici illius consilio procurandum 
est. Homil. II. in Psal.XXXVfl. n. 6. Alter 
vero : A Praepositis Sacramentorum acci- 
piat satisfactionis suae modum , ut in of- 
ferendo sacrificio cordis contribulati devo- 
tus , et supplex id tamen agat , quod non 
solum ipsi prosit ad recipiendam salutem , 
sed etiam ceteris ad exemplum : ut si pec- 
catum eius non solum in gravi eius malo, 
sed etiam in tanto scandalo aliorum est , 
atque hoc expedire utilitati Ecclesiae vi- 

detur Antistiti , in notitiam multorum , vel 
etiam totius plebis agere poenitentiam non 
recuset , non resistat. Serm. CCCLI. Cap. IV. 

II. Deinde peccatorum confessionem fi- 
deliter, et integre laciendam. De confessionis , 

proprietatibus legendus S. Bernardus , qui ( 

eas sic explicat : Debet esse vera , nuda , et 
propria ; veritatem quaerit Altissimus . . 

. . . novimus plerosque, et experti sumus , 
qui ad Confessionis gratiam venientes magis 
onerati , quam liberati a peccatis ad suam 
conscientiam redierunt : dicunt enim , si 
Clerici , ea quae litterario ; si milites , ea 
quae gladiatorio gessere conflictu , ut sub 

humilitatis pallio superbiam inducant 

Nudam autem eam esse oportet , et totius abs- 
consionis exutam velamine : quid enim pro- \ 

dest partem peccatorum dicere , et partem 
celare ; ex parte mundari , et ex parte im- 
munditiae deservire ? .... Omnia nuda, 
et aperta sunt oculis Dei , et tu illi aliquid 
abscondis , qui Dei locum in tanto obtinet 
Sacramento ? Ostende , et denuda quae- 
vwnque cor tuum dilacerant ,• detege vulnus , 

ut sentias operam medicantis ..... Debet 
autem esse et propria. Sunt enim pl erique , 
qui aliorum peccata cum magna gravitate 
numerant , et sociorum excessus multifor- 
mi declamatione loquuntur : nesciunt sua, 
aliena vero perpetuae memoriae commen- 
daverunt. Infelices ,-et miseri, quibus datum 
est aliena plangere , relinquere sua ! Sorn: . 
XL. do diversis, n. 6. 

§. m. Praeterea unumquemque gravis cul- 
pae post Baptismum perpetratae conscium Sa- 
ciamen talis Confessionis !cge divina adsit ingi. 
Quum enim non aiiud sit subsidium a Christo 
institutum a>l gravium culparum remissionem 
oblinendam post Baptismum, nisi Poenitentiae 
Sacramentum, cuius pars essentialis est Sa- 
cramentalis confessio 5 ea quemlibet b.ipti— 
zatum gravis culpae reum adslringi , ex 
ipsa Sacramenti divina institutione patet. 
L»ge vero Ecclesiastica in concilio Lateranensi 
IV. promulgata adstringitur , saltem semel in 
anno, quivis baptizatus rationis usu praeditus. 
Porro etsi quo anni tempore Ecclesiasticae 
bgi obtemperandum sit, Coiicilium ron defi- 

nivei it , consuetudo tamen Quadragesimae 
tempus determinavit ; de qua consuetudine 
sic loquitur Tridcntina Synodus : Jam in 
universa Ecclesia , cum ingenti animarum 
fidelium fructu, observatur mos ille salutaris 
confitendi sacro illo , et maxime accepta- 
bili tempore Quadragesimae : quem morem 
haec Sancta Synodus maxime probat , et 
amplectitur, tamquam pium , et merito re- 
tinendum. Ses*. XIV. Cap. V. 

IV. Denique peccatorum confessionem a 
Christo praescriptam, quemadmodum poerti- 
tcnles ad culparum manifestationem, sic Saier- 
dotes ad inviolabile prorsus secretum , quod 
saci umentale sigillum dicitur, obligirc. Lbi 
enim tuli lege Sacerdotes non adigerentur, Con- 
fessionis utilitas, quanta est, evanesceret; quis 
enim cura tanto famae periculo peccata sua 
Sacerdoii aperiret? Atqui Christus non alium 
sibi proposuit finem in peccatorum Confessione 
praecipienda, nisi poenitendum utilitatem. Iu 
ipsa igitur Confessionis lege Sacramentule si- 
, £v7/u/n, nulla omnino ratione violandum, .' Sacer- 
doti praescribitur. Iuri divino Ecclesiasticum 

ius adde. Sic enim imperat Concilium Latera- 
nense IV. Caveat autem omnino (Sacerdos) , 
ne signo, vel verbo , vel alio quovis modo 
aliquatenus prodat peccatorem.. . . quoniam 
qui peccatum in poenitentiali iudicio sibi 
detectum praesumserit revelare, non solum 
a Sacerdotali officio deponendum decerni- 
mus, verum etiam ad agendam perpetuam 
poenitentiam in arctum monasterium detru- 
dendum. Canon. Omnis utriusque sexus fidelis. 
Non solum autem divino, et Ecclesiastico inre, 
sed etiammaturali Sacramentale sigillum eu- 
stodire debet Sacerdos } tum ex fidelitate , 
quae secreto commissa manifestare prohibet; 
tum ex iustitia , quae aliena iura violare ve- 
tat , ius vero ad lamam certe quidem reti- 
net poenitens ; tum ex caritate , quae nulli 
faciendum quod tibi fieri nolis , praecipit. 

Corollarium V. 

Et VII. et duabus , quae illi subiiciun- 
tur , Propositionibus derivat primo Satisfa- 
ctionis necessitas, quae , quatenus in satiJa- 

ciendi voluntate -sita est, Sacramenti Poeni- 
tentiae essentialem, partem ; quatenus vero 
in ipsis satisfactionis operibus , partem in- 
tegralem constituit. Quam vero divinae Iu- 
stitiae conveniat satisfactio, his verbis docet 
Tridentina Synodus : Sane et divinae iu- 
stitiae ratio exigere videtur , ut aliter ab 
eo in gratiam recipiantur , qui ante Ba- 
ptismum per ignorantiam deliquerint , ali- 
ter vero , qui semel a peccati , et daemo- 
nis servitute liberati , et accepto Spiritus 
Sancti dono , scientes Templum Dei vio- 
lare , et Spiritum Sanctum contristare non 
formidaverint. Et divinam clementiam de- 
cet , ne ita nobis absque ulla satisfactione 
peccata dimittantur, ut, occasione accepta , 
peccata leviora putantes , vel uti iniurii , 
et contumeliosi Spiritui Sancto in gravio- 
ra labamur thesaurizantes nubis iram in 
die irae. Sess. XIV. Cap. VIII. Deinde sa- 
tisfactionis ipsius utilitatem , ac virtutem , 
quam non aliunde, nisi cx Icsu Christi me- 
ritis, recipit , explicat ibidem eadem Sancta 
Synodus. Ac demum Sacerdotes hortatur , 

nt munere suo in ■ .satirifitctioi.e imponenda 
atienie , ac prudenter defungauiur. Quod 
autem ad satisfactionis modum , et regulam 
attinet , varia fuit, pro temporum varietate, 
Ecclesiae disciplina. De qua ititer ceteros 
Natalis Alexander Dissert. YI. VII. Yllf. 
IX. Saec. III. 


C A P U T V. 

Praecipuae Theologorum quaestiones circa 
Poenitentiae Sacramentum enarrantur . 

Quum Catholica doctrina circa Poeniten- 
tiae Sacramentum iam exposita , ac demon- 
strata fuerit, et Corollaria etiam ab ea fue- 
rint deducta; praecipuae Theologorum quae- 
stiones enarrandae succedunt. 

I. Ac primum sese offert celebris illa 
inter Scotistas , et Thoinistas quaestio , quae 
in verbis potius, quam in re versatur; utrum 
scilicet dispositionum , an materiae ( 1 ) ra- 


(1) Sacramenti Poenitentiae materiam remotam- 

tiouem habeant poeniieniis actos. Scotistae dis- 
positiones ad Poenitentiae Sacramentum , non 
ipsius Sacramenti materiam pocniteutis actus 
esse contendunt ; Sacramenti vero materiam 
simul, et formam insola absolutione ponunt. 
Thomistae contra in poenitentis actibus ma- 
teriam , in absolutione vero formam repo- 
nendam esse censent. At, quum ipsi Scoti- 
stae non negent , nec negare possint ad 
peccatorum remissionem iurc divino requiri 
poenitentis actus , verbis potius , quam re, 
cum Thotnistis litigare videntur. Minime 
tamen dubitandum Thomistarum sententiam 
ad Catholicam doctrinam in Eugenii IV. De- 
creto, et Tridenlinae Synodi canonibus de- 
finitam propius accedere. Porro nullo firmo 
argumento niti videtur eorum opinio , qui 
Sacramenti Poenitentiae materiam in ipso 
poenitente constituunt ; in quovis enim Sa- 


pcccata esse , mortalia quidem necessariam , venia- 
lia ver a sullicicnteiii Theologi prorsus omnes con- 
sentiunt ; de - proxima autem materia disputant. 

cramento aliud est subiectum , aliud tnate^ 
ria : item eorum , qui in manuum imposi- 
tione , quae absolutiortem comitatur, collo- 
cant , quum talis impositionis necessitatem 
neque Scriptura , neque Traditio doceat. 

IL Quod vero ad Sacramenti Poeni len- 
ti ;c formam spectat, duplex imer Theologos 
quaestio: altera, num illa verbis indicativis, an 
deprecatoriis ex Divina institutione sit expri^ 
menda ; altera vero , utram ex duabus iam 
dictis adhibuerit Ecclesia tum Graeca, tum 
Latina. Circa primam , verbis indicativis ex- 
pressam formam omnino vanam , ac nulliua 
roboris esse opinati sunt nonnulli, quos con- 
futavit S. Thomas Opusc. XXI. ubi con- 
tendit peccatorum absolutionem , non alio 
modo , nisi indicativis verbis pronuntian- 
dam esse , quum iudicialis actus ipsa sit. 
Atque in hanc Sancti Thomae sententiam 
ceteri Scholastici iverunt. At alii media ve- 
luli incedunt via, atque sentiunt actum iudi- 
cialem, qualis, sine ulla prorsus difficultate, 
absolutio est , Divina Christi institutione , 
recte quidem tum indicativis , tum depre- 

ratoriis verhis exprimi ,- atque alterutrum 
Ecclesiae arbitrio Christum reliquisse: ideo- 
que Ecclesiae determinationem nemini, sine 
Sacramenti periculo, negligendam esse; cu- 
iusmodi sententiam tenent Franciscus May- 
ro in IV. Distinet. XIV. q. I. Morinus 
dc Poenit. Lib. VIII. Cap. VIII. et fortasse 
Eslius. in IV. Dist. XV. 3. Circa secundam 
vero quaestionem S. Thomas , ac Scholastici, 
non alia unquam forma , nisi indicativis verbis 
expressa , usam luisse Ecclesiam contendunt. 
At Morinus in Ecclesia Graeca formam in- 
dicativum nunquam esse adbibitam , sed so- 
lam deprecatoriam ostendere ronatur; in Ec- 
clesia vero Latina deprecatoriam viguisse ait 
$d undecimum usque saeculum, ibid. Morino 
autem adversantur Arcudius , et Goarius ; 
primus De poenit. Lib. IV. Gap. III. alter 
in nolis ad Eucholog. Graec. pag. 673 . 

$. III. Deinde circa differentiam, quae in- 
ter Contritionem perfectam , et i mperfeciam, 
seu inter Contritionem , et aitriuonem inter- 
cedit , disputant Theologi. Nam etsi ad ve- 
ram attritionem requiri dilectionis initium 

omnes consentiam , secundum Tridentini do- 
ctuoain Sess.VI. Cap .VI. quid tamen ad hoc 
dilectionis initium , seu caritatem inchna- 
t tm y constituendum requiratur, non omnes 
aeque definiunt. Quibusdam enim placet ca- 
ritatem inchoatam in amore Dei super omnia 
reponere; ac differentiam, inter contritionem, 
ct attritionem ex maiori , vel minori ipsius 
caritatis intensitate repetere. Alii contra amo- 
rem Dei super omnia , quamvis remissum , 
a caritate perfecta minime distinguendum 
putant ; ac differentiam inter contritionem , 
et attritionem ex diverso motivo formali re- 
petunt , quod nempe caritate perfecti dili- 
gitur Deus , ut in se infinite ]>onus , cari- 
tate vero inchoata , ut nobis bonus , scilicet 
ut perfecti , ct aeterna nostra bc;titudo, quam 
ipsius gratia consequi speranun, atque amit- 
tere timemus. 

A P P EKDIX 
De Indui. gektiis. 

Quum culpis ptr Poenitentiae Sacramen- 
tum deletis poena temporalia plerumque 
lue- da remaneat, quae Indulgentiis rei omni- 
no , vel ex parte remitti potest ; ad Poeni- 
tentiae Sacramenti tractationem absolvendam 
aliqua de Indulgentiis dicenda supersunt. 

C A T V T I. 

Indulgentiae definitio , et divisio traditur. 

f. I. Indulgentia est temporalis poenae 
relaxatio ab Ecclesia per misericordiam 
facta. Nimirum culpa baptizatis Poenitentiae 
Sacramento remittitur ; at 'non remittitur 
semper una cum culpa etiam tota poena , 
sed in temporalem poenatn mutatur aeterna, 
poena vero temporalis vel saiisf.ctionis ope- 
ribus secundum iustitiam persolvitur, vel se- 

eundum misericordiam relaxatur ab Ecclesia, 
quae eiusmodi potestatem a Christo accepit. 
Quum vero omnia nobis cum Christo eius 
Filio dederit Pater , eiusmodi poenae re- 
laxatio Christi meritorum applicatione primo, 
ac praecipue fit ; deinde etiam SS. Virgi- 
nis , aliorumque Sanctorum , quorum om- 
nium meritorum cumulum Ecclesia Catho- 
lica Thesaurum appellare consuevit ; talisque 
thesauri divitiis ab initio usa est , prout 
Fidelium necessitates exquirebant. Ut autem 
quam recte eiusmodi meritorum applicatio 
fiat, intelligamus , memoria repetendum est 
Ecclesiam Christi corpus esse, fideles vero eius 
membra. Sicut ergo a Christo capite dona , 
et merita in totum corpus derivant, sic et 
unius membri dona , ac merita aliis mem- 
bris per caritatem et capiti , et membro illi 
eoniunctis applicantur , et prosunt. Illud 
autem primum omnium animadvertendum est 
Beatissimae Virginis , aliorumque Sancto- 
rum merita Christi meritis cumulari non 
ideo , quod una eademque reputetur meri- 
torum Christi et Sanctorum ellicacia , nec 

quod meritorum Christi vi«, atque virtus in- 
finita non agnoscatur ; ab utroque enim ab- 
surdo semper abhorruit Catholica Ecclesia. 
At idcirco Beatissimae -Virginis , ceterorum- 
quc Sanctorum merita in illo Thesauro re- 
censentur , quod multa ipsi perfecerunt, 
multaque passi sunt , quae eorum peccatis 
expiandis superflua ( si quidem vel nullum 
ut sanctissima Virgo, vel levissimum aliquod 
peccatum, ut Sanctornm plcriquc perpetra- 
\ verint ) alieuis peccatis , quod ad poenam 
temporalem, purgandis applicari et prodesse 
per caritatem valent: haec autem virtus tota, 
quanta est , in Sanctorum merita ex Christi 
meritis derivat ; quapropter praedicta recen- 
sione. Christi meritorum infinita efficacia, et* 
vis non modo non obscuratur, aut deprimitur, 
sed magis magisque splendescit, atque effertur. 
Quod autem totam rem paucis concludit, atque 
planissime explicat, illud est; duplex liempe 
Christi corpus nobis exhiberi in Scripturis , 
aliud physicum et realc , aliud mysticum et 
morale. De primo, hoc est de vera carne, quam 
Dei Filius assumpsit, loquuntur e. g. hae senten- 

l5 

tiae : Et V erburn caro factum est. Ioan. 1. 14 - 
Peccata nostra ipse pertulit in corpore suo 
super lignum. I. Petr. II. 24. De morali , 
ac mystico autem loquitur Paulus, ubi ait; 
Et ipsum ( Christum ) dedit caput supra 
omnem Ecclesiam. Quae est corpus ipsius. 
Et alibi ; Eos autem estis corpus Christi. 
I. Cor. XII. 27.. Itaque unius , eiusdemquc 
Christi merita , ac satisfactiones sunt tum 
quae in eius corpore physico et reali dum 
inter homines viveret, ac pro illis pateretur, 
locum habuerunt ; tum quae in eius corpore 
morali ac mystico , in Sanctis scilicet, locum 
habent. 

$. II, Indulgentiae (1) vero vel sunt par- 
tiales, vel plenariae. Partiales Indulgentiae 
dicuntur, quibus aliquot dierum, vel annorum 
poena remittitur ; poena enim temporalis ex 


(1) Beneficium hoc, quod Indulgentiam appella- 
mus, variis nominibus indicarunt veteres. Sunt autem 
haec , nempe remissio , relaxatio , donatio , con- 
donatio, At omnium usitatissimum est Indulgentia. 

antiqua Ecclesiae disciplina diverso dierum, 
vel annorum spatio pro criminum diversitate 
indicebatur: ciusmodi sunt Indulgentiae qua- 
dragenae, quibus scilicet quadraginta dierum 
poenitentia remittitur ; item unius anni , 
duorum , trium , quinque , septem , decem , 
viginti annorum ; nec non Indulgentiae , qui- 
bus tertia , vel quarta , vel alia peccatorum , 
scilicet poenae peccatis debitae , pars relaxa- 
tur. IndulgeDtiae vero plenariae appellantur 
quibus lota peccatis debita poena remittitur. 
At nonnulli in plenam , pleniorem , plenis- 
simam distinguendam plenariam Indulgen- 
tiam arbitrantur ; plenam eam appellant , 
qua tota poena ab Ecclesia peccatori iam 
imposita remittitur ; pleniorem eam , qua 
tota poena peccatori secundum Canonum 
rigorem imponenda relaxatur , plenissimam 
eam , qua omnis omnino poena divinae iu- 
stitiae solvenda condonatur. Verum quavis 
plenaria Indulgentia totam peccatis seu Ec- 
clesiae Canonibus , seu Dei iustitia debitam 
poenam remitti censent communius Tbeologi. 
Plenariis indulgentiis adnumerandus est Iu- 

* 

bilaeus(i),quo praeter plenarias Indulgentias, 
Poenitentiae Sacramenti ministris omnibus po- 
testas a peccatis etiam Episcopis, et Papae re- 
servatis absolvendi, ct Vola commutandi, conce- 
ditur , ut e vitiorum coeno facilius eruamur 
peccatores. Insuper Indulgentiae vel tempo- 
rariae sunt, vel perpetuae: quae certo quodam 
temporis spatio definiuntur , ut hac vel illa 
die , liac , vel illa hebdomada , hoc vel illo 
anno , temporariae vocantur: quae vero quo? 
vis tempore valent, quia vel .locis , vel precit 
bus , vel operibus quibusdam adnexae , di— 
puntur perpetuae. 


1 nr “ ' n ' ^ 

(i) Iubilaeus, qui primum centesimo, deinde 
quinquagesimo , nunc vigesimo quinto quoque anno 
aporitur-, a hv germinare, quasi annus germinans, ut 
opinatur Bcllarminus, (lictus. Tali enim anno multos, 
ac praeclaros poenitentiae, ac pietatis fructus produ- 
cere splent Catholicae Ecclesiae membra ; ideoque 
talis annus dicitur etiam Sanetus. 

Caput II» 


Catholica de Indulgentiis doctrina, adver^ 
saque haeresis exponuntur . 

Ea quae de Indulgentiis docet Catholica 
fides, duabus suhiectis 'propositionibus conti- 
nentur. 

I. Indulgentias concedendi potestatem ha- 
bet Ecclesia. 

II. inutiles non sunt Indulgentiae : immo 
earum usus est maxime salutaris. 

Catholicae vero doctrinae adversatur liae- 
lesis Waldensium , qui Indulgentiarum vir- 
tutem prorsus negarunt; item Wiclefi , qui 
fidem Indulgentiis Papae , et Episcoporum a 
Catholicis praestitam despicit , ac deridet. 
Waldensium , et Wiclefi errores amplexati 
sunt Ilussitae , Lulhcrus, Melancton , Cal- 
vinus, Kemnitius, qui omnes Indulgentiarum 
utilitatem) easque concedendi potestatem Ec- 
clesiae propriam probris omnibus, maledictis— 
que impugnarunt. . 

C A P U T III. 

Demonstratur Catholica doctrina de Indul- 
gentiis , opposita haeresis confutatur. 

Indulgentiae definitione tradita , et Ca- 
tholica doctrina de Indulgentiis , nec non 
adversa haeresi exposita ; priorem demon- 
strandam , alteram confutandam aggredimur. 

Propositio I. 

Indulgentias concedendi potestatem a Chri- 
sto accepit Ecclesia. 

Prob. I. Scripturis. Quod enim Apostolis 
dixit Christus: Quaecumque solveritis super 
terram , erunt soluta et in coelo , etiam ad 
temporalis poenae solutionem procul dubio 
pertinet ; siquidem nihil excepit Christus , 
sed generatim omnia complexus est, culpam 
scilicet , poenam sive aeternam , sive tem- 
poralem , quidquid uno verbo hominem li- 
garet. Imtno potiori ratione ; si namque illis 

verbis potestatem a peccatis , . et a poena 
aeterna peccatis promerita alsol vendi concessit 
Ecclesiae Christus, ut iam demonstravimus 
in Prop. II. de Sacram. Poeuitent. , quanto 
magis poenae temporalis relaxandae faculta- 
tem? Porro eandem vim alia Christi verba : 
Quorum remiseritis peccata , remittuntur 
eis , et quorum retinueritis , retenta sunt , 
habent ; quandoquidem ad peccata vindicanda 
spectat etiam poena temporalis, ut in Prop. 
VII. de Sacram. Poenit. ostendimus : idcoque 
tum praescribendae , tum relaxandae eius- 
inodi poenae facultas Ecclesiae tributa est. 
Demum a Christo potestatem hanc accepisse 
Ecclesiam confirmat Paulus, qui, quum Co- 
rinthium incesti reum prius in nomine Christi 
Satanae tradidisset l. Cor. V. 4- 5. , poeni- 
tentiaie agendae iam deditum a prolixiori 
poenitentia postea in persona Christi absolvit, 
ut ex his verhis dare patet ; ita enim scribit 
Sufficit illi , qui eiusmodi est , obiurgatio 
haec , quae fit a pluribus: ita ut e contrario 
magis donetis , et consolemini , ne forte 
abundanliori tristitia absorbeatur , qui eius - 

modi est. . ... .Cui autem aliquid donastis , 
et ego ; nam et ego quod donavi , si quid 
donavi , propter vos in persona Christi. 
II. Cor. It. 6. et seqq. Indulgentia nimirum 
usus est Apostolus, quod reliquum erat poe- 
nitentiae, Corinthio relaxans, siquidem do- 
nandi vocabulum adhibuit. Egregie pro more 
illam Apostoli sententiam explanat Chrysosto- 
inus : Non quod id promereatur, nec quod 
eam , quam par sit, poenitentiam praesti- 
terit ; sed quia infirmus est , idcirco , ait , 
hoc peto. Hom. IV. in II. ad Cor. 

Prob. II. Traditione , cuius antiquissimos ' 
testes habemus Tertullianum, et S. Cypria- 
num; cx eorum enim scriptis constat in more 
positum fuisse , ut sactisfaotionis pro peccatis 
debitae pars aliqua pocnitentibus condonaretur 
ab Ecclesia ob martyrum preces. Nimirum sic 
scribit Tertullianus adhuc Catholicus: Quam 
pacem ( eam scilicet reconciliationem , quae 
poenitentia omnino peracta obtinebatur) qui- 
dam in Ecclesia non habentes ( quia totius 
poenitentiae cursum nondum absolverant ), a 
martyribus in carcere exorare consueverunt, 

et ideo eam etiam propterea in vobis ha- 
bere, et fovere et custodire debetis, ut si 
forte et aliis praestare possitis. Ad Mar- 
tyres cap. I. Apertius vero confirmat haere- 
ticus iam factus, negans posse aliis martyrum 
merita prodesse, idcocjue ostendens martyrum 
merita pocnitcnlibits applieari consuevisse in 
Catholica Ecclesia: SuJJiciat martyri propria 
delicta purgasse. Ingrati , vel superbi est 
in alios quoque spargere, quod pro magno 
fuerit conseqiuitus. Quis alienam mortem 
sua solvit, rpsi solus Dei Filius (i) ? De 
Pudicitia cap. XXIL S. Cyprianus autem , 

l - * 


(l) Tertulliani argumentum nimis, ideoque nihil 
probare , ut aiunt Scholae , nemo non videt. Sj 
enim ita se res haberpt, ut ipse ostendere conatur, 
ne ipsi martyri quidem propria mors prodesset; quod 
tamen Tertullianus adGrmal Sicut ergo martyris 
mors non sua vi , sed meritorum Christi virtute 
ipsi martyri prodest , sic eadem virtute etiam aliis 
per caritatem Martyri , ut membra membro in Christi 
torpore , conjunctis prodesse potett. ■ 

postquam satisfaciendi necessitatem pluribus 
ostendit, de satisfactionis relaxatione loquitur 
sic concludens : Potest ille (Deus) indulgen- 
tiam dare / sententiam suam potest ille de- 
flectere . Poenitenti, operanti , roganti potest 
clementer ignoscere , potest in acceptum 
referre quidquid pro talibus et petierint 
Martyres, et fecerint Sacerdotes. De lapsis 
in fine (l). Quibus postremis verbis demon- 
strat per indulgentias temporalem poenam 
relaxari non solum penes Ecclesiam , sed 
etiam penes Deum , poenitentibus aliorum 
merita applicando. Nam Deum ait tum Mar- 
tyrum preces , tum Sacerdotum opera , quasi 
poenitentium forent , accipere. Plura insuper 
Conciliorum, et summorum Pontificum sta- 
tuta, quae ad rem pertinent, refert Bellar- 


/ 

(i) Multa S. Cypriani testimonia , quae morem 
poenitentibus poenam temporalem ob Martyrum 
preces relaxandi confirmant, collegit Natalis Ale- 
xander. Ilist. Eccl. Saec. 111. Dissert. 111. 

1 

minus Lib. L De Indulgentiis cap. III. quem 
videsis. 

Proh. III- Catholicae Ecclesiae auctoritate. 
Sic enim definivit Tridentina Synodus: Quum 
potestas conferendi Indulgentias a Christo 
Ecclesiae concessa sit , atque huiusmodi 
potestate , divinitus sibi tradita, antiquis- 
simis etiam temporibus , illa usa fuerit : 
Sacrosancta Synodus Indulgentiarum usum 
Christiano populo maxime salutarem , et 
sacrorum Conciliorum auctoritate probatum, 
in Ecclesia retinendum esse docet , et prae- 
cipit ; eosque anathemate damnat , qui aut 
inutiles esse asserunt , vel eas concedendi 
in Ecclesia potestatem esse negant. Sess 
XXV. Decret. de Indulgentiis. 

Propositio II. 

Inutiles non sunt Indulgentiae : immo 
earum usus est maxime salutaris. 

TroE Illud inutile non est, immo maximam 
affert utilitatem, quod impedimenta quaedam 


( 348 ) 

ad vitam aeternam obtinendam removet. Atqui 
Indulgentiis relaxatur poena temporalis , 
quae, quoad non solvatur, ad vitam aeternam 
obtinendam impedimentum affert. Praete- 
rea eleemosynas , ieiunia , preces , aliaque 
bona opera minime excludunt Indulgentiae; 
immo propter huiusrtiodi opera tribuuntur. 
Inutiles ergo non sunt indulgentiae ; immo 
earum usus est maxime salutaris (i). 

Obiecta diluuntur. 

Obiic. I. A Christi discipulis non fugiendae, 
sed potius quaerendae poenae, ut Magistro 
conformentur. Atqui Indulgentiarum usu evi- 
tantur poenae. Ergo Indulgentiae damnum 
potius , quam utilitatem Christi discipulis 
afferunt. 


(i) Propositionem hanc , quam paucis demon- 
stravimus , comprobant omnia illa Scripturarum , 
Patrumque testimonia , quibas satisfactionis neces- 
sitatem iam in Prop. VII. de Sacr. Poenit. osten- 
dimus. ' 

Resp. Duplex poenarum genus distinguen- 
dum ; alterum earum , quibus Chrisii mor- 
tificationem in corpore nostro circumferentes, 
et carnem cum vitiis ct concupiscentiis ero- 
cifigentes , Christo ipsi cruci afiixo conforma- 
mur; atque huiusmodi poenae Indulgentiarum 
usu haud excluduntur: alterum vero earum, 
quibus pro perpetratis culpis divitiae Justitiae 
satisfacimus; atque tales nobis poenas remit- 
tens Indulgentia maximam affert utilitatem, 
quoad enim eas non solverimns, a Dei Regno 
arcemur. 

Obiic. II. Indulgentiae meritum excludunt; 
satisfactoriae cniin sunt , non meritoriae- 
Icitur utilius est iis non uti, quam uti. 

O • 

Resp. Etsi per se Indulgentiae non meri- 
toriae, sed satisf actoriae sint, opera tamen, 
quibus Indulgentiae a Inecluntur , meritum 
pariunt. Duplex ergo est Indulgentfarum 
utilitas ; prior , quoniam per se temporalis 
poenae debitum nob s remittunt ; alterum 
quoniam per opera , quae praescribuntur , 
viam meritum cumulandi non obstruunt , 
sed magis magisque aperiunt. Praeterea quo- 

dam sensu verissimo Indulgentiae etiam per 
se meritoriae dici possunt: quatenus in ea- 
rum usu exercetur fides , potestatem Eccle- 
siae a Christo concessam credendo ; spes , ut 
Deus Filii sui merita nobis applicet cupiendo, 
ac expectando; caritas, Deo gratias agendo, 
quod cum Filio suo tot, tantaque nohis bona 
donaverit. 

fr 

Obiic. Ilf. Melius quidem est propriis ope- 
ribus satisfacere , quam alienis. Ergo melius 
poenas temporales luere, quam Indulgentiis 
uti. 

Resp. At alterutro certe quidem melius est 
utrumque; scilicet propriis operibus , quoad 
fieri potest , temporales poenas solvere , et 
alienis satisfactionibus uti per Indulgentias, 
ut quod ipsi per nos conficere non possumus, 
per alios perficiamus. 



rr • - 

CAPUT IV. 

Catholicae de Indulgentiis doctrinae 
Corollaria. 

Catholicae Ecclesiae de Indulgeniiis do- 
cti ima exposita, ac confirmata; ex ea quaedam 
Corollarii pro more deducimus. 

Corollarium I. 

Ex Indulgentiae definitione clare patet per 
quascumque Indulgentias ncc culpam, nec 
aeternam poenam culpa promeritam remitti ; 
utraque enim remissio obtineri non potest 
nisi Poenitentiae Sacramento vel in re, vel in 
voto. At vero Indulgentiis remittitur poena 
temporalis, quae secundum Ecclesiae Canones, 
ct Divinae iustiliae rationes sustinenda foret , 
ita ut qui rite Indulgentias lucretur, ab aliqua 
poenae parte , vel etiam a tota poena secun- 
dum varia Indulgentiarum genera eximatur. 


i 


> 



\ 

Cor oli- arium II. 

Potestas Indulgentias concedcnh, quam Ec- 
clesiae a Christo concessam in I. Propositione 
demonstravimus , i ure ordinario eorum est , 
qui ab ipso Christo Ecclesiae praepositi sunt? 
summi nempe Pontificis in universali Ecclesia, 
cuius est Caput, atque Episcoporum (l) in ea 


(i) Quod ad im Canonicum adiinet , Indulgen- 
tias concedendi facultas Episcopis deminuta est. Sic 
enim statuit Concilium Lateranense IV. Quia per 
indiscretas, et superfluas Indulgentias , quas qui- 
dam Ecclesiarum Praelati facere non verentur , 
et claves Ecclesiae contemnuntur, et poenitentialis 
satisfactio enervatur ; decernimus , ut quum de- 
dicatur basilica, non extendatur fndulgentia ultra 
annum , sive Ab uno solo , sive a pluribus Epi- 
scopis dedicetur : ac deinde in Anniversario De- 
dicationis tempore quadraginta dies de iniunctis 
poenitentiis indultu remissio non excedat. Can.LXII. 

Catholicae Ecclesiae parte , cui praesunt : 
Petro enim ut Ecclesiae Catholicae Capiti , 
ceterisque Apostolis , ut diversarum Eccle- 
siarum , quae Catholicam constituunt» Prin- 
cipibus , potestatem , quae iurisdictionis 
appellatur, concessit Christus. Atqui ad po- 
testatem iurisdictionis pertinet Indulgentias 
ferre. Potest autem summus Pontifex , pos- 
sunt Episcopi potestatem hanc Presbyteris 
delegare; quapropter iure delegato etiam 
Presbyteri Indulgentias concedere valent. 

COROLLAIIIUM III. 

Ex iis vero, quae de Indulgentiarum uti- 
litate, easque concedendi potestate in ulraque 
Propositione demonstravimus, eruitur eos, qui 
Indulgentias rite recipiunt, a temporali poena 
luendi non solum coram Ecclesia , sed etiam 
coram Deo liberari. Quod tribus potissimum 
rationibus comprobatur. Nam primo quod in 
terra facit Ecclesia , ratum habet in Coelo 
Deusiuxta illud: Quaecurnquc solveritis e tc.; 
siquidem non nisi auctoritate a Christo ac- 

cepta id facit Ecclesia , ut ex illo Apostoli: 
Quod donavi, si quid donavi , propter vos 
in persona Christi. Ad rem Auctor Com- 
mentar. in Ep. S. Pauli Ambrosio supposito- 
rum: Et ut ratum ei, cui donavit, ostenderet 
apud Deum , ait in persona Christi se 
donasse quod donavit; hoc est accepto tu- 
lisse Christum , cuius legatione fungebatur , 
ut factum Apostoli factum sil Christi , sicut 
dixit « Quaecumque solveritis super terram , 
erunt soluta et in coelo ». Praeterea quem- 
admodum poenitentia ab Ecclesia imposita 
divinae Iustitiae satisfaciendi vim habet, sic 
et Indulgentia ab Ecclesia proposita, et rite 
recepta poenae relaxandae apud Deum vim 
habet. Demum si eadem poena divinae Iu- 
stitiae pendenda esset post Indulgentias , 
damnum potius , quam utilitatem afferrent 
Indulgentiae.: per eas enim ab huius vitae 
poenis mitissimis liberaretur homo , et longe 
gravissimis alterius vitae reservaretur. 

Corollarium IV. 

Ex utroque Catholica dogmate duabus Pro- 
positionibus confirmato recte etiam deducen- 
dum illud S. Thomae effatum de Indulgen- 
tiis : Indulgentiae tantum valent, quantum 
praedicantur , modo adsit ex parte dantia 
potestas, ex parte recipientis caritas, ex par- 
te causae pietas , quae comprehendit hono- 
rem Dei , et proximi utilitatem. Suppi. III. 
part. qu. XXV. art. 2. c. Tria igitur , ut vim 
suam habeant Indulgentiae , requiruntur 
primum scilicet potestas in eo qui dat , qua 
quidem potestate pollent summus Pontifex 
iu tota Ecclesia, et Episcopi in suis dioece- 
sibus j alterum caritas in recipiente , tum 
quia peccatorum remissionem non pariunt , 
sed sequuntur Indulgentiae , tum quia sine 
caritate deest illa cum Christo capite , et 
ceteris membris coniunctio , quae Christi , 
Sanctorumque meritorum participem facit ; 
tertium ex parte causae pietas , quoniam 
non ad pigritiam fovendam , sed ad infirmi- 

tatem iuvandam , ac pietatem augendam In- 
dulgentias ferendi facultatem Ecclesiae tribuit 
Christus. Ex qua doctrina merito concludunt 
Theologi, in eo, qui indulgentias rite lucrari 
cupit, praeter caritatem requiri etiam satisfa- 
ciendi pro viribus propositum , atque eo maio- 
rem poenae partem Indulgentiis remitti , quo 
maior est pietas , et poenitentiae studium. 
Atque haec de Indulgentiarum virtute, nec 
non de conditionibus ad eas rite percipien- 
das requisitis breviter dicta sint. Quod ad 
Indulgentiarum sublectum aliquid superest 
dicendum. Possunt enim Christi fide et ca- 
ritate praeditis tum vivis , tum defunctis 
in Purgatorio degentibus Indulgentiae con- 
cedi : sed vivis per modum absolutionis , 
siquidem hi Ecclesiae iurisdictioni subia- 
cent ; defunctis vero per modum suffragii , 
scilicet auxdii , seu subsidii Ecclesiastici. 
Nimirum in indulgentiis , quae vivis conce- 
duntur , duo concurrunt , bonorum nempe 
in Ecclesiae Thesauro repositorum applica- 
tio , et absolutio ; in iis vero, quae defun- 
ctis tribuuntur, nullum habet locum absolutio, 

siquidem scriptum est: Quaecumque solve *■ 
ritis super terram , e terra autem excesse- 
runt defuncti ; at , quum defuncti caritate 
et Christo Capiti ,* ct membris eius coniuncti 
sint, Ecclesiae thesauri divitiarum, meritorum 
nempe et satisfactionum Christi, et Sancto- 
rum participes esse possunt. 

Caput V. 

Theologicarum quaestionum circa In- 
dulgentias expositio. 

Catholica circa Indulgentias doctrina iam 
enarrata , ac comprobata , Corollariisque ab 
ea deductis , praecipuae Theologicae quae- 
stiones brevissime exponuntur ; in verbis 
enim potius, qnam in rebus saepe tota fere 
consistit disputatio*' 

Nimirum Indulgentiarum Thesaurum 
negare videtur Franciscus Mairo, Indulgen- 
tias absolutionem a poena , non pretii solu-» 
tionem esse adfirmans. At quum eiusmodi 
poenae remissionem meritorum Christi virtute 

fieri dicat j licet verbis dissentiat a ceteris 
Theologis , re tamen ipsa consentit cum eis, 
qui in Indulgentiis non modo absolutionem 
a poena , sed etiam pretii solutionem per 
Christi, Sanctorumque merilorum applicatio- 
nem agnoscunt. Durandus autem in Thesauro 
Christi merita tantum, non vero Sanctorum 
contineri opinatur ; attamen Sanctorum me- 
rita suo modo Indulgentiis conducere non 
diffitetur, ideoque idem, quod alii Theo- 
logi , sed non iisdem verbis docet. Maldo- 
natus denique praeter poenae , etiam culpae 
remissionem conferre Indulgentias censet, alia 
tamen ratione ; primam scilicet directe , al- 
teram indirecte : quod alii omnes Theologi 
non negant., siquidem in remissione pecca- 
torum, quasi fundamento , innituntur Indul- 
gentiae , quae tempoi'alem poenam peccatis 
remissis superstitem proprie remittunt. 

II Illa vero disputatio , quae circa In- 
dulgentiarum effectum versatur, silentio prae- 
termittenda minime videtur. Nonnulli enim 
Indulgentias tantam non habere virtutem 
opinantur , quanta ab eo qui concedit , pro- 

ponitur; sed polias quanta eius qui recipit 
praeparationi respondet • hoc autem falsitatis 
argueret Ecclesiam, quae Indulgentias tribuit, 
quod sane absurdum est. Alii vero tantum 
poenae temporalis remitti per Indulgentias 
censent , quantum operis , quod iniunctum 
vocant, efficacia exigit ; at hoc etiam absonum 
est, siquidem inutiles omnino secundum hanc 
sententiam essent Indulgentiae. Quibusdam 
praeterea opinari placuit Indulgentiarum effe- 
ctum ex causae, pro qua Indulgentiae dantur, 
merito coram Deo aestimandum esse. Sed 
communior Theologorum sententia ea est , 
quam in Corollario IV. protulimus. 

III. Quod ad causam iustam adtinct , 
quae ex parte operis requiritur , ad Indul- 
gentias rite proponendas , ac percipiendas , 
etsi Theologi omnes consentiant inter causam, 
et poenam temporalem, quae relaxatur , pro- 
portionem aequalitatis necessariam non esse, 
secus enim non Indulgentia , sed commuta- 
tio , sive redemptio esset ; disputant tamen, 
quaenam inter eas proportio intercedere de- 
beat. Aliqui pro quovis opere ad Dei hono- 

rem, et Ecclesiae utilitatem directo , quam- 
quam minimo, concedi posse arbitrantur quam- 
libet Indulgentiam etiam maximam. At alii, 
quorum sententiam veriorem reputat Bellarmi- 
nus, existimant solam operis pietatem , et uti- 
litatem non esse satis, sed aliquam inter opus, 
et Indulgentiam proportionem instiper requi- 
ri. Hanc autem sententiam his praecipue 
argumentis confirmat Bcllarminus. Primo 
enim iusta dici non potest vero, ac recto sen- 
su , quae nullam habet cum effectu propor- 
tionem. Deinde infidelis dispensator dicitur 
non solum qui domini sni bona siue ulla omni- 
no causa donat, sed etiam qui ob minimam 
causam maxima bona prodigit ; atqui Chri- 
sti , Sanctorumque meritorum dispensatrix 
est Ecclesia. Si demum pro minima causa 
concedi posset maxima Indulgentia , nulla 
umquam Indulgentia superflua, et indiscreta 
dici posset ; sed eiusmodi Indulgentias in 
Conciliis reprobatas legimus. 

